
Hrvati. 

1. HRVATSKO PLEME. 

Kakvoga smo plemena mi Hrvati? Mi smo Hrvati slovjen- 
skoga ili slavenskoga plemena, tj. onoga plemena, koje se danas 
širi po cieloj iztočnoj i južnoj Evropi: od visokih gora Alpa, pa 
među Jadranskim i Crnim morem sve do Ledenoga mora. Na 
Zapadu je tomu plemenu romansko pleme, t. j. Talijani, Fran- 
cezi i Španjolci; na jugu su mu Arbanasi i Grci; na iztoku se 
šire ća u Aziju i dotiču se neprosviećenih tamošnjih naroda. 
U srce pak slovjenskomu plemenu utisnuli su se prije 1000 
godina azijati Madžari, a još prije romanski Rumuni na Dunavu. 

Tri su glavne grane slovjenske: iztočna grana ili Rusi, 
sjevero-zapadna grana ili Poljaci i Česi, i južna grana, a to je 
naša grana. 

Južnoslovjensko pleme širi se od Jadranskoga mora i uz 
to more na jug, od toga mora prema sjeveru i iztoku uz Dunav 
i dunavske pritoke sve do Crnoga mora. Na čitavom ovom 
prostoru govori se jedan jezik hrvatski jezik, čuje se jedna 
pjesma, pjesma o Kraljeviću Marku. Ta pjesma nije ništa drugo, 
nego pjesma već tisućljetnoga stražara, koji na obali Crnoga 
mora straži, da u Evropu ne provale azijati, jer je to Crno 
more uzko, pa od kad ima ljudskoga pametara, preskakuju to 
more azijatski divljaci i osvajači. 

Uz drugo naše more, t. j. uz Jadransko more bilo je naše 
pleme ponajviše u službi zapadnih naroda, ali vazda slabo 
plaćano. 

I tako se je dogodilo ovo: Onaj dio našega plemena, što 
je uz Crno more, malo da nije potonuo u azijatskoj poplavi: 
pokvario dosta našu krv, i naš obličaj, naš jezik, pače primio 

i drugo ime, tako da se danas naši suplemenici uz Dunav do 
Crnoga mora ne zovu Hrvati, ni Slovinci, nego Bugari. A to 
je azijatsko ime. Današnji Bugari — to je jedna grana našega 
južnoslovjenskoga plemena. 

Uz Jadransko more sačuvalo je naše pleme tisuću godina 
kako tako i svoje ime i svoju slobodu. To je druga grana, to 
su bili i ostali su Hrvati, a uz njih su što hotice, što nehotice 
patili i Slovenci. 

Onaj dio naroda našega, što je podalje od jednoga drugoga 
mora, naslanjao se sad ovamo, sad onamo, sad na Carigrad i 
na Grke, sad na Rim i na zapadne narode. To su Srbiji. 

2. HRVATSKI NAROD. 

Drugo je pleme, a drugo narod. Vi stalno imate roda, koji 
za vas ne mari, niti vi za njega; po krvi jeste njcštc. ali se ne 
držite i ne vladate kao rod. Tako nam je i u ovoj stvari, koju 
ću vam razložiti. 

Mi smo Slovjeni svi jedne krvi i pod jednim su nebom 
njegda pradjedovi naši pasli ovce. Ali smo se poslie razišli: 
jedni smo se priženili, drugi smo otišli u službu, treći smo se 
zadužili. Jedno to, a drugo to, što smo se mnogi zavadili radi 
baštine, to je krivo, da se danas ne držimo za rod, t. j. nismo 
svi skupa jedan narod, premda smo jednoga plemena. 

Tako ni čitavo hrvatsko pleme nije jedan narod, jer nema 
jedne želje ni jedne misli. Bugari imadu svoju državu i misle 
samo na sebe? Srbiji imadu svoju državu i misle samo na sebe, 
a često i protiv Bugara i protiv Hrvata. A i Crnogorci imadu 
svoju državicu i njihov knez snuje na svoju stranu. 

Bugari, Srbiji, Hrvati i Slovenci — to je jedno pleme, ali 
nije jedan narod. Nisu jedan narod, jer nemaju jedne misli, jedne 
želje, jedne težnje. 

Što je dakle hrvatski narod? K hrvatskom narodu broji se 
danas svaki onaj čovjek hrvatskoga ili južnoslovjenskoga ple- 
mena, koji ima tu želju i misao: da se što više našega plemena 
složi i sjedini u jednu slobodnu domovinu i državu hrvatsku, 
kojoj će srce biti u Zagrebu. Tko vuče u Ljubljanu, ili u Biograd, 
ili čak u Sofiju — to nije Hrvat. 


Gdje živi hrvatski narod? Hrvatske misli ima već svuda, 
kuda ima našega plemena, ovdje više, ondje manje. Jedino tamo 
uz Crno more, a ni u državi srbskoj nema više ni traga hrvatskoj 
misli. Ali po Dalmaciji, Hrvatskoj, Slavoniji, Istri, Primorju, 
Kranjskoj i Štajerskoj, pa po Bosni i Hercegovini ima svieta 
učena i neuka, bogata i siromašna, koji znade za hrvatsku 
misao i za nju radi. 



Istina je, po ovim zemljama ima i takvoga svieta, koji nije 
za jednu hrvatsku domovinu, nego ili za slovensku ili — i to 
osobito — za srbsku. Ali ako bude sreće i pameti, možemo 
mirne duše reći, da će one spomenute zemlje, ako Bog da, biti 
jednom hrvatska domovina. 

Koliko ima Hrvata? Najprije ćemo kazati, koliko ima svega 
naroda u ovim zemljama: 

U Hrvatskoj i Slavoniji ima (okruglo) . . . 2,400.000 duša 

U Dalmaciji 590.000 ,, 

U Međumurju (po prilici) 80.000 „ 

U ostaloj Ugarskoj (po prilici) 120.000 „ 

U Istri i primorju (Slovenci i Talij.) .... 755.000 „ 

U Kranjskoj 508.000 „ 

U Štajerskoj (Slovenci i Niemci) 1,356.000 „ 

U Koruškoj 367.000 „ 

U Bosni i Hercegovini (god. 1895.) .... 1,570.000 „ 

7/746.000 duša 

Od ovoga broja treba svakako odbiti: 

U Hrvatskoj i Slavoniji do 70.000 Madžara 

„ „ ,, „ do 120.000 Niemaca 

U Kranjskoj do 50.000 „ 

U Koruškoj do 240.000 ,, 

U Štajerskoj do 900.000 ,, 

U Istri i Primorju do 370.000 Talijana 

U Dalmaciji do 20.000 „ 


Svega 1,770.(M)0 tuđinaca. 

A sad odbijemo od 7,746.000 
1,770.000 

ostaje po prilici . . . 5,976.000 u ovim zemljama našega 

naroda, t. j. blizu šest milijuna. 

Ali ne treba nikako zaboraviti, da među ovim narodom 
ima preko jednoga milijuna naroda, koji je — naučili su ga — 
,,srbske" vjere, a uče ga i to: da pripada srbskomu narodu, t. j. 
uče ga srbsku misao. Ima tu dalje drugi milijun naroda, koji 
ne čita knjiga, koje se pišu čistim hrvatskim jezikom, nego čita 
(i dosta čita) slovenske knjige: to su Slovenci u Kranjskoj, Šta- 
jerskoj, Koruškoj i u primorju. Napokon ima u tom broju preko 
pol milijuna naroda „turske" vjere, koji još malo zna, na koju 
će stranu. 

I tako nam od toga broja od blizu šest milijuna ostaje jedva 
tri milijuna pravih korenitih Hrvata. 

Tri hrvatske grane. Već stare knjige, starije od tisuću 
godina, spominju biele i crvene Hrvate, i bielu i crvenu 
Hrvatsku. Pa i zbilja i danas ima bielih i crvenih Hrvata. 

Bieli su Hrvati oni, koji živu u ravnici, gdje rodi lan i 
konoplja, i zato nose ponajviše bielo odielo. 

Crveni su Hrvati oni, koji živu u gorskim krajevima, gdje 
ima ovaca i koza, koje daju čovjeku vunu i kostriet. Od vune 

i kostrieti odielo je više mrko, kao crvenkasto, pa ako i nije 
baš crveno, nazvani su ti Hrvati crveni, kad su oni drugi bieli. 
Danas se mogu pravo nazvati crveni, jer nose na glavi crvene 
kape — a svi bieli Hrvati nose klobuke (šešire ili krilake, 
škrljake). 

Imamo još i crne Hrvate. To su oni, koji su bliže Niemcu 
i Talijanu, pa su od njih primili crno odielo. 

Sve su ovo baš pravi Hrvati. Tko smije reći Posavcu ili 
Zagorcu, da nije Hrvat? A to je bieli Hrvat. — Tko smije reći 
Ličanu ili dalmatinskom Poljičaninu ili Podgoraninu, da nije 
Hrvat? A jedan se i drugi diči svojom crven-kapom. — A tko 
smije reći Vrbančaninu s otoka Krka, ili Starograđaninu s otoka 
Hvara da nije Hrvat? A ipak se nose već prilično na talijansku. 

Ovo je sreća za nas Hrvate i za hrvatsku misao našu. 
Zašto? Zato: Crveni Hrvati vežu nas s onim narodom našega 
plemena, koji hoće ili ostati sam za se u Bosni i Hercegovini, 
ili hoće dalje od nas bilo prema Crnoj Gori, bilo prema Srbiji. 
Crni Hrvati vežu nas sa Slovenci ne samo po nošnji, nego 
gdješto i po govoru. A bieli Hrvati vežu nas i s jednima i s dru- 
gima. Bieli Hrvati hvataju se odmah bielih Kranjaca ina zapadu, 
a sriemski bieli Hrvati ne razlikuju se od braće preko Save u 
Srbiji. 

Tri hrvatska govora. Za to ste već čuli: Jedni Hrvati govore 
što i šta, drugi mjesto „što" kažu ča, a treći kaj ili kej. Ali nije 
samo to razlika: oni, koji govore ća, ili kaj, oni i drugo govore 
drugačije. Ni jedan ovaj govor nije baš kao šestilom podieljen 
na biele, crvene i crne Hrvate, nego sve tri grane govore po 
dva ova govora. Tako bieli Hrvati govore kaj na zapadu (prema 
Kranjskoj), a što na iztoku (prema Sriemu i Srbiji). Crveni 
Hrvati govore pri moru ća, dalje od mora: što, a tako i crni 
Hrvati pri moru ća, a dalje kaj. 

A sve je to jedan hrvatski jezik i lako se jedan govor 
razumije po cielom narodu. Samo bi trebalo ipak sve više širiti 
jednu knjigu, pisanu ovako ovim jednim govorom, kako se pišu 
hrvatske knjige. 

3. HRVATSKA PROŠLOST. 

Može se reći, da je u našem južnoslovjenskom plemenu 
vazda bila najjača hrvatska misao. Hrvatska misao i težnja 

stvorila je pred tisuću i više godina slobodnu i jednu hrvatsku 
domovinu, državu i kraljevstvo. Bilo je vrieme, kad je hrvatski 
kralj bio rođeni Hrvat i kad nikakav tuđinac nije u našem 
domu gospodovao. 

Istina je, jedno vrieme, tamo prije 500 i više godina, bila 
se je podigla misao srbska: kralj srbski Dušan, nazvan Silni, 
bio je gospodar ne samo Srbljem, nego i Bosni i Primorju, pače 
i Grkom. I podpisivao se: car Srbljem i Grkom. Ali to je bilo 
onda, kad je susjedno grčko carstvo blizu Crnoga mora propa- 
dalo i toliko propalo, da bi ga bili srušili i manji junaci, nego 
što su naša braća srbskoga imena. Pa i zbilja: za trideset godina 
poslie Dušana silnoga propalo je i to carstvo srbsko; uništili 
ga Turci-Osmanlije. Propalo je, i nije se diglo ni za 400 godina. 

Istina je i to, da su Hrvati već prije 800 godina izgubili 
vladare svoje krvi i jezika. To je bila nesreća. Istina je i to, 
da su Turci-Osmanlije u dugom boju ipak srvali i Hrvate i 
oteli im malo ne svu domovinu, a ostavili samo gniezdo oko 
Zagreba, Križevaca i Varaždina. 

Ali ako je sve to istina, istina je opet i ovo: Hrvati nikad 
nisu zaboravili da su svoji. Zato su oni sve dotle, dok ih Turci 
nisu posve pritisnuli i poodsjecali im krila i granje, — oni su 
imali veliku rieč a više puta i prvu rieč, kad se je postavljao 
ili izabirao novi kralj. Jednom su novoga kralja okrunili i 
odveli ga u Ugarsku da i tamo kraljuje! Pa i onda, kad su ostali 
od turske sile samo ostaci ostataka — i onda su znali, da su 
svoji i slobodni, i nikad se nisu odrekli svoje djedovine i braće, 
nego vazda vapili: da se narod hrvatski sjedini. 

A težko je to bilo, jer su oko nas sami naši ljudi i jaki 
neprijatelji. 

Hrvati se ne moraju sramiti svoje prošlosti. 

4. HRVATSKA SADAŠNJOST. 

Danas smo mi Hrvati raztrgani, raztepeni. Veže nas i 
spaja jedino — jedna misao, koju nosimo u duši i širimo u 
knjigah i novinah. To je misao hrvatskoga jedinstva i slobode: 
da budemo jedno i svoji na svome. 

Mora se priznati, taj nam posao ne ide pravo za rukom. 
U svakoj našoj zemlji imadu veliku rieč tuđinci, a i sama naša 

djeca, osobito što je školano i bogato, — to ponajviše voli 
tuđinu, nego svomu. 

Ali ako promislimo, zašto je tako, umirit ćemo se. 

Glavno je pitanje ovo: Ako je istina, da smo mi Hrvati 
njegda nješto mogli i vriedili — a to je istina — zašto 
danas malo možemo i vriedimo? Zašto tuđinci . 
imadu u našem narodu posvuda veliku rieč? Zašto se naša 
djeca, naša gospoda odbijaju od svoga naroda, a pristaju uz 
tuđince i uza sve tuđe? 

Na ovo pitanje ne bi bilo dosta odgovoriti samo to: Mi 
smo maleni narod. Mi smo i njegda bili manji i slabiji 
od drugih, pa smo ipak nješto mogli i vriedili. Pa i danas ima 
malih naroda, kojima je bolje nego nama. 

Zato ću vam kazati drugi uzrok, pa ako tko i reče, da ovo 
nije ciela istina, svatko će priznati, da je u ovom mnogo istine, 

— Prije svega vam kažem ovo: 

Mnogo toga, što se danas u svietu čini da je veliko i jako, 

— to vam je samo obsjena, ili što ono kaže Niemac: Š v i n d 1. 
Ili je obsjena, ili je na obsjeni sagrađeno. 

Vjerujte mi, ja vam ne govorim praznih rieči, samo da vas, 
što no je rieč, utješim. Ja ću vam to razložiti, — Čujte: 

Današnja „industrija” — obsjena. Prije tisuću ili još prije 
500 godina nije bilo velike razlike između hrvatskoga i kojega 
drugoga naroda oko nas. Većina naroda i kod nas i drugdje — 
to su bili poljodjelci-težaci i zanatnici-obrtnici: to je bila snaga 
i jakost naroda. Ali od onda do danas sviet se je promienio. 
Danas do poljodjelca-seljaka ne drži nitko ništa, danas vriedi 
samo „industrija”, t. j. fabrike. Gdje nema fabrike, željeznice 
i t. d,, tu je divljačtvo, to ne vriedi ništa. Fabrika daje stvari 
liepe i jeftine, željeznica vozi brzo i liepo i jeftino. Sve to nosi 
i novaca. Sviet je svim tim upravo zasliepljen. Mi Hrvati toga 
nemamo, nego nas drugi tim samo gule. I to je naša prva 
slabost. 

Istina je, industrija je imala, ima i imat će svoju vriednost. 
Ali vam kažem samo jedno: Fabrika i željeznica — to je samo 
želudac, a taj želudac dobiva hranu od — poljodjelstva. 

Današnja prosvjeta — obsjena. U staro vrieme znao je 
svaki Hrvat toliko, koliko i Niemac, t. j. nijedan nije znao 

ništa, ili bolje: svaki je znao svoje. Svaki je znao, što su ga 
djedovi naučili, ali je bio s tim zadovoljan. Niti je Niemac 
mislio, da je Hrvat zato divljak, što ne zna njemačkoga jezika 
i njemačkih običaja, niti je Hrvat želio to znati. Ali od njekoga 
vremena počelo se govoriti, da ima njekakva „evropska pro- 
svjeta", „civilizacija", pa tko nema te „evropske prosvjete", 
tko nije „civiliziran", to — nije čovjek. O toj „civilizaciji" 
toliko se govorilo i pisalo, toliko su ju hvalili, a grdili i kudili 
divljake, da se je ostali sviet uplašio. I premda nitko ne zna, 
što je to ta „civilizacija", — sve leti za njom, sve ju lovi i 
hvata, sve hoće biti „civilizirano”. Oni, koji su najviše hvalili 
tu „civilizaciju" (a to su bili Niemci), njih su se drugi najviše 
bojali, za njima su najviše išli, za njima su sve radili, — samo 
da ne budu „divljaci". Zato nas ostavljaju naša gospoda. I ne 
možete im dokazati, da njemački jezik nije bolji od hrvatskoga; 
ne ide im u glavu, da bi Hrvat mogao biti čovjek, dok ne 
postane na pol Niemac! Već je i prosti sviet poludio: oblači 
švabsko odielo, pa misli, da je i to „civilizacija". Ali što velim: 
misli! On to vidi na svoje oči! Čim obuče švabske hlače, odmah 
se gospoda s njim drugačije vladaju, odmah mu sve ide bolje 
za rukom. 

Ovo ne može dugo trajati, jer je očito, da je ovo obsjena. 
Prava prosvjeta — to je znanje i poštenje, a nikad možda nije 
bilo manje pravoga znanja, a osobito poštenja, nego što ga ima 
danas. Znanje i poštenje — to je „civilizacija", ali znanje i 
poštenje nije ni evropsko, ni azijsko, ni američko, a kamo li 
njemačko ili francezko! Znanje i poštenje samo čovječje, a po 
tom je civilizacija samo čovječja. Svaki narod može ostati ono, 
što jest, a može biti uza to i pametan i pošten, t. j. „civili- 
ziran" ako vam se baš sviđa ta rieč. Ne će se zato uviek 
„civilizacija" mjeriti po kroju kaputa. 

Današnja „sloboda” — ober-obsjena. Kako je sviet poludio 
za onom „civilizacijom" tako je poludio i za „slobodom". Sve 
danas viče i piše: „sloboda, sloboda, sloboda!", a sve se tuži, 
da nema slobode. I nema je. A nema je zato, što „civilizirani" 
sviet drži to za slobodu: imati slobodu drugoga daviti. 

A to nije sloboda. Slobode nema bez pravice. A pravice 
nema, ako se ljudi ne drže onoga nauka: „Što ne želiš, da tebi 
drugi učini, ne čini ni ti drugomu”. 

5. HRVATSKA BUDUĆNOST. 

„Hrvati — jedini pravednici na svietu, kao ono Noe prije 
potopa, je li? I zato će se oni jedini spasiti, a sve će drugo 
propasti!" — Ne, nisu Hrvati jedini pravednici, niti su Oni 
jedini, koji stradaju. I drugi sviet pati radi svega onoga, rad 
šta i mi patimo. Ne samo to, što po svietu pate milijuni rad- 
nika, nego se već i poljodjelci dižu proti „industriji". Ima zato 
nade, da će sviet spoznati, kako je zabludio, pa će biti i nama 
bolje. 

„Dakle: Kad svemu svietu bude bolje, — onda i nam 
Hrvatom? No, to ćemo dugo čekati!” — Dugo, ili kratko, ali 
tako je. 

Ali bi krivo mislio, tko bi po tom sudio, da mi nismo krivi 
i sami svomu zlu, i da ne možemo i ne moramo raditi, da nam 
bude bolje. Tako se izgovaraju samo oni, koji su najviše krivi, 
da je i nama zlo, i to toliko zlo; tako se izgovaraju oni, koji 
kod nas popušćaju tuđincu i tuđinstvu. To su naša gospoda. 

Hrvatska gospoda — ona se moraju okrenuti k svomu 
narodu, Kako su pametna, moraju jednom spoznati, da nije sve 
zlato, što sja. Nije u tuđinstvu sve dobro, nije u narodu sve 
zlo. I gospodi će našoj jednom dodijati tuđinska prazna oholost, 
i ona će jednom zaželjeti bratske rieči, topla ognjišta i ljubavi 
od srca. A toga im ne može dati tuđinac, to mogu naći i dobiti 
samo u svom narodu. 

A hrvatski narod neka radi, neka se nikad u zlu ne poništi, 
a u dobru ne ponese, neka ne želi tuđega, — riečju: neka 
ostane i napreduje u starom poštenju, — pa će se onda podići 
i staro hrvatsko kraljevstvo. 

A što na sve to politika: Madžari, Beč, Srbiji, Rusi, Crno- 
gorci, Turci, Rim, madžaroni, Frank, obzoraši, — tim vam sad 
ne ću dodijavati i kvariti dobre volje. Neka vam bude dosta 
to, da se nemamo bojati ni Madžara, ni Srbalja, premda jedni 
i drugi daleko ciljaju. Tisuću godina staroga kraljevstva hrvat- 
skoga ne će nikad nestati u madžaronskom kraljevstvu, a 
štogod je bolje u srbskom plemenu — a to je naše pleme — 
to će s vremenom naći svoj dom u tom starom kraljevstvu 
hrvatskom. 

(» Božićnica « 1902. Domova knjižnica. Svezak 2. Zagreb 1901. Str. 43.-54.) 

Nije mu bila par. 

Pripoviest iz života. 

I. 

Jesensko je jutro, sprema se na kišu, sve tamno, mutno, 
rekao bi pospano. I bilo bi pospano, ljudi bi se lieno vukli po 
blatu, kao muhe po kaši, ali danas odlaze iz sela Brezovice 
„regruti". Zato čuješ sad plač i jaukanje, sad pijano ijujukanje 
i pjevanje — preko srca, sada težko uzdisanje. Matere i žene 
plaču, momci pjevaju i ijujuču, otci uzdišu. 

Tko je prije vidio te momke, kako su pametni i mirni, ne 
bi ih sad prepoznao: viču kao ludi i pjevaju kao pomamni. 
Odmah vidiš: nije to veselje, jer se tako ne veseli. Tko dobro 
pazi, taj vidi, da se vesele tobože i pjevaju samo zato, jer ih 
je stid plakati, a drugačije se ne znadu držati, kako ljudi. Samo 
oženjeni momci — ima i takvih — oni ne pjevaju i ne viču, oni 
ne plaču. Oni su zamišljeni i šute, kao zakleti. Ali neoženjeni 
— oni kao da su pobiesnili. Matere i otci tužno ih gledaju i 
sami u sebi govore: „Pak on pjeva! Pak se on veseli! Ah, ludo, 
mlado! Luda je i ta naša navada, što regrute napajamo, da 
budu tobože „kuražniji". A onda jedan uz drugoga — ovako se 
evo ludo ponašaju, da im se ne može reći ni pametna rieč, ne 
može im se reći pravo ni: s Bogom! Sinko! Pazi na se! Ne 
sluša me, ne čuje me!”... 

Tako je u sebi mislio mnogi otac i majka, tako je mislila 
i stara i slaba majka njekoga Marka Vračića, koji je također 
bio uzet u soldate i sad su evo kola upravo pred njegovom 
kućom, da sjedne i on na kola pa onda dalje — u Zagreb! Viče 
Marko, maše glavom i rukama, udara nogama, nit koga vidi, 
niti čuje. Oči mu pospane i krvave, a glas promukao. Misliš 

gledajući koga: Sad će sve iz njega izletjeti, sad će se srušiti. 
Kad je htio na kola, malo da se nije prevalio na drugu stranu. 
Ne slušajući, što mu govori otac i majka, čim je stao na kola, 
vikne kočijašu: „Tjeraj! Tjeraj, da ti... tvoga!” Tužan otac i 
majka prihvate ga na kolih, da ne padne, kad su konji poteg- 
nuli, — ali on ne mari, ne gleda, nego samo viče: „Tjeraj, da 
ti tvoga...!" Za čas kočijaš zbilja ošine konje, a Marko još 
na pol stojeći vikne: ,,S Bogom Brezovica! Da Bog, da te nikad 
ne vidio!” . . . 

Bio je pijan. Ali što je pijan rekao, to je triezan htio učiniti. 

II. 

Marko Vračić, govorili su u Brezovici, bio je „fajn" dečko. 
Otac mu se podielio, a obasula su ga dječica: Marko je bio 
sedmi ili osmi sin, a za njim su bila tri ili četiri mlađa brata, 
a bilo je i sestara još neudatih. Težko se je živjelo. Zato je 
stari Vračić slao djecu da što zasluže. Tako je i Marko radio i 
služio već kao momak od 16 ili 17 godina, kad se je preko 
sela gradila cesta. Kako je bio otvorene glave i dobar đak u 
školi, dali su mu mjernici ili „vinđeliri" lakši posao, za koji 
treba malo više pameti, i okretnosti. Tako im je tesao i po 
mjeri zabijao znakove uz cestu, a znali su ga kamo i poslati. 
Tako je dosta bio uz gospodu, jer su kod ceste imali koji put 
posla i načelnik i bilježnik. Dobio bi Marko koji puta i po koju 
cigaru, pa čašu vina. A kako je bio, što smo već rekli, otvorene 
glave, pa i okretan, znao je koješta zgodno reći i zgodno se 
držati, pa su ga gospoda njekako rado imala, tako da se je ne 
samo on nego se je i njegov otac hvalio, kako gospoda 
Marka vole. 

Pa i poslie, kad je cesta bila gotova, znali bi ljudi vidjeti 
Marka, kako dolazi k bilježniku. Znao je kod bilježnika biti i 
do kasno u noći, pa i onda, kad su gospoda bila vesela, A 
hvalio se, da i on s njima pije, i da sve sluša, što razgovaraju. 
Hvalio se, da on znade i to, kako i kuda idu gospoda noću po 
selu, pa da i on ide s njima. Ali je sviet govorio, da je Marko 
„fajn dečko. Osobito su to govorile mlade snahe i djevojke. 
A i bio je „fajn", baš krasan momak nješto malašan, vazda 
zgodno obučen, počešljan i zafrknutih brčića, vazda dobre volje 

i spreman na šalu, a dobar — kao dobar dan. Nikomu se nije 
nikad zamjerio, nikomu ništa na žao učinio ni rekao, pa tko 
ga ne bi volio, tko ne bi rekao, da je ,,fajn" dečko! 

Tako je došlo i vojničtvo. Sve je žalilo za Markom, ali 
što ćemo! Proći će tri godine brzo, pa će doći i Marko, kako 
su došli i drugi. 

Razumije se po svem tom, da je Marko i kod soldata bio 
,,fajn". On je dakako postao „šarža", bome kapral. Ne znam, 
je li prošlo pol godine, kad je došlo do njega opet pismo. 
Pozdravlja on tu u pismu sve od najmlađega do najstarijega, 
sve po starom običaju, a na kocu piše: ,,Moj atres: An hern 
Marko Wračić Infanterist in k. k. Infanteri regiment Ercercog 
Leopold Nr. 53 post Gospić". Braća, koja su pismo čitala, čude 
se, kako on to zna svoj atres i njemački napisati. Pa i svoje 
prezime ne piše već Vračić, nego njekako izcifrano Wračić! Za 
njeko vrieme piše opet Marko, da je postao kapral i da je sad 
kod pionira. Sad se je podpisao još čudnije: piše Wratschitsch. 
A ima i još koješta u tom pismu, ili bolje: nema u tom pismu, 
što je prije znalo biti. Prije bi on pozdravljao i „strinu Doru" 
i „tecu Janu" i „ujnu Maru grbavu" i „ujnu Maru šepavu" (kad 
su dvie, mora im dati razliku onako, kako i doma), i sve redom 
poimence, baš od najstarijega do najmlađega. A sad više ne 
pozdravlja poimence, nego „sve skupa". Bilo je radi toga i 
zamjere. Ali je bilo ne samo zamjere, nego i plača, što nije 
pozdravio ni spomenuo njeke Kate, koja ga je čekala, dok se 
vrati iz soldačije. To je znalo cielo selo, da ga ona čeka, jer 
drugačije ne bi ni pristojno bilo da ju u svom pismu spominje i 
pozdravlja. Ali sad o njoj ni spomena. 

Pod treću jesen dođe od Marka pismo, u kojem piše, kada 
će se povratiti doma. Veseli se, što će se vratiti kući, ali su 
se svi začudili, kad je pročitano i to iz njegova pisma: neka 
mu ne šalju domaćega odiela! 

To je pismo došlo iz njekakvoga gradića u Austriji, gdje je 
onda bila njegova regimenta. U tom gradiću upoznao se Marko 
sa kćerju njekoga krčmara rodom iz Moravske. Marko je 
s krčmarevom Karolinkom vazda pentao njemački, ali su se 
slabo razumjeli. Lako je bilo, kad je trebalo zatražiti pol litre 
vina. Ali je ovo dvoje imalo i većih razgovora, za koje im niie 
bilo dosta ono malo njemačkoga brundanja. Ali su se oni spora- 

zumjeli: Govori Karolinka moravski (to je kao slovački, slično 
češkomu jeziku), a naš Marko govori hrvatski, pa su se razu- 
mjeli i te kako! A nisu si imali reći ništa manje nego to, — 
da će se uzeti. 

Sad su nastali razgovori i razprave: Hoće li ona s njim u 
njegovu Brezovicu. Ona se je otimala i otimala, da ne će. Neka 
on ostane tu u Kremsu, gdje li su bili, ili neka ju odvede u 
Moravsku, pa će tamo već naći koru kruha. Ali Marko nije 
imao još volje, ni kuraže, da za uviek ostavi svoju Brezovicu. 
Na to bi ga pitala Karolinka, kako je to tamo kod njih, a on 
joj je pripoviedao: kako ljudi u Brezovici živu, kako se nose, 
što i kako rade. To se je sve Karolinki činilo čudno, i nije joj 
se htjelo u Hrvatsku. Nije ni ona bila baš gospodsko diete, ali 
se je svejedno bojala svega toga. Čula je ona od Marka, da 
u Hrvatskoj žene same predu, tkaju i šivaju odjeću ne samo 
sebi, nego i svojim muževima. „Pa kakvo je to odielo, što načini 
jedna takva seoska žena!" znala bi se čuditi i srditi Karolinka. 
Kad bi oboje bilo dobre volje, znao bi joj Marko kazivati, kako 
će i ona njemu presti i tkati, kako će močiti lan i konoplje, 
spravljati sieno itd., pa kad bi joj rekao, kako se sve to radi, 
mrgodila bi se Karolinka, kad i kad i rugala, tako da su se 
budući mladenci znali i posvaditi. Bilo je toga i više puta. 

U to dođe doba, da Marko ide doma. S Karolinkom nije 
ništa stalno ugovorio osim to, da će doći po nju. Morao joj je 
obećati, jer je znao i vidio: ako ne dođe po nju, doći će ona 
k njemu, ali ne sama, nego i sa sinom svojim i Markovim. . . . 

IH. 

Otac dočekao Marka u Zagrebu. I ako je Marko pisao 
kući, neka mu ne šalje domaće seljačko odielo, ipak je to otac 
sa sobom ponio. Našao je sina u njekakvim uzkim hlačama, u 
vojničkoj „pluzi" i kapi. Brže stane odmatati svoj svežanj: donio 
sinu opanke i sve, od pete do glave. Ali moj Marko na sve to 
ni pogledati! Možda bi ga otac bio i nagovorio i doveo momka 
k pameti, ali se tu desio i gospodin bilježnik iz Brezovice, 
Pisao mu Marko i molio ga, neka dođe radi „one stvari" znate: 
s Karolinkom, što će i kako će? Tu sad udari bilježnik na 
staroga Vračića: šta on sili sina, da obuče seljačko odielo! 

„Pak čemu su — kaže — spodobne te široke platnene hlače, 
ti pantaloni! Pa kakva je to halja! Dajte mu rade, stari, 15 do 
20 forinti, pa neka si kupi kaput i šešir, pa neka se momak 
obuče, kako treba, kao pošten čovjek!" 

Stari ga Vračić samo pogleda, a ne reče ništa. Mislio je: 
Da, imaš pravo. Tako su zbilja danas obučeni pošteni ljudi, 
onako pošteni, kako si ti pošten — lolo jedna! 

Ali nije bilo druge: Stari je Vračić dao sinu do 20 forinti i 
sin si kupi kaput, šešir, njekakav štapić i još koješta. Ljudi, 
koji su ih vidjeli na kolih, mislili su, da vozi kranjca, a ne svoga 
sina. Dok su se vozili po gradu, bilo je Marku žao, što nije sjeo 
straga na zadnje sjedalo, kako se i voze gospoda. Bilo ga je 
stid uz svoga otca! „Mislit će još sviet, da sam mu ja sin, a 
onako ne bi znali . . Ali kad su se vozili uz poznata sela, tu 
mu je drago bilo, što su mu otca pozdravljali, a gdješto ga i 
zaustavljali. Već mu je bilo opet žao, što je ono mislio, da bi 
ljepše bilo straga sjedjeti. Ljudi su čudno gledali njegov kaput 
i šešir, a gdjekoji su i pitali: kako to, što je to? — tako da je 
Marku napokon dodijalo, pa bi bio bacio do vraga i švabski 
kaput i kranjske hlače. Sve se više stiskao k otcu: neka oni 
vide, da je on njegov, da je on naš . . . 

Ali Marko već nije bio brezovički Marko. Ne samo to, što 
je on tamo u „Niderestraju" (u donjoj Austriji) vidio sve druga- 
čije i njekako ljepše, gospodskije, nego i ta sirotinja i oskudica 
u kući i u dvorištu, — sve mu je to bilo njekako mrzko. Ljutio 
se na blatne platnene široke hlače seljačke, ljutio se na opanke, 
ljutio se na ženske smiešne „poculice", jer je sve mislio: A što 
će na to moja Karolinka. 

Karolinka mu nije dala mira ni u danu, ni u noći. Sve je 
mislio na nju, na svoje obećanje i poštenje. A vidi: kako će ju 
dovesti u ovu svoju kuću, među ove djevere i nevjeste, pa 
među zaove! Sve će na nju gledati, kao na bielu vranu, a ona 
— što će tu ona! Sve joj je tuđe i neobično, nikakvomu poslu, 
nikakvomu običaju nije naučna. 

Marko u sto muka. Ide on dan na dan k svomu kumu 
bilježniku (bio mu bilježnik na firmi kum, onda dok su ga 
gospoda osobito voljela): bilježnik mu sve govorio, da što će 
se on mučiti i patiti plugom i motikom, pa još s onakvom finom 


„civiliziranom" ženom, „nego — kaže — ja ću tebi priskrbiti, 
pa ćeš ti biti pisar, a poslie će ići dalje." 

Tako mu je govorio dan na dan. Međutim dolaze pisma od 
Karolinke. „Idi — piše — po mene, ili ću ti doći s djetetom." 
Nije bilo kud ni kamo, piše joj Marko, neka se spremi na put, 
a on će ju dočekati u Zagrebu. Dočekao i doveo bome djevojku 
nevjenčanu u kuću. Pa ne samo nevjenčanu, nego i ono drugo. 
Mati i otac, braća i sestre, nevjeste i cieli rod — da propadnu 
u zemlju od sramote i ruga, što se po selu govorilo. Ali ništa, 
svatovi, pa svatovi. Ali kakvi! Marko i kum bilježnik kažu, da 
što treba svih seljačkih komedija, nego mladenci sa dva svje- 
doka u crkvu, — pa mir i Bog! Jedan je svjedok bio dakako 
bilježnik, a drugi njeki pisar. Njegdje kod Židova u krčmi poslie 
vjenčanja nješto popili, a Marko s Karolinkom u Vračićevu 
kuću. Njeki su govorili, da bi se svuda morali svatovi tako 
obdržavati, kad je tolika sirotinja po svietu. Ali sav je ostali 
sviet, osobito ženski pravio od toga sprdnju cielu zimu. 

IV. 

Tko bi opisao sve ono, što je Marko s Karolinkom pre- 
patio u svojoj kući! Zna se, koliko se u hrvatskoj kući pazi na 
mladu snahu: gleda joj se na svaki korak, kud se i kako se 
gane i obrne. Gleda se kako na njoj stoje skuti ili košulja, kako 
se je podpregla, kako se je počešljala. Paze na svaku 
njezinu rieč. 

Karolinku je bilo dosta jedan put vidjeti, pa više nije tre- 
balo ni paziti. Pa na što ćeš paziti! Ona nema ni domaće 
košulje, kao druge snahe, nema ni poculice, ništa! To i nije 
snaha. Pa kako govori! Mužu si kaže „moj Marek". Kad se je 
za to doznalo, nije rugu bilo kraja. Kako se i ne bi tomu rugali, 
kad se u Brezovici kaže ženskomu „Marek" (Marica), a ona 
kaže mužu „Marek!" — „Da mu barem kaže: moja Marek", 
znale bi rugajući se reći jetrve, a i braća. 

A koliko je bilo neprilike s njezinim redom u kući, kako 
ga ima svaka snaha! Nit se njoj htjelo mesti sobu i kuhinju, 
nositi vodu i drva, prostirati stol i t. d., niti je ona znala, kako 
treba. Onda joj je njezin „Marek” pomagao, ili mjesto nje sve 
to radio, — a onda eto novoga smieha i rugla, a onda i svađe. 

Tu se je tek pokazalo, da „civilizirana" Karolinka ne zna 
pošteno. Već je to bila sramota za cielu kuću, što Karolinka 
nije „poštovala" nijednoga mlađega djevera, nije nijednomu 
govorila „vi”. A kad je došlo do svađe, znala je tako mrzko 
odgovarati starijim jetrvam, pa djeverom, a i istomu svekru, 
tako da joj je svekar jednom malo ne glavu odsjekao, kad ga 
je poslala onamo, odakle je svaki čovjek težko izašao, i to 
jedanput samo u cielom životu! . . . Jednom riečju: Karolinka 
nije ni u snu znala, što je to hrvatska snaha, i kako se ima 
vladati. 

Kad je ono pred svekrom utekla u svoju komoru, nisu je 
više vidjeli. Približavalo se njezino vrieme, a ona na Marka: 
neka ju vodi odavle, u bolnicu (špital). Jadni Marko, kud će, 
što će! Tolike su snahe u Vračićevoj kući porodile svoju djecu, 
samo njegova Karolinka mora u — špital! Od sramote i stida 
nije nikomu ni kazao, nego samo svomu kumu bilježniku, koji 
mu je još uviek obećavao pisarsko mjesto. 

Za koji dan odvezao Marko svoju Karolinku u obližnji 
grad i ostavio ju u bolnici, ali ni on se nije povratio kući. Sad 
je bio triezan, ali je odlučio, kao ono pred tri godine: S Bogom, 
Brezovice — za uviek! 

V. 

Bio je u tom gradiću njeki graditelj kuća, njeki Grassi, po 
otcu Talijan. Marko je s njim služio kod pionira, i bili su dobri 
kamaradi. Imao je Grassi dosta posla i dosta radnika. Marko 
ode k njemu i umoli ga, ne bi li i njemu dao štogod zaslužiti. 
Grassi je poznavao Marka, da je okretan i izvrstan radnik, pa 
ga je primio na nadnicu. 

Oh, što je taj jadni Marko prepatio! Prvo mu je bilo: treba 
platiti trošak za Karolinku u bolnici. Marko bi bio rado 
platio, ali nema. Bolnica poslala račun na obćinu, a obćina na 
Markovu zadrugu. Da ste čuli i vidjeli, što su braća i jetrve, 
kad je došao taj račun! Možete si i misliti. Dosta vam je kazati, 
da su se braća poradi toga tako na Marka razljutila i među 
se posvadila, da su se odlučili podieliti. — „Tko hoće imati 
svoju zbabnicu u špitalu, neka od svoga plati! Svakomu svoje, 
pa onda neka svaki svoje baci u Savu!” — govorila su braća, 
a snahe njekoje to jedva dočekale. 

Ali se naše diobe vuku, kao gladne godine, pa tako i ova. 
A Marku naopako. Treba tu u gradiću plaćati stan, treba sve 
kupiti: i brašno za kruh, i mast, i svaki zeleni listić, što ga 
treba za juhu. A hoće Karolinka i kave, a kavi treba šećera i 
mlieka. Marku da je i žganaca, ali od kuda! Sve ga zaboravilo 
i zapustilo, samo stara i slaba njegova majka znala bi kradom 
štogod metnuti u vreću, ili u torbu, pa poslati po kom svome 
Marku brašna, krumpira, slanine i svakoga domaćega dobra. 
A kad su za to braća doznala, eto opet svađe i grieha! Znala 
bi i sama majka doći k sinu i snahi. Plačući bi gledala mršave 
ruke svoga Marka i jaukala nad njim: kako se muči od jutra 
do mraka, a za koga? Za onoga Talijana, koji mu ne dade 
ponesti ni trieske s onoga velikoga drvnjaka gdje Marko čitav 
božji dan teše! Eno nedavno htio Marko ponesti nješto triešća, 
pri čem bi Karolinka nješto skuhala, ali palir viče, da se ne 
smije! Pita Marko Grassija, pa i on veli: Dragi, ne mogu dati! 
Ja triešće prodajem voz po pet forinti. Ne mogu, ne izlazi mi 
račun, drvo je skupo! 

Sve je to tužnim i suznim okom gledala Markova majka, a 
onda bi znala reći to sinu, to snahi: kako bi im bilo dobro 
doma, gdje se još ipak lakše živi. Marko je na to ponajviše šutio, 
ali nije Karolinka. — ,,A ni mrtva ne daj Bože da bi se tam 
vratila! — znala je reći rugajući se svemu, što je u Brezovici 
vidjela. Znalo je tu biti i svađe. Jedanput je pače Karolinka 
staru i slabu svoju svekrvu izbila i napolje izturala iz svoga 
stana! Rekla svekrva, da Karolinka nije Marku par, da bi on 
srećnije živio s Katom. Na to Karolinka kao pobiesnila! Bilo je 
tu vike, da su se susjedi strčali, a poslie Marku pripoviedali. 
On, kako je bio dobar, da u zemlju propane od žalosti i sramote. 
A kad je čuo, što mu je majka rekla Karolinki, prvi puta i 
njemu sine među očima, da mu Karolinka nije par. Sve bi 
bilo drugačije, da je om uzeo ženu prema sebi, a ne — Bog te 
pitaj od kuda, iz devetoga carstva. Ali je bilo kasno . . . 

Počeo Marko misliti na dom, osobito kad bi čuo, kako sve 
>de u nazadak. Još se nisu podielili, misli Marko, još se može 
popraviti. „Idemo doma”, misli Marko. Karolinka se neka 
preobuče u hrvatsko seljačko odielo, živjet ćemo liepo, popravit 
će se sve po malo. Ali Karolinka — ni da čuje o tom, pa opet 
svađa. 

U to se Marku dogodi nesreća. Postavljali negdje rožnice 
na kuću, pa se Marku nesrećom omakla noga i on padne. 
Odnesli ga u bolnicu. Nije bilo pogibeljno, ali Marko nije bio 
pravo za posao ni onda, kad su ga pustili iz bolnice. Sad nije 
trebalo Karolinke mnogo nagovarati, da se povrati u Brezo- 
vicu: Najedanput stala ona govoriti, da oni tamo imaju „pravo”, 
oni tamo imaju dobiti svoj dio. „Dok se samo podielimo, makar 
kako to prepatila", mislila Karolinka. „Bit ćemo u svojoj 
komori, pa što me za druge briga!" 

Tako je i bilo. Premda je Marku bilo svaki dan sve to 
gore, tako da nije već ni ustajao s postelje, znao bi on po kojem 
djetetu pozvati k sebi otca, ili kojega brata, pa im govoriti: 
neka se ne diele. Karolinka bi samo mučala, ili bi izašla van 
iz komore, a kad bi se povratila, Bože se smiluj onda jadnome 
Marku! A nisu bile liene ni jetrve, osobito, kad je došao opet 
račun iz bolnice — za Markovo liečenje. Sad je došlo na red 
i ono, što je trebalo platiti za Karolinku, a još se nije platilo. 
Tko bi izbrojio sve to, što se je tu čulo! Dodijalo to i Marku, 
pa i on pomozi u svađi: da mu nisu složili svatbe, kao drugoj 
braći, pa neka barem to plate. A oni svi na njega: Pa zašto 
se nisi ženio onako, kao i mi drugi? A Marko je na to šutio. 
Htio je reći: Kad se nisam ženio s parom, kao vi drugi . . . Ali 
nije ništa rekao. 

Jednoga dana eto eksekucije za bolničke troškove. Marku 
je bilo čitav dan zlo. Kad je došla eksekucija, u kući se podigla 
vika, psovke, kletve, osobito kad su panduri vodili kravu iz 
hlieva kroz dvorište. Najstariji brat naleti kao ris u Markovu 
komoru i vikne: „Meso si ostavio Talijanu, kosti si nam donio 
ovamo, a sad radi tebe i nas hoće da ogule! Što veliš, ti . . . 
Ne čuješ! 

Ali Marko ga zbilja već nije čuo . . . 

* 

Karolinka pere sad rublje od župnika do župnika i vodi 
još s djeverima pravdu za bolničke troškove i mužev dio za 
sina. Sin joj već u dvanaestoj godini i pase kod jednoga seljaka 
svinje. 


(»Božićnica« 1902. Domova knjižnica. Svezak 2. Zagreb 1901. Str. 55. — 66.) 



Mali razgovori. 

„SOCIJALNO PITANJE. “ 

Stalno je: nijedna se rieč danas toliko ne čuje i ne čita 
kao ova rieč: „socijalno pitanje”. 

Kakvo je to „pitanje?" — Tko pita? Što pita? Koga pita? 

Znate, da se ono pita, što se ne zna. Naravski je, da ljudi 
nisu nikad svega znali, a niti ne će znati. Ali nikad, mislim, 
nisu ljudi toliko pitali, koliko danas. Danas su vam knjige i 
novine i razgovori školane gospode — to vam je puno samih 
„pitanja" 

Počnimo kod sebe doma, jer se piše i govori, da ima i 
„hrvatsko pitanje". Tko bi znao na to pitanje odgovoriti, taj 
bi znao, što će biti od nas Hrvata: hoćemo li se kada sjediniti, 
ili će naša domovina postati madžarska županija; ili će doći 
Rus, pa će Hrvate Srbije i Crnogorce strpati pod jednu kapu; 
ili će Niemac poklopiti i Madžarsku i Hrvatsku; ili — što ja 
znam. To je „pitanje", kako će to biti. 

Ima dalje „iztočno pitanje", pa tko bi znao odgovoriti na to 
iztočno pitanje, taj bi znao odgovoriti i na „hrvatsko pitanje", jer 
se na jedno bez drugoga i ne može pravo odgovoriti. Ovo „iztočno 
pitanje" muči ljude od onda, od kad su se Turci Osmanlije stalno 
nastanili u Carigradu. Pita se sad: Što će biti s Turcima? Hoće li 
ostati ovdje, ili će njihovo carstvo propasti? A ako propane. 
komu će biti sadašnje njihove zemlje, tko će tu vladati? To je 
to „iztočno pitanje”. 

Ovakva „pitanja" kao što je „hrvatsko" i „iztočno pitanje", 
— to su politička „pitanja". 

Ali ima ljudi, koji se za ovakova pitanja ne staraju, nego 
kažu: politika — to nije ništa, to je samo danguba i varancija. 

Pravo i jedino pitanje — to je socijalno pitanje. Tko zna odgo- 
voriti na „socijalno” pitanje, taj zna odgovoriti i na svako 
političko pitanje. Evo: Tko hoće znati, što će biti s Turskom, taj 
mora znati, kako stoji „socijalno” pitanje u Turskoj. Isto vriedi 
za Hrvate, za Madžare itd. 

Tako misle njeki ljudi A što je to onda „socijalno" pitanje? 

Premda je to „socijalno” pitanje strašno veliko pitanje, tako 
da je o tom napisano na vozove knjiga i novina, ipak se može sa 
pet, šest, rieči odgovoriti na to: što je socijalno pitanje. Tko je 
gospodar čovjeku i imetku? — to vam je socijalno pitanje. 

A poslie toga pitanja dolazi tisuću i tisuću manjih: Je li 
otac gospodar djetetu? Je li muž gospodar ženi? Je li vladar 
gospodar narodu? Jesu li gospoda gospodari narodu? Je Ii 
dobro i u redu, što jedni ljudi jesu, a drugi nisu gospoda? Je li 
u redu, što su jedni ljudi bogati, a drugi siromašni? Je li u 
redu? . . . 

A što ću dalje nabrajati! Sve, što koga tišti, i što se komu 
čini krivo, bilo od otca, sina, poglavara, gospodara i svakoga, 
s kim čovjek ima posla, — sve je to „socijalno pitanje”. S kim 
imaš bilo kakvoga posla, taj se latinski zove socij (t. j. drug); 
sve što spada na družtvo ili kakovo „pajdaštvo", je socijalno, 
pa zato i rieč socijalno pitanje. Po tom vidite, da se za „socijalno 
pitanje" može reći i ovako: Tko hoće odgovoriti na „socijalno 
pitanje”, taj hoće odgovoriti na to: kako se ima vladati čovjek 
s čovjekom. 

,,E, pa to već i djeca znadu! I djeca već znadu za onu: Što ne 
želiš, da tebi drugi čini, ne čini ni ti drugomu! Što se onda ljudi 
muče i traže odgovor na to „socijalno pitanje"? 

Istina je. Nema čovjeka, koji bi se pred svietom usudio reći, 
da nije pravedna ona rieč: „Što ne želiš", itd. Po tom ne bi tre- 
balo nikakvoga drugoga zakona, nego onaj jedini: „Što ne želiš, 
da drugi tebi čini, ne čini ni ti drugomu". 

Ali to bi bila samo — 1 prodika, a znate, da prodika ne hasni 
ni svakomu desetomu. Sviet je sviet, a ljudi su ljudi. Čovjek zna 
i vidi, što je bolje, a čini ono, što je gore. Gdjekoji se za to kaje, 
a mnogi se i ne kaje. Pa što meni hasni, ako se tko kaje, pošto 
mi je krivo učinio! Ne trebam ja tvoga kajanja, nego nije trebalo 
učiniti. Zato treba braniti, da se zlo ne čini, zato treba suditi 
onomu, tko je zlo učinio. Zato su zakoni, propisi, sudci, stražari, 

poglavari, vlada, ciela država. Zato i oni, koji odgovaraju na to 
„socijalno pitanje", izmišljaju nove zakone i propise, nove pogla- 
vare i nadzornike. 

I tako, vidite, i ovo „socijalno pitanje” vodi napokon čovjeka 
u politiku, koja je mnogomu danas odurna. A odurna je zato, što 
mnogi ljudi nisu ljudi, što ne živu i ne vladaju se ljudski. Zato 
nije moguće, da bi tko na to „socijalno pitanje' mogao tako od- 
govoriti, da bi odmah sutra bilo sve dobro i svi ljudi zadovoljni. 
Ne! Zato treba prije svega naučiti ljude na ljudski život, a onda 
će biti bolji i zakoni, bolji poglavari, bolji gospodari, a bolji i 
sluge, — onda ne će ni to „socijalno pitanje" zadavati ljudem 
toliko brige. 

Istina je: Ovo, što vam ja kažem, to nije liek, koji odmah 
pomaže i lieči sve bolesti, kao da je sve to šala. Ne, ljudski život 
nije šala. A ima ljudi, koji možda dolaze i k vama, pa vam go- 
vore, kako je na svietu sve strašno i krivično, ali kako će oni sve 
to zlo kao za šalu odpuhnuti, samo čitajte njihov list, samo budite 
njihovi pristaše. I mnogomu zavrte glavom, jer težko maloj glavi, 
kad u nju dođe velika misao! A popraviti cieli sviet — to je 
velika misao. Zato ima već i kod nas takvih malih glava, kojima 
je „socijalno pitanje" zavrtjelo glavom, pa lupaju ovamo i onamo. 
Čuvajte se toga i takvih ljudi. Takvo buncanje, bulažnjenje i sa- 
njanje, — to nije ni po ćudi našemu narodu. Hrvatska se pamet 
ne diže tako visoko, da bi htjela na jedanput popraviti cieli sviet 
i soliti mu pamet. To su si. čini se, Niemci zabili u glavu. Možda 
oni misle, da se i cieli ljudski život dade urediti po njekom pro- 
pisu i pravilu. Ne vjerujte! Čovjek se uči živjeti s ljudima cieli 
život, a nije to — kao napraviti cipelu ili zemičku! Tako se ni zlo 
ni krivica, koje ima dosta u svietu, ne dade uništiti i ukloniti na 
jedan put i po cielom svietu, nego po malo: najprije meti pred 
svojim vratima, onda svagdje, gdje imaš s ljudima posla, — budi 
čovjek, imaj obraz i dušu, i uči drugoga, da bude čovjek. Nigdje 
ne zaboravi, da si čovjek i svagdje traži svoje pravo, od oblasti 
i gospodina, kao od susjeda i ciganina. Gdje ne možeš sam, do- 
govori se sa susjedima i prijateljima, pa radite složno, — samo 
nemojte misliti ni govoriti, da ćete preokrenuti sviet, 

I to vam je moj odgovor na „socijalno pitanje”. 

PRAVO I ZAKON. 

Naravsko pravo. Svakomu čovjeku kaže razum i duša, što je 
pravo, a što krivo. A može se reći, da se većina ljudi, kad po 
duši misle, slaže u tom, što je pravo, a što krivo. Ovakvo se pravo 
zove naravsko pravo, jer naravska pamet kaže: to je pravo, a 
to nije. 

Stalno pravo. Ali što to hasni, što čovjeku kaže duša, kad 
ima ljudi, koji nemaju duše, pak ne mare ni za pravo, ni za krivo! 
Ili ako i ne ćemo reći tako, da njeki ljudi nemaju duše, svakako 
se može reći to, da jednomu kaže duša ovako, drugomu onako, 
fu nema druge, nego će se ljudi pravdati i pogađati, dok se ne 
slože i ne pogode. Tako se složi danas ovaj s onim, sutra onaj 
s onim, za 10 godina ja s tobom, za petnaest godina ti s Petrom 
i t. d. I kad se god ljudi ovako pravdaju i pogađaju pa kad se 
ne mogu složiti, kaže jedan drugomu: Vidiš, kako se je ono složio 
Petar s Pavlom, ono je pravo, hoćemo i mi tako. I tako nastane 
s vremenom njeko stalno pravo, ni po mojoj, ni po tvojoj volji, 
nego po našoj i po drugih ljudi volji i duši. „Stalno” pravo zove 
se učeno pozitivno pravo. 

Dobro je, ljudi se tako mogu složiti i pogoditi. Ali treba po- 
godbu i držati. Što sad, ako se tko ne drži pogodbe? Nije ti 
zgodno, da ga ti sam na to siliš, kad bi ti to i mogao, jer bi on 
mogao reći: Dragi to je sila, to nije pogodba. Zato treba njetko 
treći, tko će ljude siliti, da se drže pogodbe, ako se ne će držati 
dobre volje. Taj treći — to je vladar, vlada, oblast. 

Razlika između naravskoga i stalnoga prava — vidi se 
odmah. Stalnoga prava nema, čuli smo, bez sloge i pogodbe, jer 
dok se ljudi ne slože, tu nema ništa stalna; dok svaki misli na 
svoju, može svatko imati ponješto pravo, ali to još ne veže nikoga 
— tu još nema govora o pravom pravu, jer nijedan nema prava 
ništa tražiti od drugoga, dok si ne obeća je, dok se ne pogode. Kad 
se ti pogodiš, ti si se možda i krivo pogodio, duša ti kaže, da je 
krivo, — ali sad već ne smiješ, sad već nemaš pravo bez nove 
pogodbe porušiti staru, a onaj drugi ima pravo tražiti od tebe, što 
ste se pogodili, pa makar tebi bilo po naravskom pravu sto puta 
krivo. To je ona prva i velika razlika među naravskim i stalnim 
pravom. 

Učeni pravnici kažu, da je ovo prava razlika među naravskim 


i stalnim pravom. Gdje nema državne vlasti, nema stalnoga 
prava, t. j. samo ono je stalno pravo, koje brani i čuva državna 
vlast. Ovo je samo toliko istina, što su ljudi tako pametni, pak 
su se od početka starali, da se čovjek ne mora sam za svoje pravo 
sa svojim protivnikom svađati i klati nego su odredili, da im 
sudi njetko treći, a to je oblast (sud). 

Običajno pravo. Čuli smo, kako je nastajalo stalno pravo, 
t. j. dugotrajnim običajem. Ljudi su znali svaki svoje pravo, to 
je učio sin od otca, ali toga nije nitko pisao. Takvo nepisano pravo 
zove se i „običajno” pravo. I danas ima još posvuda običajnoga 
prava, pa to pravo vriedi i pred sudom, ako nije ukinuto zakonom. 

Zakonsko pravo. Ali s vremenom se je toga običajnoga 
prava toliko nakupilo, da se ni ljudi ni sudci nisu mogli spoznati. 
Zato su sve to skupili i složili, koješta možda dodali ili izostavili, 
pa ako to vladar proglasio kao zakon, to je onda bilo pisano ili 
„zakonsko" pravo. — Danas vladari, ili vladari i sabori slažu i 
proglasu ju nove zakone. 

Po tom vidite, da stalno pravo može biti i „običajno” 
(nepisano) i „zakonsko" (ili pisano). 

Posebničko i „narodno” pravo. Ono, što ima čovjek pravo 
tražiti od drugoga čovjeka, to se pravo zove „posebničko” (ili 
„privatno”) pravo. Ali kako se može pogoditi čovjek s čovjekom 
tako se može i više ljudi, cieli kraj ili cieli narod pogoditi među 
sobom, n. pr. u tom: da će jedan drugoga braniti proti neprija- 
telju, ili da će se svima suditi po jednom pravu. Takvo pravo 
zove se „narodno" (ili „publično” ili „javno”) pravo. Takvoga 
prava nema, dok se ljudi ne slože pod jednim vladarom ili 
jednom oblašću, t. j. dok se ne slože u državu. 

Tako n. pr. ako njetko ima pravo nasljediti (baštiniti) od 
koga imetak, ili ako tko ima pravo tražiti da mu se vrati dug, 
to je „posebničko” ili „privatno" pravo. To posebničko pravo 
sadržano je danas u „Građanskom zakonu". 

Imade li razlike između narodnoga i posebničkoga prava, 
vidjet ćete, ako vam kažem ovo: Ako se ja s tobom pogodim 
za što bilo na svietu (samo ako ne prevarim ja tebe, ili ti mene), 
nijedna i nikakva oblast nema se pravo u to miešati, dok 
smo nas dva zadovoljni; istom onda, kad koji od nas traži svoje 
pravo kod vlasti, t. j. kod suda (kad „tuži"), — onda se ima u 
to pravo miešati oblast, koju država postavlja. 

Ali ako tko učini kakvo zlo (n. pr. ukrade, ubije), vlast će 
ga danas zvati na odgovornost, pa makar ga nitko ne tuži: 
tužit će ga država. I to je glavna razlika među ova dva prava. 

Ali je bilo naroda, koji su se tako vladali, da vlast nije 
zvala na sud ni ubojice, ako ga nije tkogod od roda tužio. 

Državno i kazneno pravo. Rekli smo, da je „narodno" pravo 
(ili „javno" pravo) ono, kad se cieli narod složi i pogodi: tako 
ćemo se vladati, to vriedi za sve nas i za svakoga. 

Sad pazite: Ako se pita: tko ima pravo biti naš vladar i 
gospodar, tko ima pravo davati zakone, kakvo pravo ima svaki 
od nas u našem družtvu, t. j. jednom riečju: kako smo si uredili 
vladu i državu, — onda se to pita za „državno" pravo. A ako 
se pita: Drži li se svatko zakona i kakvu dobiva kaznu ako 
se ne drži — to se onda pita za „kazneno” pravo. To pravo 
sadržano je u „Kaznenom zakonu", 

„Međunarodno” pravo- Kao što se može pogoditi čovjek 
s čovjekom, tako se može pogoditi i narod s narodom. Pogodba 
takva može biti i pismena, ili ustmeno ugovorena, ili samo 
običajem potvrđena, ali svakako je pogodba, i jedan narod ima 
od drugoga pravo tražiti, da se takvi običaji i ugovori drže. 
Takvo se pravo zove „međunarodno” pravo. 

„Krivično” pravo. Kako ste vidjeli, stalnoga (pozitivnoga) 
prava nema bez pogodbe. Pogodba ta ne mora baš biti ni 
pismena, ni ustmeno baš ugovorena, nego je dosta, da ljudi 
zajedno živu, da imadu posla jedan s drugim, pa da se slažu. 
Učiniš ti meni tako, ja tebi ovako, pa je pravo meni i tebi, pa 
onda i našoj djeci — i tako eto nastaje pravo. 

Ali tako može nastati i krivično pravo. Koliko puta se 
čovjek pogodi tako, da mu je krivo! Čovjek ili ne zna prosuditi, 
ili se boji zamjeriti, ili mu nije stalo, i tako mu ljudi čine krivo, 
a njemu je pravo, kao i onomu, koji mu sve pomalo uzima. Tako 
eto nastaje među ljudima krivično pravo. 

O tom „krivičnom” pravu ne govore učene pravničke 
knjige, ali da ima krivičnoga prava — o tom nema sumnje. 

„Čovječja” prava. Ali ljudi gledaju i sude, pa vide, da taj 
i taj ima krivično pravo. Što sada? Trpi se, mrmlja se, a može 
bome doći i do bune. Tako su n. pr. njegda velikaši, plemići 
(vlastela) i svećenici imali to pravo, da nisu plaćali poreza, da 
su smjeli svojim podložnikom suditi, da su im podložnici (kme- 

tovi) morali badava raditi i t. d. Kad su to ljudi spoznali n. pr. 
u Francezkoj, onda je nastala buna (revolucija). Sastao se narod 
u skupštinu, pa je dokončao da su sve to krivična prava, pa da 
se moraju ukinuti. „Što mene briga — govorili su na priliku — 
što je moj otac bio tvoj rob i sluga! Zato ne moram biti i ja. 
Svaki čovjek ima njekakvo pravo odmah, kad se rodi, bez 
ikakve pogodbe." 

I tako su narodne skupštine po svietu počele postavljati 
i pisati u zakon „čovječja" prava. 

Pa kakvo je to pravo, koje ima svaki čovjek? Francezka 
narodna skupština postavila je prije 111 godina kao prvo čo- 
vječje pravo ovo dvoje: 1. Svaki se čovjek rodi slobodan i ima 
jednako pravo, i to mu ostaje. — 2. Svakoj državi je zadaća 
čuvati naravska prava svakoga čovjeka, a ta prava jesu: slo- 
boda, imetak (vlastničtvo), sigurnost i pravo odpora ili protiv- 
štine protiv svakomu samovoljnomu ugnjetavanju. 

Danas nema, mislim, nigdje zakona, u kojem bi bila po- 
pisana ova „čovječja” prava. Mjesto „čovječja" prava kaže se 
danas „glavna (ili „obćena") državljanska prava, pa za držav- 
ljane, koji su pod bečkom vladom, ima zakon, u kojem su ta 
glavna prava sadržana. Po tom zakonu, „svi su državljani pred 
zakonom jednaki” (kaže § 2), svi mogu dobiti državnu službu 
(§ 3), slobodno se sele i izseljuju (§ 4), ukida se tlaka i svako 
podložništvo (§ 7) i t. d. Tamo pod Bečom imaju i posebni 
„zakon za zaštitu osobne slobode". Po tom zakonu ne smije te 
nitko zatvoriti bez naloga od sudca, pa i sudac mora kazati 
razlog. 

Ima li razlika između prava i zakona? Ljudi miešaju pravo 
i zakon. Ali ima i tu razlika. 

Kažem po treći put: nema prava bez pogodbe, bez privole. 
Zato, da nastane pravo, potrebna su barem dvojica, dvie volje. 
Pamtite: pravo postaje, pravo se radja, pravo je živo, jer čovjek 
ćuti i osjeća svoje pravo, on zna za svoje pravo. 

A što je zakon? — Pitajmo se najprije: Kako postaje 
zakon? Ovako: 1) Ili se popiše običajno pravo, pa je to sad 
pisano pravo ili zakon, 2) ili vladar (kralj, car) postavi zakon 
narodu, 3) ili sabor s vladarom postavi zakon narodu. 

Je li i to sve pogodba? — Jest. Ono prvo svakako je po- 
godba. Ono drugo i treće također je pogodba, jer ako narod ne 

privoli na zakon, zakon će se držati jedan čas samo silom, a 
napokon će se morati ukinuti. 

Ali vidite li razliku? — Ne vidite, ja ću vam kazati: Zakon, 
što ga daje vladar, ili zakon, što ga daje kralj i sabor, — taj 
mnogomu čovjeku daje pravo, za koje ni ne zna, — nego s vre- 
menom uči; a kad se nauči i kad na to privoli, onda i zakon 
postaje pravo. — I to je razlika između prava i zakona. Ta raz- 
lika može biti i velika. 

I za naš narod vriede mnogi zakoni, koji davaju narodu 
kakvo pravo, a narod za to tobože „svoje" pravo ni ne zna! 
A to je zato, što su k nama prenesli pravo drugih naroda, tuđe 
pravo. 

Ovo je naša velika neprilika. 

(»Božićnica« 1902. Domova knjižnica. Svezak 2. Zagreb 1901. Str. 67. — 76.) 

Imena godine, mjeseci i dana 
u različitih naroda. 

U HRVATA. 

Neodređeno vrieme. Za neodređeno vrieme, t. j. za sva- 
kakvo vrieme imamo mi Hrvati više rieči, i to: vrieme, doba, 
čas, rok, hora. Ipak sve ove rieči ne znače jedno, ali tko znade 
hrvatski, tomu to ne treba razlagati. To je samo toliko, da je 
spomenuto, jer će nam ove rieči biti poslie potrebne, kad 
budemo drugo razlagali. 

Godina ili ljeto. To znate, što je. Samo treba spomenuti, 
da njekoji Hrvati kažu i daždu (kiši) godina, a ljeto obično 
znači samo onu dobu godine, kad je vruće. Njeki misle, a nije 
težko ni vjerovati, da se ljeto zato tako zove, što onda najviše 
kiša lieva. 

Dobe u godini zovu Hrvati: proljeće ili pramaljeće ili protu- 
ljeće, ljeto, jesen i zima. Proljeću kažu naši Slovenci spomlad. 

_ M-i ese ci to znate, kako se zovu; napisani su vam redom 
sprieda u koledaru. 

Vriedno je samo spomenuti, da šu njegda Hrvati oko 
Zagreba brojili mjesece (a njeki ih seljaci i sad još broje) 
ovako: 

1. Prosinac i Predzimac, 2. Siečanj (Sečen), 3. Sušac, 4. 
Mah Travanj ili Jurjevšćak, 5. Veliki Travanj ili Rožnjak ili 
i ipovšćak, 6. Klasanj ili Duhovšćak, 7. Srpanj ili Jakopovšćak, 
^ Kolovoz ili Velikomašnjak, 9. Malomašnjak, 10. Listopad ili 
lholjscak, 11. Studen ili Svesvečak, 12. Grudanj (Gruden). 
mah se vidi, da su ona druga imena dobili mjeseci po svet- 
cima: po sv. Jurju, po sv. Filipu, po Duhovima itd. Slično zovu 
mjesece naši Slovenci još i danas. 

Ova imena mjeseci, kojima se mi danas služimo, odredili 
im za cieli hrvatski narod naši preporoditelji tamo prije Jela- 

čićeve godine (1848), Zato sve, što se od našega plemena broji 
k Hrvatom, to broji mjesece ovako. Srbiji n. pr., koji imaju isti 
jezik, kao i mi, ipak broje mjesece onako, kako su ih brojili 
Latinci (Rimljani), t. j. Januar, Februar itd. 

Dani u tjednu. Mjesec ima 4 sedmice, 4 tjedna i 4 nedjelje, 
t, j. 4 puta po sedam dana. Mi Hrvati počimamo brojiti dane 
u tjednu s ponedjeljkom, zato je ponedjeljak 1., utorak 2., srieda 
3., četvrtak 4., petak 5., subota 6. i nedjelja 7. dan u tjednu. 

Ovi su dani dobili ovako svoja imena: Ponedjeljak je po 
nedjelji. Utori ili vtori u starom jeziku našem znači isto, što 
i „drugi". Srieda bi morala biti sredina tjedna, pa i jest u sre- 
dini po židovskom brojenju, jer Židovi počimaju s nedjeljom, a 
svršavaju sa subotom. Židovsko brojenje primili su i drugi 
narodi, pa i Niemci, koji četvrti dan poslie subote zovu mitvoh 
(mittwoch), pa su i naši stari tako nazvali četvrti dan poslie 
subote, ne pazeći na to, što su počeli u početku brojiti s pone- 
djeljkom, a ne s nedjeljom. Četvrtak i Petak sami kažu, zašto 
se tako zovu. Subota je nastala od židovske rieči šabbath, pa 
su to ime primili baš svi kršćanski narodi. Nedjelja se zove po 
tom, što se na taj dan ništa ne djela, a prvi su ju tako nazvali 
kršćanski Grci u svom jeziku (aprakos); isto znači i židovski 
šabbath. 

Ura ili sat (sahat) — to je 24. dio dana. Naša rieč ura 
postala je od latinske rieči hora, a rieč sahat primili smo od 
Turaka. Šestdeseti dio ure zovemo čas (to je minuta), a 60. dio 
časa zovemo časak (to je sekunda); to je tren ili hip. 

U OSTALIH SLOVJENA. 

Godina. Rusi zovu godinu god, Česi i Poljaci rok. Dobe u 
godini zovu svi slično kao i mi Hrvati, samo što proljeću kažu 
vesna. Razumije se, da malo drugačije izgovaraju te rieči. Tako 
Rus kaže osenj mjesto „jesen”, Poljak kaže ljato mjesto „ljeto 
i vjosna mjesto „vesna". 

Mjesece zovu Rusi tuđim, t. j. latinskim imenom, samo 
njekoje malo drugačije izgovaraju, i to ovako: Janvarj, Fevralj, 
Mart, Aprjelj, Maj, Junj, Julj, Avgust, Sentjarbrj, Oktabrj, 
Nojabrj, Dekabrj. 

Česi i Poljaci imadu svoja imena, i to Česi ovakva: 1, Leden, 
2. Unor, 3. Duben, 4. Brjezen (oni pišu „brezen”, a izgovaraju 
kao: bržezen), 5. Kvjeten (t. j. „cvjetanj"), 6, Cerven, 7. Čer- 
venec, 8. Srpen, 9. Zari, 10. Rijen (t. j. rujan), 11. Listopad, 
12. Prosinac, — a Poljaci ovako: 1. Stičenj, 2. Ljuti, 3. Marec 
(t. j. latinski Mart ili Mare), 4. Kviećenj (t. j. „cviećanj", kao 
i češki 4. mjesec), 5. Maj (tuđe ime), 6. Červiec, 7. Lipec, 
8. Sierpienj (t. j. srpanj), 9. Vrjesienj, 10. Pažđernik, 11. Listopad, 
12. Gruđenj. 

Kako se vidi, njekoji se mjeseci zovu slično kao i u 
hrvatskom narodu, samo što dolaze za jedan mjesec kasnije. 
Tako je n. pr. poljski Lipiec sedmi, a naš Lipanj je šesti; češki 
i poljski Srpen ili Sierpienj je osmi, a naš Srpanj je sedmi 
mjesec itd. To nije nikakvo čudo, a to zato, što su Poljaci i 
Česi od nas više na sjeveru, pa kod njih lipa cvate kasnije, i 
mi smo već davno sa srpom i sa žetvom gotovi, oni istom bruse 
srpove, pa dok oni mašu srpom, mi već po liepu kolovozu 
vozimo drva za zimu; mi beremo grožđe za rujno vince u 
„rujnu mjesecu, a kod njih se tek žari; a kad je kod nas već 
listopad, onda je njima rujan; napokon kod njih još lišće pada, 
a nama je već studeno: sve kod nas prije, kod njih kasnije. 

Dane u tjednu zovu i svi ostali Slovjeni, kao i mi, samo ih 
opet malo drugačije izgovaraju. Samo Rusi kažu nedjelji 
voskresenje, t. j. „uskrsenje”, jer je taj dan Isus uskrsnuo. 
Tjednu kažu Česi i Poljaci tidenj (dva tidna itd.), a Rusi nedjelja. 

Uru ili sat zovu Rusi čas, a Česi i Poljaci godina (češki 
hodjina, poljski godjina). 

U OSTALIH NARODA. 

Latini ili Rimjlani zvali su mjesec ovako: 1. Januarius, 
2. Februarius, 3. Martius, 4. Aprilis, 5. Majus, 6. Junius, 
7. Julius, 8. Augustus, 9. September, 10. October (reci: oktober), 
11. November, 12. December. 

Ali nisu tako brojili u početku, nego su u početku brojili 
samo 10 mjeseci (kako ćemo još čuti) i to su ih zvali onako, 
kako je gore rečeno, samo nije bilo Junija ni Julija, ni Augusta, 
nego je mjesto Junija bio Sextilis (reci: sekstilis) i dalje Sep- 

tember itd. do kraja. Ovo je vriedno spomenuti zato, sto 
posljednjih pet mjeseci (poslie Maja) imaju imena po broje- 
vima. Latinski se broji od pet dalje ovako: sex (seks, 6), septem 
(7), octo (okto, 8), novem (9), decem (10), — pa se svakomu 
broju dodalo -ber, a broju sex (šest) dodalo se -tilis kao da 
bismo rekli: Šestak, Sedmak itd. A to je opet vriedno znati 
zato, što na pr. „September" znači „Sedmak” ih sedmi mjesec, 
a nije danas sedmi, nego deveti mjesec, a isto tako „Uctober 
znači „Osmak" a nije osmi, nego deseti mjesec. 

Kako je to i zašto je to? Tako: Dok su Rimljani brojili 
samo 10 mjeseci, bio je doista September sedmi, Oktober osmi, 
November deveti, a December deseti mjesec; ali kad su poslie 
između petoga i šestoga mjeseca umetnuta još dva, onda je 
September bio deveti mjesec, Oktober deseti itd. 

Ova latinska imena primili su poslie malo ne svi evropski 

Prvi dan svakoga mjeseca zvali su Latini Kalende 
(Calendae), pa je od toga nastala rieč Kalendar ili Koledar. 

Dane u tjednu zvali su Latini po suncu, mjesecu i po 
zviezdah, i to nedjelju po suncu, ponedjeljak po mjesecu, utora 
po zviezdi Martu, sriedu po Merkuru, četvrtak po Jupitru, 

petak po Veneri i subotu po Saturnu. 

Ostali narodi u Evropi primili su latinska imena mjeseci, 
a isto tako i imena dana u tjednu. Tako n. pr. kažu Talijani 
ponedjeljku Lunedi, a Francezi Lundi, a to znači „mjesečev 
dan", utorku kažu Tal. Martedi, a Fr. Mardi, a to znači „Martov 
dan". Nedjelju zovu Talijani Domenika (Francezi: Dimanche, 
izg. dimanš), što znači „Gospodnji dan . 

I Nijemci zovu nedjelju po suncu, t. j. Sonn-tag (t. j. „Sunca- 
dan”), ponedjeljak po mjesecu: Mondtag (Montag), a ostalim 
danima dali su imena njegdašnjih svojih krivih bogova, samo 
četvrti dan poslie subote zovu Mittwoch (reci: mitvoh), a to 
znači „sredina tjedna”), a dan prije nedjelje zovu po židovskom 
Sams-tag (t. j. „Sabat-tag ). 

Francezi su poslie bune ili revolucije (prije 100 godina) 
bili ukinuli kršćanski koledar (nisu ni godina brojili od rođenja 
Isusova, nego od početka bune i republike), pa su i mjesece i 
dane okrstili posve novim imenima. Ali to se je poslie opet 
preokrenulo i sviet je zaboravio i nove mjesece i nove dane. 

(»Božićnica« 1902. Domova knjižnica. Svezak 2. Zagreb 1901. Str. 17.— 22.) 

Što je to koledar? 

»NEBESA SU KNJIGE OD VIEKA.« 

Doba. ,,U koje doba se je to dogodilo?” — Tako se i slično 
pitaju ljudi i odgovaraju: U zoru, rano u jutro, a podne, prije 
sunca zahoda, poslie sunca zahoda, u noći, o po noći, poslie 
ponoći. — Sve se to računa po suncu, po „dragom” sunašcu, 
koje nam s neba svieti. I dok ono svietli, dotle je dan. A kad 
sunce ne svietli, onda je noć, — to znadu i djeca. 

I to je prvi početak tomu, kako se računa doba: po danu 
i po noći. Od kad ima svieta i vieka, dolazi iza dana noć, a iza 
noći dan. I jedan dan i noć — to su ljudi opazili — upravo tako 
dugo traje, kao i drugi dan i noć: ako je dan kraći, noć je duža, 
a ako je noć kraća, dan je duži. Od svanuća do svanuća sunca, 
ili od dana do dana — jednaka je doba, što svjetla što tmine. 

Dan i noć — traje, dok „sunce obiđe zemlju”, — mislili su 
stari, a mislite i vi, koji niste čuli u školi: da ne obilazi i ne 
dvori sunce nas jadnika, nego da se ova hraniteljica i majka 
naša Zemlja, — ona se jadna vrti i okreće suncu sad jedno, 
sad drugo svoje tužno lice, ne bi li joj se smilovalo i ogrijalo 
joj sad ovu, sad onu dječicu. Ta znate, da je zemlja puna svieta, 
braće naše: jedni smo joj na mršavim grudima, druge nas nosi 
na izmučenim leđima, jedni smo na ovoj, drugi na onoj strani 
svieta. Pa kakva bi to majka bila, kada bi samo jednu svoju 
djecu na suncu grijala! Nije takva naša majka Zemlja: Ona 
grije na suncu nas jedne i druge. Ali nije ona kriva, što jednima 
sviće, dok se drugima smrkava. 

Tjedan i mjesec. Kad bi čovjek živio samo od dana do dana, 
kad se ne bi starao ni za ono, što je bilo, ni za ono, što će biti, 

onda bi mu bilo dosta samo onaj račun: na dan i noć. Ali vi 
znate, da nije tako. Vi znate, da se čovjek više poštara i 
posiedi u brizi za svoju djecu, nego za sebe, t. j. više za ono, 
što će biti, kad i njega već ne će biti, nego za samoga sebe. 
Tu već nije dosta dan i noć, kad treba i na dalje misliti i vrieme 
računati. 

I za taj račun našao je čovjek otvorenu knjigu pod šatorom 
božjim, po kojem šeće i sprohađa se bliedi mjesec. Opazio 
čovjek od starine, da bliedi taj noćobdija svaki osmi dan mienja 
bliedo svoje lice. I ono vrieme, od miene do miene, to je tjedan 
ili nedjelja dana. Židovi su prvi valjda počeli slagati dane u 
sedmice, i to po nauku svoje vjere, a to je i naša vjera: da je 
Gospod Bog šest dana stvarao sviet, a sedmi je dan počivao. 

Ali i to je malen račun. Ta što je to tjedan u životu jednoga 
čovjeka, a kamo li ciele obitelji! Ništa nije bilo lakše, nego 
paziti na mjesec, pa eto ti od mladoga do mladoga mjeseca 
mjesec dana. 

A koliko je to dana? — Tu se sad počimaju računi mutiti. 
Već se ni tjedan ne slaže posve s mienom mjeseca, a tako ne 
izlazi podpuni broj dana ini od mladoga do mladoga mjeseca. 
Ali ostavimo to za čas, pa idemo dalje. 

Godina, ljeto. Što smo do sad čuli, za sve to ne zna i ne 
može znati sliepac, koji ne vidi sunca, niti mjeseca. Ali ovo, 
što ćemo sad reći, to je morao i sliepac osjetiti. 

Čujte! Recimo: zlo vam je urodilo, muka vam se nije napla- 
tila. Ne dao mi Bog biti u vašoj koži, kad se ono stanete za 
šijom česati, jer vam djeca nemaju kruha, pa vas sve pitaju: 
,,Čaćko, koliko je do novih šljiva? Ej, dobro li vi pazite, hoće 
li skoro mjesto sniega udariti godina! Ili možda ne znate, kako 
naš narod u njekim našim krajevima kaže kiši ili daždu 
„godina"? 

Znali, ne znali, svejedno. Ali to znate, kao što iza oblaka 
svagda prosja milo sunašce, i to onda sto puta milije, tako i 
iza hude i mrazne zime dolazi ljeto. Ono nam i jest, što jest, 
ono nam je sve. Ostalo vrieme između jednoga i drugoga ljeta 
— to se pravo i ne računa, nego je sve zajedno „ljeto , a to 
zato, što kad ljeto prođe, kao da je sve prošlo, — prošlo je 
ljeto dana ili godina dana. Znate, da mnogi naš sviet kaže 
„ljeto" mjesto „godina”, t. j. čitavo vrieme, ili svi dani od 


ljeta do ljeta — to je „ljeto dana”. A to je već mnogo dana, 
toliko, da se je toga često težko dočekati. 

Vrieme, Eto, tako je božje nebo otvorena knjiga za sva- 
koga, pa i za onoga, koji se u ljudske naše knjige ne razumije. 
Ta božja knjiga ne laže, njezini su računi čisti i čvrsti, vazda 
isti, od kad ima svieta i vieka. Od kad ima svieta i čovjeka 
na svietu, čovjeku sviće dan i smrkava se noć, sve po četiri 
puta obnavlja se i mienja mjesec, diže se i spušta sunce, te sad 
.žarko sije, ali hladno grije”, a sad opet žari i pali, sije i grije, 
a čovjeku-težaku rod zrije. I tako se to obnavlja i ponavlja 
od viekova u viekove. A s tim je ponavljanjem čovjek svezao 
i spojio sav svoj život, sve svoje trude i pute, sve svoje nade: 
po toj i u toj nebeskoj mieni čovjek živi, jer po njoj broji i 
računa dobu i vrieme. Vrieme je miena. 

A ova miena — to nije, mislim, bez dobrote i mudrosti 
Božje. Da vam kažem: Promislite, kakav bi to bio život, kad 
bi bez prestanka bio dan, ili bez kraja noć! Ja mislim, da bi 
čovjek očajao, kao putnik, koji ide putem, a ne vidi uz put ni 
trna, ni grma, niti vidi putu kraja! A kako bi tek bilo, kad 
na nebu ni pod nebom ne bi bilo nikad nikakve miene, nego 
mjesec vazda jednako pun, ili krnjast, sunce vazda jednako 
visoko i jednako toplo, ili hladno, a sve vazda i do vieka na 
jednome mjestu! Vazda jednako sunce, jednak vjetar, jednako 
vrieme! Tko bi se poslie mraka veselio zori i bielome danu, 
tko poslie bliede mjesečine žarkome suncu! Tko bi se nadao 
novome svanuću, da popravi, što je jučer sagriešio! Tko bi se 
radovao novome ljetu i u njem novom rodu! 

Ne, to i ne bi bio život, ili ako bi čovjek i živio, taj bi 
život bio kao san bez probuđenja, život bez preporađanja. 

A ovako, kako je to sada od Boga određeno, čovjek se 
bez prestanka budi i preporađa s nebom i zemljom zajedno: Na 
nebu i na zemlji novi dan, novi mjesec, novo ljeto, — a u 
čovjeka nova snaga, novi rad i novi rod — i nove nade. Samo 
u mieni i promjeni je život. Ali gle: I ta miena i promjena i 
ona se ponavlja bez prestanka. Pa kako to, da i ona ne dosadi 
čovjeku? 

Ne dosadi, jer je čovjeku smrt za vratom. Svaki večer, 
kad mu smrkne misli: Ustat ću ranije! Svake zime misli: U 
novom ljetu sijat ću drugačije! Ali badava: Nikad dosta ne 

urani, nikad tako dobro ne posije, a da ne bi moglo bolje biti! 

I sve se uči i muči, sve snuje i kuje, i sve mu je premalo i dana 
i godina, jer vidi, da još nije dosta mudar. Pa kamo bi mu onda 
dosadilo! I da nema smrti, živio bi rado, dok bi po njem maho- 
vina rasla, kao ono Koren-kovač. Pa bi možda i svakomu 
čovjeku dosadio i dodijao život, kako je dosadio i tomu Korenu- 
kovaču. To Bog zna! 

Vječnost, Pa se je Bog i za to u mudrosti svojoj postarao: 
Umrieti nam je, usnuti nam je! 

Je li za uviek? 

Znate, što nas uči vjera: da ćemo se po smrti probuditi. 
Tako vjera. A i razum i misao sama inapućuje nas na ovo: Ako 
nam je dobri Bog čitav ovaj sviet tako uredio, da smo se za 
cieloga života na zemlji budili, da nam je vazda iza mraka 
svitalo, tako da si čovjek već i ne može pravo pomisliti sanka 
bez ustanka, kao ni zore bez danka — onda nam je još lakše 
vjerovati, da će nam na drugom svietu i opet svanuti novi dan. 

Taj će novi dan biti bez noći, bez prestanka, bez promjene. 
Tu više ne će biti miene, zato to više ne će biti ni vrieme, to 
će biti — vječnost. To ne će više biti ni život, kakav je na 
zemlji. A kakav će biti, to već nije naš posao da naučamo. 

* 

Sve ovo, o čem smo se do sada razgovarali, to je bio samo 
račun na pamet o koledaru. Ali vi znate, da vrieme ima svoj 
rok, a to se ne računa na pamet, nego po strogom koledarskom 
računu. Zato ćemo sad početi malo strože računati. 

MJESEČNA I SUNČANA GODINA. 

Nemojte misliti, da vi sve ovo znadete, što sada evo dolazi. 
Čitajte, pa ćete vidjeti, da nješto znate, ali nješto i ne znate. 

Dan. Ono vrieme, što prođe, dok se zemlja jedan put 
okrene, ili drugačije — po staru i obično — govoreći: dok 
sunce opet dođe na isto mjesto, to je dan i noć, ili kraće dan. 
Dan diele ljudi na 24 jednaka diela i jedan takav dio to je 
ura ili sat. 

Mjesec. Ono vrieme, što prođe od jedne mjesečne miene 
do druge (na pr. od uštapa do uštapa), zove se mjesec dana, 

ili kraće mjesec, a traje 29 dana 12 sati 44 časa i (blizu) 3 časka 
(sekunde), ili kraće 29 i Yn dana. Nješto manje (za 2 dana i 
4 sata manje) treba mjesec, dok jedan put obiđe oko zemlje. 

Godina. Ono vrieme, što prođe, dok zemlja jedan put obiđe 
oko sunca, ili dok sunce opet upravo na istome mjestu na 
nebu ugledamo, to se zove godina dana, ili samo godina. To 
vrieme traje 36514 dana i to je sunčana godina. 

Ljudi nisu dugo znali pravo izračunati, koliko dana traje 
godina. To nije čudo, jer je to dosta težko to i sami znadete. 
Istina je, nije težko znati i opaziti, da je prošla godina i da 
je opet došlo novo ljeto. To svatko zna, jer svatko vidi, da je 
sunce opet onako visoko, kako je i lani bilo i da opet žari. 
Ali tko zna, kada je i na koji dan upravo onako visoko i na 
ono mjesto došlo, gdje je lani bilo u to doba? 

To je ono, što je težko, pa zato ljudi i nisu iz početka 
računali godine po suncu, jer nisu pravo znali, kad bi počeli, 
a kad bi svršili. 

Mjesečna godina. Lakše je bilo računati na mjesece. Tko 
dobro pazi, pa si još i bilježi, lako može sračunati, da od miene 
do miene prođe 29 'A dana. Lako je pomišljati, da su ljudi dugo 
računali samo na mjesece, pa svakomu mjesecu dali i ime, kao 
mi: Siečanj, Veljača i t. d. 

Sve je to istina, ali je opet istina i ovo: Ako ljudi nisu 

pravo znali, kada se po suncu počima nova godina, morali bi 

biti baš sliepi i gluhi ii pospani, kad ne bi opažali, kako se 

ponavlja proljeće, ljeto, jesen i zima, ili u kratko: kako se 

ljeto ponavlja. 

Pa što onda? Čujte, što onda: Broje ljudi liepo mjesece. 
Recimo, da su počeli, kao i mi, negdje oko Božića, kad dan 
poene rasti, pa liepo broje: Siečanj, Veljača, Ožujak i tako 
redom. Kad su došli do dvanaestoga mjeseca, vide oni, da je 
opet zima i sve drugo, kako je i lani bilo. Hoće li brojiti i dalje 
mjesece: trinaesti, četrnaesti, petnaesti itd. bez kraja? Ja mislim, 
a nitko nije bio toliko bez pameti, nego su svi s vremenom 
re li. Ostanimo u jednom ljetu, pa počnimo od nova brojiti 
mjesece. Kako i ne bi, kad smo rekli, da bi onaj morao biti 
le p kod očiju, koji ne bi pazio na to, da se ljeto ponavlja. 

Tako su ljudi ostali kod dvanaest mjeseci, ni više, ni 

manje, jer zbilja za 12 mjeseci dolazi novo ljeto. Dvanaest 
mjeseci po 29^4 dana — to je 354 dana, i to se zove mjesečna 
godina. 

SLOGA IZMEĐU MJESEČNE I SUNČANE GODINE, 

U mjesečnoj godini padaju isti mjeseci u različno doba go- 
dine. Do sada znamo i pamtimo ovo troje: 1) ljudi broje vrieme 
po mjesecu t. j. po mieni mjeseca; 2) čovjek opaža, da se ljeto 
ponavlja; 3) u jedno ljeto ne ide više od dvanaest mjeseci tj. 
dvanaest svih mjesečnih miena. 

Ali su ljudi s vremenom opazili i ovo četvrto: Za dvanaest 
mjeseci ipak se ljeto podpuno ne obnovi t. j. 12 mjeseci (po 
2934 dana) traje samo 354 dana, a ljeto se obnovi za 36534 
dana. Ovo se ne slaže. 

A kad se ovo ne slaže, nema druge, nego ovo: ili ne paziti 
na sunce (t. j. ne paziti na proljeće, ljeto, jesen i zimu) nego 
se ravnati po mieni mjeseca, — ili pak paziti samo na sunce, 
a ne paziti na miene mjeseca. 

Tako se i radi. Arapi n. pr. računaju samo na mjesece i 
to na prave mjesece po 2934 dana. Ali što vidimo kod njih? 
Vidimo to, da kod njih pada n. pr. mjesec Prosinac jedne godine 
u zimi, druge godine pada već bliže proljeća, a za 16 godina 
t. j. kad se ovih 12 mjeseci ponovi 16 puta, pada mjesec Pro- 
sinac usred ljeta! 

Istina je, i tako se vrieme može na vlas računati, ali je 
to ipak neprilika. A neprilika je to zato, što su ljudi ipak 
naučni na račun po ljetu, tj. po suncu i po sunčanoj godini. 
Najveća je tu neprilika to, što se ovakva mjesečna godina nikad 
ne počima u isto doba, nego svake godine u drugo doba: jedan 
put se počima u ljetu, za 7 — 8 godina se počima u jesen i t. d. 
Ako vam se hoće, brojite redom 12 mjeseci po 2934 dana, pa 
onda opet od nova, pa ćete poslie više godina vidjeti, da je 
tako. A nisu ni naši stari odmah opazili, nego su se dugo 
motali, dok su na to došli. 

A kad su na to došli, počeli su misliti ovako: Ne možemo 
pustiti računa po mjesecu, jer smo na to naučni; od ljeta do 
ljeta mjesec se ipak 12 puta podpuno obnovi, i ako u ljeto dođe 
još nješto od trinaestoga mjeseca. Treba dakle zadržati dvanaest 

mjeseci. Ali kako ćemo to složiti s podpunom sunčanom 
godinom, kad 12 mjeseci traje 354 dana, a godina traje 36534 
dana? — Uredit ćemo ovako: 

Građanski mjeseci. Već je i to neprilika, što se četiri mje- 
sečne miene ne mogu brojiti na ciele dane. Gledajte na str. 16 
onu skrižaljku, pa ćete vidjeti, da je mlađ jedan put u jutro, 
drugi put o podne, treći put na večer, pa u noći. A ljudi su 
naučni najviše računati na dane. Što ćeš sad reći: koliko mjesec 
ima dana, kad se ne može na ciele dane računati? 

Tu nije bilo druge, nego se je učinilo ovo: Odredilo se je, da 
jedan mjesec ima 29, a drugi za njim 30, pa opet 29 dana i 
tako redom. I tako je izašlo, da je na svaki mjesec došlo 2934 
dana. Ali to su bili mjeseci, kod kojih se već nije pazilo na 
mienu, to su već građanski mjeseci, jer su se po tima mjese- 
cima ravnali građani, t. j. ljudi u svom poslu i računu. 

Umetni mjeseci. Ali da se složi i 12 takvih mjeseci (koji 
zajedno imadu 354 dana) sa sunčanom godinom, koja ima 36534 
dana, umetali su Grci i Rimljani iza njekoliko godina po još 
jedan mjesec. Tako su Rimljani umetali svake druge godine 
jedan mjesec, koji je imao sad 22 (t. j. 2 puta 1 1 dana, da se 
izravnaju 2 godine), sad 23 dana (da se dopuni još ona 34 dana). 
Drugi su opet kojekako drugačije krpali i umetali mjesece. To 
su bili umetni (ili umetnuti) mjeseci. 

JULIJEV ILI STARI KOLEDAR. 

Što je to „stari” koledar? Radi ovakvoga umetanja i kr- 
panja nastala je s vremenom velika smutnja i smetnja. Nije 
dosta bilo, što se mjeseci nisu svake godine jednako slagali sa 
sunčanom godinom (jer je po imenu isti mjesec bio jedne godine 
u zimi, a za njekoliko godina u proljeću), — nego su još rimski 
svećenici krivo i smeteno računali. 

To je dodijalo rimskom caru Juliju Cesaru, pa je on od- 
redio, da se više nemaju umetati nikakvi mjeseci, nego da se 
svakomu mjesecu dodade jedan dan, tako da će jedni imati 30, 
a drugi 31 dan, samo na jedan mjesec ne dolazi ništa, jer treba 
svega dodati 11 dana, a mjeseci ima 12. Taj mjesec, kojemu se 
nema ništa dodati, neka bude zadnji, a po starom rimskom 
kalendaru bio je zadnji mjesec Februar ili Veljača. 

Na taj način imali bi mjeseci izmjenice po 30 i 31 dan, 
samo Veljača 29. Ali se nije odredilo baš tako, nego da se 
veljači broji 28 dana, a još jednomu mjesecu sred godine neka 
se dade 31 dan, pa tako ima Siečanj 31, Veljača 28, Ožujak 31, 
Travanj 30, Svibanj 31, Lipanj 30, Srpanj 31, Kolovoz opet 31 
i dalje redom izmjenice 30 i 31 dan. 

„Prestupna” godina. Ako se zbroje dani svib građanskih 
mjeseci, kako ih je dao upodpuniti car Julij Cesar, imadu za- 
jedno 365 dana. A mi znamo, da godina ima 365 i još '/* dana. 
Treba dakle i ovu K dana porazdieliti na mjesece. To se je 
uredilo ovako: ^ (jedna četvrtina) dana iznaša za četiri godine 
jedan cieli dan. Zato se taj dan dodade i pribroji svakoj četvrtoj 
godini, pa ta godina nema onda 365 dana nego 366 dana i to je 
onda prestupna godina. Onaj jedan dan dodaje se mjesecu 
Veljači, i tako taj mjesec ima u prestupnoj godini 29 dana. 

Ovako je dao urediti koledar spomenuti rimski car Julij 
Cesar, i to god. 46. prije rođenja Isusova. Taj se koledar zove 
po njem „Julijev” ili „Julijanski koledar" a zove se i „stari 
koledar, jer ima i „novi” koledar o kojem će sad biti rieč. Po 
„starom" koledaru računaju svi narodi grčkoga zakona (Grci, 
Srbiji, Bugari, Rusi), a i drugi nekršćanski narodi na iztoku 
(n. pr. i Turci u građanskom životu). 

Pogrješka u „starom” koledaru. Po „starom ili Julijevu 
koledaru računa se, da sunčana godina traje 365 'A dana tj. 365 
dana i 6 sati. Ali nije tako. Sunčana godina traje 365 dana 5 sati 
48 časa i 46 časaka. Po tom je godina po „starom koledaru 
dulja od sunčane godine za 11 časa (minuta) i 14 časaka 
(sekunda). Za 129 godina iznaša to za čitavi jedan dan više t. j. 
za 129 godina broji se po ovom računu za jedan dan više nego 
što je zbilja po suncu. 

Kako se je našla pogrješka? Lako je nama danas ovako 
prigovarati našim starim, kad su oni sami nalazili pogrješke u 
svom računu! Ali je težko to bilo njima, i dosta su se namislili 
i namučili. U kratko ću vam samo razložiti, kako su našli ovu 
pogrješku u starom koledaru. 

Kada je Julij Cesar popravio koledarske račune, bili su 
mjeseci i dani ovako uređeni: onaj dan, kad je u proljeće jednak 
dan i noć, ima se brojiti 24. dan Marta ili Ožujka. Sad, ako je 
račun u redu, t. j. ako se mjeseci slažu sa sunčanom godinom, 

mora se svake godine na dan proljetne jednakosti dana i noći 
brojiti isti dan mjeseca t. j. 24. dan Ožujka. 

Ali što se dogodilo! Dođe god. 325 po Is. kad su crkveni 
otci držali sabor u gradu Nikeji. Vide oni, da je došla proljetna 
jednakost dana i noći, a oni broje istom 21. dan Ožujka! Zaostali 
su! Zaostali su, premda su redom po Julijevu koledaru brojili 
mjesece i dane. I nisu znali, zašto su zaostali. Pogrješka se je 
našla istom za 1000 godina i više, i tako je onda uređen „novi" 
koledar, Gregorijev, po kojem se ravnamo danas mi i sav drugi 
sviet 



»NOVI« ILI GREGORIJEV KOLEDAR. 

Zašto „stari" koledar zaostaje? Ako smo rekli, da je go- 
dina po „starom" koledaru za 11 časova dulja od sunčane 
godine, onda bi čovjek na prvi mah pomislio, da će „stari" 
koledar prestizati sunčanu godinu, a ne, da će za njom zaosta- 
jati. Ali nije tako i čovjek vidi odmah, ako malo bolje pogleda 
i promisli. 

Pazite: Rekli smo, da je godina po „starom" koledaru za 
11 časova i 14 časaka dulja, i da ovih 11 časova 14 časaka 
iznaša za 129 godina baš jedan cieli dan. Dobro. Ako je tako, 
onda 129 starokoledarskih godina traje upravo za jedan dan 
više, nego 129 sunčanih godina. Je li tako? Ako sad počnemo 
na isti dan brojiti dane po „starom” koledaru i po sunčanoj 
godini, to će 120-i deveta sunčana godina biti za jedan prije 
svršena, nego 120-i deveta godina po starom koledaru. Nije li 
tako? Ja kriv, ako nije! 

Nu, a što je to, ako je 120-i deveta sunčana godina za jedan 
dan prije svršena od 120-i devete starokoledarske? To je ono, 
da će se sunčana godina svršiti n. pr. recimo 30. siečnja, a sta- 
rokoledarska će jedan dan dulje trajati t. j. do 31. siečnja. Ako 
bismo dakle prvu starokoledarsku godinu počeli brojiti od 
oana proljetne jednakosti dana i noći, i ako bi taj dan brojili 
baš 21. dan Ožujka, to bi se za 129 godina sunčana godina za 
]edan dan prije svršila, nego starokoledarska, t. j. svršila bi se 
20. Ožujka, a mi bismo brojili već 21. Ožujka. 

..Pa kako onda kažeš: nije istina, da stari koledar ide na- 
Pned pred sunčanom godinom? Eto: Po suncu bi se imalo 

brojiti 20. dan Ožujka, a „stari" koledar broji već 21. ožujka! 
Kako i ne bi, kad u 12 godina korači za jedan dan previše!" 

Dobro ste prigovorili, samo ako ste se sami dosjetili! Ali 
ipak „stari” koledar zaostaje! 

Pazite! Znate, što je prestupna godina. Umeće se svake 
četvrte godine jedan dan, je li? I to se zato umeće, što se i ona 
y t dana u četiri godine upodpuni na cieli jedan dan, je li? 
Dobro. Ali smo rekli, da ono nije ciela četvrtina, nego manje, 
a dodaje se za četiri godine cieli dan, dodaje se više za 11 časa 
i 14 časaka! Za 129 godina iznaša tih 11 časa i 14 časaka opet 
jedan cieli dan, a taj dan je previše — i zato „stari koledar za 
svakih 129 godina zaostaje za jedan dan. 

„Kako zaostaje, kad još i više broji, uego ga po računu ide!" 

Ovako, sad ćemo doći na kraj. 

Onaj dan, što naraste za 4 godine od one Y\ dana, umeće 
se poslie 28. Veljače. Sad otvorite oči. 

Po suncu je 28. Veljača, po „starom" koledaru je 28. 
Veljača; sad se po starom koledaru umetne 1 dan, tako da 
Veljača ima 29 dana; tko računa po suncu (t. j. jedan dan manje), 
taj će sutra brojiti 1. Ožujka, a tko računa po „starom" kole- 
daru, taj će u prestupnoj godini dodati Veljači jedan dan, pa će 
brojiti 29. Veljače. Preko sutra brojit će se po suncu 2. ožujka, 
a po „starom" koledaru brojit će se (iza 29. veljače) 1. Ožujka. 
Dakle napisat ćemo u redu: 

Po suncu P° n s tar. koledaru. 

28. Veljače 28 - Veljače 

1. ožujka 29 ■ Veljače 

2. ožujka ožujka 

Eto, ne zaostaje li „stari' koledar? 

Opet za 129 godina bit će ovako: 

Po suncu P° »iStar. koledaru. 

28. Veljače 22 • Veljače 

1. ožujka 28 - Veljače 

2. ožujka 29 ■ Veljače 

3. ožujka 1- ožujka 

Sad je zaostao u brojenju već za dva dana, još 129 godina 
zaostat će za 3 dana itd. 

Eto, sad razumijete, kako je to, da je god. 46 prije Is. pro- 
ljetna jednakost dana i noći padala na dan 24. Ožujka, a za 371 

godinu t. j. god. 325 posl. Is. padala je već na 21. Ožujka, t. j. 
zaostalo staro koledarsko brojenje za tri dana, jer je od onda 
prošlo malo ne 3 puta 129 godina i više. 

Kako će se taj račun popraviti? 

Stoljetne ili sekularne godine. God. 1582 uzme ovu stvar 
u ruke rimski papa Grgur XIII. On i njegovi učenjaci spoznali 
su, da bi se račun popravio, kad se poslije svake 120-i devete 
godine ne bi umetnuo onaj jedan dan, ako bi baš i došla pre- 
stupna godina. Da bude račun lakši, odredilo se je, da stoljetne 
godine t. j. ovakve, kao što je 1600, 1700, 1800, 1900, — ove ne 
smiju biti prestupne, pa makar i došao na njih red po onom 
starom računu. A po starom računu bila je svaka četvrta godina 
prestupna. To je i papa Grgur zadržao, samo je odredio, da je 
svaka četvrta ona godina, koja se može razdieliti na dielove 
po 4 godine. (Tako je bila prestupna godina 1584, 1588, 1592, 
1596 itd. sve za 4 više.) Po tom bi i god. 1700 morala biti pre- 
stupna (jer se dade podieliti na 425 dielova po 4 godine), ali ne 
smije biti, jer je to stoljetna godina, a čuli smo, da se je po 
starom računu za 100 (i 29) godina umetalo za jedan dan pre- 
više. Da toga ne bude, stoljetne godine nisu po ovom „novom" 
koledaru prestupne, i to je ciela razlika među novim i starim 
koledarom. 

Ipak i od stoljetnih godina njekoje su prestupne i to samo 
one, koje se dadu podieliti na dielove od 400 godina. Tako će 
biti i godina 2000 prestupna (jer je to 5 puta 400). Zašto su ove 
ipak prestupne, premda su stoljetne, to je već presitan račun, 
pa ga ostavimo na miru. Više je vriedno razložiti ovo: 

Zašto „stari” koledar zaostaje za novim baš 13 dana? Znate 
(ili ako ne znate, pogledajte sprieda u koledar), — znate, da 
„stan koledar, po kojem se ravnaju narodi grčkoga zakona, 
zaostaje za novim koledarom 13 dana. To je nastalo ovako: 

^ Kad je g. 1582 papa Grgur XIII. primio u svoje ruke kole- 
oars e račune, onda je po starom koledaru proljetna jednakost 
ana j noći p a{ j a [ a na \\ Ožujka. Ali jedan crkveni sabor bi- 
lase odredio, da ta proljetna jednakost ima padati ili dolaziti 
va e godine na 21. Ožujka, tj. 10 dana kasnije. Zato je papa 

io, da se 10 dana izostavi, pa da se odmah poslie 4. Listo- 
P a a broji 15. Listopada, Tako je onda proljetna jednakost dana 

; n „ći došla na 21. OZujk., mjesto na U. Ožujka, kako bi po 
starom koledaru imala docu _ i-nuo za 10 dana napried 
JZZ ona „Oljetna jedna- 

kost "t iz rir 

stoljetne godine, i to. - • ^ one druge tri nisu bile 

je prestupna i po novom ko > • A. čuli smo, 

U -vom koledaru pre^po ^ za jedan 

da stari koledar sva e |800 za druži. • 4- 

dan. Tako je zaostao ž 1™° * da „. a nov i koledar 

1900 za treći dan, jer ie umetao P° “ 

nije. Ova tri dana i omh 10 o je bas 

Da papa nije »nda preskoen, on b 1 UanM , ^ ^ 

^ ^r^dar’ bez ‘tožfbt postao L do danas za tri 

d “ a i protestanti Outorani), premda 

»remenom počeli računati po n0 "°“ godinom. I Rusi se 

oiaže s vremenom, t. ). sa sunčanu* s 
već dtžo spremaju, da svoj stari koledar poprave. 

JOŠ NJEKOJI KOLEDARSKI RAČUNI. 

Pomične svetkovine. U koledaru su najgh 
seci i njihovi dani, ne 4 o svetkovine. 

svaki dan u mjesecu koieža svetca, turski") koledar 

koledaru, židovski je n. pr. . muslimanski , tshl 
većim dielom prazan, jer nemaju svetaca, nego sam 

svetkovine i postove. . to ; e Q d pamti- 

Ovakve velike ili narodne svetkovine - to g o P ^ 

i po^f ***•' ° wčaie - 

doba godine, a nije se pazilo na dare u mjesec 1 

vrieme nije ni bilo pravoga koledara. Ljudi su 
nebu, suncu i mjesecu. 


49 


Tako je ostalo i u novom kršćanskom koledaru. Vi znate, 
da i po tom novom koledaru ima svetkovina koje su jedne go- 
dine na ovaj dan, a druge na drugi dan toga mjeseca, a možda 
i drugoga mjeseca. Ali nikad ipak nisu te svetkovine u drugo 
doba godine. Tako je na pr. Uskrs (Vazam) uviek u proljeće, 
Duhovi ili Trojaci u ljetu itd. 

Sve kršćanske pomične svetkovine ravnaju se po Uskrsu. 
A Uskrs ima biti u prvu nedjelju poslie prvoga uštapa za pro- 
ljetne jednakosti dana i noći. Kada dolazi taj uštap, to se može 
unapried proračunati, pa je već i proračunano i složene su 
skrižaljke, u kojih je popisano, kako je star mjesec na novu 
godinu, t. j. koliko je dana od zadnjega mlađa stare godine do 
1. siečnja nove godine. To se zove mjesečno kazalo (ili epakta). 
Po tom se vidi, da mjesečno kazalo ne može biti veće od 29. 
Za 19 godina padaju mjesečne miene opet na isti dan u mjesecu. 
— Ovih 19 godina — to se zove: mjesečni krug. Sad po tom, od 
kada se je počelo paziti, broje se ti krugovi, i kako je star krug, 
t. j. koliko je već godina prošlo, od kada su miene opet došle 
na isti dan u mjesecu. Broj, koji kaže, koja je ta i ta godina u 
mjesečnom krugu, zove se zlatni broj. (Po tom se vidi, da 
„zlatni broj” ne može biti veći od 19.) 

Dani u tjednu i mjesecu. I to se može proračunati, na koji 
dan u mjesecu dolazi koji dan u tjednu, n. pr. nedjelja. Zato 
služi broj sunčanoga kruga i nedjeljno slovo. Kako se to računa, 
nije vriedno, da vas mučim. 

Nova godina. Godina je kao kolo, kao krug, jer se okreće 
i ponavlja bez prestanka. Pita se sad: gdje ćeš i kada ćeš početi 
brojiti, a gdje i kada svršiti? 

Novi ili Gregorijev koledar odredio je ovako: Kad je u 
proljeću jednak dan i noć, ima se brojiti 21. Ožujka. To je onaj 
dan, gdje su jedan dan, i to baš taj dan mjeseca kao privezali 
za sunce. Sada treba samo dalje brojiti dane i mjesece, pa ako 
]e koledar u redu, doći će ona proljetna jednakost opet baš na 
21. Ožujka. 

Dan za novu godinu određen je 1, Siečna. Naravski, kad 
se redom broji od 21. Ožujka, svi su dani čvrsto svezani jedan 
z a drugoga, a svi za 21. Ožujka i za sunce, pa je po tom na- 
ravski, da i 1. Siečnja dolazi u zimi. 

4 

Ali n.iie se svagda nova godina počimala 1- Siečnja. Prue 
aovot kalendara, a i kasnl^aU 

istom počimaju kršćanski 

I" a kr 4 n SlnjUu A* 

I a« i Kopti, pod turskom vladom) na 1. Rujna (kako se je 
n^gda počimala i u Carigradu,, a njeki drugi krčcan, na I. 

US ‘°KMĆi počimaju novu godinu po »uncu I ^esecu, t. V 
P oslie onoga mlada, kad »unce .toj! medu =v,czda ma, ko, se 
^ Vnrleniak" A to je vazda između našega 20. Siecnja i 
» NiZa »e dakle godina pomiče, - Japanci »u pnmd, 

G ZŽgodotu? Dl u-”- Malo da „lsmo -boravili glavnu 

S r^;^TT^'agode lm. 

ŽOdi adovi »u u prvo vrieme brojili po djedovim, i pradjedo- 

Si ss 

SVOiC polueTu Židovi, kao i mnogi drugi narodi, broji, i godine 
PO vladi svojih vladara, kraljeva i careva. Ali m to m,e 0 
nravo ier se tu s vladom svakoga vladara poema na novo 
Cm Pravo je ono, kad »e godine broje od kojega vel.koga 

događaja ili zgode pa »eto ^ lavina, 

vrbovim drv 4 o° od'hrasta, Ud, tako se može reći, da je „zgodo- 
vina" ono vrieme, koje se računa po kojoj zgodi. 

Kiko je sirom svieta i u svako doba bilo svakakvrh vebkrh 
7 đoda tako je bilo i različnih zgodovina ili era (era se pis 
aera; to je ktinska rieč, a značila je u novčanom računu „prvu 
Jedinicu”) ali nije vriedno svega toga spominjati. 

''“ko .e čini, da bi najzgodnije bilo brojMgodme od 
postanka svieta. Pa i zbilja tako broje z.dov, . danas, prpe 

se je brojilo i po kršćanskom svietu, pa se i danas još gdjekad 
broji. Samo je u tom brojenju jedna neprilika, a to je: nitko 
pravo ne zna, koliko ima godina, od kad je sviet stvoren. Zato 
Židovi broje sada po stvorenju svieta 5663, a grčki kršćani 7410 
godina. 

Rimljani su brojili godine od sagrađenja svoga glavnoga 
grada Rima. Po tom računu brojila bi se sada 2654 godina, jer 
je Rim — ako je istina, ali se tako računa — sagrađen 753. 
godine prije Isusa. 

U srednjem vieku (t. j. g. 500 do 1500, po Isusu) pisala se 
je na ugovorima i pismima uz godinu od stvorenja svieta još i 
godina indikcije. A ta „indikcija" — to je bilo ovo: God. 312. 
po Isusu odredio je rimski cesar, da se svakih 15 godina ima 
razpisivati novi porez (daća) po dohodku. Razumije se, da su 
ljudi pazili i brojili, za koliko će se godina povisiti (bogme ne: 
sniziti!) porez, pa su po tim indikcijama brojili i godine. I danas 
se još koji puta piše u ugovorima godina indikcije i to zato, da 
tobože ne bi tko napisao drugu godinu u ugovor i tako prevario. 
(Ali to nije potrebno, jer se godine mogu napisati i riečima ili 
slovima, pa se onda ne može lako promieniti godina). 

Muslimi, t. j. narodi, koji se drže nauka Muhamedova, 
broje godine od one zgode, kad se je Muhamed preselio iz Meke 
u Medinu. Ta se zgoda, a po njoj i zgodovina zove hedžra i 
broji se sada po njoj 1321 godina. 

Danas se po čitavom kršćanskom i prosviećenom svietu 
broje godine po kršćanskoj eri ili zgodovini, t. j. od rođenja 
Isusova. 

(»Božićnic a* 1902. Domova knjižnica. Svezak 2. Zagreb 1901. Str. 23. — 42.) 

Ljetopis. 

Čovjek, koji nješto misli, ima veliku želju znati kada se je 
što dogodilo. Zato su ljudi već dosta davno počeli pisati „ljeto- 
pise" (ili „kronike", „anale”), t. j. kadgod bi se što dogodilo, 
liepo bi zapisali dan i godinu, i to bi se onda čuvalo stotine 
i stotine godina. I mi Hrvati imamo njekoliko svojih starih 
Ijetopisaca i ljetopisa. 

Ali je ipak starih ljetopisa malo, ili ih za najstarije vrieme 
nema nikako. Zato povjestničari, t. j. oni, koji opisuju, kako se 
je i kada se je što dogodilo, moraju si drugačije pomoći, da 
saznadu kada se je što dogodilo. Za to im služe napisi i listine. 
„Napisi" — to je pismo najviše na kamenu, koji je postavljen 
za kakav spomen (n. pr. na grob, ili na kuću). Ako na napisu 
nije napisana godina, sudi se po izradbi, ili po čem drugom, 
kako bi to moglo biti staro. — A „listine — to su stare 
pogodbe, ugovori i svakakva stara pisma za potrebu u životu. 
Niti na napisu, niti na listini nisu ljudi bilježili godina i dana 
samo za potomke, nego najviše za sebe, da se znadu ravnati. 
A to se je liepo sačuvalo, pa se tako znade mnogo toga. 

* 

Mnogi ljudi ne znadu nikako prosuditi, kada je što bilo, o 
čem čuju razgovor. Tako sam ja n. pr. čuo za jednoga grofa, 
koji je rekao, da je njegov grad sagrađen u tursko vrieme, a to 
je, kaže, bilo prije dvie tisuće godina! Taj jadnik ne zna, da je 
jedva prošlo pet stotina godina, što se u našem svietu zna za 
Turke-Osmanlije. 

Zato, da se i vama tako ne dogodi, pogledajte malo ovo 
dolje, da se otprilike uzmognete razpoznati. 

Prije svega pamtite ovo: 

1) Kako dugo sviet stoji i kako dugo čovjek na svietu živi 

to se pravo ne zna. Za sve, što se je tako davno dogodilo, 

da se nikako ne zna, kada se je dogodilo, za to se kaže, da sve 
to spada u „pradavno doba” ili „predpovjestno doba”, jer još 
nije bilo poviesti. 

2) Povjestno doba, t. j. ono doba, od kad se stalno zna, 
kada se je što dogodilo, — to doba traje već po prilici pet tisuća 
godina. Ali i to vriedi samo za narode u Africi i Aziji, jer oni 
imaju najstarijih spomenika i pisama. Tako se n. pr. stalno zna, 
da su Egipćani (u Africi) imali kralja Menesa već prije pet tisuća 
i sto godina, svete indijske knjige stare su tri tisuće i pet stotina 
godina; Mojsija je živio prije tri tisuće i dvie sta godina. 

Ali ovdje u našem svietu, u Evropi, — tu nemamo po čem 
računati u starinu dalje od tri tisuće godine, pače ni toliko. 

Doba prije i poslie Isusa. Pazite dobro: Vrieme za sve 
događaje na svietu računa se od rođenja Isusova, i to prije i po- 
slie Isusa. Ako na pr. čitamo, da se je to i to dogodilo 1300 god 1 , 
prije Is. to se je onda dogodilo prije 3200 godina, računajući od 
danas. 

Sad vam evo njekoliko događaja: 

LJETOPIS PRIJE ISUSA. 

Oko god. 2600. (t. j. prije 4500 godina) osnovali su Kitajci 
(Kinezi) svoju državu. 

Oko god. 1300. živio je Mojsije. 

God. 1184, osvojili su Grci grad Troju u Aziji. U to doba 
nastale su glasovite grčke Homerove pjesme. 

God. 1030. živio je kralj David. 

God. 820. živio je glasoviti grčki zakonodavac Likurgo. 

God. 753. sagrađen je grad Rim. 

Od god. 559 529, vladao je silni perzijski car Kiro ili Ćiro. 

God. 510. protjerali su Rimljani kraljeve i osnovali skup- 
štinu (republiku). 

„ god. 480 — 404, bili su na najvećem glasu, osobito po 

učenosti, Grci Atenjani i njihov grad Atene. Što su oni onda u 
svojoj glavi skuhali, to se i danas po cielom svietu prekuhava. 

Od god. 336 — 323. živio je silni a mladi macedonski car 
Aleksandar, nazvan Veliki. 

God. 168. propala je macedonska država. 

God. 146. propala je Grčka i došla pod Rimljane. 

God. 63. osvojili su Rimljani azijske njeke države. 

God. 31. ukinuo je Cesar August rimsku skupštinsku vladu 
i počeo vladati sam. U njegovo vrieme rodio se Isus. 

LJETOPIS POSLIE ISUSA. 

God. 14 umro je rimski Cesar August. 

Od god. 54 — 68. vladao je rimski car Neron, koji je pro- 
gonio kršćane. 

God. 70. razorio je rimski car Tito grad Jeruzalem. 

Od god. 306—337. vladao je rimski car Konstantin, koji je 
kršćanom dao slobodu. 

Oko god. 379 — 395. vladao je rimski car Teodozij, koji je 
(t. j. Niemci i njihovo pleme) i udarati na rimsko carstvo, i to 
carstvo od onda sve to više propada. 

Oko god. 379. — 395. vladao je rimski car Teodozije, koji je 
carstvo podielio na dvoje: na istočno rimsko carstvo, kojemu je 
car sjedio u Carigradu, i na zapadno, kojemu je car sjedio u 
Rimu. 

God. 451. provalili su Huni (pasoglavci) u Evropu. 

God. 476. propalo je zapadno rimsko carstvo. 

Od god. 571 — 622. živio je prorok Muhamed. 

God. 711. provalili su Arapi iz Azije i Afrike u Evropu (u 
Španjolsku). 

Od god. 768 — 814. živio je silni franački ili fruški car Karl 
ili Kral ili Kralj, nazvan Veliki. Pod njim smo bili i mi Hrvati, 
i po njegovu imenu prozvali smo svoje vladare riečju „kralj . 

Od god. 900 — 930. vladao je hrvatski kralj Tomislav. 

God. 1076. krunio se hrvatski kralj Zvonimir krunom, koju 
mu je poslao papa. U to je vrieme počela svađa i borba među 
papom i njemačkim carem. 

God. 1096. počele su „križarske vojne". 

God. 1102. izabrali su Hrvati za svoga kralja Ugrina Kal- 

mana ili Kolomana 

Dalje mi se ne dade, a nemamo ni prostora. 

Buduće godine donesti će „Božićnica" ljetopis 1902, godine, 
i tako redom svake godine, — ako Bog da. 

Bogu budi hvala! 

(»Božićnica« 1902. Domova knjižnica. Svezak 2. Zagreb 1901. Str. 77. — 80.) 

Kako čovjek postaje čovjek. 

Pogled na razvoj kulture i civilizacije. 


I. „GOL U TRNJU”. 

Da nam je danas vidjeti prvoga čovjeka u času, kad se 
pojavio na zemlji, i to ne u „zemaljskom raju”, o kojem pripo- 
viedaju stare svete knjige židovske i krivobožačke, nego u času, 
kad je bio iz toga „zemaljskoga raja” protjeran. 

Bio je, štono rieč, u pravom smislu: gol u trnju. 

Zamislimo se malo: bez odiela, bez noža, bez sjekire, bez 
pile, bez pluga, bez krova, bez puta i staza! Oko njega gusta 
tisućljetna šuma, velika trava i drač, sve puno zvieri i pogi- 
beljnih životinja! Dođe noć, kamo će? Za oganj nikakav ne zna, 
da si posvieti! Udari snieg, dođe zima, kamo će se skloniti? . . . 

Težko se je nama u to i zamisliti danas, kad imamo već 
gotovo sve, što čovjeku samo srdce može poželjeti i misao 
zamisliti: strugneš šibicom, — eto ti svietla, a u gradu samo 
pritisneš — i sve se zasjaji oko tebe kao sunce! Hoćeš kamo 
otići, eto ti ravna i gladka cesta, konj, kola, željeznica, samovoz 
(automobil) . . . 

Današnjem čovjeku težko je vjerovati, da je kada bilo 
vrieme, kad je čovjek na zemlji bio baš bez svega. A ipak je to 
istina, do koje bi čovjek morao doći i onda, kad se to ne bi 
stalno znalo. Čovjek naime, kad vidi, kako ljudi dan na dan 
izmišljaju nove stvari, koje su čovjeku za život potrebne, vidi 
na svoje oči, da je bilo vrieme, kad mnogo toga nije bilo. Ima 
ljudi, koji na pr. pamte, kad nije bilo šibica (žigica), nego se je 
oganj kresao kremenom. A koliko ima stvari, kojima se ljudi 


60 

kod nas služe, a ne znadu ih sami napraviti (na pr. spomenute 
šibice, puščani prah, željezno oruđe i t. d.) ! I tako svako lako 
razumije, da je moralo biti vrieme, kad tih stvari nije bilo ni 
kod nas, ni drugdje, jer kad ih još danas ne znaju napraviti naši 
ljudi, nisu ih zacielo negda znali ni drugi. 

Ali mi danas znamo sasvim stalno, kako je čovjek njekada 
na zemlji živio, jer se je do danas u zemlji sačuvalo mnogo toga, 
čemu danas kod ljudi nema traga, a očevidno je, da je to bilo 
djelo čovječjih ruku i da je služilo čovjeku. Nalazili su se naime 
i nalaze se još uviek zemljom zasipani nekadašnji ljudski sta- 
novi i razno oruđe. 

Prvi ljudski stanovi bile su pećine (špilje) u kamenu i jame 
u zemlji, Ovakovih stanova nađeno je sva sila po cielom svietu. 
U njima se nalazi pepela, ugljena, kostiju ljudskih (cielih) i 
životinjskih (polomljenih, t. j. od ubijenih i pojedenih životinja) 
i osobito raznoga starinskog orudja, o kojem će još biti govora. 

Pećine je čovjek nalazio obično gotove u kamenim stienama, 
a kako mu je u njima bilo živjeti, osobito, kad ga je posjetio i 
našao bez oruđa medvjed, kojih je onda bilo mnogo više, to 
svatko može pomisliti. 

I kasnije, kad je već bilo i građenih kuća (u zemlji ili nad 
zemljom), još su ljudi gradili t. j. dubli pećine, u kojima su se 
sakrivali pred neprijateljem u vrieme boja. Takvi su stanovi iz- 
dubeni pod zemljom, u mekom kamenu (od krede), i to još u 
vrieme, kad nije bilo nikakvoga kovanoga oruđa. U podzemnim 
stanovima ima mnogo predjela (soba) za ljude i blago, a ulaz je 
tako uzak i nizak, da se tek potrbuške može provući po jedan 
čovjek, a vodio je obično kroz zdenac (bunar). Tu se je dakako 
lako bilo braniti, jer su stanari mogli neprijatelje jednoga po 
jednoga, ako bi navalio, poubijati. Ovi su se stanovi držali još 
u kasnije vrieme, jer se u njima nalazi novaca rimskih careva 
(t. j. u vrieme poslije Isusa). 

I u našoj domovini moralo je biti nastanjenih pećina, a i 
podzemnih jama. Tako su možda one jame, što ih narod zove 
„židovske” jame (kao na pr. u Žumberku) bile njegda podzemni 
stan. I u Jajcu (u Bosni) ima i danas u pećini pod zemljom ve- 
lika i liepo sagrađena prostorija kao crkva, koja je napravljena 

u kasnije vrieme, ali je moguće, da je na tome mjestu bio u staro 
vrieme ljudski stan. 

Doklegod je čovjek stanovao u pećinama, nije moglo biti 
sela, t. j. skupine od više stanova, jer pećine nisu jedna uz 
drugu, a nije ih lako ni izdubsti. Naseljenja obitavališta mogla 
su nastati tek onda, kad se je čovjek odvažio da se spusti u rav- 
nicu. Tu je, da se obrani od neprijatelja — od čovjeka i zvieri — 
gradio stanove na vodi, na močvari ili na jezeru (riedko ina rie- 
kama, jer bi ih voda odnesla), i to na kolcima ili sohama, koje bi 
u zemlju zabio, i onda na tom od pletera i blata napravio kolibu. 
To su tako zvane „šošenice" ili „sojenice" (jer su na sohama 
ili sojama). I tih su našli u raznim zemljama, a osobito su glaso- 
vite šošenice u Švicarskoj. (Ovako grade stanove još i danas 
neki Crnci u Africi pak Australci.) I ovi su stanovi građeni ve- 
ćinom još u vrieme, kad nije bilo kovanoga oruđa, a samo njekoji 
građeni su i kasnije. Jedna ovakova naselbina sagrađena je na 
100.000 kolaca ili stupova, a bilo je u njoj mjesta za 5000 ljudi. 
Da je čovjek u ovakovim stanovima bio prilično siguran od nepri- 
jatelja i zvjeradi, toga ne treba posebice razlagati. 

Mnogo je vremena prošlo, dok je čovjek mogao stanovati nad 
zemljom na suhoj ravnici. Kad je već bilo manje zvjeradi, pa ju 
je znao već i ognjem, osobito noću, zastrašiti, mogao se spustiti iz 
pećine u ravnicu ili iz koliba nad vodom na suho te prenoćiti koju 
noć pod šatorom od kože, pa opet seliti dalje. Od toga vremena, 
pa do onda, dok su ljudi na suhoj ravnici počeli graditi stalne 
stanove (kolibe, kuće), prošlo je opet mnogo vremena. Svakako 
su prvi stalni stanovi (sela) bili zapravo „gradovi”, naime ograde, 
ograđena mjesta, što se vidi barem po našoj rieči grad, što znači 
ograda. Slavenski su narodi imali ovakovih „gradova” t. j. ogra- 
đenih sela, još prije, nego su došli u dodir s Rimljanima, jer 
mnogi gradovi, koji su obstojali prije Rimljana i u kojima Rim- 
ljana nije nikada ni bilo, nose baš i ime grad, kao što su na pr. 
gradovi kod polabskih Slavena (u današnjoj Njemačkoj), koji su 
već propali. Tamo i danas stoji više gradova pod imenom 
Stargard (t. j. Stargrad). U Rusiji stoji već preko 1000 godina 
glasoviti Novgorod (t. j. Novigrad), a za stalno je prije njega 
obstojao gdje u blizini Stari grad. Ipak se ne može stalno reći, 
kada su Slaveni počeli graditi (zapravo ograđivati) gradove, 

t. j. sela. Moguće, da je to bilo već prije 2000 godina. Drugo je 
opet pitanje, gdje su na svietu nastali prvi gradovi, t. j. gdje 
su najprije ljudi u većem broju zajedno stanovali. O tom će 
biti još govora malo dalje. 

Prvo ljudsko oruđe. Da je nama danas uz naše nože, sjekire, 
britve, turpije, pile, puške i t. d. i t. d. vidjeti prve ljude — bez 
svega toga! Kako smo već spomenuli, to je nama danas težko i 
pomisliti, no ipak se stalno zna, kakvo je čovjek oruđe imao od 
početka, jer se je sve to pod zemljom sačuvalo. 

Mislio bi tko, da je čovjek najprije imao drveno oruđe, jer 
je to najmekanije, pa se dade lako djelati. Ali čim bi ga čovjek 
djelao — bez oruđa? Stablo treba posjeći, a čim, kad ništa još 
nemaš? čovjek je mogao u prvo vrijeme pograbiti samo kakovu 
suhu granu, što je sa drva sama opala, no od toga mu slaba po- 
moć. Kad je već imao oganj, mogao je stojeće drvo zapaliti, pa 
sačuvati od ognja koji komad. Ali to još nije oruđe. 

Prvo je oruđe čovjek imao od kamena. To je naravski. Ka- 
menja ima dosta manjega i većega. Kamen možeš odabrati po 
volji, pa njim tući (na pr. zrnje), a možeš ga i baciti (za životi- 
njom). Kamen može biti, kad se odlomi, odmah oštar, pa možeš 
njim već nešto i po drvu strugati i gladiti. Gužvom, likom ili još 
najbolje životinjskom žilom možeš kamen privezati na batinu, pa 
imaš mlat (bat) ili buzdovan, a ako je oštar, osobito ako si ga o 
drugi kamen nabrusio, eto nekakve sjekire. A kad se ovakav ka- 
men drvom (ili košću) pomoću sitnoga pieska i vode izdube (tako 
se može i najtvrđi kamen izdubsti) i nasadi na drvo (toporište), 
sjekira je već prilična. Zubčast kamen — to je pila. Šiljast ka- 
men, nasađen na drvo — to je koplje i t. d. Takvoga kamenoga 
oruđa i oružja sačuvalo se vrlo mnogo, pa se može vidjeti u t. zv. 
muzejima (i u Zagrebu), gdje se stare stvari čuvaju: tu se vide 
baš liepe kamene sjekire, piliće, dlieta i t. d., i to dobrim dielom 
od kremena. 

Mnogo su čovjeku u ovo doba služile za oruđe i kosti i rogovi 
od životinja. 

Kako se oruđe od kremena nalazi u krajevima, gdje kremena 
nema, mora se misliti, da je to oruđe doneseno iz drugih krajeva, 
t. j. da se je trgovalo oruđem već onda. 

Kamenim oruđem služio se čovjek dugo, valjda tisuće go- 
dina. Cielo to doba, kad se je čovjek služio kamenim oruđem, 


zove se u povjesti ljudske starine kameno doba. U to doba 
bilo je u Evropi hladnije nego danas (zašto, to je druga stvar), a 
živjele su sa čovjekom i njeke druge životinje (kojih danas svih i 
nema već na svietu), na pr. veliki mamut (životinja kao slon ili 
elefant), vodeni konj, veliki jelen itd. jer se kosti tih životinja 
nalaze uz ovako oruđe. Ima tu traga već i domaćim životinjama, 
pače i poljodjelstvu. Čovjek je u to doba znao već praviti i 
posuđe od zemlje, i to samo rukom, a sušio ga na suncu. Nalazi 
se i grubo pletenih stvari od bilinskoga vlakna (konoplje, lana). 
Kada je čovjek počeo praviti kameno oruđe, t. j. koliko je od 
onda prošlo vremena, to je težko kazati, kao što i to, kada se 
je čovjek na zemlji pojavio. Ipak tnjeki učenjaci hoće da i tu 
kažu po prilici broj godina. Tako njeki kažu da ima kamenoga 
oruđa, koje je staro oko 10.000 (deset tisuća) godina t. j. koje 
je pravljeno po prilici 8.000 godina prije Isusa. Jednako je 
težko kazati, kada je prestalo kameno doba, t. j. do kada se 
je čovjek služio samo kamenitim oruđem. 

No tu treba držati na umu, da su se njekoji narodi služili 
kamenim oruđem još i onda, kad su drugi narodi poznavali već 
kovno oruđe. To će svatko razumjeti, kad se sjeti, da je kod nas 
bilo drvenih plugova još i onda, kad su drugdje imali već željezne 
plugove. Za sjevernu Evropu, koja je podalje od Sredozemnoga 
mora (n. pr. za Njemačku), može se reći, da se je još pred 3.500 
godina (t. j. 1.500 god. prije Is.) služila samo kamenim oruđem. 

Iza kamenoga doba dolazi brunčano (brončano) ili mjedeno 
doba, kad je čovjek pravio oruđe od bronca ili mjedi. A što je 
brunc (bronc) ili bronza? To je smjesa od bakra (kufera) i ko- 
sitera (ili t. zv. „bieloga olova"). Bakar je uz zlato i srebro prva 
kovina, koju je čovjek poznao, i to zato, što se ove kovine nalaze 
gotove na zemaljskoj površini ili među kamenjem, a bakar se 
dade kovati bez ognja, a i taliti (raztopiti) se dade u običnom 
ognju bez posebne peći i posude. Zato su njeki narodi imali ba- 
kreno oruđe i oružje već onda, kada su se služili još kamenim 
oruđem. Glasoviti grčki (helenski ili ahajski) junaci, koji su se 
prije tri tisuće godina borili u trojanskom ratu, kako to pjevaju 
glasovite Homerove pjesme, nosili su oružje od bakra. Ali budući 
da je bakar dosta mekan te se Iako štuli i svine, bilo je to dosta 
slabo oruđe, dok se nije njegdje njekada iznašlo, da bakru treba 
primiešati nešto malo kositera (10 dielova kositera na 90 dielova 

bakra), pa od toga nastane tako tvrda smjesa, da ju je težko i 
željeznom turpijom strugati. Ta smjesa od bakra i kositera — to 
je bronc ili mjed. 

Gdje i kada su ljudi najprije našli bakar, to se ne zna. Zna 
se, da su Čudi (kojih i danas ima nješto u sjevernoj Rusiji, a 
njegda su bili na daleko rašireni), ugro-finska grana mongol- 
skoga ili tatarskoga plemena, već u prastaro vrieme trgovali ba- 
krom i prodavali ga Grcima. Oni su lievali i bronc, a kositer za to 
dolazio im je iz Kitaja. Grci su zvali bakar halko, što se je 
valjda do danas sačuvalo u našoj rieči halka ili alka (t. j. 
karika, kolobar), jer se to najprije pravilo od bakra. Mnogo se 
bakra nalazilo na grčkom otoku Cipru (Kipru ili Kupru), po 
čem se bakar zove (latinski i njemački) kuprum, kupfer. Naša 
rieč „bakar” je turska. Kasnije je bronc u Evropu dolazio 
s iztoka i to najviše valjda preko grčkoga (darnas talijanskoga) 
primorskoga grada Brunduzija (Brindisi), jer je to bila glavna 
trgovačka luka. Po tom gradu nastala je rieč brunds (bronds, 
bronc), brondza. 

Gdje su i kada ljudi počeli lievati bronc, ni to se ne zna. 
Njeki misle, da se to počelo najprije u Indiji, a odanle da su to 
u Evropu donesli Cigani. Svakako se čini, da je poznavanje ko- 
vina dolazilo u Evropu iz Azije (iz Međuriečja ili Mezopotamije, 
gdje je bio i zemaljski raj), a odatle na jednu stranu preko južne 
Rusije (oko Crnoga mora), po suhu, a na drugu u krajeve oko 
Sredozemnoga mora (u Egipat, Grčku i Italiju) i dalje u sjevernu 
Evropu. Kovno oruđe, oružje i t. d. dolazilo je u Evropu dugo 
vremena već gotovo t. j. trgovinom, samo u sjevernoj Evropi (u 
Švedskoj i Norveškoj, u Englezkoj i sjev. Njemačkoj) bavili su se 
i domaći ljudi već od starine (1500 god. prije Is.) izrađivanjem 
bronca, pošto su se jednom naučili od stranaca. Svakako je 
vriedno spomenuti, da se Cigani i danas bave kovanjem i da na 
iztoku (na pr. u Turskoj) ima vrlo vještih kovačkih majstora (ka- 
zandžija). Po Ciganima bi se moglo suditi, da su oni zbilja u ove 
krajeve došli još onda, kad se ovdje za kovine nije znalo, da su 
dakle došli iz naprednije zemlje, ali su pri tom i ostali, dok je 
domaći narod napredovao u evropskoj prosvjeti. 

U dioba brončanoga oruđa bili su evropski narodi već daleko 
napredovali, što se vidi po nađenom oruđu i oružju, nakitu i t. d. 
Tu imade brončanih noževa, mačeva, koplja, sjekira (sjekire su 

još većinom bile privezane na toporište!), kotlova, zdjela i raznih 
nakita (kopča, karika i t. d.). Plugova, motika, sprava i drugoga 
poljodjelskoga oruđa nema, a to je dokaz, da je sve to oruđe 
ostalo od vojničkoga naroda, koji se nije bavio poljodjelstvom. 
Takav narod bili su doista Kelti, koji su živjeli u današnjoj En- 
glezkoj i Francezkoj (ima ih i danas oko tri milijuna a zovu se 
Kimri), ali kao osvajači bili su oko 400 god. prije Is. zavladali 
velikim dielom srednje Evrope, pa i cielom današnjom Hrvat- 
skom. Ratovali su i s Rimljanima (koji su ih zvali Galli). Njihovo 
je dakle većinom bilo ono brončano oružje, koje se u naše vrieme 
našlo u zemlji u raznim krajevima Evrope, osobito kod Hallstatta 
u Uor. Austriji i kod La Tene u Švicarskoj, gdje se je najviše 
toga izkopalo. 

Uz brončano oruđe i oružje nalazi se već i željeznoga oružja, 
a što dalje, oružje je samo željezno, a nakit (kopče i t. d.) još 
uviek od bronca. Željezo je doduše bilo u Egiptu (u Africi) po- 
znato već prije najmanje 5.000 (pet tisuća) godina, jer se je našlo 
u egipatskim piramidama za koje se zna, kako su stare, a spo- 
minje se i u starim indijskim knjigama (koje se zovu „vede”, a 
stare su najmanje 3000 do 4000 god.), dakle u dalekoj Aziji. U 
Egiptu je nađen komad srpa, koji je star najmanje 2.800 god. No 
u Evropi se željezno oružje i oruđe nalazi tek kasnije, po prilici 
1000 godina prije Is., na pr. u Italiji, gdje su Etrurci (Toskanci ili 
Tuškani) ostavili mnogo tragova svoga rada, pak onda u Grčkoj, 
gdje su osobito na glasu izkopine u starom gradu Mikenama. 
Kada se je željezo pojavilo kod nas (u srednjoj Evropi), ne može 
se stalno reći, no svakako ga je bilo i prije Rimljana. Od vremena 
vladanja rimskoga (t. j. vremena oko rođenja Isusova) nalazi se 
u našim krajevima samo rimsko željezno oruđe i oružje. 

KULTURA, 

Što je kultura? Štogod je čovjek ikad igdje učinio i stvorio, 
da mu život bude lakši i ljepši, zove se to kulturni čin, kulturno 
djelo, a sve skupa, što je više ljudi u tu svrhu učinilo, ili što je 
jedan narod u tu svrhu načinio naime: da mu bude bolje i ljepše, 
to se zove kultura. 

„Kultura je latinska rieč, a što zapravo znači, vidi se naj- 

bolje po tom, što se ovom i sličnim riečima označuje. Tako rieč 
kult (cultus) znači čašćenje (osobito čašćenje božanstva i vriednih 
ljudi, junaka i svetaca). Ali kult kao pridjevak znači sve, što je 
obdjelano ili obrađeno (na pr. obrađeno zemljište, obrazovan 
čovjek). Rieč ovoj srodna, koja pokazuje činjenje, glasi kolo 
(colo), a znači najprije: boraviti, baviti se, pa se zato stanovnik 
ili žitelj kaže latinski inkola (incola), naseobina se zove kolonija 
(colonia). Po tom i vidimo, a to nam i zdrava pamet kaže, da 
kulture nema bez stalnoga naseljenja i bez brižljivoga rada, t. j. 
ne samo bez djelanja, nego baš bez „obdjelavanja t. j. obi- 
laženja i baš dvorenja. Ovakvo pomno obdjelavanje, obilaženje 
i dvor en je — to je pravo čašćenje, pa je sasvim razumljivo, što 
Rimljani istom riečju nazivaju obdjelavanje zemlje, obrazovanje 
čovjeka i čašćenje božanstva. 

Glavni kulturni narodi. Kako se može razabrati iz pređaš- 
njega razlaganja o početcima kulture od onoga časa, odkad se 
čovjek našao na zemlji kao „gol u trnju”, nisu ljudi svuda na 
zemlji jednako napredovali u kulturi, i to zacielo zato, što im 
svuda nije bilo jednako prilično. Učenjaci, koji se bave izučava- 
njem kulturne prošlosti (kulturne historije), opazili su i ustano- 
vili, da se je kultura čovječanstva, gledamo li na mjesto, ovako 
počela i napredovala: Kultura se je počela najprije uz velike 
rieke, za tim se primakla k moru, napokon je prešla preko mora 
(iz Evrope u Ameriku). Imamo dakle riečku, primorsku i preko- 
morsku kulturu. 

Najstariju kulturu doista nalazimo uz velike rieke: uz Nil u 
Africi, i to je egipatska kultura, i uz Eufrat i Tigris u 
Aziji, u takozvanom Međuriečju ili (grčki) Mezopotamiji, i to je 
babilonsko - asirska kultura. U Egiptu stoje još i 
danas ogromne i njekada sjajne zgrade (tako zvane „piramide", 
u kojima su grobnice vladara, pak ruševine hramova), za koje se 
stalno zna, da su stare oko 5.000 (pet tisuća) godina. No dok je 
čovjek u Egiptu toliko napredovao, da je znao i mogao graditi 
ovakove liepe i goleme zgrade, naravski, da je dotle prošla još 
koja tisuća godina. — Jedva je što mlađa babilonsko-asirska 
kultura. 

Premda su ove obadvie prastare kulture sasvim propale te 
se danas njihovi tragovi izkapaju iz grobova i ruševina, ipak je 
kakav-takav glas o njima došao već i do zadnjega našega djeteta. 

Već naime i mala djeca naša čuju i znaju barem za „egipatskoga 
faraona” i za „kulu babilonsku”, a to je dokaz, da i one knjige, iz 
kojih se mi učimo, t. j. stare knjige židovske (sv. pismo naše), 
znadu za ove stare kulture. Od ovih kultura malo se je sačuvalo 
pisanih spomenika u „svetocrtnom” (ili hieroglifskom) pismu egi- 
patskom na papiru od trske i na kamenu i na t. zv. „klinovom” 
pismu babilonskom. Više je toga prešlo živim predavanjem k Fe- 
ničanima, Židovima i Grcima. 

Iz Egipta i Babilonije javlja se veća kultura u sredozemnom 
primorju, t. j. na obalama Sredozemnoga mora. Tu su glavni kul- 
turni narodi Punjani ili Feničani, Židovi (Hebreji ili Jevreji), 
Grci i Rimljani. 

Feničani i Židovi, narodi jednoga (semitskoga) plemena, sta- 
novali su u sredozemnom primorju na azijskoj strani, baš između 
Egipta i Asirije. Feničani su bili najglasovitiji trgovci čak u pra- 
staro vrieme, koji su još njegda doprli po moru do današnje En- 
glezke (gdje su vadili kositar) i u Sjeverno more (gdje su vadili 
jantar ili zemaljsku svietlu smolu). Od feničke kulture nema pi- 
sanih spomenika. — Židovska je kultura također, kako je po- 
znato, obstojala više tisuća godina prije Is., a poznato je i djeci, 
da su Židovi bili i u Egiptu i u Babiloniji; iz Egipta, kamo ih 
je za gladnih godina doveo Josip, odveo ih je opet u domovinu 
Jozua, a u Babiloniji su bili u sužanjstvu, iz kojega ih je oko 
god. 500 prije Is. pustio vladar Kir. 

Grčka (ili helenska) je kultura mlađa: zna se za nju stalno 
već blizu 1000 god. prije Is., a evala je oko 500 prije Is. Grci su 
mnogo naučili od Feničana, a Feničani od Egipćana. U vrijeme 
oko rođenja Isusova preveli su u svoj jezik i stare židovske 
knjige. Njihov je jezik dugo vremena, osobito u vrieme rođenja 
Isusova, bio jezik školane gospode i obrazovanih ljudi kod drugih 
naroda (kao na pr. danas njemački). 

Rimljani su dugo grčku mudrost i umjetnost prezirali, no na- 
pokon su je ipak primili. Oni su osvojili sve kulturne i nekulturne 
države oko sebe: njihov je bio i Egipat i Palestina, i Babilonija i 
Grčka, a u Evropi su pod se spravili osim Italije još današnju 
Austriju, Francezku, Španjolsku i gotovo cielu Njemačku i 
Englezku: svud je tuda obrazovani sviet govorio njihovim 
(latinskim) jezikom i živio po njihovim zakonima, i to ine samo 
za njihove vlade (koja je trajala još gotovo 500 god. poslie Is.). 

nego još čitavu 1000 (jednu tisuću) godina, a u katoličkoj Crkvi 
održao se taj jezik i do danas po cieiom svietu. 

Ovu rimsku kulturu, kako se je razvila primivši u sebe kul- 
turu grčku i židovsku, nauku vjersku (t. j. kršćanstvo), primili su 
i od nje se uče još i danas svi narodi u Evropi i u Ameriku pre- 
seljeni Evropljani. 

Evropska kuitura. Ova kultura grčko-rimsko-židovska, koju 
su Rimljani svojim državnim vladanjem i jezikom poglavito medu 
razne evropske narode, poimence Germane (t. j. Niemce i njihov 
rod) i Slavene razšrili, a ovi ju narodi dalje razvijali, dobiva sve 
to više jednolični biljeg t. j. svi evropski narodi živu sve to više 
na jednaki način, imadu jednaku kulturu. Ta se kultura zove 
evropska kultura, premda su ju stvarali, kako se vidi iz 
dosadanjega razlaganja, i azijski i afrički i evropski narodi. 

CIVILIZACIJA. 

Narodna kultura i civilizacija. Do sada smo spominjali razne 
narode: Egipćane, Asirce, Feničane, Židove, Grke, Rimljane, 
koji su najviše uradili za bolji i ljepši ljudski život. Što je koji 
od ovih naroda rukama stvorio i umom izumio, to je, od jednoga 
više, od drugoga manje, prelazilo k drugim narodima, dok se 
nije stvorila prilično jednolična kultura, t. j. prilično jednaki 
život i mišljenje, a to se zove evropska kultura. 

No osim ovih spomenutih naroda bilo je i drugih naroda 
i u Aziji i u Evropi, koji su, naravski, također radili i mislili, 
da svoj život poboljšaju i poljepšaju, no taj je njihov rad ili 
njihova kultura ili propala s njima zajedno, ili su narodi živjeli 
dalje, ali su primili tuđu kulturu, ili pak njihova kultura nije 
došla u dodir s drugim kulturama, nego je ostala sama za sebe 
od njekada pa do danas. Tako na pr. Kitajci ili Kinezi, mnogo- 
brojni narod u Aziji, imadu vrlo staru i vrlo razvijenu kulturu, 
t. j. svoj način života, za koju se u Evropi dugo nije znalo, a i 
danas se znade vrlo malo. 

No još je važnije ovo: I u samoj Evropi bilo je dugo, a ima 
i danas dosta svieta, koji još uvijek živi na starinski način, te 
ne zna gotovo ništa o onoj evropskoj kulturi, o kojoj je bio 
govor. Da to posve dobro razumijemo, dosta je pogledati i danas 

na toliki seljački sviet, osobito kod slavenskih naroda, posebice 
kod nas Hrvata: kolika je razlika u životu i mišljenju ovoga na- 
roda prema životu i mišljenju tako zvane , .gospode”, t. j. onih 
ljudi, koji su primili drugi način života! 

No zato se ipak ne može reći, da taj seljački sviet nema 
nikakve kulture. Iz našega se razlaganja dobro vidi, što je 
kultura, naime, da je kultura rad i nastojanje da čovjek svoj 
život poboljša i poljepša. A kad to znamo, ne možemo reći, da 
seljački sviet ništa ne radi, da svoj život poboljša i poljepša. 
Dosta je pogledati obrađena polja, sgrade, odielo, pjesmu, 
veselje i tugu seljačkoga naroda, pa će svatko priznati, da je 
to i te kakva kultura — a ipak je u koječem dosta daleko od 
onoga, što se zove „evropska kultura”. Kakva je dakle to 
kultura? Nije li to i evropska kultura, barem kod seljačkoga 
svieta u Evropi? Kako to, da između ovoga seljačkoga svieta i 
između spomenute tako zvane „gospode” ima i preziranja i 
mržnje? Kako to, da „gospoda" vele za seljake, da su „prosti”, 
a seljaci drže često gospodu za svoje neprijatelje? 

Ovo je doista vrlo važna pojava u životu naroda, a rodila 
se ovako: 

Ujedinjene kulture raznih spomenutih naroda stvorile su 
doista tako velikih djela i takav život, da su se ljudi morali 
sami čuditi i diviti tomu, što su stvorili. Među tim velikim 
djelima ujedinjenoga ljudskoga nastojanja najznamenitije je 
veliko djelo i silno rimsko carstvo, za koje smo već rekli, koliko 
je bilo. Tolike zemlje i narode spraviti pod jednu vlast i jedan 
zakon i red — to je doista veliko djelo. Čovjek si lako može 
pomisliti, što su o sebi mogli misliti oni, koji su tomu silnomu 
carstvu bili na čelu i na prvim mjestima, a to su bili carevi 
rimski i gospoda rimska, i nije čudo, da su careve (imperatore) 
rimske još za života proglasili bogovima. Lako si možemo po- 
misliti i silnu i jaku rimsku vojsku, a onda život na carskom 
dvoru i kod gospode, sve u redu, u slavi, u bogatstvu i sjaju, 
a i u mudrosti i znanosti. No još je lakše pomisliti, kako su 
nmski državljani, koji su u slobodi živjeli pod ovakvom vladom, 
morali malo cieniti i upravo prezirati one ljude i ciele narode, 
koji nisu bili rimski državljani, nego su kao divlje čete plienili 
i harali na granicama rimskoga carstva. Rimljani su sve ove 
narode izvan svoga carstva podrugljivo i prezirno zvali barbari. 

Zato je posve naravski, da se je mnogo do toga držalo, ako 
je tko bio, a osobito ako je tko postao rimski državljanin, za- 
pravo „građanin" ili civis. Gdjekomu će biti možda poznato kako 
su sv, Pavla htjeli šibati, ali on je rekao: ja sam rimski civis 
(državljanin, zapravo: građanin) i apeliram na cesara! I nisu ga 
smjeli šibati! Razumljivo je zato, da je sve htjelo postati civis, 
da se htjelo civilizirati, t. j. doći pod rimske zakone i u svem se 
izjednačiti s državljanima rimskim, t. j. primiti svu rimsku 
kulturu. Ovo svjesno nastojanje pojedinaca i naroda, da primi 
rimsku kulturu, i opet nastojanje rimskih državljana, da što više 
svieta i naroda sprave pod svoju vlast, pod svoje zakone i 
uredbe, to je nastojanje bila prva civilizacija. 

Osim toga dogodilo se još i ovo: Za rimskoga vladanja i u 
rimskom carstvu javila se nova vjera i nauka: kršćanstvo. Kako 
je poznato, ta je vjera došla iz zemlje židovske, a glavni njezin 
širitelj i apostol, spomenuti sv. Pavao, bio je, kao i ostali obra- 
zovani ljudi, dobro izučen u grčkoj mudrosti. Ova židovska 
nauka u grčkom ruhu naskoro je, za kakvih 300 godina, tako 
osvojila učene i neuke, da je uz nju pristao i sam rimski car 
(Konstantin), te joj time ne samo dao slobodu nego ju u njeku 
ruku proglasio jedinom pravom i dozvoljenom, t. j. državnom 
vjerom, uz koju mora pristati svaki rimski građanin. 

Ali sve to nije ništa prema kršćanskoj nauci o spasenju 
čitavoga čovječanstva. S tom naukom došlo je u evropsku 
kulturu do sada sasvim nepoznato poticalo na rad. Do sada se 
naime svaki čovjek i svaki narod starao samo za sebe, da mu 
bude bolje i ljepše, i to na ovom svietu. Kršćanska nauka do- 
naša k tomu novo, do sada nepoznato nastojanje: za spasenje 
cieloga čovječanstva, t. j. svih naroda bez razlike. Duh ovoga 
kršćanskoga nastojanja za „carstvom božjim na zemlji", za 
„jednim pastirom" i „jednim ovčinjakom", a sve u svrhu 
„vječnoga blaženstva na nebu" — dovoljno je poznat, pa toga 
ne treba potanko razlagati. Ovdje je dosta spomenuti to, da se 
je širenjem kršćanstva širila i evropska kultura, zapravo civili- 
zacija, jer tko je postao kršćanin, postao je ujedno član krš- 
ćanske Crkve, kojoj je glavar stanovao u Rimu, i tek time je 
stupio među ljude. Sviet, koji je stanovao podalje od gradova, 
nije dakako mogao tako brzo i lako stupiti u to kolo. Ovi ljudi 

po selima (selo se latinski kaže pagus, a seljaci se zovu pagani) 
bili su prezirani kao do sada barbari, što još i danas dokazuje 
naša rieč pogan, koja je najprije, kako se vidi, značila seljak 
(pagan), a danas ne znači samo bezbožac, nego i gadan čovjek. 
Zato se lako razumije, što su nekršteni narodi, t. j. njihovi vođe 
i prvaci, nastojali, da što prije skinu sa sebe ovaj prezir, a to 
je moglo biti samo tako, ako se izjednače s građanskim 
(civilnim) stanovničtvom, t. j. da se pokrste, jer je sada u 
gradovima bilo sjedište rimske kulture i kršćanstva. Ovaj sra- 
motni prezir osobito je smetao poglavice i vladare novih „bar- 
barskih” naroda, Niemaca i Slavena, koji su se nastanili u 
rimskom carstvu. Zato su se ovi „barbarski" vladari krstili i 
sami i dali krstiti svoje podanike, no često su i dugo bili 
kršćani samo po imenu, a inače su u svem dugo, a u koječem 
do danas zadržali svoju narodnu kulturu. 

I tako je rimsku civilizaciju, kad već i nije bilo rimske 
države ni rimskoga državljanstva, nastavilo i zamienilo kršćan- 
stvo: širiti civilizaciju značilo je dugo vremena širiti kršćanstvo, 
a dakako uz to i evropsku kulturu. A kako je sjedište kulture 
i kršćanstva bilo u gradovima, u kojima su živjeli građani (cives, 
civilno pučanstvo), većinom tuđinci, širiti civilizaciju značilo 
je širiti gradske i tuđinske običaje, a izkorjenjivati domaću 
narodnu kulturu. 

Plodovi civilizacije. No civilizacija je s vremenom dobila i 
drugo značenje i drugu svrhu. Do sada je razloženo, kako je 
civilizacija išla za tim, da ljudi i narodi dođu pod rimsku državu 
i rimske zakone, a poslie u kršćansku Crkvu. Tako su se naj- 
prije u rimskoj državi, a po tom u rimskoj (katoličkoj) Crkvi 
okupili u jednoj misli razni narodi, veći i manji, jači i slabiji, 
kulturniji i manje kulturni, koji su dakle živjeli dosta različnim 
životom. Svi su ovi narodi, ili bolje njihovi vođe i prvaci, 
stupivši u dodir s rimskom i kršćanskom civilizacijom, počeli 
sve to više spozna vati, da je ova civilizacija zbilja jedino ili 
barem najbolje sredstvo i način, da pojedinci i narodi dođu do 
što veće sreće. Dokaz im je za to bila silna rimska država, koja 
je baš radi toga svima bila vazda pred očima i u misli, a dokaz 
su im bili i njekoji evropski narodi, koji su također po ovoj 
civilizaciji silno napredovali. Zato svietom zavlada misao: 
Nema druge, nego, hoćemo li svoj narod, koji još slabo i znade 

za civilizaciju, da ga civilizujemo, t. j. da mu dademo sva sred- 
stva, što ih imaju već civilizovani narodi, i da ga uvedemo u 
njihovo kolo. Treba dakle širiti poznavanje civilizovanih na- 
roda, primati sve, što su oni za bolji život izumili, pače i njihove 
običaje, način života, odielo i t. d. jednom riečju: treba civilizo- 
vati (civilizirati). 

Sve ovo zajedno: poznavanje civilizovanih naroda, primanje 
njihovih izuma, načina života i t. d. sve je to bez sumnje na- 
predak (progres); sve to znači: ne držati se slijepo starine, ne 
zaostajati za drugima, nego ići napried za novim, boljim, za čim 
ide i većina drugoga svieta, kojemu je bolje. No što je glavno: 
sve ovo znači ne mirovati zadovoljavajući se s onim, što znaš i 
imaš, nego to znači gibati se, micati se, znači — raditi. 

I tako je doista obilježje civilizacije — rad i napredak. Gdje 
se radi, tu se i napreduje, a napredujući čovjek u istinu se mora 
pomicati i u prostoru, tražeći sredstva za napredak, pa se tako 
mora — na ovoj maloj zemlji — prije ili kasnije sastati s drugim 
narodima i stupiti u njihovo kolo, t. j. postati građaninom svieta 
ili kozmopolit. Lieni se narodi i ne civilizuju, nego čame u svojoj 
zemlji, dok ne dođu radini i napredni te ih često sbrišu s lica 
zemaljskoga. 

Naravski, da će se na ovaj način napokon civilizovati svi 
narodi na Zemlji, i to je skrajnji cilj ili ideal i civilizacije, glavni 
cilj današnjega vremena: civilizovati sve narode i podati im 
plodove civilizacije: miran, udoban i sretan život. 

Dakako, da i među plodovima civilizacije imađe i gnjilih i 
otrovnih plodova, kako to uči liepa nauka povjest civilizacije. 
Ali o tom mi ovdje nije govoriti. Nješto ipak treba spomenuti. 

Uspjesi su civilizacije doista veliki, sjajni i zamamljivi. No 
zlo, što ga civilizacija donosi, tako je veliko, da civilizacija 
ima ozbiljnih protivnika. Spomenut ćemo jedno: 

Civilizacija i spomenuto kozmopolitstvo trga čovjeka od 
njegova naroda i domovine, pače i od roda. Civilizovan čovjek 
odriče se svega svoga i posebnoga, a prima sve tuđe i obće. U 
prvo vrieme godi mu ta novost, a za malo mu je dosta civilizo- 
vane jednoličnosti. Niti koga ljubi, niti se koga stidi, niti se 
koga boji. Njegov je sav sviet i njegov nije nitko. Ovakav 
čovjek, riešivši se sveze s rodom, s narodom i domovinom, a ne 
mogući se svezati s cielim svietom, često se izgubi, postane kao 



73 

otrgnut list na vjetru: sve mu je svejedno, pa i ono što je zlo. 
Staroga poštenja i domaćega veselja nestaje. Čovječji život po- 
staje pust, a izpunja ga samo trka i jagma za golim kruhom, jer 
do ideala civilizacije riedko se tko uzdigne. 

I tako civilizovan čovjek postaje opet sličan divljaku, komu 
je jedina briga svagdanji kruh: civilizacija uništuje kulturu, jer 
kulture nema bez doma, bez roda, bez poštovanja ili kulta 
onoga, što su nam stariji ostavili, — a civilizacija sve to briše. 

U ovoj opreci između kulture i civilizacije svakako je uza 
svu važnost civilizacije sigurnije, bolje i srdcu čovječjem milije 
čuvati kulturu, t. j. čuvati i poštivati ono, što su nam djedovi 
ostavili i u čem smo odgojeni. 

(»Božićnica« 1910. Zagreb 1909. Str. 57.-69.) 

Seljačko pitanje. 

Nastanak seljačkoga staleža. 

Čuje se kadkada rieč, da su njegda svi ljudi bili seljaci, jer 
Bog nije stvorio ni popa, ni grofa, nego seljaka, kojemu je 
rekao: ,,U znoju lica svoga jesti ćeš hljeb . 

Ovo nije podpuna istina. 

Proučavanje ljudskoga života dokazalo je, kako je to 
mnogima poznato, da su ljudi u početku bili lovci, pastiri, 
a onda tek seljaci, t. j. stalno, u selu, naseljeni, poljodjelci 
i ratari. 

Ova tri stupnja opažaju se redovito kod svakog naroda. 
(Ima i izuzetaka, ali o tom ću kasnije kazati koju rieč.) Zato 
se je lako čovjeku domišljati, da je to posve naravski, a može 
se to i razložiti. Čovjek naime u prvom početku bio je baš bez 
svega: bez svakoga oružja i bez orudja, tako da u prvom 
početku nije bio za pravo ni lovac, nego — izuzevši božju dušu 
u sebi — bio je kao životinja, te se morao i hraniti kao živo- 
tinja, t. j. onim, što je gotovo na zemlji našao. Dugo je zacielo 
trebalo, dok je znao napraviti strelicu ili zamku, da ubije ili 
uhvati kakvu životnju. Ali u isti čas s tim počeo je zacielo pri- 
pitomljivati uhvaćene divlje životinje i postao je pastir. No to 
nije moglo dugo trajati, a to zato, što je životinje trebalo pasti. 
Lako je naime bilo, dok je ljudi bilo malo, pa je svaki svoje 
blago pasao, gdje je htio: zemlje je bilo dosta. Ali kad se sviet 
u kojem kraju umnožio, počele su svadje, a bome i boj radi 
paše, radi zemlje, — pa je trebalo zemlju podieliti: dovle ćemo 
pasti mi, a dovle vi! 

Kad je jednom zemlja bila podieljena (i to ne valjda sva- 
komu pojedincu, nego cielomu plemenu), t. j. kao su ljudi sjeli 

na jedno mjesto, onda je nastalo i moralo je nastati selo: 
Ljudi se više ne sele, nego ostaju u svom selu i beru i love i 
pasu oko svoga sela, — dok je bilo što brati, loviti i pasti. A 
kad nije bilo, onda je čovjek (počeo sijati i saditi, a kad nije 
htjelo samo od sebe rasti, počeo je kopati, poslie orati — 
postao je ratar. 

To je sve naravski. Čovjek je morao postati seljak i ratar, 
— ako se je imao gdje naseliti i ako je tu mogao u znoju lica 
svoga živjeti. A bilo je i toga, da se pastiri nisu mogli u svojoj 
zemlji naseliti, jer je zemlja bila pretiesna, ili kamenita. Što je 
onda bilo? Onda se je narod raztepao po svietu, pa kako još 
nije bio naučan na poljodjelski rad, dao se čovjek na trgovinu, 
postao je trgovac. Malo ima primjera za to, ali dobar su primjer 
Židovi. Židovi su bili, kako nam je poznato iz biblije, lovci i 
pastiri (sjećamo se, kako je Jakov-Izrael pasao ovce kod svoga 
ujaka), — ali seljaci i ratari nisu bili nikada. Poznato nam je 
i to, kako su se selili u Egipat, pa opet u obećanu zemlju, i 
kako su bili u babilonskom sužanjstvu. Sve je to dokaz, da nisu 
bili seljaci ratari, jer se ne bi mogli tako lako seliti. — To je 
onaj izuzetak, koji smo na početku spomenuli. 

Pita se sada: Ako je to naravski, što je od lovca i pastira 
postao seljak poljodjelac, je li naravski to, da od seljaka postane 
dalje zanatnik (majstor, obrtnik), pa trgovac, a onda učitelj ili 
svećenik, ili sudac ili odvjetnik, i t. d.? Jeli to nuždno? Ili je 
pak moguće, da seljak i ostane seljak? 

Ovo pitanje može se razumjeti dvostruko, i to s gospo- 
darskoga i prosvjetnoga gledišta. Razumije li se s gospodar- 
skoga gledišta, onda treba ovo pitanje upodpuniti ovako: Može 
li narod, u kojem su sami (ili većinom) seljaci, ostati seljački 
nnrod, ako hoće živjeti, ili se pak mora s vremenom ostaviti 
seljačkoga života? — S prosvjetnoga gledišta treba ovo pitanje 
ovako popuniti: Može li seljački narod doći do najveće moguće 
prosvjete? 

Prije nego što odgovorimo na ova pitanja, kazat ćemo, 
što vidimo po svietu. 

„Industrijalni” narodi. 

Danas ima u svietu naroda i zemalja, gdje skoro nema 
seljaka, ili ih ima vrlo malo. Tako na pr. u Englezkoj i u Ame- 
rici nema skoro seljaka, a u Njemačkoj ih ima dosta malo. A 
Englezi i Niemci poznati su po svietu, da su jaki, bogati i pro- 
sviećeni narodi. Naprotiv se zna, da seljački narodi, na pr. Rusi 
i Srbi, nisu tako ni bogati ni prosviećeni. Uz put ne treba zabo- 
raviti, da ni medju židovskim narodom nema seljaka, a i za 
Židove je poznato, da su prosviećeni i još više bogati. 

Po tom bi čovjek sudio, da seljačkim narodima, štono je 
rieč, ne cvatu ruže, pa da i oni, ako hoće da dodju do što boljega 
života i prosvjete, moraju gledati, da svoj seljački stalež 
zamiene drugim, kako to vide u drugih „naprednih”, bogatih i 
prosviećenih naroda. 

Ostanimo čas kod ove misli, pa nastavimo ovako: Treba 
dakle nastojati, da što prije nastupi takvo doba, kad nitko ne 
će ni orati, ni kopati, ni blaga pasti ni hraniti; treba nastojati, 
da na ovoj Zemlji ne bude nijednoga seljačkoga naroda, — onda 
će svi narodi biti napredni, bogati i prosviećeni. 

Svakomu je jasno, pa toga ne treba razlagati, da bi takovo 
nastojanje doneslo svietu propast. 

Jasno je dakle, da nije nuždno nastojati, da seljački narodi 
ostave svoj stalež, jer kad ne bi bilo seljaka ratara, svi bi narodi 
i sav bi sviet morao propasti. Jedno samo treba još razložiti, 
i to ovo: 

Mnogi spoznaje i uvidja, da doista bez seljaka ratara sviet 
ne bi mogao obstati, ali ipak vidi i mora priznati, kako smo i 
mi prije spomenuli, da su danas seljački ratarski narodi siro- 
mašniji i manje prosviećeni od drugih naroda, u kojih ima malo 
seljaka. Kako je to? 

To je ovako: Narodi, koji nisu seljaci, živu od zanata ili 
rukotvorstva (industrije). No tu se odmah svatko sam domišlja, 
da oni narodi moraju svoju robu prodavati drugim narodima, 
koji nisu zanatnici, jer kad bi sva roba, što se u takovom 
narodu izradi, ostala tu doma, tko bi ju kupovao? Zato tako 
zvani industrijalni narodi, kao što su na pr. Englezi i Niemci, 
mogu bolje od seljaka živjeti i napredovati samo tako dugo, 
dok imade seljaka ratara, koji njihovu robu kupuju i troše. A 

već je danas toliko razne robe u svietu, da države upravo na 
silu svoju robu narivavaju, dapače i ratom sile drugi narod, 
da njihovu robu kupuje. Ta poznato je, koliko u velikoj politici 
ima borbe baš radi toga, što jedna država hoće da drugoj otme 
tržište, t. j. da njezinu robu iztisne, a svoju na tržište donese. 
Tako na pr. nagodba izmedju Austrije i Ugarske nije ništa 
drugo, nego jedan dio ove velike borbe: čija će se roba trošiti 
u Ugarskoj. Razumije se, da su s tom borbom u svezi razna 
željeznička pitanja (jer se roba danas dovaža željeznicom), pa 
se onda lako razumije, što se je za vrieme pogadjanja toliko 
razpravljalo o raznim željeznicama (kranjskoj, ličkoj, dalma- 
tinskoj i t. d.). Kako „industrijalne" države na svaki način gle- 
daju, da svoju robu prodadu, za to imamo dokaz u našoj blizini. 
Mnogomu je naime poznato, kako je austro-ugarska vlada 
zatvorila granicu blagu iz Srbije, a to samo zato, što Srbija 
nije htjela kupiti ratnih topova od austrijske fabrike, (Ti topovi 
stoje više milijuna.) 

Vidimo dakle, da „industrijalni” narodi, koji nemaju seljaka 
ratara, već danas dosta težko i s velikom mukom svoju robu 
prodavaju. A po tom svatko može suditi, što će tek biti, kad 
svi narodi, koji su danas još seljaci ratari, podignu kod kuće 
svoje tvornice, te ne budu trebali ni htjeli kupovati tudje robe. 
Kako će onda živjeti oni narodi, koji kod kuće nemaju nužd- 
noga živeža? Oni ovako mogu danas živjeti samo na račun i 
na štetu drugih naroda, koji ih hrane, a za to od njih dobivaju 
njihovu često lošu, a i nepotrebnu robu. 

No to još nije jedini uzrok, što industrijalni narodi bolje 
živu. Za pravo još je i ciela Evropa barem bez Rusije gotovo 
na polovicu seljačka, pa se tu još jedno vrieme dade kako tako 
kuburiti svima onima, koji nisu seljaci. Druga je stvar 
s Englezkom, gdje već gotovo nema seljaka, pa ipak u Englezkoj 
i obični radnici živu kao gospoda. Istina je, i Englezi prodaju 
svoju robu po cielom svietu, ali od toga ipak ne bi tako dobro 
živjeli, da za njih ne radi deset puta više robija, nego što je 
svih njih. Treba naime znati, da Englezi vladaju nad cielom 
Indijom, daleko tamo preko mora u Aziji. U toj plodnoj Indiji 
živi preko tristo milijuna 300,000.000 naroda. Od tuda Englezi 
ponajviše dovažaju, što im za život treba. A što bi bilo, da 
najednom brodovi iz Indije ne dodju? Englezi bi u svojoj domo- 

vini za mjesec dana poginuli od glada. Na to je mislio već pred 
100 godina francezki car Napoleon, kad je htio zatvoriti more i 
time Englezku uništiti. 

Sve ovo dokazuje, da industrijalni narodi sami ob sebi ne 
mogu ni živjeti, a kamo li bolje živjeti i napredovati od seljačkih 
naroda. Zato nema nikakve gospodarske nužde, koja bi seljačke 
narode silila, da se nastoje što prije po primjeru drugih naroda 
nekako „pogospoditi". Seljački narodi mogli su uviek kako 
tako živiti i napredovati bez industrijalnih naroda i bez posebne 
tvorničke (fabričke) robe, ali industrijalni narodi živu već danas 
težko bez seljačkih naroda, a što dalje, to će teže živjeti. 

Krivo bi shvatio ovo razlaganje, tko bi po tom sudio, da 
bi najbolje bilo, kad bi svi ljudi u jednom narodu i svi narodi 
bili seljaci ratari. Nipošto. Povjest čovječanstva nas uči, a to 
se ponješto i danas vidi, da je medju seljacima ratarima uviek 
bilo koliko toliko ne samo zanatnika, nego i svećenika i uči- 
telja, a prema prilikama i druge tako zvane „gospode”. Život 
je naime ljude već od početka naučio, da svaki čovjek nije 
jednako sposoban za svaki posao, za koji treba više vještine 
i vježbe, t. j. ljudi su rano opazili, kako se mnogo muke i vre- 
mena prištedi, ako se poslovi podiele po vještini i sposobnosti. 
To je tako zvana znamenita i nuždna „dioba rada , koja 
je stvorila razna zanimanja, zanate i staleže. Svaki čovjek, pa 
i seljak, treba da po svojim sposobnostima i prema prilikama 
prosudi, koje je zanimanje za njega zgodnije i konstnije, pa vidi 
li na pr. seljak, da bi on ili njegov sin bolje živio kao zanatnik, 
trgovac ili činovnik, ludo bi učinio, kad bi ostao seljak ratar. 
Razumije se, da to vriedi samo za one seljačke narode, gdje 
dioba rada nije još dovoljno provedena, t. j. gdje još nema 
dosta zanatnika, trgovaca i umnih radnika (učitelja, svećenika 
i t. d ), gdje su zanatnici, trgovci i umni radnici sami ili većinom 
tudjinci. To i jest prava samostalnost domovine i naroda, kad 
su sva zanimanja u rukama domaćih ljudi. 

Je li seljački stalež „niži" („inferiorniji )? 

Mi predobro znamo, da će mnogi i mnogi seljak na ovo 
posljednje naše razlaganje gotovo uzkliknuti: ,,Pa gdje je taj 
seljak, koji ne bi htio biti zanatnik, trgovac, ili čak činovnik? 
Gdje je taj, koji se ne bi htio osloboditi svega onoga zla, muke 
i neugodnosti, koju je seljaku podnositi, dok je živ? 

I doista, koliko imade seljačkih roditelja, koji svoju djecu 
daju u zanat, a još radje u više škole s bolno-radostnim uzda- 
hom: ,,Ah! Ne će se tako mučiti kao ja!” 

No tu dolazimo do najvažnijega pitanja u ovoj stvari, naime 
do pitanja: Kako je došlo do toga, da je seljak ratar svuda po 
svietu, kratko rečeno, u pravom robstvu? Čim su i kako 
drugi staleži dobili nad seljakom ne samo 
toliku vlast nego i prvenstvo u svakom po- 
gledu, na pr. u družtvenoj časti? Kako je do toga moglo 
doći osobito s obzirom na to, što se ne može poreći, da je 
seljački stalež svim drugim staležima ne samo koristan, nego 
upravo nuždan, a još više i obzirom na to, što je neznatna 
manjina ostalih staleža znala i mogla vladati i još danas vlada 
velikoj većini seljaka? Nije li već to dokaz, da je 
seljački stalež niži (ili kako bi gospoda rekla, ,,i nfe- 
riorniji) od ostalih staleža, te da u tom staležu 
čovjek ne može doći do podpunoga razvoja svojih čovječjih 
sposobnosti i do pravoga t. j. slobodnoga i sviestnoga ljudskoga 
života? 

Prije nego što na ovo odgovorimo, trebalo bi malo potanje 
izpripoviedati, kako je seljaku rataru bilo još prije 70 do 80 
godina, jer je danas već prema onomu osvanuo na zemlji 
seljački raj. No tomu sad ovdje nema mjesta. Dosta će biti, ako 
kažemo, da seljaka ni danas na pr, u Hrvatskoj, ne samo drugi 
staleži ne smatraju podpunim i sebi ravnim čovjekom, nego da 
se ni sam seljak ne drži pravim i podpunim čovjekom prema 
t. zv. gospodi. Toliko je još toga ostavilo staro seljačko robstvo! 

A sada da odgovorimo na ovo pitanje: Zašto su ostali 
malobrojni staleži nadvladali i podjarmili seljački stalež? 

Najprije da čujemo, što o toj stvari kaže povjest čovje- 
čanstva. 

Poznata je istina, da su lovački i pastirski narodi uviek i 
svagda bili jači od seljačkih ratarskih naroda i da su ih nad- 
vladali i podjarmili. Ne idemo daleko, već ostanimo kod nas 
Hrvata. Poznato je, da su Hrvati robovali Avarima ili Obrima, 
a konjari Magjari podjarmili su ugarske slavenske seljake 
ratare. Takvih bi se primjera našlo i više. 

To je ina prvi mah čudno, osobito kad se sjetimo, da je 
°vački i pastirski stalež stariji i nesavršeniji od seljačkoga. 

No kada bolje promislimo, uvjerit ćemo se, da je to posve 
naravski. Lovac i pastir — to je slobodan čovjek, i to 
slobodan u svakom pogledu: slobodan od drugoga čovjeka, 
slobodan od rada (posla) i napokon, što je glavno: slobodan u 
sebi, u srcu, t. j. neustrašiv. Lovac je za pravo bojnik ili vojnik, 
a lovački i pastirski narod — to je gotova vojska, koja će lako, 
osobito na konjima, nadvladati i podjarmiti i deset puta veći, 
ali mirni seljački narod, kako se je to doista i dogadjalo. 

Mora se dakle priznati, da mirni seljak ratar, pošto se je 
jednom smirio na svojoj zemlji, nije bio dorasao borbi sa nižim 
doduše, ali slobodnijim staležem lovačko-pastirskim. Dogadjalo 
se naime i u toj stvari ono išto, što se inače znade dogoditi: 
Dodjoše divlji i iztjeraše pitome. 

Istina je, divlji pastirsko-razbojnički narodi nisu svagdje 
trajno zadržali vlasti nad seljačkim i gradskim narodom, nego 
su obično došli i prošli, pače i propali. Tako je nestalo i Avara, 
a ni divlji Mongoli (Tatari) nisu se mogli u Hrvatskoj održati. 
To je i opet naravski, jer cieli lovačko-razbojnički narod ne 
može živjeti medju seljacima: ta tko bi ga i čime hranio! To 
ide samo njeko vrieme: divljaci ratuju, a seljaci ih pod silu 
hrane, dok se divljaci ne pripitome, ili dok seljacima ne dodija, 
pa ih oslabljene protjeraju*. 

No mnogo je od ovoga važnije to, što prvašnji poludivlji 
lovačko-pastirski, t. j. bezposleni i otimački život nije ni u 
seljačko-ratarskom narodu još dugo posve prestao, nego je 
dapače u kasnijem družtvenom uredjenju odlučno djelovao. 
Treba naime znati, da su nad mirnim seljacima i dalje vladali i 
zapoviedali oni, koji su više bili vični lovu, boju i bezposlici. 
Nije to tako bilo samo zato, što su ovakav bezposleni, slo- 
bodni i otimački život vodili ljudi, koji su bili slobodnije i nasil- 
nije ćudi, premda bi već i to bilo dosta, da se miroljubivim i 
zaposlenim seljacima nametnu za gospodare, nego je tu bilo još 
ovo: Ljudi su se u obće pomalo priučavali mirnomu poslu, bilo 
ratarstvu, bilo zanatu i nauku (osobito kršćanskomu), tako da 
je stotine i stotine godina, pa sve još do pred 400 do 500 godina 
bilo dosta nemira i nereda, otimačine i boja ne samo doma, 

* Tako su se divljaci Bugari medju slavenskim narodom pripitomili i 
danas je od njih ostalo samo ime. Bugarski starosjedioci bili su i zvali su 
se Sloveni, a danas se zovu Bugari. 

nego još više s neprijateljskim, najviše poludivljim i otimačkim 
narodima. Treba se samo sjetiti, da su još pred 700 godina 
na pr. na našu domovinu navalili divlji Tatari iz Azije, a 
s Turcima-Osmanlijama, protiv kojima su još pred 300 godina 
u oružju jahali naši biskupi i kanonici, imali smo posla gotovo 
do jučer. Po tom se razumije, da je u ovakvo nemirno vrieme 
više vriedio mač, buzdovan i strelica, nego plug i motika. Zato 
se lako razumije, što su nad seljačkim narodom zagospodovali 
oni, koji su bili lovci i bojnici, t. j. bezposleni inače junaci ili 
tako zvani „vitezovi"*. Ovi su junaci bili gospodari zemlje i 
narodu (kasnije grofovi i spahije). A kad se je jednom njihova 
vlast, osobito pomoću kršćanske Crkve, koja je priznavala 
svaku vlast, učvrstila, bilo se je seljačkomu narodu tim teže 
izpod nje oteti, što su ta gospoda bila ne samo kao stalež 
organizovana, t. j. u dogovoru složna, nego što su bila sve to 
više prosviećena, a seljak je bio neuk i u podpunom neznanju 
do jučer. 


Nedostatci seljačkog staleža. 

1. Sve ovo, što je razloženo, kako su bezbrižna i bezpo- 
slena gospoda „lovci" i „konjari" došli do vlade nad seljačkim 
narodom, ne dokazuje protiv seljačkoga staleža ništa, ali doka- 
zuje nješto drugo, i to ovo: 

Za rieč medju ljudima u obće, a za politiku napose treba 
srčanosti i odlučnosti više nego ičega drugoga. To vriedi i 
danas, a vriedilo je kud i kamo više u ono vrieme, kad su ljudi 
mnogo više, i to s razlogom, držali do jednoga junačkoga i 
odlučnoga čina, nego do stotine mudrih i razboritih rieči. Kod 
toga treba držati na umu, da su narodi sebi države osnivali i 
uredjivali prije, nego što su imali ikakve učitelje, koji bi ih 
učili kakvomu redu, pravilu i t. d., t. j. narodi su države osni- 
vali onda, kad je odlučivala tjelesna sila. Zato je posve 
naravski, da su vlast u ruke dobili ljudi srčani, odlučni, bez- 
brižni i nasilni. 


* Vriedno je zabilježiti, da su prava gospoda do danas sačuvala glavne 
^ l° va čko-pastirskoga života. Svatko naime zna, da i današnji „aristo- 
krati ’ („boljari”, grofovi, vlastela) vrlo vole lov, pse i konje, te da to spada 
k pravomu boljarskomu gospodstvu. 

Gledamo li na to, moramo doista priznati, da seljački ra- 
tarski život više voli mir i red, jer bez mira i reda nema rada, 
a bez rada nema seljaku života. No mira i reda nema bez po- 
kornosti i poslušnosti, pa tako seljak kao da je stvoren za 
poslušnost i pokornost i bez obzira na to, sto je to jedna od 
glavnih nauka, koju je seljak stotine i stotine godina slusao 
od kršćanskoga svećenstva, pa se i danas u sav glas moh: 
„Zatri, o Bože, nepokornost proti poglavarom! 

Uz seljačku miroljubivost i pokornost donaša seljački sta- 
lež još i ono, što gospoda zovu „zalupanost", i to ovako: Ka o 
je seljak vezan uz svoj posao, riedko kada ide kamo dalje od 
svoga sela, a daleko u druge krajeve ne ide nikada. Zato nije 
čudo, što ne samo da ne zna, kako se drugdje živi, pa nema 
želje za drugačijim i boljim životom, nego se svemu novomu 
čudi, a tudjemu se ili stranomu čovjeku ne samo ćudi, nego 
ga se i boji. Badava ima seljaka samo u Hrvatskoj na milijune, 
kad mlad koji seljak i zna za što drugo os, im za svoju najbližu 
okolicu, a kamo li da bi bio sam glavom u kojem daljem kraju, 
gdje bi se s ljudima vidio, razgovorio, sprijateljio, pobratio, 
jednom riječju postao sposoban, da što s drugim zajedno za- 
počme za bolji svoj život. Kad to promislimo, onda se ne ćemo 
čuditi, što je šaka vitezova, koji su ne samo imali kada, nego 
su i morali u ratnom poslu obići mnogo svieta (ta i naši su 
vitezovi već! pred 700 godina išli u rat čak u Palestinu!, zavla- 
dali nad „zalupanim” u svom selu seljačtvom. Zato nije čudo, 
da je šaka starih normansko-varjažkih vitezova sa sjevera za- 
vladala silnim ruskim narodom, a takvih primjera ima i više. 

No ovi nedostatci seljačkoga staleža nemaju danas ni izda- 
leka tolike vriednosti, ili nisu toliki, kako je to bilo nekada. 
Što se tiče seljačke miroljubivosti, to danas nije više nedo- 
statak, nego je više vrlina ili prednost (kako ćemo za čas čuti), 
a to zato, što danas u politici i u obće u životu s ljudima ne 
odlučuje više toliko sila, koliko uztrajni rad i razbor. „Ju- 
načka” su vremena prošla, — to je poznata stvar. A kad je 
prestalo vrieme sile, prestalo je i vrieme silovitoga odpora, 
vrieme nuždne obrane, ili bolje nuždne nepokornosti. Zato ne 
samo seljak, nego svi državljani treba da budu „pokorni po- 
glavarom, ali ne zato, što bi poglavari sami po sebi (ili možda 
kao „namjestnici božji") imali kakovo pravo zapoviedati, nego 

zato, što im je sam narod po zakonu dao tu službu, da 
zapoviedaju. 

Što se tiče „zalupanosti", danas toga sve to više i sve to 
brže! nestaje ponajviše zato, što se danas mnogo lakše i mnogo 
slobodnije putuje željeznicom na pr. što nužda i seljaka sili 
dalje od sela za trgovinom i zaslužbom, a i u selo dolaze 
stranci, novine donose viesti itd., tako da za malo ne će o 
„zalupanosti" biti ni govora. 

II. Mnogo je ozbiljnije ovo pitanje: Kako su poslie vlade 
„lovaca i konjara”, t. j. poslie vlade grofova i plemića, mogla 
nad seljačtvom zavladati dosta malobrojna školana gospoda 
gradjani (buržoazija)? Ne vidi li se i po tom, da je seljački stalež 
nesposoban, „inferioran"? 

Ni na ovo nije težiko odgovoriti. 

Prije svega treba znati, da nova ili školana gospoda (od- 
vjetnici ili fiškali, novinari i židovski špekulanti) nigdje, gdje 
je seljačtvo još u robstvu i bez prava, ne vladaju sami, nego 
su se udružili s „lovcima i konjarima", t. j. s velikaškom i ple- 
mićkom gospodom. Tako je još dobrim dielom u Njemačkoj i 
u Austriji, a pogotovo u Ugarskoj i Hrvatskoj. Svuda su se 
tuda grofovi i baroni, riteri („vitezovi”) i plemići složili s od- 
vjetnicima, novinarima i Židovima. Dapače može se kazati, da 
zapravo još uviek vladaju stari velikaši, tako da su u Nje- 
mačkoj, u Austriji i Ugarskoj još uviek ministri većinom gro- 
fovi i baroni. 

No zato se ipak mora priznati, da su školana gospoda u 
ovim državama došla do velike vlasti, i to poglavito zato, što 
imadu dvoje, čega seljački stalež još nema, a to je: organi- 
zacija, upravna i financijalna, i onda prosvjeta. 

Osobito treba iztaknuti današnju državnu organizaciju, 
mnogobrojne oblasti jednu nad drugom i još mnogobrojne 
zakone s bezbrojnim paragrafima i propisima, kojima su 
osobito seljački sviet omotali kao mrežom. Posebnu moć do- 
bila su školana gospoda u današnjoj državi time, što su se naj- 
brižnije postarali, kako će najlakše izprešati od cieloga naroda 
sto više novca, kojim se onda može sve: to je nova državna 
financijalna organizacija (porezi, pristojbe, biljegovine, 
Potrošarine, takse, globe i t. d., i t. d.). Tek ovom organiza- 
cioni, koju su stvorili odvjetnici, postala je država svemoguća, 

jer je dobila na tisuće pomagača (činovnika) i silne novce u 
ruke. Gospodsko-velikaška država prije 100, 200, 300 godina 
nije bila ništa prema današnjoj, „modernoj državi. 

Kad bi tko upitao: A kako su današnja gospoda, makar 
udružena s velikašima, stvorila ovu silnu državnu organizaciju, 
koja pritište osobito seljački stalež? — ne bi bilo dosta odgo- 
voriti: „Oni su sebi nasiljem prisvojili vlast i t. d., nego treba 
priznati, da se sve to nije moglo stvoriti bez prosvjete. 

Ne ćemo sad na tanko razlagati, što je prosvjeta i što ona 
može. Dosta će biti kazati ovo: Za onu silnu državnu organi- 
zaciju, koju smo spomenuli, a bez koje nema političke vlasti, 
za onakvu organizaciju treba ne samo plan, nego još više: 
treba ljudi, i to množina ljudi, koji će htjeti taj plan izvadjati. 
A kako su gospoda našla toliko ljudi, koji ih slušaju? Kako su 
našla tolike činovnike, koji im narod drže na uzdi? A osobito: 
Kako je to, da velika većina naroda, posebice seljaka, te či- 
novnike, bili oni kakvi mu drago, ne samo sluša, nego i visoko 
poštuje i časti kao nještO više od sebe? Istina je, ovi činovnici 
imadu vlast (žandare!), pa bi tko mogao reći, da im se narod 
pod silu pokorava i da ih od straha poštuje, što je takodjer 
dobrim dielom istina. Ali nije to ciela istina, nego je istina 
još i to, da gospodin, koji nema nikakve vlasti ni nikakvih 
žandara, može još i danas predobiti seljački narod i za takvu 
stvar, koja je proti narodu. Kako je to? 

To čini prosvjeta, obrazovanost, znanje > — na jednoj, na 
gospodskoj strani, a tmina, neobrazovnost, neznanje — na 
drugoj, seljačkoj strani: seljak nije prosviećen. I to 
je najglavniji nedostatak seljačkoga staleža. 

Zašto seljak nije prosviećen? 

Ne bi dosta bilo na to odgovoriti: „Gospoda $u samo svoju 
djecu školovala, a seljaka su ostavili u tmini i neznanju". 
Istina, tako je. Ali seljaci su na svietu tako dugo, kao i gospoda, 
pače i duže; seljaka ima k tomu još kud i kamo više nego 
gospode, — pa zašto nisu seljaci svoje djece uičili i školali? 

Tu treba da malo stanemo. Govoreći mi sada o prosvjeti, 
mislimo na književnu prosvjetu, koja se širi pismom, 

knjigom i školom, a tu treba držati na pameti, da ne samo 
hrvatski (pa m njemački, ni francezki) seljak, nego ni hrvatska 
gospoda nisu sama uvela kod nas ni škole, a kamo li bi izmi- 
slila pismo. Književna prosvjeta — to nije izum ni djelo ni 
francezke, ni njemačke, pa ni hrvatske gospode, to je stvar 
stanja od svake današnje države u Evropi. Prosvjeta se po 
svietu širila polako i težko, ona ima svoje svietle i trnovite 
pute, koji još posve ni poznati nisu. A kod nas i oko nas u 
Evropi nije prosvjeta kod nijednoga današnjega naroda mnogo 
stanja od tisuću godina. Prosvjeta je kod svih evropskih naroda 
tud ja stvar, donieli su ju ili bolje: ostavili su ju tu dj ine i, 
Rimljani (Latini) i Grci. koji su ju opet primili od drugih na- 
roda. Najviše su ju nosili kršćanski svećenici, i to najprije onim 
„ ovcima i konjarima": njih su najprije krstili i po malo (vrlo 
malo.) učili čitati. Polako je to išlo, i to sve na tudjem, la- 
tinskom „dijačkom" jeziku! Bezsmrtni svetci, Ćiril i Meto- 
dije, počeli su tek pred tisuću godina (a što je to 1000 godina') 
siriti kršćansku prosvjetu u slavenskom jeziku, no po 
ostaloj Evropi vladao je u prosvjeti tudji latinski jezik još dugo, 
može se reći, do pred 500 godina, a i dulje, a u hrvatskoj poli- 
tici do god. 1848! 

No čemu da duljimo! Književna prosvjeta dosta je mlada 
stvar i kod hrvatske gospode, a škole su u hrvatskom jeziku, 
može se reći, tek od jučer. Što je kod nas bilo prosvjete prije 
toga, bilo je toga vrlo, vrlo malo i kod gospode, pa ni to nije 
»no djelo naše gospode, nego djelo čovječanske starine, do 
oje su mogli po tudjem latinskom jeziku samo riedki doći. 

Ne treba dakle pitati, zašto seljak nije prosviećen, — jer 
a ° nije , može jos biti, ima za to vremena. Mnogo je važnije 

m ° Že . li Seljak ! ° Stati Seljak ’ ako se ProsvietK i iz- 
ćođina ° J e vriedno upitati, osobito zato, što se u ovih 50 
godma °d ka d a ima škohi zbilja izšlfcolalo dosta s . eljačke djecej 

P i pak školanih seljaka nema: svi su se „pogospo- 
di ’škT ° StaIi Seljad! Nije K to dokaz - da čovjek ne može 
biti školan i ostati seljak? 

. ” S i*.° Pil, " ie lrel>a znati ’ što je to 

pa da bat ° ' ” Seliak ” Sam0 °" a '' tk ° i* neuk, 

mora °y a “° ^ ~ »papke, nego da bat 

av dan raditi kao živina, a da smije bolji zalogaj po- 


86 


iesti možda samo na Božić, a što je glavno, da mora biti po- 
’ n Tl “ d gospoda, - onda dakako školan i P-vecan 
čovjek ne može ostati takav seljak, jer će mu «f«°; va J’ 8 ™' 
već pokazati, da to sve baš ne mora tako biti i onda ce S d,etko 
reći: ,,A, to nije više seljak!" - Zatim treba znat., ‘ 

reći „školan" čovjek, jer je drugo, ako « čovjek 12 jo d.m, 
škola, pa ne zna ništa nego uz nješto grčkih. latmsk.h r.ec, 
i njekoliko paragrafa i starih i novih mudrija dangub.t.: a ope, 
je drugo, ako ideš u školu samo 3 do 4 godine, pa se nauus 
mnogo, što ti treba za život. 

Tko ovo dvoje malo promisli, taj će potvrditi, da seljak 
može biti prosviećen, kao što će znati i to, zašto su se gotovo 

sva seljačka djeca u školah „pogospodila”, na sto se da uz 

put kažemo, već sama gospoda tuže: da imamo previše fiškala 

i t. d. 

Vrline (prednosti) seljačkoga staleža. 

Seljački stalež i ovakav, kakav je danas na pr. u Hrvat- 
skoj, naime: miran, prepokoran i neodlučan, neuk i neprosvije- 
ćen, gdješto „zalupan”, ima mnogo vrlina i prednosti za čovječji 

život u obće, a za politiku napose. ^ . 

Prva je i glavna prednost seljačkoga staleža pred arugima 
i to, što seljak živi od svojega rada, od svoje 
muke. Istina je, i svaki drugi pošten radnik, bio on zanatmk 
trgovac, ili umni radnik (učitelj, svećenik, sudac itd.) živi od 
svojega rada, ali nikad nije stalno, nije li svakomu tomu dru- 
gomu radniku njegov rad previše plaćen, t. j. ne živi li koliko 
toliko na tudji račun i od tudje muke. Prosudimo na P r _ P° 
duši, da li svaki današnji umni radnik (na pr. odvjetnik) zbi ja 
i po pravici onoliko zasluži, koliko mu se plaća, i da li njegov 
rad donaša toliko koristi, koliko se za njega plaća. A za 
seljaka ratara može se kazati, da on baš nikomu ne uzima, 
nikoga ne prikraćuje, nikoga ne precjenjuje, da ne živi nimalo 
od tudje i na tudji račun. Jer ako mu njegov rad donese ne 
znam koliko, nije to nikomu uzeto, nego je to plod ratarskih 
ruku i dobrote Gospoda Boga. I da seljački ratarski stalež 
nema nijedne druge prednosti, ova je prednost sama za sebe 
takova, da ju možemo nazvati jedinim temeljem života medju 

ljudima. To će priznati svatko, tko zna i prosudi, do kolike 
pokvarenosti (korupcije) vodi u gospodskom družtvu to, što 
se živi na tudji račun, što se rad ne naplaćuje po zasluzi. Gdje 
to zavlada podpuno, a zavladalo je i medju našom gospodom 
dosta, tu je porušen temelj pravice, — tu se više ne pita za 
pravo ni za krivo, tu se otima i kolje za bolja i mastnija mjesta 
i službe, a savjest se umiruje s tim, da i onako ni jedna služba 
nije plaćena po zasluzi! Tu mora napokon zavladati prikrivena 
otimačina i nasilje sve po zakonu, koji si gospoda postavljaju 
sama. 

Posebice za politički život imade seljački stalež dvie pred- 
nosti, i to nepokretni posjed sa stalnim boravištem i mirolju- 
bivost. 

Po svojem posjedu seljak je za politiku jednak velika- 
šima, posjednicima,: koji su tako dugo, stoljeća i stoljeća držali 
političku vlast u rukama — najviše s razloga, što su bili vlast- 
nici posjeda, koji je prelazio od otca na sina. Dok su ovakovi 
posjednici vodili politiku, bila je politika stalna. Čim su u poli- 
tici dobili rieč ljudi bez posjeda, odvjetnici, književnici, novi- 
nari i t. d., nastala je u politici ona promjenljivost, trka i bez- 
glavost — sve u lovu za dobitkom i službama! — koja je toliko 
na štetu svim radničkim staležima, a koja stoji toliko novaca, 
(koliko se samo plaća — na pr. u jadnoj Srbiji — za penzije 
tolikim ministrima, koji bi mogli još godine i godine služiti, da 
ih nije druga stranka srušila?). Ovo je politička nestalnost 
naravska, jer ljudi bez posjeda, koji su danas ovdje, sutra ondje, 
kojih se većina najvažnijih zakona ni malo ne tiče, a još i radi 
mnogih drugih razloga ne mogu biti s l aini političari. A poli- 
tika treba stalnosti. Donieti će ju opet seljački stalež. 

Jednako je važna seljačka miroljubivost. Danas se već 
vodi, a u buduće će se i više voditi politika uztrajnim radom i 
razborom, a ne bojom i vikom. Današnji škandali i nepodob- 
š ine po evropskim saborima dodijavaju već i svakomu, no 
nestat ih ne će, dok u saboru ne dodju mirni i ozbiljni ljudi, 
kojima nije do toga, da proslave svoju osobu. 

Napokon — seljak je nezavisan, on ne treba očekivati 
od politike osobne koristi, niti se radi političkoga svojega miš- 
jenja i rada ima bojati kakove štete. Ono što kažu, da „seljak 
treba svaki čas oblasti i t. d., koja mu može praviti neprilika. 


88 


— to se u poštenom svietu ne bi smjelo ni spomenuti, jer je 
to bila khuenovština (drugdje se zove drugačije), a ne politika. 

Kad bi htjeli još govoriti o vrlinama seljačkoga staleža, 
mogli bi se poslužiti knjigama, koje su starije i od dvie tisuće 
godina, jer stari je prosviećeni sviet visoko cienio i poštivao 
seljački stalež. Svako naše diete, jedva zaviri u latinsku školu, 
čuje pripoviest, kako su Rimljani seljaka Cincinata ravno od 
pluga odveli, da preuzme najvišu čast u njihovoj državi. Bog 
zna, kako se drže naši profesori, kada to djeci pripoviedaju — 
danas u Hrvatskoj, gdje seljak do jučer nije smio medju gospo- 
dom ni pisnuti! Ne možemo razlagatij kako je i zašto je seljački 
stalež pred novom kršćanskom gospodom izgubio svaku cienu 
i poštovanje, jer bi zato trebalo posebno razlaganje. Spomenut 
ćemo samo to, da i današnja gospoda znadu mnogu liepu rieč 
kazati u pohvalu seljačkomu životu i staležu, i to onda, kad 
im je već svega dosta. Ne znači to doduše mnogo, ali je ipak 
vriedno zabilježiti, da se nezadovoljstvo s gospodskim životom 
najjače očituje u težnji za mirnim i pravednim seljačkim živo- 
tom. Duša čovječja, kad se nasiti svega zla, ipak spoznaje 
pravo i osjeća težnju za pravim čovječjim životom — seljačkim. 

Budućnost seljačkoga staleža. 

Iz ovoga, što je razloženo, može se prilično sigurno suditi, 
što će biti seljački stalež u budućnosti. Sami seljaci, to se 
mora priznati, sude o svojoj budućnosti, koliko o tome misle, 
vrlo očajno, t. j. nemaju nikakve nade. Većina seljaka misli 
i govori: Seljaku ne će biti nikada bolje, seljak će biti uviek 
rob, ili barem zadnji medju ostalim staležima. 

To je posve inaravski. Seljak ne zna za one velike pro- 
mjene, koje su se dogodile u svietu i koje nas uče, kako sviet 
napreduje i propada. K tomu seljak, nemajući nikakvoga prava 
i nikakve vlasti, ne može nikako razumjeti, da bi što moglo 
biti onako, kako to i čovjek hoće, nego misli, da 
sve to kako jest i m o r a biti tako. 

A to nije istina, jer čovjek barem od sebe može stvoriti, 
što hoće. O tom hrvatski seljak nije još uvjeren, pa se pokorno 
i bez nade predaje tobože udesu, a za pravo podaje se i predaje 
se tudjoj volji. To mišljenje, ili bolje, to osjećanje, to je onaj 

ponor u kojem se nalazi svaki čovjek, koji nema vjere 
u sebe, da si može sam pomoći. No zato kad čovjek dodje 
o spoznan, a, da može sam sobom vladati, onda je spašen, 
onda je preporod, en, onda nema sile, koja bi množtvo ovakovih 
osviestemh i odlučnih ljudi mogla u njihovom nastojanju za- 
ustaviti, ,er oni onda hoće i znadu, što hoće. 

K tomu spoznanju, kako smo pokazali, može doći i seljak 

i doS 0 r; v r , oči / nainovije vrieme 1 k ° d na§ vidim«, već 

i dolazi. A dod,e li do toga spoznanja, bit će mu sve spome- 
ute vrline na pomoć, da dodje do dostojnoga ljudskoga života. 

(»Božićnica« 1908. Zagreb 1907. Str. 30.— 48.) 

Narod i vlada. 


GDJE SE VIDI VLADINO DJELOVANJE? 

Među mnogim nevoljama i neprilikama, koje mora pod 
našati naš, a i gdjekoji drugi narod, nije najmanja ona nevolja, 
što ju narod trpi od vlasti ili od vlade t. j. od oblasti, koje nad 
narodom vladaju. Kad je o tom govor, ne misli se samo na 
poreze i ostale daće (pristojbe ili takse, biljegovine itd.) nego 
i na one mnogobrojne potežkoće i zapreke, što ih oblast stavlja 
čovjeku na put u njegovom djelovanju. Spomenimo samo njekoje 
najobičnije stvari, kao što je na pr. zabrana pečenja rakije i 
sađenja duhana, zabrana paše ondje ili ondje, zabrana sajmova 
radi bolesti blaga, propisi o držanju pasa i t. d., da i ne go- 
vorimo o težkoj vojnoj dužnosti. Nema gotovo čina, osobito u 
seljačkom životu, koji ne bi bio pod kakvom- takvom pazkom 
oblasti, nema kutića ni budžaka u seljačkom gospodarstvu, u 
koji se oblast ne bi imala pravo nagledati. 

No hoćemo li pravo da prosudimo ovu stvar, treba da po- 
gledamo i na drugu stranu. Pogledajmo na pr. cestu pred kućom, 
liepu, dobru i dugu, i pitajmo se: Tko ju je načinio? Načinila ju 
je državna vlast, vlada. Pogledajmo mostove i željeznice, koje 
toliko olakšavaju promet. Pogledajmo crkve i škole, bez koiih bi 
sviet, štono rieč, bio divlji. Za njekoje crkve i ne znamo, tko ih 
je i kada gradio, ali nam pamet kazuje, da je morala biti 
njekakva vlast, koja je odredila, da se crkva gradi i pritegnula 
narod, da pri tom pomaže. A njekoje su crkve i malone sve 
škole niknule pred našim očima, pa smo vidjeli, da je kod toga 
sudjelovala i obćina i vlada, koja je poslala i učitelja. Da dugo 
ne nabrajamo, sjetimo se, kad nam međaš hoće da prekorači 

među, da ćemo u gruntovnici naći zapisano i nacrtano, dokle 
je naše, a dokle njegovo, a kod suda ćemo naći zaštitu našega 
posjeda. Evo i oružnika, koji traže i hvataju ljude pogibeljne 
našemu imetku. Napokon, da ne duljimo, promislimo, tko li je 
ljude prisilio, da za „komadić papira”, za banku, daju svoju 
krvavu muku, blago, žito i t. d., t. j. tko je to uredio, da se narod 
služi novcem? Nije li i to vlada? 

KAKO JE NASTALA DRŽAVNA VLAST ILI VLADA? 

Kad čovjek promisli sve ovo, što je spomenuto (a spome- 
nuto je vrlo malo), s pravom se pita: A kako je nastala takova 
vlast, koja eto dospije svakamo u cieloj jednoj zemlji i narodu, 
te bez nje ne možeš tako rekući ni odahnuti? Tko je skupio 
tolike službenike: predstojnike, župane, načelnike, oružnike, 
stražare? Tko im je dao vlast? Tko ih i od kuda ih plaća? Na 
čiju se zapovijed i zašto se i komu se toliki ljudi pokoravaju? 
A kako je došlo do toga, da se ciela sela i čitavi kotari pokora- 
vaju jednom čovjeku, na pr. predstojniku ili načelniku, ili i 
samomu stražaru? Jednom riečju: Kako je nastala državna 
vlast? 

Kako je to nastalo, to se stalno ne zna, jer su prve države 
nastale još u ono doba, iz kojega nema nikakvih pisanih viesti, 
a za one države, za koje se zna, da su poslie nastale, može se 
reći, da su nastale po primjeru drugih država, koje su već 
obstaiale. 

No ipak se možemo domišljati, kako je nastala, i to sve po 
malo, državna vlast. 

Prvu v'ast imao je svakako otac i mati nad svojom djecom, 
a otac i muž nad ženom i djecom, t. j. nad obitelju ili familijom. 
To je posve naravski, i to prvo za to, što je otac naravni hrani- 
telj i bran'tMj svoje familije, pa ni žena, koja je slabija od 
muža, a pogo'ovo djeca, koja su u početku sasvim nemoćna, 
ne mogu bez otca ništa, nego se moraju uz njega držati, da ih 
hrani i brani, a onda je naravski, da ga i slušaju i da mu se po- 
koravaju. Taj zajednički život rađa onda i međusobnu odanost 
i ljubav, da i ne govorimo o tom, kako po naravi svaki roditelj 
svoj porod ljubi, što se vidi i kod istih životinja. Kad se je obitelj 

pomnožala, te je u njoj bilo već unuka i praunuka, a onda 
dakako stričeva i sinovaca, a ostajala je u zajednici (u zadruzi), 
bio je otac naravni gospodar cieloj obitelji (zadruzi). 

Ovakva očinska vlast jedva se je kada protegla i na druge 
zadruge, koje su se odielile, t. j. na cielo pleme. Prva prava 
vlast nad većom množinom naroda nastala je po svoj prilici 
ovako: Obitelji (zadruge) živući u susjedstvu znale su se za- 
vaditi i to s kakvogagod razloga, kao i danas, kad se posvade 
djeca ili žene, a onda muževi i roditelji i cieli rod. Tu je znalo 
doći do boja, u kojem je jedna zadruga drugu nadvladala, te 
otac (gospodar), koji je nadvladao, postao gospodarom i drugoj 
zadruzi. Razumije se, da je ova prva vlast bila omražena i pro 
klinjana. 

Svađe i veći neredi među pojedinim obiteljima morali su 
dovesti i do razširenije vlasti. Prosudimo samo: Na liepoj župi 
(ravnici ili pašnjaku), po prilici dan hoda uzduž i poprieko, živi 
u svojim kolibama narod, koji je još više lovac i pastir, nego 
poljodjelac. Zemlja dakako nije razdieljena, nego svaki lovi i 
pase tako daleko, dokle mu dopuštaju šake susjednih momaka. 
Već radi toga mora doći često do svađe i boja, a time, kako je 
malo prije razloženo, i do jačih gospodara. No svađa i boj ne 
prestaje, te svaki čas ima krvavih i mrtvih glava. Tu sasvim 
naravski, kad dođe do boja, brani svoj svoga, dok se ne stvore 
dva tabora, te jedna strana drugu nadvlada i pobjeditelj je sada 
gospodar cijeloj župi, postane župan, t. j. strah i trepet svakomu, 

osobito nadvladanim protivnicima. 

Još češće se je valjda događalo ovo: Narod u kojem kraju 
nije se mogao nikako smiriti, nego se neprestano među sobom 
svađao i klao. To su znali upotriebiti pametniji susjedi, pa su, 
dok su svadljivci jedni druge držali za kose i grkljane, znali 
navaliti na njih, pootimati im žene i djecu, blago i što je još bilo 
sirotinje, pa svadljivcima nije preostalo drugo, nego da jačim i 
pametnijim pobjednicima budu pokorni i poslušni. A znalo se 
dogoditi i to, da se je u marljivu narodu našlo njekoliko pamet- 
nijih gospodara, koji su sami pozvali susjeda, obično luđinca, da 
kod njih načini red. Tako su na pr. Slaveni u današnjoj Rusiji 
došli k Rusima na sjever veleći: „Naša je zemlja velika, ali u 
njoj nema reda; dođite i vladajte nam . I Rusi (koji nisu bili 
slavenskoga plemena) dođoše i zavladaše nad Slavenima, pa se 

ona slavenska zemlja i do danas zove Rus ili Rusija, a narod 
Rusi. 

Nered, svađa i boj vladao je zacielo među narodima stotine 
i stotine godina, tako da su njeki ljudi, koji su bili jaki i kuražni, 
od boja živjeli. Tako si možemo protumačiti, što su se kod 
njekih naroda stvorile posebne ratničke ili vojničke čete, koje 
je njihov vođa vodio i na mirne ljude, da nad njima zavlada. 
Tako su Goti i Kelti pred dvie tisuće godina po prilici prošli 
malone cielu Evropu kao osvajači i gospodari. Kasnije su takav 
narod bili divlji Huni (oko 500 god. po Is.), Avari ili Obri (oko 
600 god. po Is.), Magjari (oko 900 god. po Is ), Tatari (1240 god. 
po Is.) i Turci. Države, što su ih podjarmili ovi narodi, nisu 
dugo obstojale, pače su osim Magjara i Turaka svi ovi narodi 
propali, ili su se kao manjina izgubili među drugim narodima. 

Kako se vidi vlast je nastajala iz nereda i silom. Kad je 
Jednom na ovaj način koji vođa došao do vlasti, i to najprije 
nad svojom četom (vojskom), onda nad pobjeđenim narodom i 
njegovom zemljom, ta se je vlast često sve to više učvršćivala, 
a i širila. Kad je od straha nastao sve po malo mir, počeo je 
takav vladar sve po malo u istinu vladati: suditi i kazniti, opo- 
minjati i učiti i svuda red praviti. Takav vladar ostavio bi vladu 
obično svomu sinu, jer je držao da je osvojena zemlja njegovo 
osobno vlastničtvo, a sin nasljednik držao je to već pravom 
očevinom ili baštinom. 

No vlast je nastajala i na sasvim drugi način, i to ovako: 
Za vrieme onih davnih nereda, svađa i bojeva, bježale su po- 
jedine familije, da iznesu živu glavu, kamogod daleko, pak i 
čak preko mora. Ovakvi bjegunci izkusivši već, što je to nered, 
svađa i boj, bili su već pametniji, a zajednička pogibelj na 
dugom putovanju među neprijateljskim svietom učinila ih je 
još pametnijima: spoznali su, da im bez reda i sloge nema 
obstanka. Zato su, kad su se jednom zaustavili i naselili, skupili 
glave i počeli viećati, kako će si sami načiniti red i vladu. To 
je dakako bila sasvim drugačija vlada, t. j. ne pod silu, nego 
po sporazumu i dogovoru. Tako su nastajale skupštinske ili 
republikanske vlade, t. j. vlade, gdje nema jednoga vladara, 
nego vlada cieli narod ili barem prvaci naroda. 

KOLIKO IMA VRSTI VLADA? 

Postale su sad prve vlade ovako ili onako stalno se znade 
to da su vlade kod raznih naroda i u razna doba bile razlicne. 

Dvie su glavne vrsti vlade, i to: samovlada ili monarhijska 
vlada i skupštinska, ili republikanska vlada; prva je ona kad 
svu vlast u državi ima jedan čovjek („monarh t. J. samo 
vladalac), a druga je ona, kad vlast imade vrše ljuću, kop se 
sastaju u skupštinu ili sabor da viecaju o „stvanh narod 
(„stvar naroda” kaže se latinski ,,res publica”) ili o skupnom 

0bCe Svak°aTd ove dvie glavne vrsti vlade može biti opet dvo- 
jaka: samovlada može biti samodržna ili autokratska i ustavna 
ili konstitucionalna ; samodržna je onda, kad vlast u državi im 
jedan čovjek (vladar), koji vlada sam po svojo, volji i ne pitaju, 
nikoga, a ustavna je onda, kad u državi ima vlast doduše ,ed 
čovjek, ali te vlasti ne može vršiti bez sudjelovanja poseb 
službenika (ministra), koji su odgovorni narodu (saboru). Za- 
pravo i ovakav ustavni vladar ima svu i najvišu vlast (suprem 
ili suverenu vlast), jer ni on kao ni vladar samodrzac nije 
nikomu odgovoran. - Skupštinska (republikanska vlada može 
biti gospodska ili aristokratska i pučka ili demokratska, i to 
prema tomu, da li vlast imade samo manjina naroda (gospoda, 
inteligencija, službenici), ili sam narod (puk). . e na o može 
ustavna samovlada biti ili gospodska, ili pučka prema tom , 
da li izborno pravo za sabor imadu samo gospoda, ili čitav 

narod. , • i • 

Pučka skupštinska vlada može biti opet dvojaka, i 

izborna (ili posredna) i čisto pučka (ili neposredna). Izborna ,e 
onda, kad puk (narod )izabire sebi zastupnike, koji imadu mjesto 
njega rieč, a čisto pučka onda, kad sav narod ima pravo doci u 

skupštinu (sabor )i u njoj odlučivati. . 

Ima dakle šest vrsti vlada, i to tri samovladne i tri skup- 
štinske, naime: 1. samodržna samovlada; 2. gospodska ustavna 
samovlada; 3. pučka ustavna samovlada; 4. gospodska skupštin- 
ska vlada; 5. izborna pučka skupštinska vlada i 6. čista pucka 

skupštinska vlada. . 

Samodržne vlade obstoje danas u njekim azijskim i atnckim 
državama; gospodska ustavna samovlada obstoji u većem 

dielu Evrope, i to s većim ili manjim pravom puka, tako da 
stroge razlike između gospodske i pučke ustavne samovlade go- 
tovo nigdje nema; gospodska skupštinska vlada obstojala je u 
prvo vrieme u rimskoj državi (gdje su u saboru ili „senatu” bili 
samo tako zvani „patriciji”, a puk ili „plebejci” morali su se 
dugo boriti, da dođu do rieči), za tim u mnogim republikama u 
srednjem vieku (na pr. u Veneciji i Dubrovniku); izborna pučka 
skupštinska vlada obstoji u današnjim republikama, na pr. u 
Francezkoj, Švicarskoj i u Sjedinjenim Državama u Americi; 
čista pučka skupštinska vlada obstojala je u staro vrieme (500 
god. prije Is.) u grčkoj Ateni, a u današnje vrieme nema je nigdje. 

Važno je još spomenuti, da ustavna vlada može biti prosto 
ustavna i parlamentarna. Prosto ustavna je onda, ako se samo 
drži ustava t. j. svih zakona, osobito zakona, po kojem nove za- 
kone stvara samo sabor s privolom vladarevom. Parlamentarna 
je pak vlada onda, ako sabor njezin rad odobrava. Ako je tako, 
onda postanu ministri obično vođe one političke stranke, koja ima 
većinu. No parlamentarna vlada obstoji samo u Englezkoj, a 
inače nigdje. Bilo je palo primjera, da ni skupštinska (republi- 
kanska) vlada u Francezkoj nije imala u saboru većine, pa ipak 
nije odstupila. A u monarhijskoj državi još je teže udovoljiti za- 
htjevu da bi vladar morao postaviti ministrom onoga, koga hoće 
većina sabora, jer danas zapravo vladaju ministri, pa bi time su- 
vereni vladar zbilja izgubio vladu. Ipak se na ovaj zahtjev u ve- 
ćini evropskih država dosta pazi. 

ŠTO JE CILJ I ZADAĆA VLADI? 

Kako se vidi iz ovoga razlaganja, država i vlada — to je 
čovječje djelo: ljudi stvaraju države, postavljaju, uređuju, mie- 
njaju i skidaju vlade. 

Iz ovoga razlaganja ujedno se može razabrati, što je ljude 
vodilo i gonilo, da osnuju državu i vladu. 

Tu prije svega vidimo, da njeki ljudi imadu po naravi skrb i 
brigu za druge, a po tom naravski i vlast nad njima. Tako se 
otac ima po naravi skrbjeti i brinuti za ženu i djecu, braniti ih, 
voditi, putiti, jednom riečju: vladati im. 

No ovakva skrb i briga za drugoga ne vidi se samo kod otca 

■ a- u Poredamo li naime dobro po ljudima i zaro- 
za ženu i djecu. Pog Svaki čov j ek os) eca 

nimo u malo u svoju dušu, vidi Napravi red, koliko 

koliko ‘»'^fttvarriludi «edi sebi po volji, nego osjeća 

je moguće t. j. da stva i j . r) nn r, r vo svatko ce 

ioš i 1U potrebu, da pomogne svi et 

rado priznati, cia je i v sebičan pa da najviše voli 

obično misli, da je svaki covje ’ drugomu. No to 

““•^"^L^o^ ^S^jek^e može ni 
nije istina. Dosta l e S P° ' čy mučC) a koliko nas ima, 

gtimfktr nesreću na drugomu 

Ć “ Vi tovoga osjećanja potrebe 

Ta »\juttogri«Ta' e vTp 0 okori,i i prisilnomu redu, nego da 
teP -"sastaj r sjed^.— 

‘, 2 £ L posla si,a ? - Ovoje pitanje žato važnog 

~ - * 

temeljito razložiti. -i -i.,, v i a da treba ra- 

Da dobro ražumijemo, kako nastaje mlovto vlada, t 

zložiti, što je to nered, radi kojega eovjek osjeća potrebu 

Vlade Kad H svi ljudi imali jednake potrebe i želje, nereda ne bi 
bilo. Čovjek bi doduše mislio baš na opako, naime, a as ^ 

riečima: kad hoće što je pravo, nitko mu ne zamjera i radi toga 
ne dolazi do nereda. Do nereda dolazi među ljudima onda, kada 
tko hoće nješto, što ga ne ide, što je krivo. 

Sad ako prosudimo, da ima ljudi, kojima po njihovoj naravi 
više i nješto drugo treba, nego drugim ljudima, ili koji radi svoga 
nerazbora ne mogu pravo prosuditi, što ih ide ili što je pravo, lako 
razumijemo, da mora doći do nereda. Ako ovakav čovjek bilo 
kojim načinom, kako je razloženo, dođe do vlasti, htjeti će od 
onih, koji budu pod njegovom vlašću, i ono, što ga ne ide, t. j. 
htjeti će krivo, i to, ako ne bude išlo milom, on će, imajući vlast, 
silom. 

A upravo je vlast poglaviti uzrok, da ljudi hoće krivo. Tako 
ima gdjekoji otac, koji, znajući, da ima vlast nad svojom djecom, 
i videći, da je jači, znade svoju jakost upotriebiti proti slabomu 
djetetu. No još više se može pokvariti čovjek, kad dobije vlast 
nad većim množtvom naroda. Takav čovjek vidi na jednom, da 
mu može biti mnogo toga, što prije nije mogao imati: sve mu stoji 
spremno na službu kao gospodaru, pa ima i bolji stan, ljepše 
odielo, konja, hranu i ostalo, drugim riečima: njegove potrebe 
postaju veće, te on počne zahtievati i ono, što ga po sudu drugih 
nikako ne ide. To će se osobito lako dogoditi onda, ako vlast nad 
narodom dobije tuđinac, koji ima druge običaje i druge potrebe. 
Zato narod obično najteže podnaša tuđinsku vlast. 

Jedva treba i spominjati, da je silovita vlada novi nered 
među ljudima, te da ju treba kao i svaki nered odstraniti. 

Da se vratimo na stvar, ponovimo: Cilj i zadaća državi i vladi 
ne može biti drugo, nego red i pomoć, i to: red među ljudima, a 
pomoć u onom, što treba svima i svakomu, a pojedinac toga ne 
može napraviti. Drugoga cilja ni zadaće država i vlada nema. 
Nikako na pr. nije državi ili vladi zadaća, da uzdržava vladarsku 
familiju ili gospodu, koja se drugačije ne znadu uzdržavati. Istina 
je doduše, da njekoje vlade i njezina gospoda rade tako, kao da 
je narod za to, da njih uzdržava t. j. da oni dobiju, što ih ne ide, 
— ali već je razloženo, da je to nered, koji se mora odstraniti. 

KOJA JE VLADA NAJBOLJA? 

Vidjeli smo, što je cilj vladi i državi. Pita se sada, koja je 
od spomenutih vrsti vlada najzgodnija, da se ovaj cilj postigne? 

Mnogi su narodi dugo i dobro živjeli pod samovladom To je mo- 
guće dotle, dok je samovlađar pravedan čovjek, t. j. dok ne ce, 

St0 ^NcT po vješt uči, da su vladari-samodržci vrlo Često vladah 
nasilno, tako da ih je narod morao prisiliti na ustav, ili pače ski- 
nuti i uvesti skupštinsku vladu. Povjest je puna takovih primjera. 
No i tu se susrećemo s važnom pojavom. Često se naime znalo de- 
siti, da je narod skinuo vladara-samodržca i uveo pučku izbornu 
ili čisto pučku skupštinsku vladu, no za malo je nastao takav 
nered, da je vlast u ruke dobio siloviti samodržac ili tiran. Kadi 
toga se mnogi boje svake pučke, osobito čisto pučke vlade_ I do- 
ista, pučke su vlade znale koješta napraviti prema onoj: „Dopalo 
Ciganina carstvo, pa prvoga objesio svoga ćaću!", ili prema onoj: 
da gospoda narod prodavaju za debele novce, a seljak bi ga pro- 
dao ,,za litar vina". 

No to su danas samo strašila. Puk je znao mnogo zla 
počiniti iz osvete gospodi, koja su narod dugo i kruto tlačila. 
Istina je svakako, da pučka vlada može obstati samo ondje, 
gdje ima poštenja, jer samo poštenje može čovjeka, kad dobije 
toliku vlast u ruke, da nad njim nema nikoga do Boga, — 
samo poštenje može ga odvratiti od zla i krivice. A onda je 
tu i pazka ili kontrola, to glavno obilježje pučke vlade^ 

Pučkoj vladi pripada budućnost već zato, što vlada samo 
onda, kad sav puk ima u njoj rieč, može saznati, gdje treba reda 
i pomoći. 

(» Božićnica « 1910. Zagreb 1909 . Str. 75 .—83.) 


Deseti brat. — Misao. 

Deseti brat. 

Seljače moj, zdravo i pomogao nam Bog! 

Kako eto vidiš, metnulo Desetoga Brata i na papir i na 
sliku, pa da ti kažem, kako je do toga došlo. 

Ono, znaš, nas desetih brata ili „desetaka", kako nas još 
zovu, — skoro i nestalo. Kako i ne bi! Njegda svaka druga, 
treća snaša turi nas u bieli ovaj sviet po jednoga, a danas od 
hiljade jedna ili nijedna! I tako nas, bit ćeš kada čuo, njekada 
poznavalo svako diete od Triglava (znaj, i tamo su naši!) barem 
do Kupe, gdje smo ono svi zajedno davili Turke, a danas jedva 
za nas znadu i stari ljudi, a onamo dolje, gdje naše snaše hoće 
da ostanu viekom liepe, pa ponesu jedno ili nijedno, tamo ni 
starci za nas ne znadu. I tako nas desetih brata sve manje i 
manje. 

A onda, znaš i to, gospoda naselila već i sela žandarima, 
financima, ovrhovoditeljima i drugim takvim stvorovima, koji 
na veliku tvoju radost, seljače, zaviruju u svaki tvoj budžak i 
svakoga tjeraju doma. I liepo nam se doduše rugaju: domove 
nam muntaju, a nas tjeraju doma! Ali to nije ništa, nego ovo: 
Sastanem ti se ja s našim ljudima i pošteno im pričam o svietu, 
o pravici i krivici, o sreći i nesreći, a sva ta čeljad na me: da 
bunim narod! 

Tu ti, brate moj, za mene, koji po božjoj v.olji moram hodati 
svietom, nema obstanka, i ja se sakrio i zaniemio. 

Najednom mi srce zaigralo: moji se ljudi maknuli. Ti si, 
seljače moj, potrgao tisućljetne konopce, kojima te vezalo i 
davilo, i zaigrao svoje kolo. Sve mi se čini, a ja se nerado 
varam, na tebi će ostati carstvo. 

Bez zamjere, ali bez mene to ne može biti. Ne boj se, da 
će ti biti na štetu! Ne hvalim se, ali stara vjera kaže, da je sa 
mnom dobro biti prijatelj. Deseti brat. 

SLOVENSKI DESETI BRAT. 

(Slovenski pisac, pok. Josip Jurčić, napisao je veliku prip0vies *' ' ^^^jer 
nnd naslovom .Deseti Brat”. U redu je zato, da ovaj list, koji se takodjer 
okitio imenom „Desetoga Brata”, svoje čitaoce u kratko upozna sa slavenskim 

Desetim Bratom.) 

Siromašni študent, dijak latinskih škola, Lovre Kvas, 
seljački sin, ne mogući se dalje školati, jaše na njekakvom 
kljusetu k jednomu vlastelinu, da mu uči sinčića. Putem ga 
stigla noć, a on ne znajući puta upita njeku djevojku, koja ga 
malo sprovede, a onda ga predade Martinku Spaku — „dese- 
tomu bratu", kako su ga zvali, koji se tu od nekuda stvorio. 
Lovre se malo i pobojao čudnoga, odrpanoga desetoga brata, 
koji se sve samo smijao, podrugivao, pjevuckao i skakao, a na 
koncu rekao Lovri, da će tu, u tom gradu, kamo ide, njesto 
doživjeti, o čem i ne sanja i da će to pamtiti do smrti. 

Lovre se u gradu zagledao u vlastelinovu kćer Mamcu, za 
koju su svi, pa i njezini roditelji držali, da će se udati za srna 
susjednoga vlastelina Piškava, Marijana, koji je s njom o rasa 
i u njezinu kuću danomice dolazio. 

Otac Marijanov čudan je čovjek: nikad ne dolazi medju 
sviet, sve ga mrzi i drži prokletim. Samo kadgod znade k njemu 
doći „deseti brat”, kojemu, kako se govori, daje i novaca, da 
se ga rieši ... 

Kad je Marijan vidio, da Manica voli Lovri, zamrzi Lovru, 
a jednom iza lova pozove ga pod večer u goru na sastanak, da 
s njim obračuna. Obojica imadu puške. Marijan zapodjene 
psovkama svadju, no Lovre se ukloni, a tu se stvori ese 

brat. ^ « 

Ti grješnik i grješnikov sin, što kuineš Boga i vraga . 

— javi se Martin Marijanu, čujući ga, kako ljutit kune. 

— Ti pseto! — vikne Marijan i digne kundak. 

— Ni dlake od psa nema na meni, već nješto uboge čovječje 
kosti od takvoga otca, ali od bolje matere, nego što si ti. 

Marijan ga na to udari kundakom. _ _ 

— Derane, udari još jedan put, neka znam, da se nisi 
zaboravio, kad si na me zamahnuo! Udari, ako hoćeš poznati 
desetoga brata! 

Na, vraže! — I Marijan udari drugi put, a Martin se 

ukloni, te jednom rukom zgrabi za pušku, a drugom Marijana 
za vrat i stane ga tresti govoreći: „Vidiš, vidiš, žaba! Tako se 
ludorije iz preuzetnih tikava iztresaju. Nije dobro, ako čovjek 
misli, da mu je sve u strahu." A kad se Marijan počeo kobacati, 
deseti ga brat miri: ,,He, konjiću, budi pokoran. Gle! kako bi 
njetko lako niz ove stiene tobom zavitlao u dolinu, kako si ti 
malo prije njekomu obećavao, kao kakvom ljeskovom batinom, 
te ti ni jedna koštica ne bi ciela ostala, da po nesreći nisi 
nje čiji sin" . . . 

I gurne ga od sebe, a ovaj zamahne, da će ga puškom, a 
onda odskoči, nategne i odapne. Deseti je brat imao još toliko 
snage, da pograbi za ciev i kundakom lupi po glavi kukavnoga 
protivnika, ali je imao i kuglju u sebi . . . 

* 

Ranjeni deseti brat poruči po Lovru i njemu izpovjedi i 
izpripovjedi svoju tajnu: 

Vlastelin Piškav, otac Marijanov — otac je i Martinku 
Spaku, desetomu bratu: vjenčao se s njegovom majkom radi 
novaca, a onda ju ostavio i njekamo se izgubio. Majka polu- 
djela i proklinjući nevjernika umrla, a ostavljeno siroče od 14 
godina našlo napokon otca — neotca i vrzlo se oko njegova 
grada — s veseljem na licu, a s tugom i jadom u srcu, noseći 
u njedrima vjenčani njegov list. Toga se zlotvor bojao: da ludi 
„deseti brat", njegov sin, ne izdade svietu njegovu tajnu, nje- 
govo nečovječtvo. Zato ga mitio novcem, da mu dade spise, 
a sviet govorio, da sam nečastivi nosi blago, kojim je deseti 
brat znao potajice pomoći sirotinji . . . 

* 

Nadjoše ranjena i Marijana i potvoriše i zatvoriše — Lovru, 
kojega je Marijan doista zvao na mejdan. No deseti brat poruči 
i po otca — neotca, a kad ovaj saznade, kako se sve desilo, i 
da je deseti brat dao sve one spise Lovri, zajaše noću konja 
i nestade ga netragom. Samo ostavi pismo, u kojem sinu Mari- 
janu ostavlja novce, a svoje imanje — Lovri i dakako sada 
njegovoj Manici. 

A desetomu se bratu za uviek smirila jadovna duša i 
izmučeno tielo. 

ONA NA ME NE ĆE NI KAMENOM! 

Lako ti je, tanke gusle moje, I meni je danas do plakanja, 
Lako ti je pjanu zapjevati Jer sam danas na vodici bio, 

I žalostnoj majci zaplakati, Tu sam svoju dragu ugledao. 
Kada kopa sina jedinoga, Ja se na nju bacah jabukama,^ 

ir ga kopa, ii ma vojsku sprema! Ona na me ne ce ni kamenom, 

Kameno joj srce u matere, 

Koja ju je ’nakvu porodila! 


PISMO ČIČI ILIJI. 


Dragi moj čic Ilija, 

Prvomu pišem Tebi, jer Tebe skoro najviše volim. A znaš 
li, zašto? Zato, što si vazda veseo i dobre volje, a takve ju e 
ja volim. Dobri su takvi ljudi i strpljivi. Ne treba svakoj rd] 
pokazati, da nam srce krvari i duša plače. Ne da, pred rd,o 
tuzi na srce, — meka se gnjida još više ljuti, sto ti je dobro. 
Srce se i duša odkriva samo prijatelju, okom u oko, iz duše u 
dušu. A ti, dragi moj čiča Ilija, i to zmaš, i što mi je najdraže, 
onda znaš svrnuti okom k nebu, gdje još uviek gazduje stari 
Goso nas sirotinje, bez kojega mi propadosmo medju ovim 
pustahijama, što ih milostivo Njegovo srce gnje. Njega se, Jedi- 
noga, i bojiš, a drugoga nikoga. Zato nemaš dlake na jeziku m 
pred onakvima, kakve je ono namolovao nas majstor evo na 
zadnjoj strani, nego i njima krešeš pod nos, sto ih i e, a 

obraza nemaju. I zato Te volim. 

A onda Te moramo i poštovati mi mladu, jer ti si med, 
nama, koji evo već šestu godinu tjeramo strah iz kostiju 
opanku, baš najstariji, jer je i onaj iz Gjurgjevca, Tomina nas, 
mislim, mladji od Tebe. Uz put da ti kažem, sto valjda i sa 
znaš, i ono je čovjek. Ako si ti gori od čivuta (Ja velim, da si 
bolji od tri čivuta, i neka si! Neka se jede om, kojima se je 
težko okrenuti, dok Ti tečeš! Samo da je nama vise takvih 
čivuta!) — da, što sam ono htio reći, jest: da je onaj lomina 
gori od tri fiškala. I još bih Ti za njega više kazao, ali cu skoro 
i njemu pisati, kao i drugima (onome Karli s crvenim kozuscem, 

pa onome dragome Gjuri zidaru, i koliko ih još ima!), pa ću 
mu sve pred njega sasuti kao sada Tebi. 

A mnogo imam da Ti pišem, pa se sve bojim harčiti papira. 
Košta ta pasja para hiljade, pa malo da nas čivuti ne zadaviše 
baš i radi papira. I to je njima u rukama! A bojim se i nizati 
tolika sitna slova, jer to treba slovce po slovce slagati, a to 
stoji vražjih para. No o tom drugi put. 

A čim i odakle da ti počnem? Čim drugim, nego ovom 
našom (jer znaj, i ja sam naš, ja sam vazda s dobrim ljudima) 
— ovom našom poštenom mukom, koja se, kao i nijedna poštena 
muka, ne dade sakriti. A baš mi srce igra od radosti, kad 
vidim, što se radi. Znaš, čiča Ilija, sve je malo drugačije svuda 
po Hrvatskoj, kudgod smo došli. Sad se tek može reći: tu je 
narod, to su ljudi! 

Istina, ove dvie mrtve godine bio i naš gdjekoji klonuo 
misleći: kad eto ništa ne može silna ko lici ja, a što ćemo 
i kad ćemo mi! Ali se za malo vidjelo, gdje su ljudi. Došla ona 
hajka na našu tiskaru, navalili čivuti. Propadoše! — poveselila 
se mnoga jadna rdja. Ali naši ljudi, i to sami seljaci, uzdr- 
žaše na svojim čvrstim ramenima ovo muke, što smo namučili, 
i ja Ti kažem, čiča Ilija, a Ti razglasi, neka se zna: S ovakovim 
ljudima ja sam spreman u vatru i u vodu — i ostat ću čitav! 
To je bila vjera, to sloga, to poštenje hrvatsko, seljačko. Da, 
seljačko, jer u gospode naše takve vjere nema. 

A da znaš — al što ne bi znao! — kako sada stadoše 
revati (kako bi rekao pok. onaj, što počiva u Šestinama) oni, 
što nam pjevahu opielo! „Prodali se kranjskim popovima!” A 
znaš, zašto revu? Znadu oni, da smo mi na jake i poštene pod- 
pise ( ta znaš, i Tvoj je medju njima!) dobili, što nam je trebalo, 
ali oni revu zato, što mi ne ćemo biti u istim pandžama, u 
kojima su i oni, pa što ne ćemo morati s njima zajedno braniti 
sve njihove gulionice, sve stenjući pod gulijaškim kamatima, 
što ih te gulionice pobiru na tudje novce, dok ostali pošteni 
sviet svoje novce daje na kršćanske kamate. Zato oni revu, a 
i još za koješta, ali neka ih! 

Čič' Ilija, ne mogu dalje! Čitam baš, da se koalicija pogadja 
s Khuenom, koji joj je bio jedina obrana od njezinih lopovština, 
jer kadgod smo joj mi što prigovorili, ona izvadi Khuena, 
naime: da ga je ona srušila. Koalicija Khuena srušila, a sada 

oko njega plazi, da on nju digne, pošto ju je njezin Košut 
povalio! 

I onaj guravi i ćoravi čivut, Ladomer Frank, i on pošao do 
Khuena, kao ćako mu do Vekerla! 

Uh, čiča Ilija, ded nadji kakvu metlu, da pometemo jednom 
ovo smeće! 

Da si mi zdrav i javi mi se! Bog! 

Deseti brat. 

PRED SMRT SE OPOŠTENIO. 

Pišu novine, da je Ladomer Frank bio u Pešti kod Kujina 
i molio ga, neka pusti na korito njega i njegove, a za bana 
neka postavi bivšega velikoga župana, barona Rubidu-Zičiju. 
No Rubido je volio umrieti, nego da bude frankovski ban. I 
doista novine javiše, da je Rubido u Štajer. Gradcu umro i tako 
se pred smrt opoštenio. 

DOISTA SLABO VIDE. Kaže mi uprava „Doma”, da ih je dosta vratilo 
„Dom” zato, što slabo vide. — Nisu trebali ni kazati, zašto, jer je očito, da 
slabo vidi, tko ne će da „Dom” čita. Skoro će i sasvim obnevidjeti, neka 
zapamte. 


(»Deseti brat«. Prilog »Domu« broj 4. God. 1910.) 

Misao, hrvatska, slavenska, 
svjetska. 

Misao čovječja, njezin izvor i cilj, tako je tajna i nedo- 
sežna, kao i biće božje. Zato se s pravom misao i zove iskra 
božja. Misao pokreće pojedince, narode i cieli sviet. Raz- 
gledat ćemo to samo letimice. 

Što je misao i što stvara od čovjeka, od naroda i od svieta, 
to se lakše vidi i može prosuditi onda, kad misao zahvati i 
pokrene veliko množtvo, recimo cieli narod, ili čak cieli sviet, 
dok je naprotiv težko prosudjivati misao pojedinoga čovjeka. 
Kod pojedinca čovjeka moraš, tako rekući, misao poga- 
d j a t i, dok se tako zvane velike misli, koje pokreću ciele 
narode mogu zapravo gledati. 

Koja je danas glavna svjetska misao, koja svietom vlada, 
težko je reći, jer ih ima više, koje pokreću cielim svietom. 

Mi sao o svjetiskommiru, t. j. misao, da bi svi na- 
rodi cieloga svieta imali odbaciti ubojito oružje — razpustiti 
vojsku i živjeti dalje u miru, — doista je danas najzamašnija, 
najsmjelija, najčovjekoljubiva, a imala bi i najzamašnije pos- 
. C v lce. va je misao tako naravska, da su uz nju, hoćeš, ne 

es, morale pristati i vlade i vladari, koji su sporazumno sa- 

već i svjetski sud, t. zv. »mirovnu konferenciju« (vieće), 
koje je viećalo već dva puta u Hagu u Holandiji. 

T in ., K , a " Š 1 t °, ie u obće zanimljivo motriti, tako je zanimljivo 
j . kak ° f* je misao ° svjetskom miru rodila iz sukoba 
glh d ^’ U ™ sh - k °i e su svietom vladale prije nje. U drugoj 

18° 5 r C1 , X ,T' * U XIX ' stol)eću fP° prilici od god. 1750 do 
t "7 J .y. ladala je Prosviećenim svietom misao humani- 
teta ih čovječnosti, t. j. misao, da sa. svakim čovjekom treba 

postupati kao s čovjekom, te mu olakšavati težki ovaj život: 
siromaštvo i boli. 

Misli humaniteta protivile su se dvie starije misli: d r ž a v- 
na (imperijalistička) i narodna (nacionalna) misao, koje su 
opet medju sobom bile a i danas su u oštroj opreci. Ove dvie 
misli nisu u pravom smislu svjetske, jer ne obuhvataju cieloga 
svieta, nego samo pojedine države i narode; svjetskima se 
mogu nazvati samo s obzirom na to, što se znadu ticati cieloga 
svieta (na pr. imperijalistička misao cara Napoleona, koji je 
pred 100 godina bio zavladao cielom Evropom), a onda i zato, 
što su u isto doba zavladale cielim prosviećenim svietom. 

Državna se misao protivi narodnoj misli zato, što država 
hoće da pod svoje gospodstvo spravi različne narode, te i proti 
njihovoj volji i običaju nad njima vlada. To i jest najviše rodilo 
spomenutu misao humaniteta. Razni su narodi pod tudjim vla- 
dama stotine godina mirno stenjali, dok ih misao humaniteta 
nije osviestila, a misao državna, t. j. tudjinska nečovječna 
vlada, razdražila na borbu. 

Borba narodne misli proti starinskoj državnoj izpunja čitavo 
XIX. stoljeće, a nije ni danas svršena. Glavni cilj narodne misli 
— i to je u prvi mah čudno — jest to, da svaki narod ima pravo 
na svoju (narodnu) državu. I tako se narodna misao bori proti 
tudjoj državnoj misli za svoju, ali ipak za državnu misao. Ovo 
protuslovlje je urodilo u povjesti naroda doista protuslovnim 
činima, kao što je na pr. to, da su Magjari koji su se borili za 
svoju narodnu slobodu, hoteći sačuvati starinsku svoju državu, 
davili Hrvate zahtjevajući, da se pokore njihovoj državi. To je 
dokaz, da vlada jedne misli nije svagda neograničena, nego da 
starija misao često još dugo djeluje, dapače i na protivnu novu 
misao. 

Iz sukoba različnih državnih misli, zatim iz sukoba državne 
i narodne misli, napokon iz sukoba ovih dviju misli s mišlju 
čovječnosti, po kojoj su svi ljudi jednaki, rodila se ne samo 
misao svjetskoga mira, nego i misao družtvene vlade ili misao 
socijalne demokratije, t. j. misao, da ljudi bez obzira 
na razne države i narode imadu sami sobom vladati. I ovu je 
misao rodila za pravo misao humaniteta, odhranila ju i uzgo- 
jila protivština državnoj sili i narodnoj netrpeljivosti. No oštrica 
t, zv. socijalne demokratije nije zapravo naperena ni proti 

državi ni proti kojemu ili proti svima narodima, nego proti 
današnjemu »družtv u«, t. j. proti cielomu redu ili neredu, 
u kojem danas ljudi živu. A kako je do toga reda ili nereda 
došlo, i kako bi se to imalo promieniti, toga još nitko ne zna. 
Možda je tomu kriva sama narav ljudska, da je većini vazda 
krivo! No ima ih, koji ne gledaju ni na narav ljudsku, nego 
na pr. zahtievaju, da žena bude u svem ravna mužu, da se 
oslobodi mužiće vlade: to je misao ženskoga oslob od jenja 
(emancipacije): žene bi imale biti odvjetnici, sudci, pače i sve- 
ćenici, kao što već po malo i jesu, osobito u Americi. 

Preletjeli smo samo, dodirnuli smo se samo glavnih svjet- 
skih misli, i to samo na družtvenom ili socijalnom polju, pu- 
štajući za sada na stranu misli naučne (znanstvene), umjet- 
ničke, pa i strogo gospodarske (ekonomske). No gdjetko će 
misliti, da ni ovo nije potrebno za nas Hrvate, osobito seljake. 

No nije tako. Svi se tužimo na neslogu hrvatske gospode, 
a ta nesloga dolazi i od tuda, što spomenute — a i druge — 
svjetske misli djeluju i na našu gospodu, na naš hrvatski pro- 
sviećeni stalež. A prosviećeni je stalež svagda i svagdje bio 
vodja ostalomu neprosviećenomu i manje prosviećenomu na- 
rodu. Zato je potrebno i baš nuždno, da svaki pojedinac, koji 
hoće da ima rieč u većim obćim stvarima, znade barem glavne 
pravce svjetskih misli. Pače kad te svjetske misli i ne bi djelo- 
vale na našu inteligenciju, trebalo bi ih poznavati zato, da uz- 
mognemo razumjeti ostali sviet oko nas, koji na nas i te kako 
djeluje. 

Znajući ovo upitat ćemo se sada dvoje, i to: Koje se obće- 
nite ili svjetske misli drži misleći hrvatski narod? i drugo: 
Imadu li prosviećeni Hrvati kakvu posebnu misao i je li ta 
misao razložna? 

No o tom će ova naša »Misao« imati još kada da razlaže. 
Za danas neka bude dosta, da kažemo ovo: 

U hrvatskoj inteligenciji vlada danas, to se može slobodno 
reći, misaono mrtvilo. Tko bi za to htio odmah dokaza — 
jer potanke ćemo dokaze za to iznieti s vremenom, sve redom, 
tomu bismo spomenuli samo ovo: Samovoljna ili neustavna 
vlada u današnjoj banskoj Hrvatskoj nije samo slučajna, nego 
je posljedica misaonoga mrtvila. Nije naime moguće pomisliti, 
da bi se ovakva vlada mogla držati, da našom inteligencijom 

vlada kakva-takva misao, jer misao vazda pokreće, misac 
je život, — a naša inteligencija preko d v i e godine miruje 
i č e k a, i to u vrieme, kad cieli sviet priznaje misao: da samo 
narod ima pravo sobom vladati. Ovo protuslovlje izmedju pri- 
znate t. zv. ustavne misli i nehaja, kojim se podnosi neustav- 
nost, došlo je do rugla u tom, što se novine neustavne hrvatske 
vlade zovu »Ustavnost«! Kad se ljudi mjesece i godine ne 
uzbune na ovakva protuslovlja, onda je to dokaz, da im je 
misao zamrla. 

A ipak je već bilo doba, kad je hrvatskim umovima i du- 
šama vladala to koja svjetska, to slavenska i posebna hrvat- 
ska misao. O svakom tom dobu progovorit ćemo redom po- 
sebice. 

Seljak i gradjanin — dva neprijatelja. 

Vanredno je ne samo zanimljivo, nego i poučno znati i 
prosudjivati, kako se u raznih naroda i u razno doba opažaju 
medju ljudima gotovo na vlas jednaki pojavi, t. j. misli, osjećaji, 
nastojanje, sukobi. A poučno je to s ovoga razloga: Kad se u 
kojem narodu sukobi nastojanje ljudi različnoga staleža ili 
raznih težnja, pripisuje se to pojedinim ljudima, t. zv. vo- 
djama: da su oni krivi ovakvim sukobima; no kad se jednaki 
pojavi u drugim zemljama i u drugih naroda opaze i prosude, 
dolazi čovjek do spoznaja, da takve pojave moraju imati drugi 
uzrok, koji ima malo sveze s ovom ili onom osobom. Jedna je 
ovakva pojava neprijateljstvo izmedju gradjanstva (ili »gospo- 
de«) i seljačtva. Ta se pojava počela zadnjih godina sve to jače 
opažati i u hrvatskim zemljama, te je pače prešla sasvim jasno 
i na političko polje, posebice poslie osnutka seljačke 
stranke u banskoj Hrvatskoj. Koliko se i što se o tom 
piše u dnevnim i drugim političkim novinama, to je našim 
čitaocima dosta poznato. Pdsebice im je poznato, što se piše 
o vodjama seljačke stranke i čemu su oni tobože krivi. Da 
naši čitaoci mogu razložnije prosuditi, koliko je takvo pisanje 
opravdano, priobćujemo ovdje, što je o neprijateljstvu izmedju 
gradjanstva i seljačtva pisao glasoviti francezki pisac Mišle 
(Michelet), koji je rodjen god. 17%. a djelovao je prije kojih 
50 godina. 

Taj Mišle je u mladosti sam dosta pretrpio, a naročito je 
dobro upoznao seljački i u obće pučki život, pa je napisao i 
posebnu knjigu o seljačtvu i dao joj naslov: »Puk«. Za ovaj put 
čujmo iz te knjige samo ovo: 

Jest, kažem vam seljak stvara zemlju plodnom. Nije to 
prazna neč. Pogledajte golo kamenje i one visoke krši, što 
bi iz njih bilo bez seljaka. Tu seljak nosi zemlju na svojim 
ledjima, tuče kamen i mieša ga s gnojem i kad nije druge, 
upregne uz magarca svoju ženu ili svoje diete. Pa i ondje, 
gdje nije kamen i krš, i tu nema plodne zemlje bez seljačke 
muke. Pomislite samo, da je kroz stoljeća i stoljeća te plodne 
oranice seljak za života natapao svojim znojem, a po smrti 
gnoj lo svojim kostima ... I zato ju ljubi, ljubi ju tako, da ju je 
kadar i ostaviti, samo da si zasluži, kako bi ju povećao, za- 
okružio ... Sta mislite, o čem sanja kukavni izseljenik, koji je 
os avio svoje gore, pa otišao u tudjinu? Sanja o komadiću 
polja, na kojem će posijati raž, ili 0 komadiću livade ili paš- 
njaka, na kojem ce odhraniti koje blažče ... I ne samo izse- 

mi«r H 1 ^ se ^ a ^' najviše o zemlji sanja, najviše o njoj 

m Osobito u naže doba, gdje je svaki seljak bio vojnik, ti 

ie tvrd a - e 1S v° T U Z T 1JU 1 P0tući ne P ri j a telja. Odluka mu 

u sveta k k Z f ,eZna - Štedi na odielu i na jelu, te se hrani 
u svetak onako, kao radnik u petak. Ali to ne pomaže. Zemlja 

e do rf « 3 < "!.T ,VaCa nema - NiŠta zato! 0n će uzajmiti. Žena 

z t obi" T -T 3 J* 0 * Pr0ti t0mU 1 ° tac 1 d ) ed - da mogu 

iz groba govoriti. Kazah bi mu: Sinko, ne uzajmljuj. Tko je 

dužan ta, ,e tužan. I eto ga k vlastelinu, da moli zajam. Vla- 

čist ma ' 3 k”* t Uzalud ga seI i ak uvjerava, da mu je posjed 
st, r” be f. đ “* a ’ da Će se -da proširiti i podići, te će 
ili fiškalu °fT)' G ° SP ° đin ne v i eru i e - Ajde dakle k lihvaru, 
sto rt* Pr ' g " da SpiSE 1 2a zna bolje, kako seljak 

' g ° ° n sam ‘ Ve likodušno mu uzajmi uz 7, 8 ili 10 po sto... 

muket U 1 ' 31 ™ n ° Si Zeml,a Sam ° dva P ° sto - četiri godine 
I što -Jfv T° ? ,edn0g ° diŠn i e kamate. A gdje je glavnica! 
ie na ° ’* teZ6 ’ tU SU Četiri na jednoga. Do nedavna 

katlort P,eVa °’ c ad i£ h0da °’ a 1 lice mu j e bilo veselo, 

Idete li , n ° SUnC6 ' Sad ViŠ£ t0ga nema - 0z biljan je i mrk. 

z njega, pa mu kažete »dobar dan«, ne će vam ni 

odgovoriti. Ako ste stranac, ne pitajte ga za put, jer mjesto 
odgovora mogao bi vam okrenuti ledja ■■■ 

I tako seljak zamrzi bogataša, susjeda i sav sviet. Oso- 
bito svoga susjeda; ne da se ni zamisliti, da se sporazumne 
s tim svojim prirodnim saveznikom i pomagačem za zajedničku 
borbu. Prije će umrieti, nego doći k njemu i red: Brate, obojici 

nam je težko! ... t j- 

I onda kakvo čudo, da je seljak gradjanmu kao divljak. 

Sve je proti njemu. Svi ga ruže, da je zao, da je zavidan i opak, 
kadar sve učiniti. Tko ima na selu imanje, ta, je na njemu kao 
ptica selica. Čim dodje jesen, bjež u grad. A ima ih dosta, kojima 
na selu nije ništa sigurno, pa zato ne će, da tamo i pogledaju. 

I tako je nestalo jedinih seljačkih prijatelja, koji su seljaku 
vjerovali i na rieč. Sad je seljaku gospodar novčar ili fiškal, 

a ti ne čekaju. 

I sad je seljakov život takav, te svi u jedan glas udri po 
njem radi njegove nečistoće, radi njegove sebičnosti i radi nje- 
gove, kažu gospoda, lude pohlepe za zemljom. ... 

Zar je zbilja luda, vi duhovita školovana gospodo? Vi na- 
ravski u svojoj premudrosti računate filir na filir i kad vidite 
da zemlja ne nosi, neka ide k vragu. Ali gle, taj zalupani i se- 
bični seljak — on u blatnoj i pogaženoj zemlji dobro raz- 
poznaje zlato slobode. On dobro zna, da čovjek onim časom, 
kad od plaćenoga sluge postane svoj gospodar, kad ima svoj 
dom, sam sebe poštuje i drugi ga poštuju, da je to drugi čovjek. 
U svom domu eto ti triezna otca, štedljive matere, radina sina, 
poštene kćeri. Svi ti plodovi rastu samo na drvetu slobode, 
kojemu je koren jedino u zemlji. Ja vas sad pitam, je li za sve 
to ikoja ciena prevelika? 

Iz nauke i družtva. 

Zašto se ne ženiš učo? Članak, dopis, što li, pod tim 
naslovom (u »Hrv. Pravu« od 14. siečnja o. g.j pročitao sam 
sa velikim negodovanjem, jer se tu nanizuju velike uvrede za 
djevojke iz seljačkoga staleža, pa se upravo čudim, da je to 
mogao jedan učitelj napisati i u javu dati. 

Isti učitelj piše, da bi se oženio, ali nijedna bogatija, a niti 
naobražena ne će za nj poći, dok seljakinu uzeti ne će, jer nije 

naobražena poput njega. Veli doduše, da je mnogi učitelj uzeo 
seljakinju, no njihov bračni život nije nikakav, te je napokon 
tu učiteljevu ženu prispodobio sa drvenom papučom. Nadalje 
veli, da seljačka djevojka udana za učitelja nije za red, a niti 
za čistoću, jer misli, da je još uvijeke u svojoj seljačkoj kući. 
A što je najglavnije, veli učo: 

»Po uredjenju sobe ne može još toliko odati svoju slabu 
stranu naobrazbe, kao što u družtvu, osobito, ako ju je Bog 
nadario dobrim darom govora. Tu ti pripovjeda viceve, kakove 
je kod kuće medju svojim ukućanima naučila, misleći i držeći, 
da su to najfinije i najbiranije riječi Za naobraženo družtvo, ijer 
naravski finijih nije čula. Još kada izvali kakav mastan vic, 
da vidiš smijeha. 

Kako da provadja učitelj svoj bračni život sa ovakvom 
suprugom? O čemu će s njome pripovjedati? Da li uvijeke o 
sijanju u polju, o čem je ona upućena? Bi li mogao s njome 
pripoviedati što o znanosti, umjetnosti ili politici? Ta nikako. 
Počne li što znanstveno čitati, već joj je dosadno. Zar uvijeke 
da joj čita pjesme i pripovijetke, što ju zanima, jer se može 
nasmijati. Zar ovakova supruga može biti sudionik mukotrp- 
noga rada učiteljeva? Zar bi ona znala umiriti ili čime savje- 
tovati svoga supruga?« i t. d. i t. d. 

Na zaključku vapi taj učo i moli visoku kr. zem. vladu, da 
naredbenim putem odredi, da se učiteljice smiju udavati (upravo 
radi njega), jer da bi to bila tako zvana povišica plaće. On bi 
onda učiteljicu uzeo. 

Ovo je pisanje sramota i skrajnja drzovitost. Cieli ovaj 
upravo deranski pisani sastavak dokazuje tako manjkavu i 
upravo nikakvu naobrazbu, da čovjek ne bi skoro vjerovao, 
da je to pisao učitelj. Učitelj naime, ako već nema nikakve 
spreme za pisanje, ima biti toliko disciplinovan, na red i pri- 
stojnost naučen, da ne ide u javu s onim, što u svojoj ograni- 
čenosti, gluposti i neznanju povjerava, recimo sebi jednakomu 
drugu. 

Pa uz ovakvu neotesanost — onoliko glupavo umišljanje 
o tobožnjoj svojoj obrazovanosti! Doista bi bila pokora živjeti 
s ovakvim čovjekom, pa je sasvim naravski, što je više učite- 
ljica odbilo toga blesana, kad ih je zvao u zajednički život za 
sobom, kako piše. 

No bezkrajna je drzovitost i plitkost, kad taj nesretni 
tokmak piše, da bi seljačka žena u družtvu paradirala »mast- 
nim« vicevima. A gdje je i kada to čuo ili vidio taj božji vol 
učiteljski? Ta seoskoj djevojci i ženi riedko prodje ustima i 
duhovita laka dosjetka, a »mastni« su vicevi privilegij onako 
»obrazovanih« »gospodja«, kakav je taj »gospodin« učitelj — 
kojega ne će nijedna gospodjica-učiteljica. 

Priznajemo da naše seljačke djevojke nemaju veće naobrazbe 
od 5 godišta obće pučke škole, ali ipak ne stoji, da ne bi mogle 
doći na veći stepen naobrazbe, osobito u naobražena supruga. 
Ja dapače mogu potvrditi, da su baš takve supruge mnogo 
bolje za bračni život, nego mnoge od onih, koje su polazile više 
pučke škole ili kakav licej. Imademo dosta primjera, da baš 
one vole luksus, te da nisu dorasle biti učiteljevom suprugom 
u današnje skupo vrieme, premda ima primjera, da su i naobra- 
žene djevojke kao i gospodje vrlo dobre i protiv svakog luksusa. 

A seljačku djevojku može učitelj ne samo na svoju ruku 
okrenuti, nego i naobraziti prema svojem staležu, i bit će zado- 
voljni, dok se dogadja, da baš naobražena supruga drži svoga 
supruga pod papučom. 

No ludi je učo uvrijedio i naše učiteljice, kad veli, ako bi 
se slobodno učiteljice udavale, da bi prestao njihov nemoralni 
život! To je doista previše od ovakvoga tulumama, koji valjda 
ni sam ne zna, što je moral, a što nemoral. V. K. rav. uč. 

Je li zakon »svet«? Grčki mudrac Sokrat, koji je 
živio prije 2400 godina, bio je osudjen na smrt radi toga, što 
je naučao novu vjeru, ili kako je glasila obtužnica, što je »uva- 
djao nove bogove« i time kvario mladež. Sokrat je naime na- 
učao, da čovjek ima u sebi božanstvo, t. j. savjest, a to je taj 
novi bog, kojega Grci nisu poznavali. No to samo uz put, jer 
to nije glavno, nego je glavno ovo: 

Učenici i prijatelji Sokratovi htjeli su Sokratu pomoći da 
pobjegne iz tamnice i tako da se spasi od smrti. Sokrat to nije 
nikako htio govoreći sasvim ozbiljno i s njekim svetim uvjere- 
njem, da je gradjaninu dužnost pokoravati se zakonima. On je 
bio uvjeren, da nije ništa kriv, pa ipak je htio dragovoljno 
umrieti, samo da se točno izvrši zakon. Po Sokratovu dakle 
mišljenju zakon je kao sveta odredba, kojoj se čovjek mora i 



po savjesti pokoravati, jer inače težko ili smrtno grieši — 
govoreći kršćanskim načinom. 

Da ovo mišljenje o zakonu dopunimo, možemo spomenuti 
i ove poznate stvari: Često se i danas govori o »svetosti« za- 
kona. Za sudnicu se govori, da je »sveto« mjesto, da se ne smije 
obezčastiti itd. Vriedno je spomenuti i to, da se zakoni kra- 
ljevom potvrdom »posvećuju«, da ih kralj »sankcionira«, što 
baš znači, da ih čini »svetima«. 

Sad prosudimo, kako se s ovim slažu ove poznate stvari: 
Današnji kazneni zakon ne kazni zločinca i nikako mu ne upi- 
suje u grieh, ako nastoji pobjeći i ako zbilja pobjegne. Zločinac 
na pr. ako pobjegne iz Lepoglave, nije za to posebno kažnjen. 

No još je zanimljivije i važnije upozoriti na ovo: Nema 
danas čovjeka, koji bi držao za grieh, ili samo za nečastno 
djelo, prevariti na pr. finance. Dapače, ako se ne varamo, ni 
po katoličkom nauku o vladanju (moralu) nije grieh na pr. 
kriomčarenje. O ostalim slučajevima, kad na pr. oblasti i vlade 
gaze ili obilaze zakon, ne ćemo ni govoriti. 

Što je dakle s tom stvarju? Ima li pravo Sokrat, ili je pravo 
današnje ciničko, kako se kaže, ili prezirno mišljenje o zakonu. 

Po našem mišljenju Sokrat je mislio, da nije pošteno ni do- 
pušteno pogaziti ili ne poštivati zakon, na koji su se ljudi- 
gradjani medju sobom obvezali, da će ga držati. Tako su se 
naime stvarali zakoni u Ateni: svi, svi do jednoga gradjani su- 
djelovali su u saboru. I doista ovakav zakon pogaziti nije 
pošteno, nije po savjesti dopušteno. Ovakav je zakon naime 
kao pogodba ili ugovor, a nijedan se ugovor ne smije pogaziti. 

No sasvim je drugo, kad zakon izdade jedan čovjek, ili 
njekoliko ljudi, za cieli narod. Mi ne vidimo razloga, s koiega 
bi takav zakon bio »svet«. Toga ne uvidja ni ostali današnji 
sviet, i zato se: tako drži prema zakonu. 

(Misao slobode i napredka. Prilog »Domu« broj 4. 1910.) 

Zakon i pučka vlada (demokratija). 

Danas u svim državama vriedi pravilo, da neznanje 
zakona nikoga ne izpričava ili ne opravdava, t. j. 
tkogod prekrši koji zakon, kriv je i ima biti kažnjen, makar ni- 
kada nije ni čuo za taj zakon. I svi učeni pravoznanci, sudci, 
upravitelji, odvjetnici i stvaratelji i učitelji prava i zakona, 
svi složno kažu, da je tako pravo i u redu. Ta kamo bi država 
došla, što bi od zakona postalo i ostalo, ako bi se svatko, kad 
bi što učinio proti zakonu, mogao izgovoriti i izpričati, da ne 
pozna zakona i da ne zna za takav i takav zakon! I premda 
će svi ovi priznati, da ne samo ovaj ili onaj, nego da velika 
većina ljudi ne pozna zakona ni malo, ili da ga pozna samo 
malo, nepođpuno i nejasno, te zato mnogi i mnogi strada, što 
bismo mi rekli, »ni kriv ni dužan«, — ipak ni da bi za vlas 
popustili od onoga pravila: da neznanje zakona nikoga ne 
izpričava i ne opravdava. 

Ovo je mišljenje danas tako učvršćeno i ukorienjeno medju 
zakonoznancima i pravnicima, da se čini gotovo uzaludnim 
što tomu prigovoriti. To je pravilo kao pravnička »dogma«, 
kao sveti nauk, u koji se mora vjerovati i o kojem se ne smije 
s razlozima razuma ni suditi, a kamo li sumnjati. No mi se 
uzaludnoga truda ne plašimo, pak ćemo pokazati, što se ima 
držati do ovoga pravoznanskoga pravila. 

* 

Svi znamo, da imade takovih čina, za koje svi ljuai drže 
i kažu, da se ne smiju činiti, i ako tko takav čin učini, taji ga, 
ili se drugačije brani, a nipošto ne kaže: Jesam učinio, ali 
nisam znao, da se to ne smije. Tako na pr. kada tko ubije, 
ukrade i slično. Za to je sasvim naravski, ako ovakove čine i 

zakon kazni, te da nikoga ne izpričava ili ne opravdava, što 
ne zna, da je to i to proti zakonu. No toga nitko i ne čini, t. j. 
nitko se ne brani, da ne zna zakona, kad ubije, ukrade i slično, 
pa je očevidno, da radi ovakvih čina ne bi bilo ni nuždno ono 
pravilo, o kojem je govor. 

No radi toga, što zakon kazni i okvakve čine, za koje 
svatko zna, da se ne smiju činiti, — radi toga nitko i ne prigo- 
vara zakonu. Naprotiv velika je većina ljudi posve zadovoljna 
kad ovakvoga krivca stigne kazna, a i sam krivac, barem u 
duši, priznaje, da je krivo učinio, i da je pravo, što je kažnjen, 
a mnogi se i pred svietom pokaje. A koliki se osjećaju tako 
krivi, da se odmah sami prijave sudu! 

Pomislimo sada, kakav bi to bio naš cieli život u državi, 
kad bi se velika većina ljudi ovako slagala sa svima zako- 
nima, naredbama i propisima? Kako bi to na pr. bilo, kad bi 
se čitavo selo veselilo, kad financi uhvate koga, tko je pekao 
rakiju bez dozvole, ili kad lugar uhvati koga u šumi? Zar ne, 
kako bi bila laka služba financima i lugarima? Imali bi sto- 
tinu pomagača, kako ih sada imadu žandari, kad traže ubojicu, 
a gdjekoji bi se možda i sam prijavio! . . . 

Znamo, da će se mnogi, kad ovo pročita, grohotom nasmi- 
jati. A pročita li ovo koji pravoznanac, reći će, da je ovo luda 
fantazija ili bulažnjemje, trabunjanje. »Nikad toga ne će biti! 
Od kad ima vlade i zakona, sviet im se samo pod silu 
pokorava«. 

Na žalost, ovo drugo je skoro ciela istina, naime: da se 
sviet od uviek samo pod silu pokorava vlasti i zakonu. 

No pita se, je li to čudo? Prosudimo, što je danas zakon, 
naredba, propis. Pogledajmo i prosudimo na pr., što su naši 
zakoni: 

Sastane se u Zagrebu, u hrvatskom saboru, osamdeset i 
osam (88) ljudi, »zastupnika«, — t. j. moglo bi ih se sastati 
toliko, ali ih je obično samo polovica cielo vrieme u saboru. 

I ° V ^'. rec * mo ' ljudi ima vlast i pravo dati zakon, t. j. 
odlučiti i odrediti, što smije, a što ne smije sav ostali narod u 
banskoj Hrvatskoj. »No to su narodni zastupnici! Njih je 
narod mjesto sebe poslao!« Kako ih je narod poslao mjesto 
se e, to znamo, ali to nije glavno, nego uz sve drugo čujte i ovo: 

Ovi ljudi, ovi narodni zastupnici, nipošto ne smiju primati 

nikakovih naputaka od onih, koji su ih ovamo poslali (izab a ), 
a nisu dužni nikomu ni odgovarati za ono, sto su . u sa ^ 
učinili i stvorili. Ovi ljudi dakle sasvim po svojo, dusi i savjest 
mogu dati zakon, kakav hoće, mogu ostalomu narodu naložiti, 
što hoće. Uzmemo li sad još na um, da su svi ovi ljudi raz ic 
noga staleža od velike većine naroda, t. j. ovo su gospoda, 
gradjani, a daju zakone seljačkomu narodu, pa prosudimo li 
kolika je opreka izmedju gospode i seljaka, možemo slobodno 
upitati: Nije li moguće, da će ovi ljudi stvoriti takve zakone, 
koji će biti poglavito na korist njima i onima, od kojih om 
imadu kakvu korist, ili joj se nadaju? Je li, da je to lako 

^nvo, što ovih njekoliko ovakvih ljudi odluči, postane 
zakon, i to odmah čim se naštampa. I tako za taj zakon, koji 
ima vriediti za čitav narod, znade vlada, znade onih 80 Iju i 
u saboru, znade njekoliko činovnika, koji to dobiju štampano, 
— a nitko drugi o tom ništa ne zna, — ali to nikoga ne lzpn- 

čava: svatko je kriv, tko taj zakon prekrši. 

Ali to još nije sve, već treba držati na umu i to, koliko ovi 
ljudi, koji eto stvaraju zakone i daju naredbe, poznaju narodni 
život i njegove potrebe; treba za tim znati, kako su ovi zakoni 
sastavljeni, t. j. koliko su razumljivi; napokon, da previše ne 
nabrajamo: tko ove zakone dobiva u ruke, da po njima narod 
upravlja, t. j. da ga drži na uzdi: ta zna se, da su to cesto 
mladi i neizkusni ljudi, a da gdjekoji seljake upravo preziru 
držeći, da je narod ne samo prost, neobrazovan i tobože lien, 

nego i nepošten. 

Sad je sebi lako pomisliti, koliko ovakav zakon može 
načiniti, a zbilja i načini neprilike, brige, muke i štete poje- 
dincima, obiteljima, čitavim selima i krajevima. Ali ne pomaže: 
neznanje zakona nikoga ne izpričava, 

* 

Dok vriedi pravilo, da neznanje zakona ne izpričava 
nikoga, vriedi i ovo: Svejedno je, razumije li narod zakon, ili 
ga ne razumije ; svejedno je, drži li narod zakon 

pravednim ili nepravednim. 

Nije li to nešto strašno? Jest doista, ali danas je u istinu 
tako: Nitko ne pita, razumije li narod zakon i drži li ga kri- 

vričnim ili pravičnim, drži li ga blagoslovom ili prokletstvom, 
drži li ga otcem mira i reda, ili roditeljem nemira i nereda. 
Dosta je, da zakon poznaju i priznaju oni, koji ga stvaraju i 
koji po njem imadu vlast, a za narod se ne pita. 

I danas je u istinu, kako rekosmo, tako, i to zato, jer kod 
nas nema pučke ili narodne vlade. Svu vlast imade 
samo njekoliko ljudi, a ostali je narod zakonu rob i ništa. 

Oni, koji kažu, da je ovako pravo, kažu u isti čas, da 
drugačije ne može ni biti: nije moguće, kažu, da bi čitav narod 
dolazio u sabor i davao zakone. 

To je istina. Cieli narod može doista imati rieč samo u 
obćini, pa i u županiji. No o tom se i ne radi, da cieli narod 
sudjeluje baš tielom i riečju kod stvaranja zakona, nego se 
radi prvo o tom: da narod za zakon zna i da ga drži pra- 
vednim, a drugo i glavno radi se o tom, da oni, koji zakone 
stvaraju i po zakonu postupaju, ne pitaju samo za zakon, nego 
i za narod: da li narod za zakon zna i može doznati te bez 
svoje štete i muke zakonu, naredbama i propisima udovoljiti, 
drugim riečima: Treba da se ono mnogo spominjano pravilo, 
da neznanje zakona nikoga ne izpričava, prestane držati za 
»dogmu«, za njekakvo sveto pravilo. Sveta je samo istina i 
pravica, a ničija volja, osobito volja njekoliko ljudi proti 
cielomu narodu. 

Naravski, da bi ovakovo mišljenje o zakonu moglo vladati 
samo onda, kad u narodu nebi bilo pojedinaca, koji misle, da 
imaju pravo svoju volju i svoje mišljenje nametnuti cielomu 
narodu. A kad takvih ljudi nema onda se kaže, da je u tom 
narodu pučka vlada, da vlada demokratija. 

ZNANOST I NAUKA KOD HRVATA. 

Tko išto misli, pa i ne znao čitati, a osobito, ako znade 
čitati, znade i to, da u svietu ima mnogo znanosti. Evo na pr. 
ljudi znadu unapried kazati, kada će biti pomrčina sunca; 
drugi znadu na tanko pripoviedati, što je i kako je bilo pred 
tisuću i više godina; treći poznaju sve zemlje i narode: kako 
su daleko, kolike su, kakve su u njima gore i vode, kako se 
koji narod vlada, što ima i t, d.; četvrti opet znadu, kako se 

grade velike zgrade i mostovi od kamena i željeza, kako se 
grade brodovi i plovi morem i t. d. i t. d. A da dalje ne nabra- 
jamo, već svako diete zna za željeznicu, dalekojav (brzojav) i 
dalekoglas (telefon), za automobil, pače i za zrakoplov, t. j. 
ladju, koja s priličnim teretom leti zrakom kao ptica, a 
valjda je i to njetko izumio i naučio sviet, da se time služi. 
Jednako se napokon može svaki čovjek, koji misli, domisliti, 
da moraju njegdje biti učeni i mudri ljudi, koji vladaju na pr. 
cielom katoličkom crkvom, ili cielim velikim državama, kao 
što je i naša carevina, pa izdavaju zakone i naredbe, ili pak 
naučaju, kakovi imadu biti zakoni i kako sviet imade živjeti 
i vladati se, ako hoće da bude svuda veći ili manji mir, red, 
zadovoljstvo i sreća. 

Pita se sada, kada to znamo, jesmo li i mi Hrvati što od 
drugoga svieta u tom naučili i jesmo li možda i sami što pro- 
našli, što je na dobro nama, a možda i drugomu svietu? Drugim 
riečima pita se: Kakova je znanost i nauka u nas Hrvata i koje 
mi mjesto u tom imamo medju drugim narodima? 

No prije, nego što na to odgovorimo, potrebno je kazati 
ovo: Sviet i ljudi na njem stoji dugo, možda i stotine tisuća 
godina, a svakako, što se baš stalno zna, barem deset tisuća 
godina. I to se zna, da su ljudi od početka mislili, jedni se od 
drugih učili te tako u znanosti napredovali. No što je sav ostali 
sviet umom izmislio, za nas je propalo sve osim onoga, što su 
sačuvali Grci i Rimljani u svojem grčkom i rimskom jeziku. 
Današnji prosviećeni narodi u Evropi dielom su pravi potomci 
tih Rimljana (to su tako zvani Romani, t. j. Talijani, Francezi, 
Španjolci), dielom su još zatekli, kad su se javili u Evropi, ne 
samo množtvo pravih prosviećenih Rimljana, nego su zatekli 
još i rimsko carstvo. A bilo je to okruglo prije 1500 godina. 
Koju stotinu poslie, a možda već i u to doba, javili su se i 
ovdje naši pradjedovi, stari Hrvati. 

Po ovom, što je rečeno, lako se razumije, da su u ono 
vrieme, kad su se javili Hrvati, najprosvjećeniji narod bili 
Rimljani, a za tim oni narodi, koji su došli u susjedstvo i u 
zajednički život s tima Rimljanima. Medju ovakve, koji su 
došli baš medju Rimljane, spadamo i mi Hrvati. Naši su se 
naime pradjedovi naselili i u staroj Dalmaciji, a to je bila ne 
samo rimska zemlja, nego je u njoj bilo još i dosta Rimljana, 

pače je tu kod današnjega Spljeta bila i carska palača, kao 
što je i u Sisku jedno vrieme stanovao jedan rimski car, a 
drugi je, kažu, po imenu Klaudij, zasadio lozom moslavačku 
goru, koja se po njem, kako njeki misle, i prozvala Mons-Klaudi 
(t. j. gora Klaudijeva) ili po kašnjem izgovoru Moslavina. Sve 
je to dokaz, da su Hrvati došli ne samo na rimsko zemljište, 
nego da su im Rimljani bili i prvi učitelji. 

I zbilja, već prvi hrvatski vladari, kraljevi ili vojvode 
Hrvatske i Dalmacije, izdaju pisma i zapoviedi na rimskom 
jeziku. Ima takvo jedno pismo od vodje Trpimira već od god. 
842., t. j. staro tisuću i više godina. Od onda, pa sve — ne bi 
čovjek mislio — sve do god. 1848., dakle skoro ravno 1000 
godina pišu hrvatski vladari gotovo samo latinskim 
jezikom. 

Po svem ovom možemo opet suditi, da je oko hrvatskoga 
vladara bilo već u najstarije vrieme naših ljudi, t. j. 
Hrvata, koji su znali latinski jezik, jer valjda nisu ta pisma 
pisali tudjinci, koji se ne bi mogli s našim ljudima sporazumjeti. 
A po tom možemo dalje sasvim sigurno držati, da je već od 
starine bilo Hrvata, kojima je bio otvoren put do ondašnje 
prosvjete, t. j. koji su se mogli služiti rimskim knjigama 
(koje su onda dakako bile samo rukom pisane). 

I doista pišu rodjeni Hrvati tamo već pred 500 godina učene 
knjige, dakako latinskim jezikom. No tako je bilo i po drugom 
svietu: pradjedovi današnjih naroda pisali su onda samo 
latinskim jezikom, a mi hoćemo da kažemo samo to, da Hrvati 
od starine spadaju medju prosviećene narode, 
t. j. da se je kod nas prosvjeta počela po prilici onda i onako, 
kao na pr. kod Niemaca, pače ponješto i prije, pa i uspješnije. 

No još je više vriedno spomenuti, da su prosviećeni Hrvati 
počeli svoj narodni, t. j. ovaj naš jezik, poštivati i njego- 
vati prije nego na pr. Niemci. Već pred 400 godina naime ima- 
demo mi Hrvati učena čovjeka, koji piše hrvatskim 
jezikom. To je Marko M a r u 1, Spljećanin. On je na glasu i 
po drugom svietu radi svojih latinskih knjiga, a ono, što 
je pisao hrvatski, nije Bog zna što, ali je hrvatski, pa je nama 
drago. Sto i nješto više godina iza njega imamo u Dubrovniku 
pjesnika, koji pjeva hrvatski, a ravan je po znanju i 
prosvjeti i po svem prvacima ostalih prosviećenih naroda. To 

je Ivan G u n d u 1 i ć. Njegove su pjesme tako savršene, da 
ih ni današnji pjesnici hrvatski ne dostigoše. 

No sve ovo neka bude tek uvod onomu, o čem hoćemo 
da progovorimo: naime o znanosti i nauci u Hrvata. 

IZ ŽIVOTA I NAUKE. 

Tri glavna plemena medju sobom. 

Nema sumnje, da ljudi jednoga jezika i plemena imadu 
zajedničke biljege, ili kako se još kaže: da imadu prilično 
jednaki karakter i ćud, tako da na pr. po jednom „Švabi ili 
Talijanu možeš nešto suditi i ostalim „Švabama” ili Talijanima, 
a u drugu ruku, upoznavši više „Švaba” ili Talijana, možeš 
ponešto suditi, kakav bi mogao biti pojedini „Švaba” ili Talijan, 
s kojim imaš posla, a još ga nisi upoznao. 

Ovu stvar nije baš težko protumačiti. Nješto će naime biti, 
štono rieč, ,,u krvi”, nješto ,,u zraku", no najviše u životu. 
Ljudi naime, koji zajedno žive, imadu u mnogom iste običaje, 
vladanje i mišljenje. A ljudi, koji zajedno živu na istom pro- 
storu, govore ponajviše i jednim jezikom, pa to i jest ono, što 
se zove „narod”. Ne treba samo zaboraviti, da narod mnogo 
prima od svoje starine, od starih običaja i pripoviedanja (tra- 
dicije). Zato se znade dogoditi, da se koji narod, kad se preseli 
u drugu zemlju i medju drugi narod, još dugo i dugo zadrži 
stare svoje običaje i vladanje. Dogodi se dapače, da se ovakav 
narod medju novim svojim zemljacima još dugo drži za nešto 
posebno, premda govori istim jezikom, a to sve čini tako zvana 
„tradicija”, starina, koja prelazi od otca na sina i unuka, pa i 
dalje. Tako na pr. Srbi, koji su se doselili medju Hrvate, pa 
govore i istim jezikom, još se danas u Hrvatskoj drže za nešto 
posebno. 

Poučno je i zanimljivo prosudjivati, što jedan narod misli 
o drugom. U obće se može reći, da narod jedan o drugom 
iznaša više zla nego dobra te da se, u obće govoreći, narodi 
medju sobom ne poštuju i ne trpe. Tako je poznata stara 
mržnja izmedju Niemaca i „Vlaha” (t. j. Franceza, jer Niemci 
zovu sve Franceze i njihov rod Vlasima, ili po njihovu „Velš”, 
kao što su i stari Hrvati zvali Talijane „Vlasima”, a naši pri- 
morci, pak Česi i Poljaci zovu ih tako i danas). 

Ova se je mržnja osobito razpirila za vrieme velikoga 
njemačko-francezkoga rata god. 1870. — 71,, kad su Niemci 
potukli francezku vojsku i zarobili njezinoga vojskovodju cara 
Napoleona III. kod Sedana. 

Jednaka mržnja vlada i izmedju Niemaca i Slavena, premda 
su Niemci i Slaveni u koje čem slični. (Medju ostalim Niemci su 
plave ili žute kose, kao što većinom i Slaveni, dok su „Vlasi” 
— Romani, t. j. Talijani, Francezi, Španjolci i t. d. crne kose.) 
Ratova velikih izmedju Niemaca i Slavena nije bilo u novije 
vrieme, jer su Niemci svoje susjede Slavene uništili ili pod- 
jarmili već u starini, još pred 1000 (tisuću) godina, kad su vodili 
rat sa Slavenima na rieci Labi (Elbi). Uspomena na to njemačko 
uništavanje Slavena njetila je i još danas njeti mržnju na Niemce 
u srcima prosviećenih Slavena, koji to znadu iz knjiga, dok 
današnja njemačka tlaka nad Slavenima svakim danom radja 
i njeti mržnju na Niemce i u srcu onih Slavena, koji ništa ne 
znadu, što je bilo u starini, ali zato više osjećaju težinu današnje 
njemačke sile. 

Slaveni i „Vlasi" ili Romani nisu susjedi baš nigdje, osim 
što se Slovenci u Gorici slovenskoj, Gradiški i Trstu, a Hrvati 
u Istri ponešto dotiču Talijana, a Srbi i Bugari na Dunavu 
Rumuna. Zato izmedju Slavena i Romana i nema onakve 
mržnje, kao što izmedju Slavena i Niemaca, ili Niemaca i 
Romana. Više puta se je dapače govorilo i pisalo o velikom 
savezu Slavena i Romana protiv Germana ili Niemaca. Pa nije 
ostalo samo kod želje i liepih rieči, nego se je to pokazalo i 
činom, kad je najjača i najveća država slavenska, naime Rusija, 
sklopila već prije petnaest godina po prilici savez sa najvećom 
i najjačom državom romanskom, naime Francezkom. 

Veliki prevrat u Englezkoj. 

U Englezkoj se dogadjaju velike stvari. Nedavno su naime 
dovršeni izbori za englezki sabor, a ovi bi izbori imali odlučiti, 
hoće li englezki narod uzeti vlast i posjed svojim „lordovima", 
t. j. starinskim velikašima. 

Englezka ili Velika Britanija — čudna je država. Sav joj 
se sviet danas divi, a još više se je boji. Stanovničtva ima Vel. 
Britanija u domovni oko 40 milijuna, ali izvan Englezke ima 

englezkih podanika gotovo deset puta toliko, t. j. preko 300 
milijuna (najviše u Indiji). Englezi su najjači na moru, a njihov 
je sabor prvi na svietu: oni su dapače u parlamentarizmu 
učitelji ostalomu svietu. A da su Englezi najbogatiji narod na 
svietu, i to je poznato. Ta poznato je, da je „Englezka Banka" 
prva i najsigurnija na svietu, te da svatko, tko hoće da svoje 
novce dade na sigurno mjesto, daje ih u tu banku. 

Što dakle fali Englezima? Kakav se tamo sprema prevrat? 

Ne možemo da to danas potanko razlažemo, nego ćemo 
kazati samo u kratko: 

Starosjedioci Velike Britanije — to su Anglo-Sasi i Škoti, 
u Irskoj Irci (ili Kimri). Ovaj domaći narod podjarmili su prije 
850 godina francezki Normani pod svojim vojvodom Vilimom 
Osvojiteljem. Tih Normama bilo je oko 50.000 i oni su dobili 
u posjed svu zemlju — i zadržali ju do danas! Nasljednici 
ovih Normana — to su današnji lordovi (velikaši), kojima 
je u rukama sva zemlja, i to tako, da je ne smiju prodati, pa 
je do pred koju godinu u Englezkoj bilo upravo nemoguće, 
a i danas je vrlo težko kupiti zemlje. To je ostali narod težko 
trpio, pa je eto tek poslie tisuću godina našao način, kako 
će tu zemlju otimačima uzeti, naime tako — da na nju udari 
veliki porez. 

Što je kinematograf ili bioskop? 

Ima zacielo već dosta naših čitalaca, koji su u kojem gradu 
vidjeli t. zv. kinematograf ili bioskop, t. j. slike ljudi, koje 
hodaju i drugačije se miču, tako da se čovjeku čini, da vidi 
prave žive ljude. Stotine ljudi ide da gleda te „žive slike", 
koje predočuju najrazličnije stvari i dogadjaje iz života, ali 
malo tko pita, kako je to načinjeno. No to nije dostojno umna 
čovjeka, da se samo čudi kao divljak, nego da i razumije, kako 
se to radi. Zato ćemo to u kratko razložiti. 

Slike u kinematografu — to su fotografije. Kako se pak 
prave fotografije, toga sad ne ćemo razlagati potanko, nego 
samo s par rieči: Svatko zna, da bieli papir na suncu požuti. 
Kad bi se na takav bieli papir postavio list s kakvoga drveta 
i to ostalo na suncu, svatko zna, da bi na onom mjestu, gdje je 
bio list, papir ostao biel, a ostalo bi požutjelo. Tako se od 

prilike prave i fotografije, samo što se mjesto papira uzima 
srebrom namazano staklo, koje na suncu odmah pocrni; ovo se 
staklo onda metne na takav papir, koji takodjer na suncu 
pocrni, ali ondje, gdje je pokrit pocrnjelim staklom, ostaje biel. 
I to je fotografija. 

Za sliku u kinematografu treba više tisuća jednakih foto- 
grafija, fotografija jedne te iste stvari, a prave se te slike ovako: 
Recimo, pred konja, koji skače, postavi se fotografska sprava 
(aparat), i ta se sprava svaki časak otvara i zatvara, i svaki 
put, kad se otvori i zatvori, napravi jednu sliku, i to baš uhvati 
ono, što je taj čas bilo pred njom, pred spravom, dakle na pr. 
ovako: na jednoj slici konj se digao tek prvim nogama pedalj vi- 
soko, na drugoj se je konj već više digao, na trećoj još više, it. d, 
a sve isti onaj konj, pred kojim je sprava. Takvih se slika načini, 
kako rekosmo, i do tisuće, t. j. toliko, koliko se puta sprava 
može otvoriti i zatvoriti, dok je konj (ili što drugo, što se miče) 
pred njom. Još treba spomenuti, da se ove slike ne prave na 
staklu, nego na tako zv. „filmu”, t. j. na stvari, koja je naprav- 
ljena od gume (smole) i namazana srebrom, koja na svjetlu 
pocrni. Ovaj se „film" u spravi navine ina pero i onda odmata, 
i to svaki put, kad se sprava otvori, i to toliko, koliko treba 
za jednu sliku. 

Tako se dakle slike prave. 

A evo, kako se pokazuju u kinematografu: Kad su slike 
gotove, t. j. najprije snimite (fotografirane), onda se još peru 
i t. d., dok su sasvim gotove, a onda se namotaju na ciev ili 
valjak, koji se može okretati. Pred taj valjak metne se staklo- 
povećalo, a pred staklo svjetiljka (lampa), sprava se pak 
namjesti tako, da povećana slika pada na bielu stienu. U sobi 
mora biti tamno, a razsvietljema je samo slika, koju razsvjetljuje 
ona svjetiljka, jer staklo-povećalo povećava tako rekući i 
svjetlo, t. j. baca svjetlo daleko kao i sliku. Kad se sprava 
namjesti, vidi se samo jedna slika; no sad se stanu i ostale 
slike redom odmatati, povećalo ih redom baca na stienu, i to 
tako brzo jednu za drugom, da oko i ne vidi pojedine slike, 
nego vidi jednu sliku, koja se miče, t. j. živu sliku, i to baš 
onako, kako je to iz živoga života fotografirano. To je od 
prilike onako, kao kad čovjek priveže ina vrpcu kamen, pa ga 
brzo okreće oko ruke, a tko to gleda, čini mu se, kao da je 

oko ruke kolobar, t. j. neprestano mu je pred očima onaj kamen 
— tako se brzo okreće. 

Rieč „kinematograf" je grčka, a znači „kretopis" (ono, 
što piše ili slika kretnje, gibanje); zove se i „bioskop , što bi 
se hrvatski reklo „živozor”, t. j. gledalo ili zrcalo života. 

Kinematograf je danas već vrlo raširen, pa ima dosta ljudi, 
koji si time kruh služe, bilo kao glumci (igrači), bilo kao izra- 
djivači slika, bilo kao posjednici kinematografskih gledišta 
(kazališta). Treba inaime znati, da se slike za kinematograf ne 
uzimaju ravno iz života (ili, kako se kaže, ,,po naravi ), nego 
se priredi šala, koja se onda slika. Ovih šala ima gotovo naj- 
više u kinematografima i ponajviše su vrlo loše, ali manje obra- 
zovani sviet to još radje gleda. Za pravljenje ovakovih šala 
najmljuju se posebni glumci (igrači, komedijaši). 

U Zagrebu imadu već tri kinematografa, dva židovska i 
jedan naš; t. zv. Ćirilo-Metodski (u Marovskoj ulici). 

(, »Misao napredka i slobode«. Prilog »Domu« broj 7. 1910.) 

Car Napokon u Ruskoj. 

Car Napoleon u Ruskoj. 

(Godine 1812.) 

PRVI DIO. 

Što je i tko je bio Napoleon? 

I. Koljence: 

Što je bio Napoleon? 

Malo tko nije čuo za velikoga cara francezkoga Napoleona, 
a čitaoci „Domovi” čitali su i u našem „Domu", da je on prije 
90 godina pet godina vladao nad velikim dielom Hrvata i nji- 
hovih zemalja, — od našega hrvatskoga mora i visokih gora 
Alpa, pa sve do Turske i do rieke Save blizu Zagreba. Njegovi 
su činovnici i vojnici iz Turopolja dolazili u Zagreb i u njem se 
zabavljali, a na trgu si kupovali svakojake stvari. 0 tom silnom 
i slavnom caru i njegovim Francezima i danas si još mnogo 
pripoviedaju hrvatski seljaci i sva Evropa. Kad je bečki cesar 
1818. godine došao u Dalmaciju, pitao je (kako to pripovieda 
s. m njegov ministar Meternih): Tko je sagradio ovu školu, 
tko onu crkvu , bolnicu (špital), tko ceste (drumove), tko je 
obnovio i uredio morske luke i pristaništa, tko je pomagao 
poboljšati vinograde, vrtove (bašče) i voćnjake i tako dalje, tko 
je Dalmaciju očistio od razbojnika i hajduka, tko je dao nove 
zakone, red i poslušnost, tko je sve to učinio? — Odgovarali 
su mu: „Francezi, Francezi, Francezi, i opet Francezi, sve Fran- 
cezi! A na to je bečki cesar bolno uskliknuo: „Šteta, što niesu 
još dulje ovdje ostali!” 

Mnogo je dobra u našim zemljama ostalo od Franceza i 
od mudrih naredaba njihova cara, a mnogo je prešlo i u 

susjedne krajeve, ali je mnogo toga i zanemareno i zaboravljeno 
i upravo hotimično zatajeno, samo da se ne bi znalo: to je od 
Franceza. Napoleom je svuda širio prosvjetu i znanje, rušio 
stari nered, a gradio novi red. Uz Hrvate malo ne svi narodi u 
Evropi imaju svoju prosvjetu zahvaliti Napoleonu i njegovim 
pomoćnicima. Zgodno je jedan Hrvat prosto kazao: da bi gdje- 
koji narodi još i danas svinje pasli, da nije bilo Napoleona. Ali 
upravo zato, što je dokidao i rušio stare i grde nepravde i 
posebne plemenitaške pravice, zamjerio se on toj gospodi i 
svim starim nasilnicima. Mnogi su ga, istina je, rado slušali, 
ali mnoge je morao siliti, da ukinu staro, pa da uvedu novo 
življenje. Mnogi i mnogi silnici htjeli su, da im seljak po starom 
običaju robuje i služi do sudnjega dana i da ostane u tmini bez 
prosvjete i znanja, da se škole ni ceste ne grade, riečju: da 
se ne napreduje, pa je zato Napoleon i ratovao na njih. 

Ali on je ratovao još više i zato, da poveća, obogati i osili 
Francezku, da ona bude prva država, a Pariz prvi grad u 
Evropi. On je ratovao i zato, da sebe i narod francezki pro- 
slavi. Zato je i mnogo zla počinio, ali je velikim ratovima sebi 
izvojevao slavu, silu i vlast, kakove sviet ne pamti. On je 
postao prvi car, pače u svoj Evropi car nad carevima i 
kraljevima. 

Na tom je putu išao Napoleon predaleko, jer je htio obla- 
dati cieli sviet, ali mu je na putu bio ruski car, koji mu se nije 
htio pokoriti. Zato je Napoleon u zao čas po sebe, po svoju 
slavu i korist naroda francezkoga, a i na štetu ciele Evrope i 
naroda hrvatskoga navalio na Rusa, jer danas nam ne bi bili 
Prusi — Niemci tako štetni. 

O tom vanrednom čovjeku i ober-caru Napoleonu hoću da 
vam na kratko pripoviedam, a onda o njegovom ratu na Rusku. 
Mnogo i mnogo stvari ne mogu vam opisati i potanko predočiti, 
jer bi knjižica ova morala biti deset i petdeset puta veća. O 
tom caru ima na vozove knjiga. 

II. Koljence: 

Tko je bio Napoleon? 

Rodno mjesto, roditelji i braća Napoleonova, Od nas tamo 
na zapadu preko hrvatskoga mora nalazi se Italija, a na zapadu 

od te Italije za 80 kilometara (ima na dobroj lađi samo pol 
dana vožnje) leži otok (ostrov) Korzika. Taj je otok dug 183 
kilometra, u sredini širok 85 kilometara, a velik je kao zagre- 
bačka i varaždinska županija zajedno, to jest ima 8.747 
četvornih kilometara, ali naroda ima samo 250.000, dakle za 
polovicu manje, nego županija zagrebačka, koja ima preko pol 
milijuna ljudi. Korsikanci su Talijani, ali smjesa od starih prostih 
plemena i od starih Grka, koji su se njekoliko stotina godina 
prije Isukrsta naselili na tom otoku. Zemlja je puna gora i 
briegova, ali ima i liepih dolina. Stanovnici su od starine i 
većinom pastiri i vinogradari, ali je uviek bilo među njima do 
današnjega dana i mnogo hajduka. Narod je to svoje glave i 
hrabar i ljubi nada sve slobodu. 

Na tom otoku, u gradu Ajaču (Ajaccio), rodio se dne 15. 
kolovoza, na samu Veliku Gospu, 1769. godine Napoleon. Na 
taj veliki blagdan pošla mu je bila pobožna mati u crkvu na 
misu, no morala se vratiti kući, i čim se je vratila, rodila je 
brzo sina, komu su dali ime Napoleon, ili kako je po talijanskom 
izgovoru bilo zapisano u krstnom listu: Nabulione, a to po 
starogrčku znači: „Šumski lav". Mati se nije nadala, da će tako 
brzo roditi, pa zato se nije pripravila, i tako je rodila Napo- 
leona na sagu ili ćilimu, na kojem su bili izvezeni stari grčko- 
trojanski junaci. Laskavci su to kasnije rado spominjali, jer da 
je radi tih slika, kao i radi imena — lav — Napoleon bio 
onakav junak. P o prezimenu zvao se je Buonaparte ili Bona- 
parte, a to znači, „dobar dio", „dobra stranka". Bonaparte je 
bila stara plemićka porodica, a doselila se je na otok Korziku 
iz Italije (iz Toskane ili Tuškane), a za ime im se znade već 
gotovo 800 godina. Otac Napoleonov Karlo Bonaparte (umro 
je 1785. god.) bijaše odvjetnik (fiškal), a kasnije je postao 
gradski viećnik i kraljevski savjetnik. Žena mu bijaše Leticija 
(Raciost) Ramolino rodila se 1750.; a umrla 1836.) starinom iz 
grofovske porodice Kolalto (Colalto) od Ramolina. Rođaci 
Karla Bonaparte bili su proti ženitbi njegovoj s tom za onda 
najljepšom djevojkom. Imala je velike crne oči, a bila je i vrlo 
pametna i prosviećena. Karlo nije mario i tako se oženi u 21. 
godini, u ožujku god. 1767. S njom je imao 14ero djece, od 
kojih je 8 ostalo živo, i to petero braće i tri sestre, a svi su 
po bratu Napoleonu postali sami kralji i vladari. Najstariji 

Josip postao je kralj napuljski i španjolski. Lucijan — knez 
kaninski, Ljudevit — kralj holandski (nizozemski), Jeronim 
kralj vestfalski (u Njemačkoj); sestra Elisa — knjeginja od 
Luke i Pionbina i velika vojvodkinja od Toskane; Paulina voj- 
vodkinja od Gvastale, i napokon Karolina udata za generala 
a poslie kralja napuljskoga Murata. A što je postao Napoleon, 
to ćemo sad čutL 

Sva su djeca bila vrlo darovita, vrlo dobre glave, no nada 
sve Napoleon, koji je bio genij (veleum), kakovih je bilo malo 
kada na svietu. 

Školan je i sposobnosti Napoleonove, Otac je Napoleonov 
umro u 39. godini od raka u želudcu, pak je materi bilo težko 
toliku djecu odgajati. Na sreću je korzički upravitelj bio dobra 
srdca, pa je Bonapartinu djecu preporučio kralju i vladi fran- 
ceskoj. Tako je i Napoleon došao god. 1779 u vojničku školu 
u Brienne. U toj je školi bio 6 godina, a osobito je dobro učio 
računstvo, zemljopis i poviest, kao i vojničke nauke. Učitelji 
mu često niesu znali odgovoriti, kad ih je Napoleon štogod 
pitao. Napoleon se je još godinu dana dalje učio u višoj topničkoj 
školi u Parizu, a onda postane poručnik (lajtenant) kod 
topničtva. 

Napoleon bijaše nizka stasa: kad je ostavio vojničku školu, 
bio je visok samo 4 stope, 10 palaca i 10 linija (crta), a nije 
ni kasnije mnogo narastao. Glavu je imao veliku i velike oči, 
u licu je bio ozbiljan i vrlo nalik na prvog cara rimskoga 
Augusta, koji je vladao, kad se je rodio Isus. Imao je biele, liepe 
ruke. Do tridesete godine bijaše vrlo mršav i žut kao bolježljiv, 
pa su ga zato i zvali „pergament" (učinjena magareća koža). 
Tek kad je postao car, počeo se je debljati. — Napoleon je 
dosta malo spavao (česlo za vrieme rata samo 3 do 4 sa f a), a 
malo je i jeo, i to obično brzo. Kad nije imao gosti, s objedom 
je bio gotov za četvrt sata. Kažu, da je zato u želudcu dobio 
bolest, od koje je umro u 51. godini. On je mogao hodati po 
5 do 6 sati bez odiha. Vanredno je sve pamtio i dugo se svega 
do potankosti sjećao. 

Napoleon sam o sebi kaže: ,,Bio sam svoje glave, do ništa 
niesam držao, ništa me nije moglo smesti, nikoga se niesam 
bojao. Bio sam svadljiv, dok sam bio djak. Jednoga bih udario, 


133 


a drugoga ogrebao. Svi su me se bojali. Starijega brata Josipa 
tukao sam, grizao, psovao, a poslie mi ga žao bilo." 

Napoleon je malo govorio, a mnogo mislio, čitao i radio. 
Živio je umjereno. Drugi častnici išli bi na zabave, ili su pili 
i kartali se, a on je volio čitati, učiti i svakakove planove smiš- 
ljati. — Isto tako je više naučio sam, nego u školi. Takav um, 
takva marljivost, takva umjerenost i štednja — sve mu je to pri- 
bavilo brzo ugled, poštovanje i napredak u službi, a slavu kod 
naroda, te je za deset godina od poručnika (lajćmana) postao 
general, a za drugih deset godina — car! Istina je, vrieme je 
onda bilo takovo, da su se vanredni ljudi mogli popeti do velike 
i neobične visine. K tomu je Napoleon imao sreću. Koliko puta 
su mu kuglje u boju prosvirale šešir na glavi, haljine kraj srca, 
rebara i na rukavima, a kraj njega su postrieljani častnici i voj- 
nici, a on je ostao živ i zdrav! Htjeli su ga i neprijatelji ubiti, ] 
kušali su to, ali uzalud. Vojnici su ga obožavali, jer su vjerovali, 
da ga Bog čuva, a obožavali su ga i zato, jer se je za njih skrbio 
kao dobri otac za djecu svoju. Poslie bitke, pa bilo i kasno 
po noći, nije išao dotle nikuda, niti je šta jeo, niti je počivao, 
dok ne bi vidio, da su ranjenima rane povezane i da je svaki 
vojnik dobio svoju porciju jela i pića i sve što treba. Kad se 
plien dielio, sve je razdielio među vojsku i dao državi, a sebi 
ništa nije ostavio. Kad je vodio vojsku na Italiju, proglasi: ,,Vi 
ste goli i bosi, vi ste gladni; vlada vam je mnogo dužna, ali 
vam ne može ništa dati. Slušajte mene! Ja ću vas povesti u 
najplodnije ravnine svieta i nahranit ću vas i odjet ću vas, i 
vi ćete biti slava i ponos Francezkoj”. Tako je predobio voj- 
nike i tako je potukao i protjerao Austrijance i Hrvate iz Italije. 
Njegove su se rieči na vlas izpunile, i svi su bili zadovoljni. 
Prosti ali vriedni vojnik postao je častnik, a dobri častnici 
postali su generali i vojvode s velikim imanjem i bogatstvom. 

Napoleon je na taj način od težačkih, radničkih, zanat- 
1,s ^ * trgovačkih sinova postavio tolike generale, grofove i 
nezove, i braću svoju ponamieštao je po Evropi za kraljeve, 
ok je on tako radio, u drugih državah nije mogao biti častnik 
(a još manje general) nitko, tko nije bio rođen plemić, grof ili 
nez, a to su bili obično razmaženi, pokvareni i raztrošni, 
obično i tupoglavi, neuki, lieni, pače glupi, a oholi ljudi. Druge 
su države ostale pri starom malo ne u svem, pa i u oružju i 

vojevanju, pa su zato i dobile sve po redu batina od Napoleona. 
Sve se čudilo njegovoj sreći, njegovu živomu radu i njegovoj 
slavi. I što je danas u Evropi, i u svietu, pa i kod nas drugačije, 
ima se ponajviše zahvaliti Napoleonu i francezkomu narodu, 
jer drugi su i protiv volje svoje morali malo po malo ići za njim 
I kod nas u Hrvatskoj-Slavoniji oslobođeni su seljaci za slav- 
noga bana Jelačića od tlake ili kmetstva, — a teško bi do toga 
bilo došlo, da se niesu prije Francezi digli proti svakomu 
robstvu. Morao bih vam to sve potanko nabrojiti, da znate, 
što je sve došlo od Napoleona i njegovih Franceza: od sušenja 
močvara, od razbijanja pećina, od krčenja šuma i šikara, boljega 
obrađivanja zemlje i vinograda, pa do građenja cesta, bolnica, 
palača i kazališta. On je u svem tom davao primjer. Niemci 
Napoleona grde, gdje ne mogu i mogu, jer im je skršio trulo 
carstvo, gospodsku okrutnu samovolju i divlju oholost. Ali kako 
mrze sve, što je francezko, i kako su nezahvalni, ne će da 
vide, da je Napoleon i njih probudio na novi život. 

Evo, zašto je mogao Napoleon svuda slavno vojevati i 
svoje protivnike svladati. Ali baš to ga je zavelo, te se nije 
na žalost znao zauzdati. Sam je kazao: ,,Tko je toliko pio iz 
vrča sreće, koliko ja, nije se mogao lako obuzdati, i morao je 
zabluditi i pogriešiti". On je napokon mislio, da može sve, da 
mu je sve moguće i sve slobodno, i da mora zavladati cielim 
svietom. To je bila njegova najveća pogrieška. To preveliko 
pouzdanje u sebe pretvorit će se u preuzetnost i oholost, a ta 
će ga srušiti onako, kako su, znate, srušeni u pakao anđeli, 
koji su se uzoholili. 

Što je i kako je bilo prije Napoleona, i kako je on postao 
car? Kad su na mjesto Rimljana došli razni neprosviećeni 
narodi, razdielili su njihove poglavice i vojnici među se svu 
zemlju, a sav ostali narod postao je njihov rob, rob jačemu. 
A u tom robstvu nije čudo, što su vladari i njihovi laskavci 
već prije tisuću godina počeli naučati, da je svaki vladar od 
Boga postavljen, da svaki vladar vlada ,,po milosti božjoj, 
i što on odredi, da se ima držati, kao da je to Bog — hvala 
mu i slava budi! — naredio. Uz vladara ili kralja bilo je 
mnogo većih i manjih plemenskih poglavica i junaka, pa su 
i oni od osvojene zemlje dobili velika imanja s velikom slo- 
bodom, te su na svojoj zemlji vladali, kao i kralj na svojoj. 

A što je god bilo ljudi na tom njihovom vladanju, sve je bilo 
baš kao domaća živina, kao roblje njihovo. Gospodari ovi 
mogli su svoga kmeta-roba prodati, zamieniti ga, ili učiniti 
s njim, što su htjeli! Oni su bili svojim kmetovima jedini sudci, 
imali su „pravo mača”, t. j. pravo nad životom i smrću. Premda 
su to bili kršćani, i premda im se je u svetom pismu čitalo 
(jer oni sami riedko su znali čitati): da su svi ljudi jednaki, i 
da smo svi djeca jednoga otca nebeskoga, — sve to nije ništa 
koristilo, a to prvo: zato, što oni ljudi onda još niesu pravo 
razumjeli nauka Isusova; drugo: zato, što taj nauk nije mogao 
na jedan put svega preokrenuti; treće: zato, što je narod bio 
u neznanju. I tako su nastali novi kršćeni robovi, kao što je 
u davno vrieme bilo nekršćenih robova. Uz plemiće i grofove 
bili su biskupi, opati i samostani (manastiri), najbogatija 
zemaljska gospoda. Evo samo njekoliko primjera, u kakvom 
su jarmu bili seljaci: Od žita, vina i životinja morao je rob- 
seljak sve bolje dati gospodaru. Plemići su imali rado i rib- 
njake uz dvorce svoje. Ali da ne bi žabe po noći smetale 
plemića u snu, morali su seljaci svu noć po vodi udarati, da 
žabe ne krekeću! A tko bi sve drugo nabrojio! 

Kralj je dugo bio samo prvak među velikašima, pa se je 
morao s njima tući. On je od osvojene zemlje dobio najveći 
dio, gdjekad čitavu trećinu. Od toga je on dielio među svoje 
vierne, koji su mu morali služiti i pomagati u ratu. Tako je 
nastalo plemstvo pokorno kralju. Plemići ili plemenitaši su 
sebe držali za nješto posebno baš tako, kako se Židovi drže 
za nješto posebno među narodima. Zato su se plemići zvali 
boljari (bolji od drugih, optimati ili aristokrati). Plemići su 
držali, da bi grieh i sramota bila, ako bi koji neplemić uzeo 
za ženu kćer plemića, ili ako bi se plemić oženio iz neplemićke 
kuće. U tom su bili tako sliepi, te su govorili, da je plemićka 
krv urugčija, da nije crvena, nego plava (modra)! — Plemići 
su imali veliku slobodu: sve su uživali, a poreza niesu plaćali, 
samo bi u ratu morali dati kralju po mogućnosti i po volji 
novaca u pomoć i na svoj trošak opremati i uzdržavati sebe 
i svoj dio vojnika. 

Tako je bilo po svoj Evropi, pak i u Francezkoj — stotine 
godina, pak sve do Napoleonova vremena. U Francezkoj je 
prije 110 godina bilo takovih „odabranika" 270.000. Od toga 

je bilo 140.000 plemića, a 130.000 svećenika. A 25 milijuna 
ljudi bili su ili robovi, ili poluslobodni ljudi i građani. 
Plemstvo i svećenstvo imalo je bolju i veću polovicu ciele 
francezke zemlje. Imetak svećenstva cienili su na četiri mili- 
jarde (četiri tisuće milijuna). Samo desetina, što su morali 
seljaci davati, nosila je na godinu 123 milijuna, a ostali dohodci 
svećenstva do 100 milijuna. Princi kraljevske krvi imali su 
godišnji dohodak od 25 milijuna! Njeki biskupi imali su godiš- 
njega dohodka po 100 i 200 tisuća, a opat od kloštra Klervala 
(Clairvaux) imao je 400 tisuća. (Danas imaju francezki biskupi 
plaće na godinu 10 — 12 tisuća, a nadbiskupi 20 — 24 tisuće 
kruna.) Ali su zato župnici imali samo 300, najviše 700 kruna 
godišnjega dohodka. 

Kralj je trošio silne novce na nepotrebne stvari. Tako je 
na primjer palača nedaleko Pariza (u Versajlu) stajala 153 
milijuna (po današnjem novcu 7 puta više)! Po kraljevu primjeru 
ravnali su se i drugi velikaši, pa su i oni previše trošili i od 
seljaka previše tražili daća. Kralj je imao oko sebe do 15 
tisuća (danas bi to bilo preko milijun), kraljeva guvernanta 
dosta — i previše! — i jedna tisuća. To je stajalo na godinu 
45 do 50 milijuna (danas bi to bilo 200 milijuna). Samo jedna 
miljenica ili draga kralja Ljudevita XV., grofica Dubarry, potro- 
šila je u pet godina 280 milijuna! Kraljev glavni kuhač imao 
je na godinu 84 tisuće (danas pol milijuna); tajnik kraljev 200 
tisuća (danas bi to bila preko milijun), kraljeva guvernanta 
(žena, koja na djecu pazi) 115 tisuća, a kod svakoga novoga 
djeteta 35 tisuća više! 

Kraljevi rođaci prave silne dugove, te je jednomu platio 
kralj 56, drugomu 25, a trećemu 12 milijuna duga. Računajte 
sve to 6 — 7 puta više, jer je prije sto godina bilo manje novaca! 
Znate, da još ima starih ljudi, koji pamte, kad je čovjek mogao 
kupiti jake i velike čizme za 2 forinta! 

Sad vas ja pitam: Od kuda toliki novci?! Od kuda, nego 
od seljaka! Zato se raširila rieč u narodu: „Dvor francezki je 
grob naroda”. Poreze su i dugove morali plaćati samo seljaci 
i građani, a samo oni morali su i ceste graditi. Radi toga je 
narod osiromašio, država se zadužila, pa je nastalo veliko 
nezadovoljstvo. Nije ni čudo! Godine 1715. umrlo je do šest 
milijuna ljudi od glada, dakle trećina ciele Francezke! Kad je 

kralj pitao biskupa od Šartra (Chartres): kako je narodu, 
odgovorio je: „Ljudi jedu travu, kao ovce, i pogibaju, kao 
muhe!” Niesu imali posteljine, ni postelje, niti prosenice 
dosta. Seljaci se niesu htjeli više ženiti radi siromaštva, i da 
im djeca ne pomru od gladi. 

Iz toga se je rodila i morala se roditi — kao kazna božja 
za tolike griehe i opačine — morala je nastati strašna buna 
ili revolucija, a trajala je od 1789. do 1799. god. malo ne deset 
godina. Francezi su u toj buni dokinuli, sve spomenute i druge 
nespomenute stare krivice, a uveli su nove zakone, po kojima 
je svaki Francez jednak pred sudom i u plaćanju poreza, Od 
onda u Francezkoj ništa ne vriedi ni rod, ni pleme, nego 
koliko čovjek sam po sebi vriedi, toliko i vriedi. Zato u Fran- 
cezkoj danas nema ni kneza, ni grofa, ni plemića. To je od 
prilike onako, kako je bilo u staro vrieme, kako se čita u 
svetom pismu, kad ni Adam, ni Mojsija, ni apoštoli niesu bili 
ni grofovi, ni knezovi, ni plemići. U buni su Francezi napokon 
upravo pobiesnili i pogubili mnogo nedužnih ljudi, pak i 
dobroga inače kralja Ljudevita XVI. i kraljicu, a mladoga su 
sina kraljeva ciali na hranu jednomu postolaru (čižmaru), ali 
nije dugo živio. 

Mjesto kraljevstva su uveli Francezi „skupštinu" (repu- 
bliku), a mjesto kralja biraju si za poglavara presidenta („pred- 
sjednika”) svake sedme godine. 

Nije čudo, što buna nije nastala mnogo prije. Istina je, 
seljački se je narod, kad mu je već dodijalo, kad nije mogao 
podnašati sile i nepravde, — bunio se je i dizao na oružje 
već prije, i to više puta, i po svoj Evropi, pa i u Hrvatskoj 
za Matije Gubca, kako znate. Ali što je koristilo! Narod je 
bio naučen na plug i motiku, a ne na oružje. A gospoda niesu 
imala drugoga posla, nego lov i rat. Zato su seljaci bili svagda 
potučeni i raztjerani, a poslie su ih ubijali kao pse i svakojako 
mučili, pa je narod bio u strahu. To je jedno. A drugo je 
ovo: Seljak je vjerovao u Boga. Seljak je vjerovao i u razpe- 
toga Boga, kojega su ni kriva ni dužna razpeli. Narod je slušao 
u crkvi svoje svećenike: kako čovjek mora na ovom svietu 
trpjeti zlo Bogu za volju, ali da će to Bog sve na drugom 
svietu naplatiti. I narod je vjerovao i trpio, kao što još i danas 
i vjeruje i trpi. K tomu je još neprestano slušao od svojih sve- 

ćenika, da vladari vladaju i gospodari gospodare po milosti 
božjoj. I tako ga je strah pred gospodom i strah pred Bogom 
držao dugo i dugo u miru. — Ali kad je narod vidio, da oni, 
koji po milosti božjoj vladaju, — ne vladaju po volji božjoj, 
počeo je — jadan — gubiti vjeru i u Boga i u popa, i zato je 
ova francezka buna počela nevjerstvom, zato je počinila 
mnogo zla, jer nije više poznavala ni pripoznavala nikakvoga 

gospodara ni zakona. 

Ali vratimo se k Napoleonu! 

Naravski je, da su plemići bili za stare svoje krivice i zato 
su se bunili. Ali Napokon je bio za narod i za nove pravice: 
Jednakost, Bratstvo i Slobodu. Sad je nastalo strašno vrieme: 
Jedni su se bunili za stare krivice, drugi su predaleko išli po 
novom putu i mnogo su krvi badava prolievali: ovi su htjeli 
nove krivice. Tu je trebalo reda, a red je napravio Napokon 
koji je onda bio general. On je u Parizu potukao pogibeljne 
nezadovoljnike, i tako je izašao na glas. On se je već prije 
bio izkazao, kad stari generali niesu mogli ni znali protjerati 
lakomih Engleza iz grada Tulona. Za tim je brzo postao 
general, a kad su drugi generali bili potučeni u Italiji, postane 
Napoleon i ober-general u 27. godini! Osim zasluga i sposob- 
nosti mnogo mu je pomogla pri tom i ženidba s Josefinom, 
udovicom zaslužnoga generala Boharnesa (Beauharnais), kojega 
su ni kriva ni dužna pogubili buntovnici. O tom ima ciela 
pripoviest, kako je 27 godišnji general za ženu uzeo 6 godina 
stariju, ali liepu, milu i pametnu udovicu sa dvoje djece, i kako 
su sretno živjeli 13 godina. U Italiji se je Napokon za njeko- 
liko mjeseci za sve vieke proslavio. On je brzo na čudo svega 
svieta protjerao iz Italije Austrijance i Hrvate pod Davidovićem 
i Gvozdanovićem. Svojom slavom napunio je brzo sav sviet. 
Nam je pri tom najkoristnije bilo, što je uništio staru griešnicu, 
republiku mletačku, koja je stotine i stotine godina, od kralja 
hrvatskoga Tomislava (920 g.) i Zvonimira (i080 g.) harala, 
plienila, izsisavala i mučila Hrvate u Istri i Dalmaciji, a ove su 
zemlje sada došle opet pod hrvatskoga kralja. 

Tamo se je mladi Napokon proslavio, ali si je ujedno 
stekao i mnogo zavidnika i neprijatelja. Slabi upravitelji fran 
cezki u Parizu bojali su se također slavnoga mladoga generala, 
pa su rado pristali na to, da ide u daleki sviet, da osvoji Egipa* 

(Misir), a odanle da pođe i u bogatu Indiju, pa da ju preotme 
Englezima, koji su najveći neprijatelji Franceza. Ne bi im žao 
bilo, da je Napokon na moru, ili u Egiptu Englezima ili Tur- 
cima u šake dospio, ili da je poginuo. Ali on je svuda sretan 
bio i osvojio Egipat, razširio znanje i prosvjetu, i čovječnost 
i uljudnost, te se za poldrugu godinu povratio živ i zdrav u 
Francezku (1798. godine), gdje su ga dočekali kao spasitelja. 
A imali su ga i zašto držati spasiteljem. Dok je on slavno 
vojevao po Egiptu, Palestini i Siriji, dotle je slavni general 
ruski, Aleksandar Suvorov, sa svojim kozacima i s našim Hrva- 
tima oteo u Italiji sve Francezima, što je bio Napokon pri- 
dobio, iztjerao ih odavle, pa predao bečkomu cesaru, koji je 
u velikoj nuždi molio ruskoga cara za pomoć. U toj ljutoj 
nevolji, u koju je Franceze natjerao Rus, nije bilo druge, već su 
Francezi predali vlast Napoleonu, da načini red kod kuće i da 
suzbije neprijatelje, koji su se spremali, da provale u Fran- 
cezku. Napokon sruši najprije nesposobne upravitelje kod kuće, 
pa primi onda još sa dvojicom vladu u svoje ruke. 

Mnogo bih vam morao pripoviedati o tom što je sve uredio 
Napokon za dobro naroda, prije nego je postao car. U buni su 
Francezi bili gotovo poludili. Crkve su zatvorili ili u što drugo 
pretvorili. Za Boga i službu božju niesu marili. Svakoga su 
pogubili, tko bi se samo riečju protivio njihovu vladanju i živ- 
ljenju. Ukinuli su i crkveni kalendar, pa uveli novi. Nedjelju i 
svetce ukinuli su također. Čestiti i dobri Francezi plakali su 
nad tim zabludama i opačinama. Napokon je sve to dokinuo i 
opet povratio kršćanstvo i koledar uzpostavio. Izdao je za 
građane zakone, kakovih nije imao nijedan narod, i t. d. Kad 
je kod kuće načinio red, mašio se odmah mača, te pođe u 
Italiju i potuče kod Marenga 14. lipnja 1800. Austrijance i 
Hrvate, preotme im opet sve prije zarobljeno, a Italiju oslobodi 
i sjedini s Francezkom. S Englezkom se pomiri. 

Francezi su vidjeli, da nad Napoleona nema čovjeka ni za 
vladanje ni za vojevanje, pa mu zato dopuste, da se proglasi 
carem. Sam papa došao je u Pariz i tu je svečano 2. prosinca 
1804. god. okrunio Napoleona za cara. 

Kako se je i zašto car Napoleon zavadio s ruskim carem? 
— Stara je želja bila svih Franceza — a to im je i danas — 
da bi rieka Rajna bila međa među Francezkom i Njemačkom. 

I to je Napoleon izvojevao u Italiji. Ali Niemci i Austrijanci 
niesu mogli preboljeti tih ljutih rana, što su iztjerani bili iz 
Italije, i što su kod Rajne izgubili mnogo zemlje. Zato su opet 
molili i izmolili pomoć od Ruske, te je tako 1805. god. Austrija 
s Ruskom navalila na Francezku. Napoleon je i sad pokazao, 
da mu nema para na bojnom polju. On je raztepao i potisnuo 
rusku i austrijsku vojsku i otca bana Jelačića Franju, oteo Beč 
i provalio u Moravsku. Tamo ga je dočekalo 70.000 Rusa i 
15.500 Austrijanaca, a kod vojske su bili car ruski Aleksandar I. 
i cesar bečki Franjo. Prusi su iz prikrajka gledali to vojevanje 
i bili bi navalili na Napoleona, da ga je sreća ostavila. To je 
on vrlo dobro znao i zapamtio. Kod Slavkova (Austerlic), 
iztočno od Brna, u Moravskoj potuče car Napoleon svoje pro- 
tivnike baš godinu dana poslie svoga krunisanja, 2. prosinca 
1805. godine. Austrijanci i Rusi potučeni su samo zato, što 
niesu htjeli slušati ruskoga generala Kutuzova, a poslie su 
rekli, da je on kriv! 

Poslie rata (mir je sklopljen u Požunu dne 26. prosinca 
1805. god.) morala je Austrija Napoleonu dati uz druge zemlje 
Istru i Dalmaciju (koje je bila od njega dobila za njemačke 
pokrajine kod Rajne 1797 god.). I tako su te hrvatske zemlje 
došle pod francezku vladu i pod njom su ostale malo ne deset 
godina. 

Sada je Napoleon pošao na Prusa. Kralj pruski Fridrih II., 
kojega Niemci zovu Veliki, bio se je proslavio u ratovima 
protiv Marije Terezije i oteo joj bolji i veći dio Slezke. (I tu 
su Hrvati krv prolievali — za koga?) Zato su ti Prusi bili 
oholi i dražili su Napoleona već za prošloga rata. Sliedeće 
godine (1806.) dođe zato do rata. Napoleon uništi prusku vojsku 
kod Jene, otme glavni grad Berlin, onda pođe dalje na Ruse, 
koji su opet Niemcima pomagali — - na svoju i našu štetu! Time 
je opet Napoleon došao do nečuvene slave. Kad je Napoleon 
uredio sve u Pruskoj i Njemačkoj, od koje je dvie trećine, 
malo ne svu, skučio pod svoju vlast, ode na sjeveroiztok preko 
starih poljskih zemalja i potuče Ruse (1807. god. dne 14. lipnja). 

Ali tu se dogodi velika i nenadana promjena. Napoleon se 
sastane u Tilži (Tilsit) s ruskim carem Aleksandrom I., pomiri 
se s njim i ugovori „vječno prijateljstvo". Ruskoga je cara 
Napoleon svega kao začarao i predobio za svoje osnove. Zato 

su si podielili gospodstvo nad Evropom, i rekao bi, nad cielim 
svietom: Tebi (Rusu) iztok, a meni (Francezu) zapad Evrope. 
Rus si je uzeo zatim (1809. godine) blizu svoje priestolnice 
Petrograda švedsku pokrajinu Finsku, a i turske zemlje Molda- 
viju i Vlašku, ali ih nije mogao zadržati. Napoleon je opet po 
dogovoru uzeo kraljevinu Španjolsku i Portugalsku. Španjol- 
skoga je kralja protjerao, pa je svoga starijega brata Josipa 
postavio Španjolcima za kralja. Svaka svoga Murata postavio 
je u Napulju za kralja. Francezki i ruski car ugovorili su i to, 
i da će zajedno raditi protiv engleskih kramara i njihove trgo- 
vine, a to će biti najlakše tako, ako im se primorske luke 
zatvore, da ne- bi mogli dovažati ni prodavati nikakve robe. 
Tomu bi se morali priključiti i pokoriti i svi ostali evropski 
narodi, a tko ne bi htio, biti će njihov neprijatelj: Francezkoj i 
Ruskoj. Ali to nije išlo tako lako. Englezi su kuražan i žilav 
narod, a jer jedu mnogo mesa, okrutni su, a i tvrdoglavi. Englezi 
nemaju kod kuće dosta žita, a Rusi žito prodaju i time podmiruju 
potrebe i poreze. Zato je u tom računu bila velika pogrieška i 
zato će doći do svađe. 

Ali je bilo i drugih stvari. Tako Napoleon nije pravo htio 
držati svoga obećanja, da Ruska dobije Moldaviju i Vlašku, a 
pogriešio je i u tom, što je htio Španjolsku i Portugalsku sje- 
diniti s Francezkom protiv volje naroda i popova, koji tamo 
vladaju. I to je bolo ruskoga cara, što je Napoleon htio posve 
razkomadati kraljevinu Prusku, ali za volju Ruskoj ostavio je 
polovici Pruske slobodu, ali samo tako, da ne smije imati više 
od 42.000 vojske. Ruski je car silno branio pruskoga kralja — 
na štetu Ruske i Slavena! Ruski car se bo’ao premoći cara 
Napoleona, a ujedno je doznao mitom od Napoleonova nevjer- 
noga ministra i razpopa Taljranda (Talleyrand): da Napoleon 
misli i ruskoga cara za nos voditi i ne držati se svoga obećanja 
te ga i prisiliti, da ga sluša kao jačega. 

Kad se Austrija 1809 g. opet pustila u rat s Napoleonom, 
jer je htjela opet imati Italiju, Tirol, Istru i Dalmaciju, imala je 
uska pomagati Napoleonu protiv Austrije. Ali Ruska je svoje 
° ećanje slabo držala, kao i Napoleon svoje, te je samo na oko 
udarila na Galiciju. To je opet razdražilo Napoleona. A još 
vise ga je ljutilo, što Ruska nije strogo zatvarala svojih luka 
Englezima, a to zato, što su ruski trgovci i poljodjelci imali 

velike štete, jer niesu mogli prodati svoga priroda. Ali je i 
Napoleon počinio dvie nove pogrieške: papi je oteo crkvenu 
državu, a u Njemačkoj je protjerao iz Oldenburga vojvodu, 
rođaka ruskoga cara. Još se je ruskomu caru zamjerio tim, što 
je jednomu dielu Poljske dao slobodu i tako stvorio novu var- 
šavsku vojvodinu. K tomu još i ovo: ruski car nije htio imati 
samo Moldaviju i Vlašku (Rumunjsku), nego i Carigrad, a 
Napoleon nije htio ni čuti o tom, već je kazao, da bi onaj 
zavladao Evropi i svietu, tko bi zavladao Carigradom. To je 
sve vodilo do rata s Ruskom, a osobito velika Napoleonova 
želja i pohlepa za slavom i vladom: On je htio vladati nad 
svom Evropom, dakle i nad Ruskom. On je kazao, kada oblada 
Rusku, onda će udariti na Indiju i tako uništiti i Englezku i 
zavladati svietom. Napoleon se je bio dogovorio s ruskim 
carem Pavlom, otcem Aleksandrovim, da oba vladara pošalju 
vojsku na Indiju i odanle iztjeraju Engleze. I već je ruska 
vojska bila na pol puta u Indiju, kad su 1801. god. ubili cara 
Pavla tajnom pomoću Engleza. Sin carev Aleksandar pozvao 
je natrag rusku vojsku. 

* 

(Dodatak.) Kraljevina „Ilirija”. Na Ruse će s Napoleonom 
i Hrvat, i tamo će u Ruskoj svoje kosti ostaviti. Zato je vriedno 
napomenuti, da je Napoleon 1809. god. oteo Austriji njekoje 
zemlje i od njih načinio posebnu državu hrvatsku pod imenom 
„Ilirija”. U toj Iliriji bile su ove zemlje: u Koruškoj kotar Bielak, 
Kranjska, Istra, Rieka s hrvatskim Primorjem, građanska i 
vojnička Hrvatska sve do Save i Une (do turske međe), Dalma- 
cija i Dubrovnik i njeki grčki otoci (koje je Ruska dala Napo- 
leonu još 1807. god.). Tako Hrvati i Slovenci niesu bili još 
nikada sjedinjeni u jednu državu, kao što su bili pod čestitim 
maršalom franceskim Marmontom. Zato je slovenski pjesnik i 
župnik Vodnik pjevao: „Ustani, Ilirijo! Napoleon te zove! Ova 
„Ilirija”, koja je samo kratko vrieme ovako ujedinjena živjela, 
— ona je otvorila oči i pokazala put i preporoditelju Hrvata 
Ljudevitu Gaju. Gaj je u svojoj glavi zamislio novu Iliriju, u 
kojoj bi bili svi Hrvati, koji su pod vladom današnje vladarske 
familije. Gaj je gotovo sve Hrvate sjedinio u jednoj misli, kao 
nitko prije njega, a sbližio nas je i sa Slovencima. Zato je 
Ljudevit Gaj najveći Hrvat, što smo ga ikad imali. Što je Gaj 

stvorio za 15 godina (1833 — 49.), toga ne ćete naći u životu 
mnogo većih naroda. Sve, što danas imamo, zahvaliti imamo 
tomu najvećemu Hrvatu. Svuda je on posijao plodonosno zrnje, 
podigao nas na noge i pokazao nam put, kao drugi Mojsija u 
obećanu zemlju. 


DRUGI DIO. 

Napoleonov rat na Rusku. 

I. Koljence: 

Što je bilo uzrok ratu? 

Ruska zemlja i strah pred Ruskom. Znate iz svoga života, 
da je mržnja ondje veća, gdje je prije bilo veliko, debelo prija- 
teljstvo. Takovo prijateljstvo bilo je, kako sam vam već kazao, 
tri godine između ruskoga i francezkoga cara. Car Aleksandar 
obožavao je Napoleona i njegov um, on se u njega zaljubio 
upravo kao mlada djevojka u mladića, i to na prvom sastanku 
u Tilži 1807. god. Napoleon je, kad je htio, znao ljude predobiti 
ljubežljivošću i umnim razgovorima, kao nitko drugi. Tako je 
predobio 9 godina mlađega od sebe cara ruskoga. 

Ali vi i to znate, da ljudi traže sve moguće uzroke, prave 
i krive, kada se hoće zavaditi sa starim prijateljima, a na svoju 
korist. Tako je Napoleon tražio i našao dosta uzroka (kako smo 
to već vidjeli), da se zarati s Ruskom. No niesam vam sve 
kazao. Bog je dao Rusima toliko zemlje u jednom komadu, 
koliko je nema nijedan narod na svietu, niti je kada imao. 
-nglezi imaju danas doduše više zemlje, ali su te zemlje raz- 
tepene, porazbacane po cielom svietu, a te su zemlje samo od 
danas do sutra njihove. Naprotiv Rusi imaju sve na okupu, kao 
kad gazda ima sav grunt svoj u jednom komadu. (Koliko Rusi 
imadu zemlje, to pogledajte u „Domu”, broj 17., god. 1900 
str. 260.). Po tom se lako razumije, što su svi narodi Rusima 
nenavidni i jalni, a tako je bio nenavidan i Napoleon, 

Uz to je i to je glavno Napoleon plašio sve evropske 
aro e i svoje Franceze i tim: da su njegda neprosviećeni 
Macedonci i njihov car Aleksandar Veliki kao i njegov otac 

Filip, podjarmili malenu Grčku, pa tako bi mogli i neprosvie- 
ćeni Rusi malu Evropu. Ali Rusi, ako i niesu još prosviećeni 
i izškolovani, kao što su drugi seljaci u Evropi, pitomi su i 
dobri, kao što su i naši neizškolani zagorči i svi hrvatski 
seljaci. Oni niesu lakomi za tuđim dobrom, kao što su Niemci 
i Englezi. — Napoleon se poslužio i varkom, pa je dao načiniti 
krivu oporuku (testamenat) na ime ruskoga cara Petra Veli- 
koga. U tom se krivom testamentu kaže, da Petar Veliki, car 
ruski (koji je onda bio malo ne 90 godina u grobu), ostavlja 
tobože Rusima i njihovim carevima kao nauku i kao smrtnu 
prošnju, neka Rusi obladaju svu Evropu. I Napoleonu su vje- 
rovali ljudi, pa i mnogi Hrvati. Napoleon je kao uman čovjek 
dobro vidio u budućnost, znao je, da će Rusi biti jednom prvi 
narod na svietu. 

Drajfus prije 90 godina. Ali čujte još ovo. Možda ste čuli 
prije godinu i dvie za ime Drajfus. To vam je bio francezki 
častnik, Židov, a obtužili su ga, da je jednoj tuđoj državi izdao 
francezke ratne planove. — I bio je osuđen. Ali su Židovi i 
Niemci digli takovu buku: da je taj Drajfus nevin i nevin, i sud 
se je morao ponoviti. Za tu je parnicu znao sav sviet. Francezka 
je malo ne propala u toj židovsko-njemačkoj buni proti fran- 
cezkoj vojski i francezkim častnicima, koji su Drajfusa osudili. 
Malo da nije došlo do rata s Njemačkom. To vam je bilo 
prije njekoliko godina. A sad čujte ovo: 

Svaka država ima u drugim državama svoje poklisare ili 
poslanike i konzule. Njihov je posao, da brane svoje zemljake, 
koji ondje imaju trgovinu, ili drugoga posla, ili makar da samo 
putuju, pa im treba savjeta i pomoći. Uz to moraju paziti, što 
se u tuđoj državi radi i snuje, a osobito ako se širi mržnja i 
snuje rat. Poslanici primaju pisma od svoga vladara, pa to kažu 
onoj vladi i vladaru, kojemu su poslani. Uz te poslanike ima i 
častnika (oficira), koji imaju paziti na vojničke stvari i osnove 
u toj državi. Naš vladar ima takvih poslanika kod Talijana, 
Niemaca, Rusa, Turaka i t. d. (ali nijedan nije Hrvat), a oni opet 
imaju takove ljude kod našega vladara u Beču. 

Napoleon se je znao majstorski pritajivati, te nitko nije 
mogao čitati na njegovu licu, što snuje i što hoće. Često, kad je 
sladko govorio, sasma je drugo mislio. Napoleon se je dulje i 
više spremao na rat s Ruskom, nego li i s kojom drugom 

državom. A to je naravski, jer je Ruska vrlo velika i jer je to 
zemlja posve druga, gdje ima malo dobrih cesta (drumova), i 
gdje vlada velika zima (studen), a ljeti i nesnosna vrućina. Zato 
je on tajio, da se sprema na rat. On je pozivao često ruskoga 
poslanika k sebi na objed, s njime se ljubezno razgovarao i 
gledao, da bi koju tajnu o Ruskoj i njezinu caru od poslanika 
izmamio. Ali ako je Napoleon bio lukav, niesu ni Rusi tupi. 
I dok je još Napoleon tajio i govorio, da ne misli na rat 
s Ruskom, već je imao izrađenu osnovu (plan) za taj rat. U 
Parizu je tada kod ruskoga poslaničtva bio ruski častnik (oficir) 
Ćernišev, On je doznao od Napoleonovih ljudi, što francezki 
car snuje, pa je podmitio jednoga činovnika i kupio za dobre 
novce sve vojne tajne planove Napoleonove i odnio ih u 
Petrograd svomu caru Aleksandru. Sad je car ruski razkoračio 
oči i imao tvrdo svjedočanstvo u rukama, premda je još uviek 
Napoleon sladko govorio o prijateljstvu i dopisivao s ruskim 
carem. Napoleon je za ovu izdaju doznao i dao podmićenoga 
činovnika ustrieliti. Ali je već bilo prekasno, jer je lija bila 
dolijala i neprijateljstvo je bilo očito svemu svietu. Ali Napoleon 
nije spavao, a ni njegovi ljudi, poslanici i špijuni (uhode). Oni 
su opet u Petrogradu sve nanjuškali i doznali, da se i Ruska 
sprema, makar i prekasno, da dočeka Napoleona. Ali su se 
Rusi dosta slabo spremali na rat, jer su još i onda mislili, kad 
je Napoleon već došao do ruske granice, da ne će doći do pra- 
voga rata, nego da će se moći pogoditi i pomiriti. A to su mislili 
tako i zato, jer su znali, da je francezki narod već sit ratova, 
a da slave i tuđe zemlje ima dosta. A i francezki generali 
odgovarali su Napoleona od toga rata, a i braća, rođaci i prija- 
telji. Ali sve badava. Sudbina je i tvrdoglavost Napoleona 
napried gonila. 

Napoleon prosi djevojku, a ona ne prima jabuke. Neviđeni 
i nečuveni uspjesi, veličina i slava Napoleonova — sve je to 
bilo tako veliko, nečuveno i neviđeno, da se je Napoleon 
strašno uzoholio, i jao si ga onomu, koji mu se ne bi pokoravao, 
a tri puta jao onomu, koji bi ga vrieđao! A uvriedio ga je ruski 
car na osobit način. Vrieđao ga je već tim, što nije strogo 
zatvarao luke i trgova engleskim trgovcima i njihovim lađama. 
Ali još više ga je uvriedio time, što mu nije htio dati za ženu 
svoje sestre, 15 godišnje liepe Ane. 

10 

Kako sam već prije kazao, general Napoleon bio se oženio 
6. ožujka 1796. god. s Josefinom, udovom generala Boharnesa. 
On je nju (i njezinu djecu) iskreno ljubio, umnoga i dobroga 
joj sina Eugena postavio je za podkralja Italije, a liepu njezinu 
kćer a svoju pastorku Hortenziju udao je za svoga brata Ljude- 
vita, koga je postavio za kralja u Nizozemskoj. Ali Josefina nije 
imala djece s Napoleonom. A on je želio imati nasljednika, da 
tako utemelji i učvrsti svoju kuću (dinastiju) na carskom fran- 
cezkom priestolu. Zato odluči, da će se s njom rastaviti i na 
novo se oženiti. Na to se je dugo čekalo, dugo se to i pri- 
pravljalo, dok nije proglašeno 16. prosinca 1809. godine. Budući 
da je Napoleon bio sin prostoga plemića i odvjetnika, želio se 
je oženiti iz stare koje i ugledne vladarske kuće, da ne bi drugi 
vladari gledali na djecu njegovu kao na prostake bez roda i 
plemena. Zato je Napoleon htio, da mu car Aleksandar dade 
svoju sestru Anu. Ali Aleksandar je već prije od nevjernoga 
spletkara i nezahvalnoga razpopa ministra Taljranda doznao za 
„vrbovo prijateljstvo” Napoleonovo, pa se izgovarao, da za to 
treba privola njegove sestre i matere. Mati Aleksandrova, 
rođena Niemica, bila je zakleta neprijateljica Napoleonova, jer 
je on među vladarima bio došljo, uljez ili uložnik, pa nije htjela 
ni čuti o toj ženitbi. A izgovarali su se tim, da je velika kne- 
ginja Ana premlada (15 godina joj bilo), i da nikako ne smije 
promieniti pravoslavne vjere na katoličku (kako je to učinila 
crnogorska kneginja, a sadašnja talijanska kraljica, liepa Jelena). 
Napoleon malo da već nije popustio, da djevojka ne mienja 
vjere, i da se u Parizu sagradi dvorska kapelica za buduću 
pravoslavnu caricu. Ali ipak nadvlada tvrda volja ruske carice 
matere, te iz toga brašna ne bi kruha. A to je Napoleona silno 
uvrieuilo. Protiv te ženitbe bio je i lukavi nepoštenjak Taljrand, 
a zagovarao je već prije ženitbu s austrijskom princesom. I 
zbilja, kad je Napoleon 1809. god. potukao Austriju i oteo joj 
mnogo zemalja čak do Save i turske Hrvatske, te stvorio Iliriju, 
morao mu je bečki cesar Franjo dati za ženu svoju kćer Mariju 
Lujzu (1. travnja 1810. godine). Ova mu je rodila 20. ožujka 
1811. god. sina. Napoleon mu je dao ime: Napoleon II. i čast 
„kralja rimskoga”. Sad je još ponosnije gledao na druge, osobito 
na ruskoga cara, jer je ruska carska kuća — po njegovu miš- 
ljenju — bila mlađa i manje slavna od habsburžke. 

Napoleon se sada još jače i brže naoružavao, da ratom 
ponizi Rusku i njezina cara i da se osveti za uvredu. Uz put ću 
napomenuti, da je Napoleon Josefinu i poslie druge ženitbe 
svoje ljubio, posjećivao ju i s njom dopisivao, a dobra Josefina 
bi znala kazati, da je naplaćena za sve nepravde i jade, kad 
je samo Napoleon dobio nasljednika. Josefina je doživjela još 
veliki dio Napoleonove nesreće, jer je umrla 29. svibnja 
1814. god. 

Njemački generali u Ruskoj. Srdilo je i to Napoleona, što 
je ruski car primao u svoju državu i uzdržavao mnoge Niemce, 
koje je Napoleon protjerao iz Njemačke. Među tim Niemcima 
osobito nije trpio umnoga njekadašnjega pruskoga ministra, 
baruna Štajna, generala Pfula (Pfuhl) i Volcogena (Wollzogen), 
pa i drugih. 


II. Koljence. 

Pripreme za rat. 

Koliko je vojske imao Napoleon? Po svem tom vidite i 
sami, da je rat, velika vojna, pred vratima. Velim: velika vojna 
zato, jer će se pobiti dva svieta, dva najveća vladara i dva 
najveća naroda. Svaki od ta dva velikana ima uza se i pod 
sobom više drugih manjih naroda. U Ruskoj živi više od sto- 
tinu raznih naroda i narodića, a Napoleon je skupio svoju 
golemu vojsku od dvadeset evropskih naroda, ili, kako Rusi 
kažu i na spomenicima pišu: od dvadeset jezika, Francezka je 
imala prije velike revolucije blizu 550 tisuća četvornih kilo- 
metara, a za desetgodišnje bune i za Napoleonova vladanja 
narasla je na 770 tisuća četvornih kilometara. Prije bune imala 
je Francezka 25 milijuna, a za Napoleona preko 42 milijuna 
duša. Toliko je Napoleon imao baš sam kao francezki car, 
toliko je bilo francezko carstvo. A s onim, što mu je još bilo 
pokorno izvan Francezke, bilo je s tim svega skupa pod nje- 
govom voljom 1,624.000 četvornih kilometara i 80 milijuna duša. 
To je toliko zemlje, koliko tri puta današnja Francezka, (Gledaj 
zemljopisnu karticu i tumač na kraju knjižice.) Napoleonova 
vojska brojila je 640 tisuća sa 1372 topa. 

A Ruska je onda imala u Evropi i Aziji 41 milijun ljudi 
na velikom prostoru (malo ne kao dvie Evrope!). Velik prostor 

velik je neprijatelj, osobito u vrieme rata, a još veći je nepri- 
jatelj, kad nema dosta i dobrih putova za prevažanje i marši- 
ranje vojske, a tako je to onda u Ruskoj i bilo. 

Koliko je vojske imala Ruska? Ruska je imala protiv Napo- 
leona s početka samo 175 tisuća uređene vojske i 7 tisuća 
kozaka, dakle svega 182 tisuće protiv 640 tisuća, i 938 topova 
proti 1372 francezka topa! 

Za cieloga rata 1812. godine nije imala Ruska prave vojske 
više od 250 tisuća, premda je na papiru bilo popisano blizu 
jedan i pol milijuna. Stari način novačenja (rekrutiranja), nedo- 
statak novaca i rat s Turskom smetao je Rusku, da nije mogla 
postaviti 300 tisuća protiv 600 i više tisuća jake francezke 
vojske. 

Od 640 tisuća odredio je Napoleon samo 460 tisuća za 
Rusku, a 180 tisuća ostavio je za sobom u Njemačkoj radi sigur- 
nosti, i ako dođe do nužde. Francezi računaju, da je Napoleon 
odveo u Rusku svega 533 tisuće. Dosta vam je ako si zapamtite 
okruglo 500 tisuća ili pol milijuna francezke vojske protiv naj- 
više 250 tisuća ruske vojske. 

Napoleon je imao kod vojske 85 tisuća konja, 40 tisuća 
konja kod topničtva i 20 tisuća konja za prtljagu (za voženje 
hrane, oruđa, odiela i t .d.), svega 145 tisuća konja 1 Koliko im 
porcija siena i zobi treba svaki dan, lako si možete pomisliti. A. 
možete si i to pomisliti, kako je težko s konjima, ako nemaju 
dosta hrane, osobito u zimsko doba. Bečki cesar, koji se je bio 
svezao sa zetom svojim Napoleonom, dao mu je na pomoć po- 
sebnu vojsku od 30.800 momaka pod zapovjedničtvom češkoga 
velikaša kneza (onda grofa) Švarcenberga. Pruski kralj je dao 
kao drugi saveznik Napoleonu 23.300 momaka pod zapovjed- 
ničtvom generala Jorka (York). 

Napoleon je u svojem carstvu imao svega do jedan milijun 
i sto tisuća vojske, od toga samo u Španjolskoj i Portugalskoj 
305 tisuća. Francezi broje, da je bilo u Ruskoj 370 tisuća Fran- 
ceza; 50 tisuća Poljaka; 20 tisuća Talijana; 10 tisuća Švicara; a 
Niemaca, Holandeza, Hrvata, Španjolaca i Portugalaca 150 ti- 
suća svih zajedno. 

Je li se Napoleon poskrbio za toliku vojsku? Nikada se 
nije nijedan general na svietu tako poskrbio za svoju vojsku i za 
sve potrebe njezine, kao što se je Napoleon 1812. god. Napoleon 

je već 17 godina vojevao u Evropi i Africi, ali se nije ni u jed- 
nom drugom ratu toliko pobrinuo za vojsku, kao što se za ovu 
protiv Ruske. Od Pariza do Moskve ima blizu tisuću sati ili 40 
dana i noći hoda. Kola za kolima idu sa hranom za ljude i konje 
i za ratne potrebe. 

Jesu li ratnici imali novaca? Sada, kada znadete, koliko 
su imali zemlje, naroda i vojske Francezi, a koliko Rusi, vriedno 
bi bilo znati, koliko su imali novaca. Istina, Francezi su ruskim 
seljacima silom otimali hranu za ljude i za konje i volove, koje 
su za sobom vukli, ali su morali i plaćati gotovim novcem mnoge 
stvari. Za Napoleona imala je Francezka poprieko 700 do 800 
milijuna franaka ili kruna dohodka. Dvie trećine od toga trošile 
su se na vojsku i mornaricu (flotu). God. 1812. bilo je do tisuću 
milijuna franaka dohodaka, jer je Napoleon kao dobar gazda 
zaštedio od prije 200 milijuna. 

Ruska je naprotiv svega toga imala samo 82 milijuna ru- 
balja i njekoliko milijuna pomoći od Englezke. Jedan rubalj 
vriedio je četiri franka, dakle ako preračunamo rublje u franke, 
imala je Ruska 328 milijuna proti tisuću milijuna! Drugim rie- 
čima: kao što vojskom, tako je Napoleon i novcem bio tro- 
struko jači od ruskoga cara. 

Ali čujte sad ovo: Napoleonu su njegovi uhode (špijuni) i 
podmićeni ljudi pribavili iz Petrograda nacrte za ruske novce 
(rublje), pa je dao napraviti stotinu milijuna rubalja ili 400 mi- 
lijuna franaka krivih novaca! Toga nije nitko nikada učinio, to 
je nješto nečuveno, od kad sviet stoji. 

Napoleon oteže. Premda je već bilo sve spremljeno za ve- 
liku vojnu, i premda je sav sviet sve znao, kad je iz Pariza otišao 
ruski vojnički agent Černišev (onaj, koji je kupio sve ratne 
osnove Napoleonove), ipak je Napoleon zabranio častnicima 
govoriti o ratu. Napoleon se jednako još predomišljao i čekao, 
kako će se svršiti rat u Španjolskoj i u Turskoj. U Španjolskoj 
su Francezi izvojevali mnogo bitaka i pod Napoleonom osvojili 
glavni grad Madrid, no Španjolci se ipak mesu htjeli predati niti 
oružja položiti. Španjolci su vodili tako zvane malene ratove 
s malim četama u gorama i iza klisurina. Napoleonu je bilo tim 
teže, što su Španjolcem pomagali Englezi i vojskom i novcem. 
Napoleon je morao sam u Španjolsku i osvojio je Madrid, da 
opet postavi na priestol brata svoga Josipa za kralja. A morao 

mu je ostaviti jaku vojsku od 300 tisuća momaka. Da si olakša 
rat s Ruskom, dao je Napoleon spletkariti u Carigradu na sve 
moguće načine protiv Ruske. Turske paše dadoše se podmititi 
i Turci navale na Rusku. Rat je tursko-ruski trajao još i 1812. 
godine, kada su Rusi pod Kutuzovim Tursku potukli i Turska 
s Ruskom protiv volje francezkoga cara sklopila mir u Buka- 
reštu 28. svibnja 1812. Napoleon se tomu nije nadao i doznao 
je za to tek onda, kada je već bio s vojskom u Ruskoj. Onda 
nije bilo još ni brzojava, ni željeznica, da bi se za ovakove stvari 
moglo odmah doznati, pak je više puta prošlo mjesec dana, a 
danas je dosta jedan dan ili jedan sat. U tom se je eto prevario. 
A ni Španjolci se niesu htjeli nikako predati uza sve poraze i 
nevolje. Ovaj rat sa Španjolskom bila je velika pogrieska Na- 
poleonova. 

Napoleon je čekao i nije htio javno naviestiti rata Ruskoj. 
Njegov poslanik u Petrogradu, Lauriston, pisao mu je nebrojeno 
puta i zaklinjao ga i uvjeravao, da u Ruskoj niti car, niti tko 
drugi od onih, koji imaju rieč, ne žele rata, jer ga se boje; a i, 
kaže, ako mora do rata doći, da će se Rusi boriti do posljed- 
njega čovjeka i do posljednjega daha, ili, kako je car Aleksan- 
dar kasnije javno proglasio: „Pustit ću bradu” (on se mace 
sasma brijao), „otići ću u Sibiriju i krumpir ću (koroti) jesti 
dotle, dok bude i jednoga voinika francezkoga na ruskoi zemlu, 
i ne ću se nikada pokorPi Napoleonu, kao što su se Aus rija 
i Pruska". Napoleon je u lice i po raznim opisima poznavao 
cara Aleksandra, držao ga je za čovjeka meka srca, više ženske 
ćudi, pa stoga se nije nadao velikomu i trajnomu odporu s ruske 
strane. Ali se je Napoleon u tom prevario, jer je zaboravio, 
kada dođe do skrajnosti, i žene postanu lavice i brane sebe i 
djecu svoju. Takav je bio i car Aleksandar i njegovoj se je hra- 
brosti, uztrainosH, odpornosti i požrtvovnosti sav sviet čudio, 
a najviše Napoleon. 

Napoleonova se vojska kreće. Pravo su se počeli srditi u 
Petrogradu i u Parizu tek od studenoga 1811. god. Ali car 
Aleksandar i onda i kasnije još htio je popustiti i pomiriti se, 
samo da ne dođe do ra*a. Već je bio određen grof Nesselrode, 
da ugovara u Parizu, ali Napoleon nije hBo. Njemu je bilo već 
prekasno, a žao mu je bilo i gotove već skupe spreme za rat, 


a uz to je gorio za osvetom i željom za novom i „najvećom” 
slavom: da zavlada cielom Evropom. 

Stroge tajne odredbe poslao je Napoleon svomu pastorku, 
Eugenu Boharnesu, podkralju I alije: neka sve tako uredi, da 
mu se vojska iz Italije počme kre'ati preko Tirola u Njemačku 
sredinom siečnja 1812. godine. Za tim su dobile i druge vojske 
zapovied, da idu u Poljsku, ali im još nije bilo kazano, zašto idu. 
To nije moglo dugo ostati tajno. Time je htio Napoleon očito 
da Ruskoj zaprieči svaki mirni dogovor. On se je nadao, da će 
se ruski car prestrašiti, kad bude velika vojska francezka na 
rieci Visli i u Poljskoj, pa da će se predali Napoleonu na milost 
i nemilost. Ali se i u tom prevario. 

Napoleon je dao zapoviest vojskama, da imaju tako ići 
napried, da prije polovice travnja ne dođu do Visle i Poljske. 
On je računao, da će tek koncem travnja u Poljskoj biti trave 
za konje i rogato blago. Sve je on na vlas proračunao, ali ipak 
prevarit će se u računu. 

Što su nakanili Rusi? Mnogi Rusi na carevu dvoru, i sam 
ministar vanjskih poslova, Rumjancov, bijahu za mir s Napole- 
onom, jer Rusi po naravi od svih evropskih naroda na'vole 
Franceze, a uz to su Francezi prvi i najumniji narod u prosvjeti 
i u modi. Zato je i car, zato su i ministri ruski, a osobito je zato 
ženski sviet volio s Francezima mir, nego rat. A kad tamo, — 
kao grom donese vies^nik u Petrograd 27. siečnja 1812. godine 
potanke viesti od poslanika ruskoga, kneza Kurakina (za 14 
dana je došao iz Pariza): da ie rat gotov, i da nije više moguće 
nikakovo dogovaranje, jer Napoleon ne će odus l ati od rata. 
Sve je mislilo, da će se Ruska onako pokori'i sili ili volji Napo- 
leonovoj, kako je to učinila Austrija i Pruska. Nitko nije znao, 
š l o će biti. Rusi niesu slutili, da je u tom ratu početak ruske 
veličine, a Napoleon nije slutio, da se nalazi na početku svoje 
propasti. 

Rusima je pri duši bilo težko već za to, što se moraiu tući 
s narodom, koga od svega srca ljube i visoko poštuju. Ali nije 
bilo druge, već se najozbiljnije dati na rat, i to na veliki i 
užasni rak Okolo cara ruskoga i u vojski njegovoj borile su se 
dvie stranke. Jedni su bili za to, da se sabere š + o brže velika 
vo’ska, pa da se ide protiv Napoleona, a onda boj neka odluči. 
A drugi su bili za to, da se ne treba puštati u pravi boj s naj- 

većim generalom svieta i s najboljom vojskom, već neka ruska 
vojska duž i poprieko uz putove sve spali i neka ide do Moskve 
i dalje tamo daleko za Volgu rieku. Francezi će trpjeti od glada 
i velikih marševa, a i zime, pa će se vratiti bez boja, prije nego 
dođu do Moskve. To je najprije, već 1811. godine, preporučao 
onaj poznati nam Černišev, a onda i drugi. I uz ove druge, koji 
su bili za to, da se bez prestanka bježi pred Napoleonom, 
uz ove je napokon pristao ruski car. Samo se je to tajilo vojni- 
cima, koji će se ljutiti, što moraju čitave mjesece toliko marši- 
rati bez boja i uzalud, — kako su mislili. 

Napoleon se je bojao, da ne bi car Aleksandar poletio pred 
njega, a tako bi mu mogao potući prednje čete u Poljskoj, a 
Poljake premamiti obećanjem. Uz to su se bunili Holandezi i 
Niemci kod novačenja, a veliko je zlo bio i glad. Godine 1811. 
bila je silna suša po svoj Evropi, tako, da je na stotine tisuća 
ljudi umrlo od glada. Stari ljudi su mi u mladosti mojoj pripo- 
viedali, da su hrvatski seljaci gulili koru s drveća, sušili ju i 
miešali s brašnom, pa od toga si kruh pekli! U Francezkoj je 
hektolitar žita stajao 60 do 70 franaka (kruna), a vreća brašna 
i 100 franaka (kruna). Pariz se osobito gibao, te je Napoleon 
bio prisiljen kupovati žito za narod. Zato nije mogao onako 
vojske obskrbiti hranom, kao što je bio proračunao, a nije 
mogao ni krenuti na put k vojski prije mjeseca svibnja. 

Obadva cara idu k svojoj vojski. (Napoleon u Njemačkoj.) 
Car Aleksandar pomolio se u crkvi Majke božje kazanske 21. 
travnja, pa je otišao k vojski u Vilno, glavni grad Litve. 

Napoleon je ostavio Pariz 9. svibnja sa ženom i dvorani- 
cima, a oko njega sva sila njegove gospode. Dne 16. svibnja 
dođe u Dražđane, k svomu najvjernijemu u tuđem svietu prija- 
telju, kralju saksonskomu. Ovamo je došao i tast mu, car 
austrijski sa ženom, a kasnije i kralj pruski teškim srcem. 
Prusi su htjeli, da bi Napoleon imao posjetiti njihova kralja u 
Potsdamu (Postupin) kraj Berlina. No stara je pripoviest, da 
Muhamed mora ići ka gori, kada gora ne će k Muhameda. 
I tako je morao doći pruski kralj u Dražđane. Onamo su došli 
i drugi kraljevi i vladari iz Njemačke. A razumije se, da su 
došli i ministri i velikaši i silna gospoda uz vladare. Napoleon 
je davao gostbe, zabave i kazalištne igre, kakvih sviet nije 
skoro vidio. Tu su francezki glumci davali Niemcima nauke i 

pred oči im donašali: kako su slabi i pokorni Napoleonu. 

Poljaci su poslali mnoge poslanike, koji su molili Napoleona, 
da im uzpostavi staru njihovu kraljevinu. No budući da su 
Poljsku razdielile među se Pruska, Austrija i Ruska, bilo je to 
težko obećati, a još teže učiniti. Napoleon je odgovorio Polja- 
kom poslie mnogo liepih rieči onako, kako velika gospoda od- 
govaraju: „Vidjet ćemo”, — a to je toliko, kao ništa. A kako 
bi i mogao što učiniti, kada su uz njega saveznici: car austrijski 
i kralj pruski, koji su mu dali vojske protiv Ruske! Mislilo se, 
da bi lako bilo uzeti od Austrije Galiciju (koja je njekad bila 
poljska zemlja). Ali to se samo mislilo i o tom razgovaralo. 

Austrijanci su se lizali Napoleonu, kako mu rado pomažu, 
i da su se osigurali kod ruskoga cara, da im ne će zamjeriti, što 
za tolike prvašnje pomoći ruske ipak idu na Rusa! 

Napoleon je ostavio Dražđane 29. svibnja, pa je otišao u 
Poljsku, gdje se je nadao, da će već biti dosta trave za njegove 
konje i volove. 

Knezove njemačke, i to: saksonskoga, bavarskoga i virtem- 
beržkoga već je prije proglasio kraljevima (ovi su i do danas 
ostali kralji), pa zato se nije bojao bune iza leđa, a u Pruskoj 
je ostavio dosta svoje vojske. Caru ruskomu grozio se Napo- 
leon, da će ga protjerati u Aziju, a Rusku u Evropi razkomadat 
će i pruskoga kralja načiniti „sjevernim carem”. Riečju: on je 
bio sada na vrhuncu svoje moći i slave, kao ober-car nad kra- 
ljevima i vladarima Evrope. 

III. Koljence: 

Rat je počeo. 

Prielaz preko rieke Njemana i proglas vojski. Napokon je 
Napolen došao s velikom vojskom do ruske međe 22. lipnja 
1812. god. U noći je dao tri mosta sagraditi preko rieke 
Njemana, a još nije rata naviestio Ruskoj, kako se to pristoji 
kod prosviećenih naroda. Isti Turci svakome jave prije, nego 
počnu s njim ratovati. Car se je Aleksandar kasnije silno ljutio, 
kad je doznao, da je Napoleon prešao granicu, a nije naviestio 
rata. 

Pripovieda se, da se je konj pod Napoleonom spotaknuo i 
da ga je bacio, kad je došao do rieke Njemana i razgledavao 
obalu. A njetko je od njegovih ljudi kazao: ,,To je zao znak, 
i Rimljani ne bi pošli dalje". 

Na sva tri mos!a s‘ala je vojska prelaziti 24. lipnja, na 
Ivanje. Prelazila je tri dana, a prešlo je 250 tisuća. Kasnije je 
slied’.la ostala vojska na drugima mjestima. Na Ivanje bijaše liep 
i vrući dan. Napokon je Napoleon izdao ipak znameniti proglas, 
kojim javlja vojski, da je rat počeo. Taj znameniti proglas kaže: 

„Vojmci! Drugi je poljski rat počeo. Prvi se svršio u Frid- 

landu i u Tilži! U Tilži je Ruska prisegla vječni savez 

s Francezkom i rat s Englezkom. Danas ona gazi svoie zakle've. 
Ona baš ne će, da nam ikako razjasni svoje čudno vladanje 
(ponašanje), a orlovi francezki niesu za l o prešli Rajnu, da nje- 
zinoj volji prepuste naše saveznike. Rusku vuče zla sudba 
njezina; njezina se sudba mora izpuniti. Ta zar ona misli, da 
smo se mi izrodili i da niesmo više vojnici od Slavkova? Ona 
nas stavlia između sramo‘e i rata. Naš izbor ne može biti dvoj- 
ben. Stupa'mo dakle rapried, prieđimo Njeman i prenesemo rat 
na n'ezrno zemliište! Drući pobski rat bit će slavan po oružje 
Irancezko. Ali m : r, koji ćemo mi sklopki, dat će jamstva i za- 
priečit će Ruskoi, da se i dalje na našu nesreću pača u evrop- 
ske poslove, kako se pača već 50 godina . 

Kako se vidi, za ovaj rat kaže Napoleon, da je to poljski 
rat, a car se je ruski najviše i bojao toga, da se opet ne bi digla 
stara Poljska. Kad bi se to dogodilo, Poljaci bi i poljski Židovi 
tlačili ruski narod, kojega bi u toj PoVskoj bilo do dvadeset 
milijuna (a Poljaka i Židova osam milijuna). Još se Napoleon 
grozio, da će osloboditi ruske seljake iz jarma ruske i poljske 
gospode. Ali baš zato nije mogao na to ozbiljno misliti, jer bi 
se time najviše zam’erio poljskomu plemstvu i svećenstvu. Toga 
se Rusi niesu ni bojali. 

Kad je Napoleon prešao preko rieke Njemana, nas*oiao 
je iz svih sila, da dostigne, okruži, uhvati i uništi rusku vojsku, 
koja ie pred njim bježala. 

Napoleon u Vilnu (od 29. lipnja do 16. srpnja) Dne 29. lipnia 
(na Petrovo) doleti Napoleon u grad Vilno, od kuda je dan 
pri : e ruski car pobjegao. Ruska vojska uzmiče bez prestanka, 
a Francezi je ne mogu dostići. Strelohitri kozaci bez prestanka 


155 


napastuju u manjim četama (po 50 do 100 momaka) francezku 
vojsku, pa bježe dalje. Napoleon se ljuti na te čudne sinove 
divljih stepa (ravnina), š'o ne će čekati na pravilnu bitku. Kao 
da orlovi imaju kod strvine čekati lovca, dok bi se liepo spre- 
mao, pa da ih onda postrielja! Upravo tako su došli do uspjeha 
i Španjolci. Sakrij se njih njekoliko za pećinu, ili drveće, ili 
grml e, izpucaj se na Franceze, pa bjež dalje. Tako su se i 
Švicari oslobodili Niemaca, Austrijanaca i drugih neprijatelja. 

Tako je išlo bez pravilnoga ratovanja i bez prave bitke sve 
do rieke Dnjepra i grada Smolenska. Pri tom se događalo ono, 
što su pametniji Rusi željeli i očekivali. Francezima je nesta- 
jalo svakim danom hrane za ljude i konje, a nastajale su i ne- 
očekivane bolesti s pogibanjem vojske i konia. Francezi niesu 
imali dos a ni kruha, ni soli, ni vina, ni rakije, nego bi samo 
raz*r>ut li u vodi malo brašna i tako bi si u l išavali glad. Mnogo 
vojske oboljelo je od griže (srdobolje). Konji niesu imali zobi, 
ni siena, nego su se pasli po zelenoj travi, od koje su iza hladne 
kiše dobili grižu, pa su padali kao muhe i crkavali. A ni vode 
se nije moglo svagda dob ti. S početka je bila strašna vrućina, 
a onda tri dana za redom tolika kiša, da je sve pokislo do kože, 
odielo je i oružje postalo teže, a po pu'ovima se ie jedva pro- 
lazilo. Mnogi su vojnici zabludili. Pravo veli jedan Francez: 
„Slava nas čeka na svakom koraku, ali sreće, žali Bože, mora- 
mo se odreći onkraj N : emana!" 

Napoleon se zaus'avio u Vilnu gotovo tri tjedna, da vojska 
počine, da ju uredi i da u novoj pokrajini načini red. Jedan dio 
vojske pošalje odmah (30 lipnja) u potjeru za Rusima, a drugi 
dio stane uređivati i čekati na zaos'ale. A bilo ie to sve vrlo 
potrebno, jer se je već bilo do 30 tisuća vojnika iznevjerilo, 
pa se razišlo daleko od puta, da naokolo grabi, plieni i ubija. 
Sve su seljacima i posjednicima (spahijama) na silu uzeli, što 
su mogU treba'i, a ostalo su popalili i uništili. U tom su prvi 
i i Niemci i Holandezi, a to je ljutilo Franceze i Napoleona, 
]er su sramotili francezku vojsku i prosvjetu. Zato je Napoleon 
pos'avio posebne vojničke odbore ili komisije, koii su sudili 
i strieljali razbojnike, pliačkare i palikuće. Poljske vojnike, 

• ? * mao P re ko 70 tisuća, od toga 50 tisuća dobro uređenih 
i koji su mu bili vjerni, njih je postavio, da mu paze na sumljive 
i neuredne bjegunce i grabežljivce, osobito na Niemce. 

U Napoleonovoj vojski bilo je i dosta „Iliraca , t. j. Hrvata 
i Slovenaca, i nije se imao razloga na njih tužiti. „Ilirci” su u 
obće mnogo pomogli i mnogo stradali za Napoleona. Dvanaest 
pukovnija (regimenta) „Iliraca” imalo je poći u Španjolsku, a 
mnogo ih je bilo i u Ruskoj pod austrijskim generalom Švarcen- 
bergom. 

Od Litvina sastavio je Napoleon nove pukovnije od 12 
tisuća, a uredio je i posebne narodne čete (gardu), za samo 
Vilno 1500 momaka, da drže red i da mu pomažu kod vojske. 
Za kratko vrieme bila je ta velika zemlja Litva između Poljske 
i Ruske za čudo liepo uređena. Napoleon se osobito čudio tomu, 
što ima u Litvi toliko samostana (kloštara, manastira), jer je 
to znak, reče, male prosvjete i velike zaostalosti u napredku. 
Ali Napoleon ipak nije dirao u svećenstvo, samo da mu bude 
vjerno i da mu drži narod u poslušnosti. Zato je postavio Polja- 
cima na čelo nadbiskupa Pradta kao poslanika u Varšavi. 

U Vilno je k Napoleonu poslao car Aleksandar svoga mini- 
stra redarstva (policije), Balašova, da pokuša još posljednji put, 
ne bi li se Napoleon dao primiriti i da se s vojskom povuče 
natrag preko rieke Njemana. Napoleon nije htio odmah pustiti 
preda se Balaševa, ali kasnije ga je pustio i zadržao njekoliko 
dana kod sebe. S njim se razgovarao o svem i svačem i za sve 
propitkivao. U razgovoru je često vrieđao cara Aleksandra, — 
što će mu ovaj kasnije vratiti kao šilo za ognjilo. Napoleon 
nije htio o miru ni čuti, osim ako mu se ruski car pokori u svem. 
Najviše je Napoleon htio znati, je li Ruska već sklopila savez 
s Englezkom. Ali Balašev je imao zapovied, da u ime svoga cara 
kaže na poštenu rieč, da toga saveza još nema. A to je baš 
ono, što je Napoleon htio znati. Balašev, koji je više puta bio 
na objedu kod Napoleona, uvjeravao ga je, da će se Ruska do 
skrajnje očajnosti boriti. Napoleon se grozio, da će do rieke 
Dnjepra stvoriti veliku državu protiv Ruske, kojoj je sliepa 
Evropa dopustila, da se tako daleko razširi izmedju Dnjepra i 
Visle. 

Prije odlazka pustio je Napoleon preda se poljske posla- 
nike. Poljaci su na brzu ruku sazvali glavnu skupštinu (sabor) 
i proglasili kao gotovu stvar, da je stara Poljska uzpostavljena, 
s Litvom, a dakako i s velikim dielom Ruske sve do rieke 
Dnjepra i Dvine. (Treba znati, da još nije bilo prošlo ni 20 


godina, što je velika njekad kraljevina Poljska propala i raz- 
trgana i razdieljena bila među Austriju, Prusku i Rusku.) Poljaci 
su neustrpljivo čekali, da Napoleon izreče tu jednu jedinu rieč, 
1 Pol i sk a je opet živa, uzpostavljena. Ali Napoleon im je odgo- 
vorio, da će učiniti sve moguće, ali da ima mnogo obzira i da 
je obećao caru austrijskomu, da mu se ne će ništa oduzeti, a 
po žeiji Poljaka imala bi mu se oduzeti Galicija i Bukovina. 
„Vi — reče im — imate pravo, što tako radite. I ja bih na 
vašem mjestu to isto radio, jer je prosviećenomu a poštenomu 
čovjeku prvo: ljubiti domovinu”. Poljaci su mnogo pomagali 
Napoleonu, jer su mu putove pokazivali i sve slaboće ruske 
odkrivali. A bili bi još više učinili, da im je obećao, da će opet 
podići staru Poljsku. Ali nije, i tim si je mnogo škodio. 


IV. Koljence: 

Napoleon ide na Moskvu. 

Svakakve neprilike i svađa u Napoleonovoj vojski. Napo- 
leon je ostavio Vilno dne 16. srpnja 1812. god., pa pošao dalje 
- na Moskvu. Savjetovali su mu, neka prije udari na Petro- 
grad, gdje stoluje car ruski, ali Napoleon je htio na Moskvu. 

Osim bolesti vojnika i gubitka konja, osim nereda, neposluš- 
nosti i grabeža kod prostaka izkusio je Napoleon brzo i druge 
neprilike. Već od rieke Labe do rieke Njemana (do granice 
ruske) propala je polovica vozova (kola s tovarom), čitava tre- 
ćina konja i četvrtina ljudi. Generali su se među sobom sva- 
đali, jedan drugoga nije htio slušati iz zavidnosti i drugih razlo- 
ga. Kralj Murat bio je vrlo nezadovoljan. Brat carev Jeronim 
Ikral, vestfalski) posvadio se tako s maršalom Davoutom, da je 
Napoleon morao rođenoga brata kralja odpustiti od vojske kući. 

Va ? a nije nigdje dobra, a po gotovu u ratu, pa je Napoleon tu 
svađu i krivio, što Francezi niesu uhvatili ruske vojske, koja je 
po generalom Bagrationom bila samo sedam maršova napried. 

Na tom križnom ili križarskom putu — kako su ga zvali 
neprijatelji Rusa — Napoleon je mnogo išao pješke, mnogo je 
jahao, ali se i dosta vozio u kočiji (karuci). On je imao samo 
za sebe 70 kola s tovarom, pod svaka pojedina upreženo 8 ko- 

nja; 20 kočija; 40 tovarnih mula i 200 konja jahača. Kad bi sio 
u kočiju, nije bio bez posla ni po noći. U kočiji je imao tako 
namještenu svjetiljku (lampu), da je mogao raditi, kao da je 
kod kuće u svojem kabinetu (sobici). Uz njega bijahu vazda 
pobočnici, pomoćnici (adjutanti) i ordinanci, a za njim je išlo 
mnogo konj a- jahača. 

Proglas ruskoga cara na narod« Ruski car je projurio u 
Moskvu 26 . srpnja, da ohrabri narod za vojnu i da nagovori 
trgovce i bogataše, da dadu novaca, novaka i drugih potrebšlina 
za rat. 

Car Aleksandar izdao je u Moskvi proglas, u kojem kaže 
ruskomu narodu: ,, Veliki narode! Neprijatelj je zasnovao grdnu 
osnovu, da vam razori domovinu. S lukavošću u srdcu, a sladkim 
riečima na ustima donosi vam lance i okove u rukama. Ratom 
počimlje ovo izdajničko djelo. Ruska je spoznala njegove na- 
kane i utekla se Bogu za zaštitu. Rusi, vi potomci Slavena! Više 
nego jedan put vi ste skrhali zube lavova i tigara, koji su se na 
vas bacili. Sjedinite se s krstom u srdcu, a s mačem u ruci. 
Poslužite se, čim se možete, samo da dostignete, što hoćemo, A 
hoćemo uništiti okrutnika nasilnika, koji hoće, da podjarmi sav 
sviet. Svuda, kamo nogom stupi u našem carstvu, neka nađe, 
da vi poznate njegove prievare! Njegove laži prezirajte, a nje- 
gov novac nogama gazite!" 

Kad je vođa plemstva pročitao taj proglas i kazao, neka 
svaki vlastelin (spahija) opremi i naoruža na svakih dvadeset 
po jednoga seljaka, „Ne na dvadeset," poviknu drugi, „nego na 
deset jednoga!” Skupština to jednodušno prihvati, 

Zatim je car s namjestnikom grada, Rostopčinom, pošao 
među trgovce, pa kad im je progovorio i napomenuo sladke rieči 
Napoleonu u ustima, a lance u rukama, sve se razjari od lj utrne. 
Mnogi su proplakali, mnogi zubima škripali, drugi si kosu i bradu 
čupali i povikali: „Ruski Bog je velik, a cara — gospodara, 
pomazanika njegova i čuvara vjere moramo poslušati i vjerno 
mu služiti! Što biti mora, mora, jer dva puta nitko ne umire! 
Trgovci se natjecahu, da svaki da, što može. Mnogi su odmah 
polovicu svoga imetka dali za vojsku, a uz to je brzo bilo no- 
vaka dosta. Car sav blažen zagrli Rostopčina i prišije mu na 
rame u dragulima svoie ime s ovim riečima: ,,Od sada me moraš 
uviek nositi na ramenima!” 

Time je počeo (24. srpnja) pravi narodni i krvavi rat Rusa 
na život i smrt protiv Napoleona. 

Metropolita (nadbiskup) moskovski predao je caru sliku 
svetca Sergija, staroga zaštitnika i branitelja Ruske, da ga čuva. 
General Kutuzov dao je tu sliku sa zastavama nositi pred 
vojskom. 

Upravitelj Rostopčin tješio je cara ovako: „Vaša država 
ima dva moguća prijatelja i saveznika, a to je veliki prostor i 
zrak (klima). Car ruski je u Moskvi strašan, u Kazanu (onkraj 
rieke Volge) grozan, a u Tobolsku (u Sibiriji) ne može ga nitko 
predobiti". 

Onda se car vratio u Petrograd. Ruski car je valjda i zato 
ostavio vojsku, jer je Napoleon Balaševu kazao, da je vladar, 
koji nije dobar general, samo na štetu kod vojske, jer generali 
niesu slobodni. 

Napoleon je dobio u ruke proglas ruskoga cara i dao si ga 
više puta pročitati. Uplašio se je, kad je čuo, kako se kuražno 
govori u tom proglasu, pa se sjetio rieči Balaševih: ,,Rusi su 
pobožni ljudi!" 

Prve bitke (kod Mohileva i Ostrovna). Sada se poslie 
tolikih priprava vojuje i tuče, gdje se samo može. Nitko nikoga 
ne miluje. 

Rusi imaju dvie glavne vojske, koje sveudilj uzmiču izpred 
vojske Napoleonove. Malo da nije Napoleon uhvatio još kod 
Vilna zbor ruske vojske generala Dohturova i odio generala 
Dorohova; no mnoge pogrieške, pak i zakašnjenje kralja vest- 
falskoga Jeronima pokvariše osnove Napoleonu. Samo mu je 
toliko pošlo za rukom, da se obadvie glavne ruske vojske niesu 
dugo mogle sjediniti. A da je Napoleon pošao ravnim putem iz 
Vilna na Smolensk, bilo bi zlo po Ruse i njihovu vo : sku, jer bi 
bio obišao desno krilo ruske vojske, koje je vodio Bagration, i 
lievo krilo, koje je vodio Barklaj. Bagration je rodom sa Kav- 
kaza Gruzinac, a Barklaj de Tolli starinom je iz Škotske, dakle 
ni jedan ni drugi pravi Rus. 

Čim su dalje išli Napoleonovi vojnici, tim su više stradali, 
a ruska je vojska uzmicala u podpunom redu. Nijedan vojnik 
se nije izgubio, a od Napoleonovih su se toliki izgubili ili pogi- 
nuli. Za čudo, po više dana niesu dobivali ni plaće ni hrane. 
Na taj su način francezki vojnici morali gladovati i otimati po 

okolici sve, što im je pod ruke došlo. Za hranu konja morali su 
s krovova seljačkih kuća slamu skidati! 

Mladi ljudi iz gospodskih kuća mislili su prije, da će taj 
rat na Moskvu biti kao liepa zabava i polugodišnje putovanje. 
Ali čim su prešli preko Njemana, vidjeli su, da su se ljuto pre- 
varili. Što je Napoleon dalje išao, to je bolje vidio, kako je težko 
vojevati s Ruskom, jer se ona lako može braniti. Kasnije na 
otoku Sv. Jelene reče: „Kako je lako Ruskoj poći s uspjehom 
na Indiju i Kitaj, i kako bi lako Rusi mogli Engleze iz Indije 
protjerati!" Kazao je i broj vojske za to. „Ruska ima nadasve 
zgodan položaj naprotiv ostale Evrope, jer se na nju može uda- 
rati samo tri mjeseca u godini''. 

Idući tako dalje prvi put su se potukli Francezi s Rusima 
malo dalje od grada Mohileva (kod rieke Dnjepra, na jugo- 
zapad od Smolenska). Bagration je htio zapriečiti put Davou- 
tovu zboru, no bio je suzbijen (23. srpnja). 

Prama sjeveru napreduje Napoleon k rieci Dvini. Rusi su 
bili po primjeru Španjolaca na preporuku njemačkog generala 
Pfula (Pfuhl) načinili s velikim troškom tabor i šanceve kod 
Drisse na Dvini: Htjeli su Francezima zakrčiti prielaz. Ali u 
ruskom je taboru nadvladala misao, da ostave to mjesto i da 
uzmiču dalje bez velikoga boja. I to je bila njihova sreća, što 
niesu slušali Niemca, koji je njegdje nješto vidio, pa odmah 
hoće da svoju mudrost proda. Napoleon se već radovao, kako 
će ondje potući i uhvatiti rusku vojsku, jer se je smijao djelu 
Niemca Pfula, koji je mislio, da obkopanim jednim taborom 
može zaustaviti 200 tisuća momaka! Ruska se vojska strašno 
ljutila, što se njezin car pouzdavao u Niemce i tuđince, od 
kojih je svaki prostak htio biti mudrijaš. Zato je ruska vojska 
glasno i jasno tražila, da joj car dade za vođu pravoga Rusa, a 
sam car neka ostavi vojsku. I tako je bilo. Rus Kutuzov je 
postao glavni vojvoda, a car je otišao u Petrograd. 

Kod Ostrovna tukli su se Francezi i Rusi dva dana (25. i 
26. srpnja). Tu su se opet Francezi osvjedočili, kako se Rusi 
u boju ne boje. Rusi su načinili Francezima mnogo štete i opet 
pošli dalje. 

Napoleon se već prije, osobito 1807. god. osvjedočio, kako 
se Rusi ne boje. Onda je kazao ove znamenite rieči: „Ruski 
vojnik ostaje na svom mjestu i onda, kada je već prostrieljen i 

mrtav. Moraš ga oboriti, jer ni mrtav ne će da padne, već plaši 
neprijatelja!” 

Sutra dan (27. srpnja) stao je sam Napoleon na čelo vojski, 
da ju ravna kod grada Vitebska (danas do 70 tisuća duša u 
gradu). Vrućina je bila strašna (28. stupnjeva Reaumura). 
Francezi su bili bez kruha i soli. Zato su tražili, da dođe brže 
do bitke, jer su se nadali boljemu. Stari vojnici, koji su bili 
s Napoleonom u Egiptu, govorili su, da im vrućina i žega nije 
tako bila nesnosna, kao kod Vitebska, osobito onaj sitni vrući 
piesak. Treba znati, da je u Ruskoj u ljetu velika vrućina, a to 
zato, jer je ljeto kratko, pa da nije vruće, ništa ne bi dozrelo. 
Dobar je Bog, pa je sve mudro uredio, slava mu i dika budi! 

Rusi pobjegoše. Napoleon promišlja: bi li prezimio u 
Vitebsku? Napoleon se već veselio, kako će kod Vitebska 
imati drugi Fridland, to jest veliku pobjedu nad Rusima. Ali 
Rusi mu opet sretno pobjegnu. Kad je Napoleon bez boja ušao 
u Vitebsk, uzeo je odmah durbin (dalekozor) u ruke, pa razma- 
trao ravninu, na kojoj je vidio rusku vojsku. „Sutra su moji!" 
reče veselo. Ali sutra ne bijaše Rusa vidjeti. To ga je strašno 
ljutilo. 

Napoleon odluči ostati 14 dana u Vitebsku. Uzme preda se 
zemljopisnu kartu i reče kralju Muratu: „Vojna od 1812. godine 
ovdje se svršava. Uredit ću Poljsku, a druga vojna počima 1813. 
godine. Onda ćemo biti u Moskvi, a treće godine u Petrogradu”. 
Tako je uradio i 1806. i 1807. god., kad je potukao Pruse kod 
Jene i Auerstedta, a onda je prezimio s vojskom u Njemačkoj 
i Poljskoj, pa je 1807. godine nastavio rat i potukao Ruse kod 
Fridlanda. Da je i sada tako učinio, bio bi taj rat posve druga- 
čiji. Po Rusku bi bilo svakako gore i naopako. 

Napoleon je dozvao glavnoga blagajnika i kazao mu, da 
uredi sve tako, da mogu ostati u Vitebsku, „jer mi — kaže — 
ne ćemo, da ponovimo pogrieške švedskoga kralja Karla XII.” 
(koji se je prije 100 godina bio pustio u nutarnju Rusku protiv 
Petra Velikoga, pa je sve izgubio kod Poltave i jedva ranjen 
pobjegao u Tursku), No njekakva čudna sudbina goni Napoleona 
napried, i on će ponoviti pogriešku švedskoga kralja. 

U to vrieme dobi Napoleon glas, da je Turska od ruske 
vojske potučena i da je sklopila mir s Ruskom. „Tomu se niesam 
nadao , reče Napoleon. „Skupo će to platiti ta marva turska”. 

11 


162 


163 


Na svoju žalost sad je vidio, da je Ruska dobila slobodne 
ruke, te da ujedno ugovara sa Švedskom i Englezkom da joj 
dođu na pomoć novcem i vojskom. To je Napoleonu zadalo sto 
jada i briga, — ali sramote radi nije više mogao natrag, kako 
je već Balaševu kazao u Vilnu. Mučilo ga i ljutilo i to: Evropa 
će reći, da ne može, da ne smije dalje. Morat će se braniti na- 
mjesto da napada, kako je to do sada uviek činio. To je bila 
strašna sramota. Za to mora napried. A mora i za to, jer / 
mjeseci u Vitebsku svu zimu živjeti, znači umirati od dugog časa. 

Da umiri generale, sazvao ih je — što nije bio inače njegov 
običaj, — da ga savjetuju, što se ima raditi: Ostati h, đi ići 
napried? Generali su mu savjetovali, da ostane. Ali to ga je 
još više ljutilo. „Cielu zimu da budemo ovdje! Evropske spletke 
mogu nam naškoditi. Narav francezka ne može biti tako dugo 
na jednome mjestu. K tomu u Vitebsku nema, što treba vojski, 
već se sve mora kupovati i dovažati iz daleke Moskve za skupe 
novce. Čemu dakle svu zimu živjeti u jadnom Vitebsku, a mo- 
žemo za dvadeset dana biti u Moskvi i svršiti rat i imati sve 
badava!” 

Od Vitebska do Smolenska. Pod maršalom Oudinotom 
prešli su Francezi i naši Ilirci preko rieke Dvine i potukli su 
se s ruskim generalom Vittgensteinom kod Jakubova (29. 
srpnja), a 1. kolovoza bilo je kreševa kod Drisse. 

S druge strane napreduje ruska vojska s juga pod genera- 
lom Tormazovim na Poljsku. Zato je u Varšavi zavladao strah. 
A bila je na putu i treća ruska vojska, koja je do konca svibnja 
vojevala u Turskoj. Nju je vodio na sreću Napoleonovu — ne- 
sposobni admiral i kicoš Čičagov, koji je do te velike časti 
došao po prijateljstvu s velikim gospođama. 

Napoleonova je vojska sve to manja. Kod Vitebska je nema 
više od 250 tisuća! Dakle već je propala dobra polovica. 

Ruski se kozaci sve više sada javljaju, oni su glavni i prvi, 
U 2 :nemiruju francezku vojsku, otimlju hranu i oružje. Na čelu 
im je ataman ili hetman Platov. Nema ih mnogo, kakvih 7 do 
12 tisuća, ali oni u manjim četama navaljuju iz zasjede, pa ih 
opet nestane. Oni su od malih nogu na konju, a prozvaše ih 
„vragovima stepe”. 

Francezi ostaviše Vitebsk, pa idu od rieke Dvine k rieci 
Dnjepru na grad Smolensk. Na putu pobiše se (14. kolovoza) 


kod Krasnoga, a 15. kolovoza proslaviše Francezi posljednji 
put Napoleonov rođendan. 

Prvi pravi boj kod Smolenska, Prednje straže francezke 
dođoše već 16. kolovoza pod zidine staroga, slavnoga i tvrdoga 
Smolenska, koji danas ima 50 tisuća stanovnika, no onda je bio 
mnogo manji. Tu su znamenitoga maršala Neja (Ney) okružili 
kozaci i jedva je utekao. 

Odkad su se obadvie glavne vojske ruske sjedinile, tražili 
su Rusi, da im se „žila pusti”, to jest: da se više ne smije uzmi- 
cati bez pravoga boja. Zato je došlo do 6 satnoga boja dne 17. 
kolovoza kod Smolenska. Rusi su grad zapalili i po noći ga 
ostavili. General ruski Barklaj morao je popustiti vojski, da 
dođe do boja, ali glavno mu je bilo, da Napoleonu zamaže oči, 
te da uzmože ruska vojska uzmaći. 

Francezi su izgubili 20 tisuća momaka ubitih i ranjenih. 
Napoleon se nije usudio kazati u svojim izviešćima, koliko je 
izgubio vojnika, zato je uviek krivo kazivao i dao krivo izvieš- 
ćivati. A za neprijatelje je više kazivao, nego je bilo. Ovdje je 
kazao, da je imao mrtvih i ranjenih 7 do 8 tisuća. 

Kad su Francezi ušli u požar, već je bio sav u plamenu, 
— a nadali su se naći svega za okrepu! 

Napoleon je mnogo držao do položaja između rieke Dvine 
i Dnjepra, između Vitebska i Smolenska. Sad je imao sve u 
rukama, no nije mu mnogo koristilo. Uza svu pobjedu bio je 
Napoleon žalostan, kao nikada prije. Strašno ga je ljutilo, što 
nije nikako mogao dostići ruske vojske, koja je bila uviek dalje 
od njega za koji dan hoda. Sad je eto već treći put kušao, da 
uništi rusku vojsku, ali uzalud! 

Dok je Napoleon u Smolensku gasio požar popravljao most, 
uređivao vojsku i liečio ranjenike, dotle su Rusi išli liepo na- 
pried prema Moskvi. Čim je Napoleon učinio, što je bilo naj- 
nuždnije, poslao je odmah dio vojske za Rusima. Do vrlo krvava 
okršaja došlo je (19. kolovoza) kod Valutine (Zabolotja). Napo- 
leon je sutra dan u 3 sata u jutro sam razgledao razbojište. 
Mjesto generala Junota postavio je generala Rappa, jer je Ju- 
nota krivio, što se nije dosta požurio, da uhvati rusku vojsku. 
(Junota je Napoleon zavolio 1793. g. kod Tulona, a evo, zašto: 
Junot je pisao pismo, a u to doleti kuglja i zasiplje ga pieskom. 

A on uzklikne : „Baš mi je dobro došla, ne treba mi posipavati 
pisma!”) 

Napoleon je sad već počeo drugačije govoriti o ruskom 
caru i nuđao mu preko zarobljenika mir. „Zašto ste ostavili 
Smolensk? Zašto vaše oblasti ostavljaju mjesta i gradove, kamo 
Francezi dođu?" pitao ih je. 

U to vrieme često je spominjao ime švedskoga kralja Karla 
XII. Kralj Murat, svak Napoleonov, kleknuo je pred cara i 
molio ga, da ne ide dalje, kada se Rusi ne će biti. Ali Napoleon 
je odgovorio, da mora doći u Moskvu, gdje će steći slavu, mir 
i počinak. Na to je ruski car odgovorio u jednom proglasu: 
„Ako baš hoće Napoleon u Moskvu, neka ide. Ali i kao pobje- 
ditelja ne će ga minuti sudbina švedskoga kralja Karla XII.” 

Od Smolenska do Bradina. Napoleon je odlučno pošao u 
Moskvu i došao 28. kolovoza u Vjazmu (danas ima 16.000 duša, 
ali je onda imala mnogo manje) s vojskom od 145 tisuća, jer je 
ostala vojska što poginula, što ostavljena, da čuva osvojena 
mjesta i zaleđe. 

Rusi su i Vjazmu zapalili, a Napoleonova je vojska strašno 
otimala. Kad je Napoleon došao u Vjazmu, pa našao vojnike, 
kako iz podruma (pivnice) otimlju vino i druge stvari, razljutio 
se je, i sam je bičem tukao vojnike, a njekoje pogazio konjem. 
Vojnički je sud morao odmah suditi i strieljati. 

Napokon je i francezkoj vojsci dodijalo vojevanje, te je 
čak načelnik generalnoga štopa Berthier molio Napoleona, 
neka ne ide dalje, jer se dalje nema čim ići: vojska je slaba i 
iznemogla, bez živeža i svega, što je potrebito za vojevanje: 
Napoleon se silno razljutio, nazvao ga starom babom i kazao, 
da se može vratiti, ako ne će ići dalje. Badava sve, jer jest 
nješto, što ga napried kreće! 

Na putu od Vjazme zarobiše Francezi kod Gžatska jed' 
noga kozaka i dovedoše ga pred Napoleona. Ovaj ga postavi u 
sredinu između sebe i tumača, pa ga stane izpitivati o ruskoj 
vojski i o svem, što se pripovieda. Kozak nije znao, da je tu 
sam Napoleon, pa je odgovarao na sve bez straha. Kazao je, da 
francezku vojsku vodi Bonaparte, koji uviek potuče svoje ne- 
prijatelje. Prije tri dana mogao bi bio jošte Ruse potući, no 
sada težko. Vojvoda kozački — kaže — nije dobar s ober- 
generalom ruskim Barklajem, i tako dalje. A kad mu je tumač 

kazao, da je to taj silni Bonaparte, ne htjede više ništa govoriti. 
Napoleon se mnogo smijao iskrenosti i prostoj duši toga ko- 
zaka, nadario ga i pustio na slobodu. 

Pripovieda se, da su jednoga prostoga Rusa Francezi za- 
robili, pa mu na ruci nacrtali slovo N. Rus je pitao, što to znači, 
a oni mu rekoše, da će od sada biti podanik francezkoga cara 
Napoleona. Čim je taj Rus došao do sjekire, odsieče si ruku, 
jer je volio biti bez ruke, nego da bude tuđi podanik. A bio bi 
se i ubio, da mu je bilo moguće. 

Sad je opet Napoleon nješto više naučio, s kakvim naro- 
dom ima posla. K tomu je sada Napoleon sve od 29. kolovoza 
imao pred sobom na čelu ruske vojske pravoga' Rusa, ćoravoga 
generala Kutuzova, koji je nedavno potukao Turke (u turskom 
ratu 1788. god. izgubio je i desno oko), pa su ga držali spasi- 
teljem Ruske. Kad je došla viest u Moskvu, da je on određen 
za vojskovođu, ljudi su se na ulicama grlili od radosti. 

Kutuzov bijaše vrlo pobožan, išao je u crkvu, molio se 
javno s vojnicima, dao je prije boja ovršiti službu božju, ili ba- 
rem molitve. Kad je odlazio iz Petrograda k vojski, otišao je 
prije u crkvu Majke Božje Kazanske i tamo se pomolio. 

Kutuzovu je bilo tada 67 godina. On se je odlikovao pod 
generalom Suvorovim i kasnije u više ratova. Radi jednoga oka 
i radi velike lukavosti prispodabljali su ga s maćedonskim kra- 
ljem Filipom, otcem Aleksandra Velikoga. 

Premda sam Kutuzov nije bio za bitku, morao je ipak po- 
pustiti narodu i vojski, inače bi i njega zamrzili. 

Bitka kod Bradina ili Borodina. Kutuzov je sam kazao 
unapried, da ne bi bio kadar potući Napoleona, ali da se nada, 
da će ga nadmudriti. Kutuzov je bio vrlo lukav, pa ga je zato 
Napoleon i zvao „stara lisica”. 

Kutuzov je odabrao za bitku brežuljasto mjesto kod rieke 
Moskve i pritoka joj Koloče, kod Borodina sela ili Bradina sela 
(jer Rusi kažu „boroda mjesto „brada”, „golova” mjesto 
„glava”). Francezi zovu tu biku kod Bradina „bitka kod Mo- 
skve", premda je to daleko od Moskve 125 kilometara. 

Tu se je moglo dobro braniti, ali nije bilo dosta vremena, 
da se pripravi i učini sve, što je trebalo za odboj, ali nije bilo 
ni čim. 

Prednje straže Francezke počele su već 5. rujna čarkati. 

Kad je Napoleon došao na bojište, sve je sam pregledao. Više 
je konja izmučio i izmienio, a onda je potanko odredio sve, gdje 
će se tko i kako će se biti. Opet je kazao, kad je sve razgledao 
i priredio: „Sutra ih imam u šakama''. 

Vojske je bilo u boju na francezkoj strani 123 tisuća i to 
82 tisuće pješaka, 26 tisuća konjanika i 15 tisuća topničtva i 
587 topova. Rusi su imali 104 tisuće i 7 do 8 tisuća kozaka i 
640 topova (72 tisuće pješaka, 17.000 konjanika i 14.500 top- 
ničtva). I tako je stajalo 112 tisuća Rusa proti 123 tisuće 
Franceza. 

Kutuzov je dao prije bitke po taboru nositi u procesiji 
Majku Božju Smolensku i svetoga Sergija. Svi su kleknuli i 
molili Boga za pobjedu. Tako se sve spremilo na bitku, koja 
je trajala devet sati dne 7. rujna 1812 god. To je bila najveća 
i jedina pravilna bitka u cielom tom ratu. 

Baš prije bitke dotrčao je k Napoleonu (6. rujna) iz daleka 
španjolski pukovnik Fabrier i donio žalostnu viest, da je 
engleski general Velington odlučno potukao kod Salamanke 
Franceze i „Ilirce" pod maršalom Marmontom! Svakoga bi 
drugoga takova viest uznemirila, ali Napoleon je ostao miran, 
barem na oko. Samo je korio Marmonta, pređašnjega namjest- 
nika u Iliriji, što se je prenaglio, ne čekajući pomoćne vojske 
od brata Napolenova Josipa, kralja španjolskoga. Drugi viestnik 
donio mu je pismo od žene i sliku sina, Napoleona II. Tu je 
sliku s velikim veseljem pokazivao generalima, no brzo je ka- 
zao, da ju odnesu i dobro spreme, jer sada nije vrieme za to. 

Napoleon nije spavao svu noć prije bitke, nego je svaki 
čas propitkivao pobočnike i straže, da li su svi dobili svoju 
plaću i hranu, i da li su Rusi još na mjestu, — jer se bojao, 
da se opet ne odmaknu. 

U isto vrieme, a i na dan bitke spopala je Napoleona stara 
bolest, koja ga je silila — da prostite — da je svaki čas morao 
vodu puštati. Zato nije mogao pravo sjedjeti na konju, a nije 
se vidjelo ni to, da je živ i kuražan, kao prije, premda se je 
mirno i hrabro držao. 

Francezkoj vojski bio’ je pročitan ovaj proglas, što ga je 
Napoleon u pero kazivao u noći: 

„Vojnici! Bitka, koju ste tako željno željkovali, sad je tu. 
Pobjeda od sada zavisi o vama. Ona nam je nuždna, jer će nam 

dati svega u izobilju: dobre stanove i skori povratak u domo- 
vinu. Pokažite se kao kod Slavkova, Fridlanda, Vitebska, Smo- 
lenska, i to tako, da će najpozniji potomci s ponosom spomi- 
njati vaše ponašanje ovoga dana, da se bude o vama govorilo: 
i on je bio na poljanama Moskve." 

Već u tri sata u jutro počeli su se Francezi oružati i raz- 
mieštati, a to je bilo tim laglje, jer je bila magla. Topovi su 
počeli grmljeti u 5 i pol sati u jutro, pa sve tako dalje do tri 
sata poslie podne, a čuli su se 120 kilometara daleko. Istom se 
u šest sati pokaza sunce, te Napoleon reče: „To je sunce od 
Slavkova!” — 

Bitku je zaustavio Napoleon u tri sata poslie podne, jer je 
vidio oko sebe strašno mnogo mrtvih i ranjenih. Uzalud su ga 
molili generali, da im dade na pomoć svoju stražu, da posve 
uništi rusku vojsku. Napoleon ni čuti nije htio o tom, da žrtvuje 
zadnju svoju pomoć, kad se nalazi tako daleko od Francezke, 
a sred neprijatelja. 

Francezi su izgubili u bradinskoj bitci 28 tisuća mrtvih i 
35 tisuća ranjenih, a Rusi svega 52 tisuće mrtvih i ranjenih. 
Zato kažu, da je to bila najkrvavija bitka, od kada je pronađen 
puščani prah (barut). Bagration je bio smrtno ranjen. 

Rusima su odredbe Napoleonove baš dobro došle, jer niesu 
više imali dosta streljiva. Napoleon je ostao pobjeditelj, premda 
je Kutuzov radi naroda dao razglasiti, da su Rusi pobiedili, a 
poslao je i viestnika k caru Aleksandru u Petrograd, da mu javi 
rusku pobjedu. U crkvama su pjevali hvalospjeve i sve je bilo 
oduševljeno. To je bilo moguće tada, kada nije bilo jošte brzo- 
iava ni željeznica. Napoleon se silno ljutio, što se Kutuzov slu- 
žio takovim načinom protiv njega. Ali Kutuzovu je bilo najviše 
do toga, da narod ruski ne klone duhom, kao što se to opažalo 
poslie bitke kod Smolenska. I car se je ruski ljutio na Kutu- 
zova, što mu je tako krivu viest poslao, i to po posebnom viest- 
niku. Ali car je ruski očito zaboravio, da je u proglasu svečano 
upućivao Ruse: neka se posluže, kako mogu i znadu, a u pogibli 
života može se čovjek svačim poslužiti. Na spomeniku bradin- 
skom ima zlatnim slovima urezano, koliko je palo generala i 
vojnika, i da je na Ruse udaralo dvadeset „jezika" (naroda). 

U noći od 7. na 8. rujna pobraše Rusi svoje stvari i ranje- 
nike, pa uzeše put pod noge k Moskvi preko Psareva. Napoleon 

se nahladio tako, da nije mogao govoriti, pa je zato pisao od- 
redbe na male ceduljice, koje su morali prepisivati. Tezko je 
bilo to prepisivanje, jer je brzo i ružno pisao. Punih 12 sati 

trajala je bez prestanka ta rabota. . 

Napoleon se mora sada opet spremati na novu bitku, jer 
ni kod Bradina nije uništio ruske vojske. Razlika je između 
francezke i ruske vojske to, što su Rusi sve gubitke svoje po- 
punjavali novom vojskom, a Napoleon nije to mogao. Da je 
Napoleon prije bitke slušao najboljega generala svoga Davouta, 
koji ga je molio, da mu dopusti kroz šume po noći obići Ruse 
sa 35 tisuća momaka, bitka bi se bila drugačije svršila. Ali ne- 
odlučnost Napoleonova bila je prava sreća za Ruse. 

Još je vriedno spomenuti, da su se Napoleonovi Hrvati 
vrlo hrabro držali na obali riečice Koloče i da su suzbili sve 
navale ruske vojske i konjaničtva onako, kako su i 1809. godine 
hrabro suzbili Švabe kod Gradca u Štajerskoj. Zato bi Napoleon 
često uzkliknuo: ,,Moji hrabri Hrvati! 

Zadnji dio ruske vojske vodio je vrlo hrabri i sposobni 
general Miloradović, starinom Hrvat. I tako vidite, da su se 
Hrvati borili i krv prolievali za tuđu hasnu, tuđu slavu, a riedko 
za se i za svoju korist i slavu! . . . 

Od Bradina do Moskve. Čim je francezka vojska dolazila 
bliže k Moskvi gradu, tim je nalazila više sela i hrane, premda 
su Rusi obično prije Franceza popasli polja i uzeli, što im je 
trebalo, a sela su zapaljivali. Tako su Francezi došli 9. rujna 
u gradić Možajsk (danas ima 5 tisuća duša), pa su našli, kako 
kuće i magazini gore. 

Napokon dođoše Rusi 13. rujna u Vorobjevo t. j, Vrabljevo, 
posljednju postaju do Moskve. Tu se zaustaviše do Dragomil- 
skoga predgrađa grada Moskve. Kutuzov je u jednom selu 
sazvao vojno vieće: što da se radi? Najviše se o tom prepiralo. 
Bi li se zaustavili u Moskvi, ili ne bi, i bi li se pustili u boj i 
branili priestolni grad, ili bi ga pustili bez boja? 

Svaki se bojao naroda, jer je narod želio, da se brani sveti 
grad. Kutuzov je dobro znao, da Moskve spasiti ne može 
i da bez Moskve nije jošte izgubljena Ruska, ali s uništenom 
vojskom izgubljena je i Moskva i Ruska. Zato je glavno saču- 
vati vojsku i povećati ju. On je šutio i drago mu je bilo, što su 
njekoji govorili (a među njima i Barklaj), da se Moskva pusti, 



pa da se bježi dalje od Moskve jugoiztočno, gdje je zemlja boga- 
tija i zgodnija za vojsku, a laglje se može sjediniti s vojskom, 
koja je vojevala u Turskoj. 

Dogovoreno je u noći 13. na 14. rujna: promarširati kroz 
grad, ali ne kazati nii rieči ni vojski ni narodu. Francezi ne će 
grada uništiti, već radi sebe. Zapovjednik Moskve, grof Ro- 
stopein, pitao je pismeno Kutuzova, a onda mu slao svoje ljude, 
da dozna, što misli Kutuzov. No uzalud mu sav trud, Kutuzov 
ne da nikakova odgovora, već govori samo, da se Ruska i car 
moraju spasiti, i kleo se siedom kosom svojom, da ne će pustiti 
Moskve. I tako su Rusi marširali svu noć i još sutra dan kroz 
Moskvu, a Rostopčin je govorio narodu, da se grad mora bra- 
niti i spasiti, ali kako, o tom ni rieči. U isto je vrieme sve pri- 
pravljao, da se odveze iz grada, i što je najvažnije da se grad 
potajno — zapali. 

Napoleon u Moskvi. Francezi su išli za Rusima. Ali na 
ulazu u grad rekao im je general Miloradović, da će grad za- 
paliti, ako ne počekaju, dok otide sva ruska vojska. I Francezi 
su počekali. 

Kad su Francezi opazili grad, kliktali su: „Moskva! Napokon 
Moskva!” — Te rieči su ih razigrale. Sam Napoleon zaustavio 
se na Poklonoj gori i divio se, gradu. Već je bilo podne, no 
Moskva se ne javlja, — kao mrtva. Ćastnici, koji su već bili 
u gradu, kazivahu, da je Moskva pusta. Ali dugo se niesu. usu- 
dili to javiti Napoleonu, bojeći se njegove srditosti. Ali kad su 
mu kazali, nije htio vjerovati, nego sjedne na konja, pa jaše do 
Dragomilskoga predgrađa. „Može biti — misli Napoleon — taj 
narod ne zna, kakav je običaj, kad se grad hoće predati pobje- 
ditelju, jer ovdje je sve novo i drugčije. Mi smo njima upravo 
tako novi s našim običajima, kao što su oni nama”. Napoleon 
čeka uzalud, a onda odredi, da se potraže boljari i gradsko 
poglavarstvo. Ali nema nikoga, niti se gdje pokazuje dim iz 
dimnjaka, niti ima kakove buke u gradu. Napoleon čeka dalje, 
da mu svečano predadu ključe od grada. Čeka i čeka, ali nikoga 
ne dočeka. Napokon se odluči jedan častnik, sabere dvanae- 
storicu poderanaca, tobože građana, i dovede ih pred Napoleo- 
na. On se razljutio, jer je vidio, da suf zbilja svi bolji ljudi osta- 
vili Moskvu. Napoleon se bio pripravio, kako će primiti bo- 

ljare i što će im kazati, koliko će novaca u zlatu tražiti, da ma 
grad plati, ali — od svega toga ništa! 

Napoleon još nije htio ući u grad, već se nastani u pred- 
građu. Noćevao je u prostoj gostioni, ali svu noć nije mogao 
spavati. Po noći je zvao često slugu Konstana, da nakadi sobu 
octom (sirćetom), jer ne može, kaže, podnositi strašne duhe 
(vonja) u sobi. Kuća je bila tako zapuštena, da su drugi dan 
našli množinu stienica u postelji Napoleonovoj, dapače i u 
odielu njegovu. Doveli su mu napokon jednoga Franceza (zvao 
se Ris), koji je bio već odavna knjižar u Moskvi. Taj mu je opi- 
sao sve u gradu, a onda je istom Napoleon zapoviedio, da se 
uniđe u grad. 

Kažu, da se Napoleon nije htio odmah smjestiti u carskom 
dvoru Kremlju, jer se bojao, da su možda podmetnuli baruta 
u podrumu. Napoleon je ušao u Moskvu u utorak 15. rujna, u 
10 i pol sati prije podne. Jahao je na malom arapskom konju. 
Na sebi nije imao nikakvoga posebnoga odiela ili znaka, nego 
običnu svoju suru (sivu) kabanicu i trouglasti šešir. Sprovađali 
ga mnogi generali, koji su bili u dragocienom odielu. Jašući po 
ulicama nije mal ne ni duše vidio, a nije ni tajio, kako mu je 
to neugodno. Već se tada vidjelo njekoliko požara, a još više 
poslie, kad se je Napoleon nastanio u carskom dvoru. 

Sad je mislio, da je postigao, što je htio, pa da će sad moći 
po volji zapoviedati ruskomu caru. „Vidjet ćemo, reče, što će 
sada Rusi. Ako se ni sada ne budu htjeli dogovarati o miru, mi 
ćemo na svoj način. Stanove za zimu imamo. Mi ćemo dokazati 
svietu, da vojska naša može mimo zimovati posred neprija- 
teljskoga naroda, koji nas okružuje sa svih strana, kao led 
što okružuje lađe. Mi ćemo na proljeće opet započeti rat. Ali 
poslie svega car Aleksandar ne će nas na to siliti, mi ćemo se 
sporazumjeti i on će podpisati mir”. 

Napoleon je — kako se vidi — mnogo unapried znao i vi- 
dio, samo jednoga nije vidio, — što mu je pripravio strašni 
neprijatelj . . . 

Moskva u požaru. A pripravio mu je to upravitelj Moskve, 
spomenuti već Rostopčin. Taj Rostopčin, koji se je od plemića 
popeo na tako visoko mjesto, strašno je mrzio francezku bunu 
i novotarije francezke, a uz to je žarko ljubio sve rusko. On je, 
prije nego je grad ostavio, otvorio tamnice i pustio zločince na 


slobodu. Njekojima je samo kazao, da im za to daje slobodu, da 
se pokažu, da ljube svoj narod i domovinu, pa tako neka okaju 
zločine i griehe svoje. Neka dakle naškode neprijatelju, koliko 
i kada mogu, i kako znadu, a to mogu lako, ako — zapale grad. 
Sam Rostopčin dao je primjer, kad je zapalio svoj dvor i sve 
blago u njem. Štrcaljke za gašenje ognja dao je odvesti, ili sa- 
kriti, ili uništiti. U podrumima i dućanima bilo je mnogo rakije, 
vina, ulja, špirita, platna, sukna, žita, a uz to su u Moskvi bile 
malo ne sve kuće od drva. U štalama i štagljima bilo je mnogo 
siena, slame i t. d. Ljudi je malo ostalo u gradu, a k tomu dođe 
k požaru još vjetar . . . Sad si lako možete misliti, kakav će to 
oganj biti, kad se veliki grad zapali sa svih strana. 

Onaj dan, kad je Napoleon unišao u Kremalj, već je oko 
pol noći bio na okolo takav požar, da se nije ništa vidjelo osim 
plamena i zažarenoga neba. Mnoge ljude, koji su bježali u druge 
kuće od straha, da ih ne ograbe, ili da ne izgore, Francezi su 
kao sumljive palikuće pohvatali i postrieljali. 

Prvu svoju noć sproveo je Napoleon u Kremlju u strašnom 
nemiru i srditosti. Na vojnike, na častnike i na samoga zapo- 
vjednika grada, generala Mortiera, strašno je vikao, lupao 
nogama i zahtievao, da pogase oganj. 

Kad su mu javili, da je već plamen sa svih strana okružio 
carske ruske dvore, t. j. Kremalj, poslao je generala Bertiera na 
vrh zgrade, da se osvjedoči, je li to istina. I malo da se nije 
general s častnicima zadušio. Napoleon je od jada bio sav crven 
i silno se znojio. Kralj napuljski Murat i Napoleonov pastorak, 
podkralj talijanski Eugen, i drugi generali molili su ga i za- 
klinjali, da ostavi carski dvor, jer će inače izgorjeti, jer se oganj 
bio pojavio već i u Kremlju. Počela je gorjeti i tvornica oružja. 
Tamo su našli jednoga Rusa, doveli ga pred Napoleona, koji ga 
je sam izpitivao i predao ga vojnicima, koji su ga raznesli na 
bajonetima. A to je bio nedužni stražar te tvornice. General 
Bertier predočio je Napoleonu svu pogibao od požara, i da može 
doći Kutuzov, pa sve uništiti. Tada se odlučio Napoleon, da 
ostavi Kremalj, pa da se preseli izvan Moskve u carski dvor 
Petrovski. Ali niesu mogli naći puta! Častnici su mu nudili, da 
će ga umotati u plahte (ponjave), pa tako na rukama prenesti 
kroz vatru. Na sreću prepoznali su ga vojnici, koji su plienili 
oko Kremlja, i pokazali su mu put. Napoleon je doduše živ 

prešao kroz vatru, ali si je opalio kosu, ruke, cipele i odielo 
na mnogim mjestima. 

Vjetar je bio tako silan, da je razbieljeno željezo bacao 
s krovova na ulice. Grad je bio sav u plamenu! Grozno ga je 
bilo pogledati! Zemlja je bila tako po ulicama ugrijana, da su 
cipele izgorjele i mnogi su nastradali i umrli. 

Tek poslie pet dana mogao se Napoleon vratiti u Kremalj 
iz Petrovskoga. On se je kao okamenio nad strašnim razvali- 
nama. Prolaz po ulicama bio je nemoguć od množine pepela, 
željeza, cigla, pokućtva i drugih stvari. Grozan je nastao nered. 
Vojska se sva razišla, dapače i straža Napoleonova. Samo 
okrutnom strogošću bilo je moguće ponješto povratiti red i po- 
slušnost. 

Napoleon se je ljutio osobito na Rostopčina, a Ruse je 
nazivao barbarima i Skitima (divljim narodom). Kad je motrio 
iz Kremlja vatru, kazao je: „Ništa se ne može prispodobiti po- 
žaru Moskve. To nije ništa, kako pjesnici opisuju požar Troje" 
(u staro vrieme, 1000 god. prije Isusa). 

Poslije požara. Moskve nema više, a to je jedan od naj- 
bogatijih gradova na svietu. Gubitak je neizmjeran za Ruse, za 
njihovu trgovinu i njihovo plemstvo. Propale su njekolike mili- 
jarde (tisuće milijuna) svakakvoga dobra. Trideset tisuća ranje- 
nika i bolestnika ruskih — izgorjelo je. A koliko je Franceza 
izgorjelo i oboljelo, o tom mudro šuti Napoleon! 

U Parizu su i u Francezkoj protmuli od straha i žalosti 
za svoje mile i drage. Zato je Napoleon pisao, da ih umiri: da 
vojska ima svega dosta. 

Napoleon se sad zbilja žuri, da sklopi mir. Koga gdje od 
Rusa nađe, moli ga da nagovori cara Aleksandra na mir. Ali 
Napoleon zaboravlja, da je on svoje već doigrao, a sada će tek 
Aleksander započeti svoju igru. 

Napoleon je zarobio ruskoga plemića Jakovljeva, kada je 
bježao iz Moskve. Njega je molio, da odnese caru Aleksandru 
pismo u Petrograd. U tom pismu kaže Napoleon, da bi se bio 
zaustavio prije borodinske bitke, i ne bi bio išao u Moskvu, da 
je samo dvie rieči dobio od njega. Tutolmina njekoga, ravna- 
telja uzgojiteljnoga doma za male sirote, i njega je oholi 
Napoleon molio, da piše carici, neka bi se mir sklopio. Sve 
uzalud! Ruski car ne će ni odgovoriti, nego je još strogo za- 

branio, da se tko s Napoleonom razgovara, ili čak dogovara o 
miru. Dao je moliti Napoleon i Kutuzova, ali je Kuiuzov Napo- 
leona dugo lukavo za nos vodio, samo da ostane dulje u Moskvi, 

do ljute zime. A onda je odgovorio, da se ne smije u ništa 
puštati, osim u vojevanje. 

Dne 3. listopada pozove Napoleon k sebi generale, pošto 
svu noć nije mogao spavati, pa im kaže novu osnovu: Po toj 
osnovi ima se spaliti i ono od Moskve, što je preostalo, a onda 
poći na Petrograd. Generali su mučali. Na to će im on: „Zar 
nieste za to svom dušom? To je najveće junačtvo i slava, što 
može samo biti." Generali su morali napokon kazati svoje 
mnienje: To je nemoguće, — kažu — jer već ništa nema, što 
treba za takav rat, a za vratom imamo Kutuzova s vojskom. 

Napoleon nije znao, što bi radio. Sve je načine tražio, kako 
bi ruskoga cara prisilio na mir. Grozio se, da će Tatare po- 
buniti na Rusku, pa da imaju opet svoje carstvo, kao što su 
njegda imali. Grozio se, da će opet podići Poljsku i pod nju 
postaviti Moskvu. Ali — u jednom se selu groze, u drugom se 
ne boje . . . Sad su se počeli dizati i naoružavati i sa sveće- 
nikom vojevati ruski seljaci. 

Blizu Moskve već su zauzeli bili grad Vereju. No glavno 
je, približila se zima, i to ruska zima, a ove godine će biti takva, 
kakve već nije bilo sto godina, od Petra Velikoga. Napoleon je 
znao, da odgovora od ruskoga cara dobiti ne će i da ga ruski 
car prezire. Za to se spremao na povratak u Francezku — ljutit, 
što se mora vratit bez uspjeha, a s velikom sramotom i s velikim 
gubitkom, kakvoga još nikada doživio nije. 

Francezi su se nagrabili svega u Moskvi. Ništa i nikoga 
niesu milovali ni poštedili. Crkve su pretvorili u vojarne i štale: 
crkveno posuđe i odielo sve su razgrabili. Dućane su i palače 
oplienili. Suhoga zlata nagrabili su do tri metrička centa, a 
srebra do 60 metričkih centi! Osim toga odvezli su grb (cimer) 
grada Moskve i zlatni golemi križ sa zvonika Ivana Velikoga. 

Posljednje pismo po knezu Volkonskomu poslao je Napo- 
leon ruskomu caru 6. listopada, a odgovor je očekivao najdulje 
do 20. listopada. Zato je ostao tako dugo u Moskvi. Ne samo 
da je u Moskvi ostao predugo, nego i u Vilnu i Vitebsku, na što 
su ga uzalud upozorivali generali! Ali već se zima počela 3. 
listopada jako osjećati. A osjećao se i nedostatak hrane. 

Napokon se služio onim krivim novcem, što ga je dao na- 
činiti u Parizu. Samo varšavskom novčaru (bankiru) predano 
je 20 milijuna rubalja (80 milijuna kruna). U Ruskoj tim je 
novcem podmićivao svakakve ljude, a u Moskvi je tim i vojsku 
izplaćivao. U Moskvi se dao u francezku službu mjesto načel- 
nika grada trgovac Nahodkin. On je za to dobio 100 tisuća 
rubalja (400 tisuća kruna) od Napoleona. Kad je Napoleon 
otišao, svi ti novci izgubili su vriednost, a Nahodkin je osuđen, 
da je morao ulice pometati. 

Napoleon je svako jutro pitao, da li je došao viestnik 
(kurir) od cara Aleksandra, pa kada je vidio, da ga nema i ne će 
biti, odlučio je 19. listopada, da s vojskom ostavi Moskvu. On 
je sam ostavio Moskvu sutra dan 20. listopada u jutro. 

V. Koljence: 

Napoleon bježi iz Ruske, 

Kratki pogled na povratak: kakav će biti? Do Moskve je 
bilo vrlo težko doći, ali je mnogo i mnogo teže bilo povratiti se. 
Sav taj križni put, kako su ga nazivali, bijaše doista pravi križni 
put. Mnogi i mnogi, koji su se radovali još životu u Moskvi i 
zato oplienili crkve i palače, te se htjeli povratiti bogati 
k svojim milima i dragima — što ih čeka na tom dugom i 
groznom putu! Napoleon, koji je već dugo prije odlazka mislio 
na povratak i davao zabave i igre u kazalištu u Aioskvi, mislio 
je na sve, što bi moglo biti na povratnom putu. Dugo se savjeto- 
valo i prepiralo o tom, kojim bi se putem vojska povratila. 
Odlučiše poći preko Kaluge, gdje nije bilo sve opustošeno ni 
puno mrtvih ljudi i životinja, kao što na smolenskoj cesti. 

Kutuzov je opet odredio, da se ne treba nigdje puštati u 
bitku, nego samo navaljivati na pojedine čete, hvatati ih i odu- 
zimati im sve, što im treba za život i borbu. Zato se činilo, 
kao da ruska vojska ide za velikim mrtvačkim sprovodom. 
Batina ima dva kraja: Idući u Moskvu išli su Rusi napried, a sad 
idu Francezi napried — upravo u biegu. I tako: tko bi gore, eto 
je dolje, tako se kolo sreće na okolo kreće! 

Sve ove nezgode, nesreće, gubitke i biede opisivat će 

Napoleon svojim Francezima, da obsjeni Evropu, u vrlo liepom 
svietlu. Požara i nevolja ne će ni u jednom izviešću podpuno i 
vjerno izkazati. A drugih novina i viesti s ratišta Evropa onda 
nije imala. Da je ono sve istina, što je Napoleon napisao o pora- 
zima i gubitcima ruske vojske, ne bi više bilo ni jednoga rus- 
koga vojnika ni kozaka, koji bi mu smetao odlazak, osim po 
koji seljak ili tek vojnik novak. 

Od Moskve do Vjazme. (Bitka kod Maloga Jaroslavca. 
23. listopada.) Napoleon je u Moskvi ostavio generala Mortiera 
sa 10 tisuća vojske, da bude siguran iza leđa. Ujedno je odredio, 
da se barutom digne u zrak od požara preostali carski dvor 
Kremalj. 

Ostala je vojska putovala prema Kalugi gradu (na jugo- 
zapad od Moskve). Častnici su i vojnici vozili sa sobom otete 
u Moskvi kočije i drugo blago. Pridružile su im se i mnoge po- 
kvarene žene (a njeke su pošle iz prave ljubavi), a njeke su i 
prisilili da pođu s njima. Malo koji častnik bijaše bez ženske, 
Francezkinje, ili Ruskinje. Vojska francezka u obće nije bila 
nalik na evropsku, već na kakovu azijansku iz starih vremena. 

Zima je bila sve jača i jača i bilo je smiešno vidjeti, kako 
se mnogi vojnik zamotao u popovsko ili crkveno odielo, kako 
mnogi ima na glavi popovski šešir ili kaluđersku biskupsku 
kapu (kamilavku). I cipele su se na dugom putu brzo poderale, 
— pa su ljudi grozno trpjeli na pol bosi. Drva je bilo težko 
dobiti, a što je i bilo to je bilo mokro i sirovo, stoga je bilo 
težko vatru ložiti i jelo skuhati, a pri tom niesi nigda siguran, 
da te ne zaskoči iznenada kozak, ili drugi Rus. I seljaci su se 
ruski majstorski uvježbali, kako se može Francezima oteti 
plien. hrana i konji. 

U vojski je počeo mah preotimati strašan nered. Već za 
tolike kočije i tovarna kola bile su široke ruske ceste preuzke. 
Mnogo je zarobljenih seljaka ruskih moralo kao niema marva 
vući olien i ratne potrebštine. 

Jedva što je vojska francezka ostavila Moskvu, već je 
mora Napoleon poslati zapovied Miortieru, da u noći od 22. 
na 23. listopada ostavi Moskvu, a Kremalj neka zapali, a 
s vojskom neka poteče za Napoleonom, jer su Rusi doznali za 
odlazak i stali Francezima na put kod Tarutina. Mortierovi 
ljudi znatno su oštetili Kremalj, ali ga niesu digli svega u zrak 

niti posve uništili, kako je to želio osvetljivi i poniženi 
Napoleon. 

Kod maloga Jaroslavca došlo je dne 23. listopada do strašno 
krvavoga boja, u kojem je na obadvie strane palo 10 tisuća 
ljudi. Jedanaest puta su Francezi to mjesto oteli Rusima, i 
jedanaest puta su ga Rusi njim preoteli. Gradić je bio sasma 
uništen. 

Bitka za Ruse nije imala podpunoga uspjeha, jer niesu 
mogli Franceze zaustaviti. Napoleon je poslie dugoga viećanja 
s generalima (u prostoj seljačkoj kućici) odredio, da se brže 
bolje okrene na staru cestu, kuda su došli u Moskvu. I tako 
su više bježali, nego marširali pokraj Možajska i Bradina, jer 
je vojsku francezku strašno napastovao kozački vojvoda Platov. 

Kod Bradina bili su ostavili Francezi 30 tisuća nesahranjenih 
mrtvaca, pa premda je bilo studeno, strašan je bio vonj (smrad). 

Napoleon je jednako išao pješke bez obzira, samo je podbrusio 
pete, pa bježi brže napried! Sva sila vrana oblietala je 
mrtvace i konjske mrcine . . . Napoleon se i u Moskvi već ljutio 
na jata vrana, čvoraka, i kazao jednom: ,,Zar te nesreće moraju 
uviek biti uz nas?!" - — ■ .* 

Na putu kod Gžatska bilo je na cesti mnogo mrtvaca s raz- 
bijenim glavama. To su bili poubijani ruski zarobljenici. Do 
tri tisuće ruskih zarobljenika,- najviše iz Moskve, dao je Napo- 
leon tjerati pred svojom vojskom i zapovjedio svakoga ubiti, 
tko nije mogao dalje ići. Kada je general francezki Kolenkur 
(Caulaincourt) kazao Napoleonu, da je to sramota za francezku 
prosvjetu i civilizaciju, jer Rusi ni kozaci tako ne postupaju sa 
francezkim zarobljenicima, zapoviedio je Napoleon, da se to 
više ne smije raditi. Ruske zarobljenike pratili su i ubijali 
Niemci od vojske „rajnskoga saveza”! U obće u tom se slažu 
i Rusi i Francezi i drugi pravedni sudije i očevidci, da su krvo- 
ločtva, koja je počinila Napoleonova vojska u Ruskoj, počinili 
najvećim dielom Niemci. Oni niesu nikoga i ništa milovali. Ruski 
častnik Perovskij, kojega su pridržali protiv vojničkoga zakona, 
pripovieda o tom ubijanju ruskih zarobljenika: „Njekoliko 

koraka iza nas čuje se na jedan put puška. Ja se s početka 
niesam na to obazirao, no kad se to ponavljalo, obratim se 
k francezkomu zapovjedniku i zamolim ga, da mi to protumači. 
Podčastnik je javio častniku, da je ustrielio jednoga zaroblje- 

nika. Zašto to? zapitam. Zapovjednik mi uljudno odgovori: Ja 
imam pismenu zapovied, da dam ustrieliti svakoga zarobljenika, 
koji je ili iznemogao, pa ne može dalje ići, ili je s kakova mu 
drago razloga zaostao za 50 koraka. Isti dan bilo ih je postrie- 
Ijano 6 do 7, a drugi put se čula puška i 15 puta. Ustrielili su 
i jednoga ruskoga činovnika. Drugi put sam vidio staroga izne- 
mogloga ruskoga vojnika. Francez vojnik naperi u njega pušku. 
Tri puta kuša ispaliti pušku, no svaki put mu zataji. Onda 
ode k drugomu francezkomu vojniku, u koga je bila bolja 
puška, i onda ga ustrieli”. Ruski bi zarobljenici, kad su gdje 
ugledali crkvu, potrčali onamo i pokleknuli — dobro znajući, 
što ih čeka. Čekali su jadni pobožni ljudi, da ugledaju svoju 
crkvu, da se iz dna duše u ovakav čas pomole Bogu. I tako 
ih postrieljaše ... I Perovskij, kasnije grof, koji to pripovieda, 
bio bi doživio isto, da ga nije oslobodio Čemišev sa svojom 
četom (onaj isti Černišev, koji je kupio ratne planove Napo- 
leonove). 

Na putu kod Maloga Jaroslavca malo da niesu kozaci 
zarobili Napoleona. Ataman njihov Platov obećao im je velike 
nagrade, ako zarobe Napoleona. Kazaci skakahu desno i lievo, 
ali Napoleona je okružila velika vojska. Kad je dočuo, što su 
htjeli, smiešio se, ali od sada je bio oprezniji. 

Vojska je ostavila Mali Jaroslavac 27. listopada i pošla 
put Vereje. Tu se pridruži ostaloj vojski Mortier. Od velike 
je štete bilo, što je Napoleon išao napried sa svojom stražom, 
a ostraga su generali i vojnici svašta i zlo radili po svoju U 
ljutini svojoj na Ruse dao je Napoleon zapovied, da popale sva 
sela. Vojnici su francezki činili pri tom strašne okrutnosti. U 
gradovima i selima nije se moglo dihati od dima. Ljudi su u 
velikoj studeni ostali bez krova i svega. Maršal Davout pisao 
je Napoleonu, neka zabrani palež prednjoj vojski. Ali ti paleži 
su škodili i vojski francezkoj, jer su tu Francezi sami sebi palili 
sve, što bi im trebalo na putu. 'Mnogo se je i od obiesti palilo. 

Pod Vjazmom 31. listopada zlo prođoše Francezi, jer im 
je ruski general Miloradović oteo mnogo topova i zarobio 
mnogo ljudi. Francezi su sami morali uništiti mnogo pliena, što 
su bili ponieli iz Moskve. Sad su već počeli ostavljati ranjenike 
i bolestnike na putu bez pomoći i smilovanja. Do sada je 
Napoleon jahao na konju, no kod Vjazme sio je u kočiju, 
12 

zamotao se u šubu i šubaru, pa tako se vozio dalje, tako da 
nije sam ni vidio sve biede, nevolje i strahote, što mu je vojska 
trpjela. Na svem putu bio se sad vozio, sad bi išao pješke, sad 
bi uzjahao konja, pa opet sio u kočiju. 

Najhrabriji i najbolji generali bili su Davout i Nej (Ney). 
Pod Davoutom su bili i naši „Ilirci". Napoleon je htio, da se 
brže maršira, pa se razljutio na Davouta, što je laganije išao i 
štedio vojnike. Zato ga je opsovao i stražnje čete predao Neju, 
da ih vodi. 

Od Dragobuža do Smolenska. Kod Dragobuža ili Dorogo- 
buža dne 6. studenoga na jedan put se je promienilo vrieme. 
Do sada je bilo vedro i snošljivo hladno, ali sada je počeo padati 
snieg kao ptičje glave — što no je rieč, — a silan ga vjetar, 
upravo vihor, bacao ljudima u oči. Snieg je zasuo puteve tako, 
da su vojnici lutali i padali kao muhe. Odielo je bilo mokro, a 
onda se smrzlo na ljudima. Dihati se nije moglo, a vojnik je 
sio na kakvu kladu ili zemlju, pa je izdisao i proklinjao jedno 
vrieme, a onda izdahnuo za uviek. . . . Studen je dostigla već 
10 stupnjeva izpod ništice po Reaumuru, a to bi se kod nas 
(15 stupnjeva Celsija) zvalo već velika zima. Od 90 tisuća 
vojske (bez zarobljenika), što je ostavilo Moskvu, nestala je 
već polovica za 16 dana! A što će istom biti kasnije, kada bude 
20 i 25 stupnjeva Reaumura izpod ništice, a toga kod nas u 
Hrvatskoj nikada ni nema, kao ni u Francezkoj, a još manje 
u Italiji. K tomu dolaze noći, koje traju po 16 sati! 

Kao što su prije željno čekali da dođu do Moskve, tako su 
sada vojnici uzdisali i vapili: „Smolensk!, Smolensk!" Nadali 
su se, da će u Smolensku naći svega — ali se ljuto prevariše. 
Činovnici, koji su se imali brinuti vojski za hranu, niesu dobili 
zapoviedi, kada će doći vojska. Ono malo, što je bilo, razgrabiše 
silom oni, koji su prvi došli, tako da je malo ili ništa preostalo. 
Nije bilo ni drva dosta, da si što skuhaju i da se ogriju, jer 
sirove jele pune inja (ili srieši) niesu htjele gorjeti, a silan je 
snieg padao i talio se na ognju. Do sada se je već dogodilo da 
su vojnici mrtve drugove svoje pekli i jeli, a sebi s ruku meso 
grizli . . . 

Napoleon je u biesu i srditosti zapoviedio, da se poruše 
preostale zidine grada Smolenska, da ga ne bi drugi put zadr- 
žavale, kao da će poći još na put na Moskvu! 

(Buna u Parizu.) Na putu kod Smolenska, dobio je Napoleon 
viest, da je u Parizu bila buna. Nepoznati čovjek, po imenu 
Malet, koji je bio prije za vrieme republike general i žestok 
republikanac, pa zato čamio u tamnici, pobjegao je iz tamnice 
19. listopada i digao bunu. On je već 1807. i 1809. dao uzpo- 
staviti republiku. Sada, kada je bio Napoleon nesretan u 
Ruskoj, zamisli opet uzpostaviti republiku. Pod imenom gene- 
rala Lamottea pokaže krive spise: da je Napoleon umro. Ujedno 
otvori tamnice i pusti na slobodu svoje ortake, nek po gradu 
razglase, da je car — već umro od požara u Moskvi i da treba 
republiku uzpostaviti. Mnogi Parižani su odmah bili za to. Po- 
vjerova mu i zapovjednik narodne straže, pukovnik Loulier, 
povjerova mu i župan (prefekt) grada Pariza Trošot (Trochot). 
Ah mu ne povjerova upravitelj parižki general Hulin, koji je od 
njega tražio svjedočanstva i spise. Na to spali Malet na njega 
pištolj, rani ga, ali ga ne ubi. Ode zatim k glavnomu poboč- 
niku Drouotu, no tamo nađe glavara redarstva, koji ga prepo- 
zna, pograbi i dade odmah zatvoriti. Do podne je bila čitava ta 
buna ugušena i 15 ljudi ustrieljeno. Napoleon se na to ljutio, što 
se Francezi tako mienjaju i što niesu ni pomislili na njegova sina, 
Napoleona II. kao nasljednika. „Evo, tu se vidi — reče — na 
čem počiva moja sila i moć!” to jest: na vojski i njegovu ugledu. 

O Smolenska do Brezine. Francezi su se još dva puta po- 
tukli s velikim gubitkom kod grada Polocka na rieci Dvini, 
gdje su se i Hrvati hrabro borili. Uz to se je ruski general 
Cicagov, koji je doveo vojsku rusku iz turskoga rata, sjedinio 
s generalom Tormazovim. Ta pojačana ruska vojska zadavala 
je mnogo jada austrijskomu generalu Švarcenbergu, a u strah je 
tjerala Poljake i Varšavu. No još je veći strah spopadao Napo- 
leona, kako će prieći preko rieke Berezine ili Brezine (pritok 
Dnjepra), jer ga tamo čeka ta sjedinjena vojska ruska. Zato je 
dao baciti mnogo topova i svake ruke oružja u rieku Dnjepar i 
u jezero Semljevsko, samo je zadržao veliki križ sa zvonika 
crkve Ivana Velikoga, nego su ga dovukli do Vilne. Taj križ 
htio je postaviti u Parizu na crkvu vojničkih nemoćnika. 

Sad je Napoleonu bila glavna briga, da dođe što prije do 
rezine i da zaprieči, da se ne bi sjedinile ruske vojske (sje- 
verna pod Vittgensteinom i južna pod Čičagovim), a za njim i 
bez toga ide glavna ruska vojska pod Kutuzovom. Ruska je 


180 


vojska neprestance rasla, a Kutuzov je s mukom suzdržavao 
vojsku, da se ne pusti u bitku. ,,Neka masiraju — govoraše 
Kutuzov - — - njih će daleki marši, glad i zima uništiti". Samo je 
Piatovu s kozacima i Miloradoviću s jednim dielom vojske do- 
puštao, da kod dobre zgode navaljuju na Napoleonovu vojsku. 
Kod Krasnoga i Orše mnogo su kozaci štete nanieli Francezima 
i hrabri maršal Nej jedva je utekao. U Orši je Napoleon sam 
spalio mnoge svoje stvari i spise, pa i rukopis za poviest svoga 
života, samo da to ne dođe neprijatelju u ruke. Jedina straža 
Napoleonova, koja je imala na putu prilično hrane, izgubila je 
od Smolenska do Orše polovicu momčadi. Kod Orše je Napo- 
leon pribrao i uredio preostalu vojsku, ali još se je neprestano 
bojao: da li će moći uteći preko Brezine. Jedini most na toj 
rieci, kod grada Borisova (danas 15 tisuća duša), oteše Rusi 
Poljacima. Poljski generali Bronikovski i Dombrovski hrabro su 
se tukli s vojskom Čičagova, ali napokon su morali prepustiti 
most Čičagovu. To je Napoleon doznao u Toločinu 22. stude- 
noga, a to ga je strašno uznemirilo, jer je tim izgubio posljednju 
nadu za povratak. 

Od sad je bio u noći nemiran i svu noć je razmišljao, kako 
bi Ruse nadmudrio, da im uteče preko Brezine. Često se je 
sjećao Poltave, gdje je Petar Veliki uništio (1709. god.) čitavu 
vojsku švedskoga kralja Karla XII. Napoleon ne misli više na 
kakove bitke i pobjede, već kako bi sam pobjegao. Kad je 
Napoleon izašao iz Moskve, kazao mu je general Rapp, da je 
šteta, što su tako dugo ostali tamo, jer je već zima pred vratima. 
Na to Napoleon pokaza na vedro nebo i zviezde, pa mu od- 
govori: „Morao sam dati vojski odahnuti. A zar ne znate, da ja 
imam sretnu zviezdu?" Kod Brezine se nije više uzdao u svoju 
sretnu zviezdu, već je spominjao švedsku nesreću kod Poltave. 

Dne 24. studenoga i svu noć napredovala je francezka 
vojska prema Brezini, a sutra dan došao je i Napoleon do te 
rieke kod Borisova. Kolika je razlika izmedju 24. i 25. stude- 
noga i 24. i 25. lipnja, kada mu je vojska bez straha i puna 
radosti prelazila preko rieke Njemana! 

Prielaz preko Brezine. (26. i 27. stud.) Napoleon je 
htio, da se do večera sagrade mostovi preko Brezine. No glavni 
majstor u tom poslu, general Eble, kazao je, da je to nemoguće, 

ali da bi moglo biti 26. studenoga, ako se bude ljudski radilo 
svu noć. 

Jedan pukovnik donese viest, da je ruska vojska s onu 
stranu rieke, i da čuva sve prielaze. Napoleon odgovori: „Nije 
istina, vi lažete. To je nemoguće!" — „Ja ne znam drugo kazati, 
nego što mi je maršal zapoviedio”, reče pukovnik. Napoleon 
upirući se o štap zaškriplje zubima i digne desnicu protiv neba 
s grdim riečima i sa strašnim pogledom. Svu noć nije Napoleon 
ni oka stisnuo. Kraj njega u sobi razgovarali su tiho generali 
Djurok i Darju (Duroc i Daru): da će biti zarobljeni. Napoleon je 
lo čuo i kazao im: „Što mislite, da će se Rusi usuditi to učiniti? 
A što će kazati Francezka?” — Darju na to odgovori: „To se 
ne zna, što bi uradila Francezka. Najbolje bi bilo, da Vaše 
Veličanstvo kakogod prieđe prieko Brezine, pa bilo i po zraku, 
pa da nas onda sve spasi." — „Dakle ja vam ovdje smetam?” 
zapita Napoleon! — „Jest, Vaše Veličanstvo". 

Maršalu Sent-Siru (St.-Cyr) zapoviedio je Napoleon, da 
protjera sve Ruse, koji su na ovoj strani rieke. Maršal to i učini. 
Ali kako prieći prieko, kad su na drugoj strani rieke Rusi s to- 
povima! 

Napoleon si je od straže i vojske svoje odabrao 500 mo- 
maka i nazvao ih svojom „svetom škadronom". Na čelo joj je 
postavio generale Grušija (Grouchy) i Sebastianija. Ujedno je 
zapoviedio, da častnici imaju spaliti sve suvišne kočije, a da 
nitko ne smije imati više od jedne kočije. Spaliti se ima polovica 
svih tovarnih kola, a konji neka se predadu gardi. 

Svu noć su se neprestano gradili mostovi po velikoj zimi. 
Pod neprijateljskim kugljama bez kruha i vina, samo malo 
varene čorbe bez soli — radilo se dan i noć! Nemajući kada, 
da nasieku drva za gradivo i ogrjev, udariše na nesretno selo 
Studjanku, porušiše kuće, ugrabiše sve, što im ie bilo nuždno. 
Do jutra (26. stud.) bili su već zabiti stupovi, te su već mogli 
polagati daske. Napoleon dotrči s generalima na konju, da vidi, 
kako se radi, a generali svaki čas u strahu, da njih i njihova 
gospodara svieta Rusi ne uhvate. Glavno je bilo doznati, koliko 
ima Rusa na drugoj strani. Maršal Oudinot imao je vrlo hra- 
broga pobočnika Žakminota (Jacqueminot), koji je s njekoliko 
drugova na konjima preplivao rieku i stao tražiti Ruse. Našao 
je jednu malu stražu u šumi kod vatre. Zarobi jednoga pod- 

častnika, silom ga metne iza sebe na konja, prepliva s njim 
rieku i dovede ga pred Napoleona. Od toga su Rusa doznali, da 
Čičagov ima glavnu vojsku dolje niže grada Boriscva, gdje se 
nada, da će Francezi prelaziti, a gore kod sela Studjanke ima 
samo njekoliko ljudi lakih četa. Tim sretnim časom trebalo se 
odmah poslužiti, ali mostovi niesu bili jošte gotovi. Hrabri 
general Korbino (Corbineau) prepliva s njekolicinom Brezinu 
i protjera odanle kozake, pa je tako čuvao desnu obalu, a 
dotle su gradili oba mosta na vrat na nos. Onaj most za konja- 
ničtvo bio je toliko gotov do jednog sata po podne, da se moglo 
preko njega prelaziti. Napoleon je brže bolje dao prevezti preko 
rieke zbor generala Oudinota, da čuva prielaz od kozaka. 
Oudinot je sretno suzbio prednju rusku stražu. Tako je moglo 
po dne i sliedeće noći (26. studenoga) prieći toliko vojske, koja 
bi se mogla ogledati s vojskom admirala Čičagova. Vojski je 
francezkoj doista trebalo barem dva dana za prielaz, pa su Rusi 
mogli, da su bili pametniji, posve uništiti Franceze i Napoleona, 
jer general Vittgenstein bijaše na lievom, Čičagov na desnom 
briegu Brezine, a otraga je bio Kutuzov. 

Drugi most bio je gotov isti dan u četiri sata po podne. 
Napoleon nije htio prieći s prvom vojskom, nego s posljednjom. 
On je čekao i kratko vrieme na slami driemao, dok sva vojska 
ne prieđe, i dok odredi, što treba, ako bi nastala kakva ne- 
nadana nužda. Najprije je prešla garda, a onda preostali joj 
konji. Za tim počeše prelaziti kola, — ali most se stane njihati, 
i ruši se s kolima u osam sati na večer. Sad je trebalo u stu- 
denoj vodi, koja se ipak nije još posve smrzla, u ledu zabiti 
stupove 2 do 3 stope dublje. I to mučno, upravo mučeničko djelo 
bilo je gotovo do jedanaeste ure u noći, pa se opet moglo 
prelaziti. Polovica je radnika izmjenice spavala, a polovica 
radila. To je sve vodio i nadzirao neumorni general Eble. U dva 
sata po pol noći (27. studenoga) popuste opet dva stupa, i to 
baš oni u sredini rieke! Most se morao opet popravljati, i to u 
tmini i u ledu, a dubljina rieke bijaše 6 do 7 stopa. Graditelji 
mosta umirahu od glada i studeni. General Eble patio je 
također mnogo. Nije bio mlad, kao oni, ali duhom bijaše jači, 
pa je tako i majstore kuražio. Most je bio popravljen do šest 
sati u jutro i sad je moglo prelaziti topničtvo. Pokvario se je 
bio i drugi most, ali su ga popravili. 

Napoleon je prešao preko Brezine u jutro (27. stud.) 
i nastanio se u selu. Sav dan je bio na konju kod prielaza 
vojske. 

Maršal Davout (pod njim su bili i Hrvati, „Ilirci”), koji je 
vodio od Krasnoga opet stražnje čete, jedini je sačuvao svoje 
vojničko držanje i poslušnost u vojski. On je s ostatcima svoje 
vojske došao pod večer 27. studenoga do Brezine. U duši je bio 
ogorčen na sav taj rat i na Napoleona. Njega Napoleon nije 
pravo nikada trpio, pa je njegovu žalost nad propalom vojskom 
nazvao slabošću, a Neja, koji je ostao dobre volje, uzvisivao ie 
nada sve druge i zvao ga: „hrabri od najhrabrijih”. 

7ko bi opisao sve biede, nevolje i strahote, koje su se 
događale kod prielaza, pa i poslie toga! Sve se bacilo na 
mostove, svaki je htio prije prieći. Sve kao da je pomabnitalo 
i pobiesnilo! Sabljama i svakim oružjem utirali su si put, kun- 
dakom i bajonetom, i bacali su sve, koji su im bili ina putu. Za 
cara, koji je još prije mjesec dana bio malo ne kao Bog, nije 
nitko mario. Badava su častnici vikali, da car zapovieda ovo i 
ono, nitko ih ne sluša. Carev nadkonjušar mal da nije sbačen 
s konja, jedva je s najvećom mukom preveo carske konje i 
kočije. Pod večer je nadošlo rusko topničtvo i stalo gruvati u 
Franceze i ežko je opisati sve užase, nered i pokolj, što su 
sve učinile ruske kuglje. Vika i jauk ljudi, hrzanje padajućih 
konja, zadavljivanih vojnika, žvižđanje topovskih kuglja i uda- 
ranje po kolima, kočijama i ladicama, koje su se razbijale i 
razlietale na sve strane, te mnoge ubijale i ranile, — sve je to 
užasno i težko opisati, a težko je to i pomisliti. To je bilo ne- 
viđeno ubijanje i mrcvarenje među sobom, a ne od neprijatelj- 
skih Rusa. Noć je napokon učinila kraj tim biedama. 

\ ojska je došla u strašan nered, mnogi su vojnici posve 
podivljali, razišli se po šumama i kojekuda i niesu htjeli pre- 
laziti preko rieke. 

Jedan odio Franceza, nije znao pravoga puta, pa ih 7 do 8 
tisuća pade Rusima u ruke. 

Kad se most prvi put srušio, nastala je prava bitka i pokolj 
između pješaka i konjanika. Sila je ljudi poginula u tom po- 
kolju, gdje su na hrpe ležali mrtvi ljudi i konji, pa su se drugi 
morali baš preko gomile mrtvaca penjati, da prieđu preko njih. 
Posljednji odio morao si je oružjem načiniti put preko gomile 

mrtvaca. No jedva što su došli na drugu stranu, već su se bacili 
Rusi za njima. Zato su brže bolje zapalili most i volili su ostale 
Franceze ostaviti na lievom briegu, samo da Rusi ne uzmognu 
prieći preko rieke. Mnogi su se Francezi bacali na goreći most, 
a onda u vodu, gdje su se utopili. 

Napokon je prestalo pucanje. Rusi su došli bliže i naložili 
po brežuljcima oganj. Tad su imali što vidjeti: Više od deset 
tisuća nesretnika umiralo je ili se spremalo na smrt! 

Po noći 27. i 28. studenoga nije nitko išao preko mostova, 
a 50 tisuća je kod ognja badava čekalo sutrašnji dan. Uprava 
francezke vojske učinila je tu grdnu pogriešku, što im nije dala, 
da noću prieđu. 

Tako je napokon ostatak francezke vojske sretno Rusima 
uzmakao i prešao preko Brezine. Ali ćete pitati: Kako je bilo 
moguće, da je Napoleon mogao uteći s vojskom preko Brezine? 
— On je liepo prevario Ruse. Kutuzov je bio star i slab (za pol 
godine će umrieti). Uz to je čuvao Ruse, a Napoleon neka 
slobodno otide. Admiral (zapovjednik brodovlja) Čičagov bio je 
prevrtljivac, carska ulizica, hvastao se, da on sve najbolje zna, 
a nije razumio ništa na suhu. Zato ga je pjesnik Krilov i nazvao: 
„štuka, koja na suhu miše lovi". Taj Čičagov dao se prevariti 
od Napoleona, kako se ne bi dao ni zadnji feldbaba. Napoleon 
je već 24. stud. poslao 300 vojnika i nekoliko stotina 
bjegunaca, dolje niz Brezinu, da nađu drva za most i da slo- 
bodno viču, neka ih Rusi čuju. Osim toga poslali su onamo sve 
preostale kirasire (težke konjanike). Ali, i to je glavno, zapo- 
vjednik tih četa pozvao je k sebi tamo iz mjesta Židove i stane 
ih kao tajno propitkivati o prievozu i putu u grad Minsk, koji 
je jugo-zapadno od Brezine. Da prievara bude još sigurnija, 
morali su Židovi priseći, da će tu niže Borisova doći pred Fran- 
ceze i kazati, kuda se kreću Rusi. Pri tom se je dakako pošteno 
mitilo. A da Ruse još bolje prevare, postaviše Francezi čitav 
odio vojske na onome mjestu, — gdje nisu kanili prieći! Zidovi 
su se kleli i za dobre novce Čičagovu i Rusima prodavali to- 
božnje tajne francezke: da će Francezi prieći preko Brezine 
niže kod Uholde, a ne više kod Studjanke. Čičagov je krenuo 
svoje čete od Studjanke, pa ih postavio daleko niže, očekujući 
Franceze; on je sve mislio, da Napoleon hoće preko Minska u 
Vilnu. Kada je Napoleon vidio, kako odlaze Rusi, veselo je 

uzkliknuo: „Hvala Bogu, ja sam admirala namađario!” I tako su 
bili Francezi spašeni „zakletvom i saviešću' Židova. Tu je zbilja 
Napoleonu zasvietila njegova sretna zviezda. 

Sve je to tako bilo, kao da je Čičagov bio ili sliep, ili pod- 
mićen. Jednim topom, jednim zrnom iz topa mogao je uništiti 
sve nade Napoleonove, — pa ipak nije učinio ništa, nego je 
svoje topničtvo odvukao od najzgodnijega mjesta, od Studjanke, 
gdje su k tomu još na desnoj obali bile velike močvare. Posried 
tih močvara sagrađena je cesta u Vilnu sa 22 drvena mosta. 
Pod te moste bilo je nagomilano drva, ali nitko se nije potrudio, 
da zapali te mostove! Čičagov je mogao lako razrušiti cestu u 
Vilnu, pa bi bila izgubljena Napoleonova vojska! Zato je pisao 
jedan Rus: „Božjom providnošću i glupošću ljudskom upravlja 
se Ruska!” 

Strahote poslie Brezine. No prava i najveća bieda stigla je 
francezku vojsku tek poslie prielaza preko Brezine. Francezka 
se vojska hranila mrtvim ljudskim tjelesima — kao pravi ljudo- 
žderi. Često su Rusi nalazili Napoleonove vojnike u kakvom 
štaglju, gdje sjede oko ognja na mrtvim drugovima i režu bojje 
komade, peku i jedu! . . . „Kako možete jesti ljudsko meso?" 

— „Nije to osobito ugodno, ali je ipak bolje od konjetine!” . . . 

U gradu Minsku (100 tisuća duša) kartali su se Francezi u 
bolnici, pa nemajući stola i stolaca, sjedjeli su na mrtvacima! 
Još bi im ciglom i ugljenom izšarali lice i obukli ih u maškarsko 
odielo! . . . Evo, kamo vodi rat i kako ljudi mogu u ratu po- 
đi vi jati! 

Drva je bilo tako težko dobiti, da ih niesu mogli naći ni za 
podkralja talijanskoga Eugena, pastorka Napoleonova. Da ne 
jedu sirove (priesne) konjetine — a drva nema — posipali su 
vojnici konjsku strvinu (mrcinu) barutom, zapalili, obažgali i 

— i jeli! 

Napoleon ostavlja vojsku i bježi (5. prosinca). Kad su Rusi 
doznali, da su Francezi prešli preko Brezine, požurili su se za 
njima, pa se i zasliepljeni Čičagov pomaknuo na sjever prema 
Studjanki. Kod Borisova i Studjanke došlo je do ljutoga boja, 
u kojem je poginulo do 20 tisuća ljudi. Ali Rusi su se još bojali 
Napoleona, a čuvali su svoju vojsku za budućnost, pa zato niesu 
udarali na Franceze onako, kako bi bili mogli. 

Od Brezine požuriše se Francezi u Mladečno ili Molo- 


dečno. Zima se strašno pooštrila, tako da je već bilo 24 stupnja 
izpod ništice (po Reaumuru). Kod Mladečna bijaše zadnji 
krvavi boj, gdje je general Nej sa 4 tisuće suzbio kozake s ve- 
likim gubitkom. Napoleon je držao, da mu je vojska tim po- 
sljednjim bojem dosta učinila, da spasi svoju čast, pa je stao 
ozbiljno misliti, da ostavi vojsku, pa da se brže vrati u Pariz, 
gdje ga je više trebalo. On se je bojao, da se ne bi Njemačka 
dosjetila njegovu jadu, pa da ne bi ustala na oružje, da njemu 
i ostatku vojske zakrči put, i tako bi ga Niemci odsiekli od 
Francezke i zarobili. Zato odluči odputovati prije, nego se po 
Njemačkoj razširi viest o njegovoj nesreći. Zato je i tajio svoju 
nesreću Austriji i drugim neprijateljskim državama. Ne samo 
Rusi, Englezi i Španjolci, nego malo ne sva Evropa mrzila je 
gospodstvo Napoleonovo. Zato nije bio siguran iza leđa. i to 
ga je gonilo u Pariz. 

Dne 5. prosinca javi generalima, da odlazi u Francezku. 
Prije odlazka napisao je još zadnje izviešće, u kojem govori, da 
mora otići od vojske, opisuje u kratko rat, a priznaje malo i 
svoju nesreću. Tješio je vojskuj da će sabrati novu vojsku, pa 
će im doći u pomoć. Svaka svoga, kralja IMurata, postavi za 
svoga zamjenika nad vojskom. Bio je sa svima vanredno 
ljubezan, pa čak i s Davoutom. Sa svima se izrukovao i poljubio, 
sio u saone sa četiri generala i onda strielohitro odjurio. 

Odlazak njegov imao je ostati stroga tajna do drugoga dana. 

Strahote u V;Jnu (9. prosinca). Dne 6. prosinca, kad se je 
doznalo, da je Napoleon jučer otišao, bili su častnici kao oka- 
menjeni. A prosti vojnici niesu više za ništa marili, nego su kao 
mašine dalje marširali, — tko je još mogao. Željeli su samo još 
do Vilna doći. I došli su, koji su mogli, 9. prosinca po najvećoj 
zimi od 27 do 28 stupnjeva. Francezi više kažu: da je bila veća 
zima, i 30 stupnjeva po Reamuru. 

Glavna je bieda bila u tom, što se do zadnjega časa tajilo, 
kako je vojski i kada će se vratiti. Zato je vojska nalazila 
neprjpravljene gradove, sela i oblasti. U Vilnu (danas 170 tisuća 
duša) je bilo u pričuvi za 100 tisuća vojske brašna za 40 dana, 
mesa za 30 dana, mnogo piva i rakije, 30 tisuća pari čizama, 
27 tisuća pušaka i mnogo odiela, municije i svakih drugih po- 
trebština. Ali oblasti niesu za vremena dobile obaviesti, zato 
niesu mogle na jedan put sve dati francezkim vojnicima, pa 


kad su morali brže bolje bježati, dobili su to onda većinom 
Rusi. — Vilno, kao prije Smolensk, očekivali su Francezi kao 
obećanu zemlju: tu su mislili svega naći i odpočinuti. A kad 
tamo, morali su bježati, što ih noge nose. Osim toga je Vilno 
bilo jedno smradište. Mrtvih, kojih je bilo mnogo, niesu pokopali 
izvan grada, nego su ih ostavili na dvorištu, najviše židovskih 
kuća, a vojnici, osobito bolestni, čučali bi na mrtvacima, kad 
su obavljali potrebu . . . Grad je Vilno u obće i danas strašno 
gadan, jer ima vrlo mnogo Židova u njem. 

Veći dio kuća u Vilnu bile su pretvorene u takove bolnice, 
koje su bile dubkom napunjene. Čim su Francezi otišli, uzeli su 
židovi-kućegazde sve novce bolestnicima, strgali odjeću s njih, 
pa tako ih baciše gole golcate kroz prozore na ulicu, dok niesu 
došli Rusi i sam car Aleksander, koji su to nečuveno nečo- 
vječtvo strogo kaznili i zabranili. 

Ataman Platov došao je pod Vilno s kozacima pod večer 
10. prosinca, a Murat sa svojim četama bježi, što ga noge, ili 
bolje — saonice nose! Francezi računaju, da su u tom naglom 
biegu izgubili 18 do 20 tisuća vojnika. 

Njekoliko kilometara od Vilne ima strmo brdo, kuda vodi 
cesta. Na cesti je bila velika poledica, i to je bila druga Brezina 
za francezka kola i kočije. Uzalud su tukli konje, da prevezu 
topove, oružje i ratnu blagajnu sa 10 milijuna u zlatu i srebru. 

I tako su Rusi dobili u svoje ruke gotovo sve topničtvo 
carske garde, prtljagu Napoleonovu i ratnu blagajnu još sa pet 
milijuna. Francezi, kada su vidjeli, da ne mogu ništa odvezti, 
razbacali su ruske zastave, dragocienosti i novac u srebru i 
zlatu. Vojnici su upravo grabili kovane novce, ali je riedko 
koji mogao dobiti kruha, i mnogi su uza sve zlato umirali od 
glada! Bacili su i veliki križ Ivana Velikoga, što su ga dovukli 
do Vilna. 

Bilo je čudno gledati, kako su prosti ljudi grabili skupa 
odiela i novce. Najprostiji ljudi obukli bi na se generalsko i 
ministarsko odielo, obšito zlatom! Za čašicu rakije davali su 
po 50 do 60 kruna! Srebra su imali vojnici dosta. Za 100 fra- 
naka u zlatu davali su tisuću u srebru! 

Zima je bila strašna! Vojnici niesu ni za što htjeli od ognja 
stati u red, kad su ih zvali i grozili im se, jer su kazali, da bi se 

smrznuli. Ni kralja Murata niesu htjeli poslušati, da mu donesu 
drva i vode, — a Murat je tada bio namjestnik cara Napoleona! 

Kutuzov je poslie prelaza preko Brezine ostavio svoju 
vojsku, pa se požurio napried, jer je preuzeo zapovjedničtvo 
nad svom sjedinjenom ruskom vojskom. Generala Vittgensteina 
poslao je odmah na Vilno. Rusi neprestano gone Franceze. Do 
Murata nije nitko držao. Zapoviedati nije ni znao, a nitko ga 
nije ni slušao. 

Od velike vojske ostao je samo neznatan dio. Sve je ili 
poginulo, ili se razbježalo, ili bilo zarobljeno od Rusa. Samo 
u moskovskoj, vitebskoj i mogilevskoj guberniji spaljeno je 
253.000 mrtvaca, u Vilnu i okolici 53 tisuće, a Rusi su zarobili 
preko sto tisuća. Raztepena Napoleonova vojska mogla je još 
imati do 70 tisuća momaka, ali je od toga bilo 20.000 Prusa, 
a do 30.000 Austrijanaca, u koje se nije moglo pouzdati. A gdje 
su drugi Niemci, pa Holandezi! I tako je od preko 530.000 ostalo 
Napoleonu još 8 do 10 tisuća, a zdravih ni pet tisuća! Grozni su 
to računi! Od starih Perzijanaca do danas sviet toga ne pamti. 
Vojsku Kambiza, cara perzijskoga, bio je zasuo i uništio piesak 
u Egiptu (Misiru), a tako i snieg Napoleonovu vojsku u Ruskoj. 

Zašto je propala silna Napoleonova vojska? I danas se često 
govori i vjeruje, da je zima (studen) uništila francezku vojsku u 
Ruskoj. Tako je i Napoleon govorio. Istina je, zima je bila i za 
Rusku 1812. god. neobično oštra, preko 25 i čak do 27 stupnjeva 
izpod ništice po Reaumuru. Obično je u Moskvi zima 10 do 15, 
a po noći 18 do 20 stupnjeva. Ako je koji dan poslie nove 
godine više od 20 stupnjeva, to je riedkost. 

Ali glavni zrok propasti Napoleonove vojske bijaše glad 
i neprestano marširanje bez sna i počinka. Dakako, da je studen 
bila pogubna, osobito za one, koji niesu bili Poljaci, Ličani, 
Švicari, ni iz sjeverne Njemačke. 

Što su konji kao muhe padali, pogibali su najviše od glada 
i prevelikih marševa, a zimu su vrlo dobro podnosili, dok su 
ih dobro hranili. 

Kutuzov nije kriv, što je Napoleon mogao otići živ i zdrav 
iz Ruske. Kutuzov je kazao jednomu generalu francezkomu, 
da je on dobro znao: Napoleon će htjeti samo osvajati i osva- 
jati. Zato su mu Rusi dali dosta prilike, a prostor je dosta velik, 


da mu se vojska izmuči, pobiedi i napokon gladom i zimom 
uništi. Napoleon kao da je bio sliep, te nije vidio te stupice. 

Kutuzov se čudio Napoleonu, što je pošao u Moskvu, izgu- 
bio malo ne svu vojsku, pa još uviek htio sklopiti ,,pošten“ 
mir, a nije imao više toliko vojske, da prisili Rusku na takav 
„pošten" mir. „Napoleon je izgubio pamet, to dokazuje sav rat 
njegov. Šteta, što nije još dalje od Moskve pošao, mi bismo mu 
prepustili još 5 tisuća kilometara." 

Još je Kutuzov kazao, da bi za Rusku bio najpogibeljiniji 
onaj plan, da Napoleon kroz zimu ostane kod Vitebska i Smo- 
lenska, pa da sliedeće godine nastavi rat i da otete zemlje spoji 
s velikom Poljskom. Ali to ine bi bio plan Napoleonov, jer tko 
ga pozna, znade, da je on bio naučen na kratke vojne i sjajne 
pobjede, a ne da dvie tri godine vojuje. 

U tom cielom ratu najveća je riedkost, može se reći, upravo 
čudo, da se vojnici niesu nikada pobunili, premda su mnogi 
umirući proklinjali rat, sudbinu i Napoleona, a bilo ih je mnogo, 
koji niesu bili Francezi. Vojnici znamenitoga generala rimskoga 
Cesara bunili su se, a bunili su se i rođeni Macedonci na putu 
u Indiju protiv kralja svoga Aleksandra Velikoga. Ali protiv 
Napoleona nema nijedne bune među vojnicima. Grci i Taren- 
tinci ostavljali su Hanibala u staro vrieme, izdavali su ga i 
bunili se, — ali Napoleonu toga ne učiniše ni Niemci, ni Špa- 
njolci ni Talijani, a još manje Hrvati. 

Ostatci Napoleonove vojske. Svu noć su bježali Francezi 
iz Vilne. Bježeći neprestano stigli su 11. i 12. prosinca u Kovno 
na rieci Njemanu. Drugčije je to bilo — sve veselo i puno nade 
— 25. lipnja! Sad je to prava neman (Njeman), kako su to ime 
brancezi izgovarali. Vojnici su se bacili na rakiju, da se iznutra 
ugriju, ali su gomilama popadali i umirali na ulicama. 

Rieka Njeman bila se smrzla, pa su kozaci lako jurili preko 
nje. Kralj Murat sazvao je generale, da viećaju, što da se radi. 
Htjeli su se još braniti, ali su vidjeli, da su preslabi, a kozaci 
su već dovukli topove na saonicama. Ne preosta im drugo, već 
da bježe i da se spasi, tko može. Generali Nej i Žerar (Gerard) 
imali su 13. prosinca samo još do 500 momaka! Najzad su ostali 
sami sa njekoliko častnika, pa su sada morali gledati, kako da 
se svaki sam protuče i spasi. 

Buduć da je Kraljevac (Konigsberg, u Pruskoj) tvrdi grad, 
zato je sve bježalo onamo, pa i Muratovi generali. Od slavne 
garde ostao je još 1471 momak, od kojih je samo 500 moglo 
pušku izpaliti. To je ostatak od preko 500 tisuća! 

Pripovieda se, da je Nej s dugom bradom (a prije se brijao) 
i u poderanoj kabanici banuo među francezke častnike u Kra- 
ljevcu, pa da su ga pitali: ,,Tko ste vi?” A on im je odgovorio: 
,,Zar me ne poznate? Maršal Nej, jedini ostatak velike vojske 
framcezke!" 

To je konac i sprovod najveće i najbolje do onda uređene 
vojske na svietu! 


DODATAK. 


Napoleon poslie ruskoga rata — do smrti. 

Što je Napoleon prepatio u Ruskoj? — Napoleonova je 
vojska stradala i propala. Ali je i on stradao, nije ni njemu 
bilo posvuda liepo, kao što sam vam već uz put kazivao. 

On je proboravio u Ruskoj pet mjeseci i petnaest dana ili 
170 dana. Za sve to vrieme, jedva je koju noć mirno i sladko 
spavao od velikih briga. A velik dio toga vremena sproveo je 
upravo u strahu, a i bolest ga je često mučila. Nije šala uprav- 
ljati tolikom vojskom i državom! Osim vojske imao je uviek 
brigu za Francezku, a morao je i na druge države misliti i 
paziti. Malo ne svaki dan dolazili su i odlazili viestnici. On je 
i'z Ruske upravljao Francezkom, a nikad nije velikih stvari 
prepuštao ministrima, kao drugi vladari. Koliko odredaba, 
koliko osnova, koliko naputaka, odgovora i pitanja! I sa ženom 
je dopisivao. 

Na povratku je osobito u zadnje vrieme morao noćevati 
ili u kočiji, ili u gadnim i smradnim seljačkim kućerinama. Pše- 
nična kruha nije imao, nego crni raženi, k tomu zlo umiešen, a 
uz to je taj kruh zaudarao po mokrini. 

U Poljskoj i Ruskoj ima mnogo stienica, često i u gospod- 
skim kućama i dvorovima. To smo vidjeli u Moskvi, a i kod 
Brezine. 

Silna žega s početka rata, za tim vrlo hladne i neobične 
kiše, a najzad snieg, mećava i jaka zima, — od svega toga je 
mnogo trpio i Napoleon. Smrad od mrtvih ljudi i konja morao 
je i on podnositi, makar je išao u prvim redovima vojske. 

Rusi i Niemci idu na Napoleona, Napoleon se povratio u 
Pariz, da nitko nije znao („inkognito”), dne 18. prosinca u 11 
sati u noći 1812. god. Na putu se zaustavio samo u Varšavi i 
Dražđanima medu viernim Poljacima i Saksoncima. Nadbiskupu 
Prodtu u Varšavi kazao je više puta o svojem ratu u Ruskoj: 
,,0d uzvišenoga do smiešnoga samo je jedan korak”. Time je 
priznao svoju najveću pogrešku i osudio sam sebe. 

Rusi su išli napried i došli najprije u Poljsku, a onda u 
Njemačku. Sad je i car Aleksandar opet došao k svojoj vojski, 
te je sredinom prosinca bio u Vilnu. Kutuzova je načinio kne- 
zom, proglasio spasiteljem domovine i dao mu lovor vienac od 
zlata. Kutuzov, vatreni Rus, kleknuo je pred cara Aleksandra 
i molio ga, neka načini rieku Vislu granicom svoga carstva, a 
tamo dalje neka Napoleon radi s Niemcima, što ga volja, — 
Rusa se to ne tiče! Ali uz Aleksandra su bili mnogi protjerani 
Niemci, među ostalima i njekadašnji pruski ministar barun 
Štajn (Stein). Ti Niemci su laskali caru Aleksandru, da će biti 
najslavniji vladar na svietu, ako pođe dalje i uništi Napoleona: 
bit će spasitelj Evrope. I on ih je poslušao, a ne Rusa, rodoljuba 
Kutuzova. A nije ni čudo, jer je Aleksandrova mati bila 
Niemica. Vidite, što vriedi materinji uzgoj. 

Aleksandar provali s vojskom u Njemačku, sklopi s Pru- 
skom potajno ugovor, a onda prisili i Austriju, da se pridruži 
savezu protiv Napoleona, komu je do sada pomagala. Rusi su 
došli u Saksonsku, do međe kraljevine Češke. Ali se i Napoleon 
pripravljao, kao nikad prije. 

Tako prođe zima 1812. i 1813. god., a u proljeće se već 
tuku. Premda je Napoleon imao mlade vojnike i mnogo manje 
vojske od protivnika, to ih je ipak potukao u više bitaka, 
osobito kod Budišina (gdje živu lužički Srbi), kod Ličena 
(Liitzen) kod Dražđana. — Sad su morali s njim ugovarati. 
I kamo sreće, da je Napoleon pristao na ono, što su mu nuđali! 
Francezka bi bila ostala uz Rusku najveća država u Evropi. 

Napoleon izgubio carstvo i krunu. Ali se je Napoleon opet 
uzoholio, pa je došlo opet do rata. Kod Lipskog (Leipzig) 

pobiedi Napoleon opet 16. listopada. Ali 18. listopada 1813. 
god. izgubi bitku, jer su Rusi i Niemci imali tri puta toliko 
vojske, koliko on. Svak njegov, kralj Murat, zahvalio se već 
prije i iznevjerio Napoleonu, a tako i mnogi drugi. Murata je 
kasnije dao ustrieliti francezki kralj. 

Rusi i Niemci idu za Napoleonom i tjeraju ga u Francezku. 
On je opet više puta potukao neprijatelje, ali ina koncu oni 
ipak nadjačaše s mnogo većom vojskom: dva loša ubiše Miloša. 
Car je ruski prisilio Napoleona, da se je morao odreći priestola 
i ostaviti Francezku. Dadoše mu mirovinu godišnjih 2 milijuna 
kruna i otok talijanski Elbu, baš između njegova rodnoga otoka 
Korzike i Italije. Kad se opraštao s vojskom kod Pariza, svi 
su proplakali, i on je suze ronio. To je bilo 20, travnja 1814. 
godine. Žena mije htjela ići s njim i nikada više nije vidio niti 
nje, niti sina svoga Napoleona II., koga je neizmjerno ljubio 
(koji je umro 1832. god. u 21. god. života). Dne 4. svibnja 
došao je Napoleon na mali otok Elbu, koji nije imao ni 20 
tisuća duša, a ima samo 222 četvorna kilometra (dvadeseti dio 
zagrebačke županije). 

Mati mu Leticija došla je k njemu i živjela kod njega, dok 
je tu bio. A došla je i tješila ga i sestra Pavlina. 

Napoleon opet car, — ali samo 109 dana. — Ali na tom 
„imanju" nije Napoleon mogao biti zadovoljan. Da tu gospo- 
dari i vlada on, koji je zapoviedao nad preko 80 milijuna ljudi, 
on, koji je svietu propisivao zakone! I nije bio nezadovoljan 
samo on, nego su i Francezi bili nezadovoljni. Poslie Napo- 
leona došla je u Francezkoj na vladu pređašnja kraljevska 
kuća, i to brat ubijenoga kralja, bolestni starac Ljudevit XVIII. 
On nije ni znao ni mogao dobro vladati. Zato se Napoleon 
povrati sa svoje Elbe u Pariz već 20. ožujka 1815. Stari kralj 
je morao po noći pobjeći, a Napoleona su Parižani na rukama 
nosili — od veselja! Osobito su ga generali i vojska dočekali 
s najvećim veseljem kao svoga cara i vojvodu. Poslie toga vladao 
je samo 100 dana, jer su opet s većom vojskom na njega udarili 
i potukli ga dne 20. lipnja 1815. god. kod Vaterloa, blizu bel- 
gijske priestolnice Bruselja. Potučen je ponajviše krivnjom 
francezkih generala, osobito Grušija. 

Opet suze, ali suze tuge i žalosti, jer su Francezkoj sve 
oteli, što joj je Napoleon stekao u 20 godina! 


Napoleon na otoku sv. Jelene, — Na poštenu rieč Engleza 
sio je na englezku lađu, da ga odvedu u Englezku, ali oni ga 
odvedoše na otok sv. Jelene, daleko tamo između Afrike i 
Amerike, gdje je tolika vrućina, da po danu moraš u sobi ili 
u podrumu zatvoren živjeti. Vozio se 93 dana po moru do 
toga otoka. Tamo mu nije moglo dobro biti, pa je počeo bolo- 
vati. Na tom otoku opisao je, što je sve uradio. 

Umro je (od raka u želudcu, kao što mu i otac) dne 5. 
svibnja 1821. god. u 51. godini života. 

Napoleona su proslavili mnogi pjesnici i pisci. A baš, o 
ovom njegovom ratu na Rusku napisao je veliku pripoviest 
glasoviti ruski pisac, grof Lav Tolstoj (ili hrvatski: Tusti). 
Pripoviest se zove „Vojna i mir”. 

Kosti njegove prenesli su Francezi — kako je i sam želio 
— prenesli su u Pariz, posvetili ih i položili u dragocjeni lies 
dne 15. prosinca 1840. god. I sad počivaju u crkvi nemoćnih 
vojnika ... 

Evropske države. 

Priložena kartica na str. 88.* pokazuje u malom svih 17 
evropskih država. Ova je kartica tako malena, da na njoj 
širina maloga prsta (1 centimetar) vriedi 450 kilometara (ili 
10 dana hoda). Da se bolje vidi prostor i veličina svake države, 
na kartici niesu nacrtane ni rieke (osim u Ruskoj njekoje), ni 
ništa drugo, osim međe i glavnoga grada. 

Kartica je tako malena, da male države nemaju ini toliko 
prostora, koliko bi trebalo, da im se napiše ime i glavni grad. 
Zato su postavljena mjesto imena samo prva slova. Tako je 
uz Francezku slovo B, a to znači Belgija, a glavni je grad 
Bruselj. — Uz Belgiju je slovo N, a to je Niederland ili 
Nizozemska (ili Holandija), a glavni je grad Hag. Između 
Njemačke i Norvežke (gdje je glavni grad K r i s t i j a n i j a) 
piše D, a to je Danska, u kojoj je glavni grad (na onom većem 
otoku) Kopenhagen ili Kjebenhaven. — Između 
Njemačke i Talijanske leži Švicarska, a glavni je grad Bern. 
— Izpod Austro-Ugarske leže dvie države našega plemena, 
t. j. Srbija (glavni grad Biograd) i Crna Gora (glavni grad 
Cetinje). — Uz Ugarsku (na iztok) leži Rumunska, gdje je 
glavni grad Bukurešt. — Izpod Turske piše G, a to je 
Grčka, gdje je glavni grad Atena. 

Francezko carstvo i njemačke države za cara Napoleona I. 

Na ovoj se kartici vidi, da je francezko carstvo za Napo- 
leona I. bilo za trećinu veće od današnje francezke republike. 
Pogledajte samo obadvie kartice: čitava današnja Belgija i 
Nizozemska spadala je k Francezkoj, k tomu jedan dio gornje 
Talijanske, dobar komad današnje Njemačke (ono, što su 
Niemci god. 1870. oteli Francezkoj) i naša „Ilirija". 

Ali nije samo to. Napoleon je gospodario nad svim Niemcima 
posve po svojoj volji. On je staro rimsko-njemačko carstvo 
raztepao i stvorio nov savez njemačkih država pod imenom 
„Rajnski savez”. U tom su savezu bile 4 njemačke kraljevine, 
i to: Vestfalska (koja danas nije kraljevina, nego je priklop- 
ljena Pruskoj), Saska, Virtemberžka i Bavarska: sve ove četiri 
kraljevine stvorio je, povećao i uredio Napoleon! Prije su to 
bila mala neuređena vojvodstva, a Napoleon je pootimao 
mnoga crkvena imanja, dosta je oteo i Austriji i tim nadario 
njemačke vojvode, proglasio ih kraljevima i zemlju im i vojsku 
uredio. — U ovom „Rajnskom savezu” bilo je uz ove 4 kralje- 
vine još 5 velikih vojvodstva, 11 vojvodstva i 16 kneževina, 
svega zajedno blizu 15 milijuna ljudi i preko 60.000 vojske. Svu 
ovu vojsku morali su njemački ovi vladari davati na službu 
svomu „zaštitniku” ili „protektoru" Napoleonu. Tako su se 
s njim pogodili. Osim toga bio je u Vestfalskoj kralj — Napo- 
leonov brat Jeronim. 

Ali ni to još nije sve, jer je i Talijanska bila pod rukom 
Napoleonovom: Napoleon je sam bio kralj „kraljevine Tali- 
janske" (a podkralj je bio njegov pastorak Eugen), a u Napulju 
je bio kralj Napoleonov svak Murat. 

Ni to nije sve. Napoleon je oteo Pruskoj poljske zemlje 
i stvorio novo vojvodstvo poljsko „Varšavu". Zato su Poljaci 
bili vierni sluge Napoleonovi. A i u Španjolskoj je jedno vrieme 
bio kralj Napoleonov brat Josip. A austrijski cesar bio je tast 
Napoleonov. 1 

I tako se može reći, da je Napoleon bio gospodar čitavoj 
Evropi — osim Ruske na suhu i Englezke na moru. 

(Car Napoleon u Ruskoj (godine 1812.). Napisali Dr. P. P. Z. i Dr. A. R. 
Domova knjižnica. Svezak 1. Zagreb 1900. Strana 95., Str. 1 . — 92.) 

